
Introducere de Simon Sebag 
Montefiore 


Un discurs celebru nu reflectä doar adevärul epocii sale, ci 
captează deopotrivă marea minciună. Această minunată 
colecție de discursuri conţine imnuri inältätoare închinate 
valorilor democraţiei ce înglobează principiul decentei si al 
libertăţii pe care noi le pretuim, cuvinte înțelepte care 
luminează minţile. Dar putem, totodată, să citim câteva dintre 
cele mai detestabile discursuri care au întunecat orizonturile 
lumii libere. Discursurile rostite de monștrii istoriei sunt pentru 
omenire adevăratele lecţii. 

Multe dintre aceste discursuri contin adevăruri eterne, 
îndeosebi un text clasic precum „Discursul de la Gettysburg“, 
sau unele alocutiuni mai puţin cunoscute, cum ar fi conferinţa 
rostită de Väclav Havel, disident și viitor președinte al 
Republicii Cehe, sau cuvântarea lui Chaim Herzog, președintele 
Israelului. De regulă, simplitatea limbajului marchează o 
splendidă elocventä, cum întâlnim la Mahomed, lisus sau 
Martin Luther King, și asta cu atât mai mult cu cât oratorul a 
scris el însuși cuvintele. Dar multe cuvântări au un substrat 
malefic și absurd, de unde putem trage învăţătura că vorbele 
frumoase și filantropice pot să mascheze și să denatureze 
realitatea, la fel de mult cum au și capacitatea să o reveleze sau 
să o clarifice. Unele discursuri sunt tipic orwelliene. Există 


discursuri incontestabil mincinoase, unele sunt imorale, iar pe 
altele putem efectiv să le evaluam mai bine, acum, cu 
instrumentul retrospectivei istorice. „Cuvintele de adio adresate 
Vechii Gărzi“ de către împăratul Napoleon sunt doar palavre 
lacrimogene, rostite de un om pentru care tara nu a fost 
niciodată mai presus de interesele și ambițiile personale, 
umplând câmpurile Europei cu trupurile tinere ale atâtor 
soldaţi nevinovaţi. Două discursuri conferă unor oameni abjecti 
statură de animale politice desăvârșite. În cuvântarea „Toată 
puterea Sovietelor!“ ținută de Lenin în aprilie 1917, este dificil 
să numeri minciunile, întrucât oratorul nu avea nicidecum 
intenţia de a da puterea Sovietelor, ţăranilor sau muncitorilor; 
puterea era pentru el și nomenclatură. Dispretul și cinismul 
ating apogeul. Discursurile lui Adolf Hitler scot în evidenţă 
talentul lui de agitator politic, actor naţional și orator, însă tara 
lor o reprezintă minciunile brutale și cinice, dublate de o 
grandilocventä cazonă si ridicolă. În mod invers, deși 
concepțiile lui Stalin sunt de o cruzime dezgustătoare, el fiind 
complexat de originile lui „modeste“ ca fiu de cizmar, dictatorul 
le rostește cu o surprinzătoare simplitate. 

Apoi, desigur, există pozeurii, cei care induc în eroare și cei 
care par bine intenţionaţi. Richard Nixon a promis să împiedice 
exact acea mușamalizare pe care era decis să o folosească. 
Cuvintele de rămas-bun ale generalului Douglas MacArthur 
sunt magnifice, însă trădează o amăgire deșartă. Când 
președintele Mihail Gorbaciov lăuda „libertatea de a alege“, cu 
siguranţă nu se gândea că, prevalându-se de idee, propriul său 
popor va merge până într-acolo încât să îl elimine de la 
conducere, împreună cu comunismul său preaiubit. Privind 
retrospectiv, Neville Chamberlain este o dată mai mult ţinta 
unei triste farse, prin discursul său „pace pentru timpul 
nostru“; sunt greu de imaginat o mai mare eroare de judecată și 
o amăgire mai patetică în privinţa realităţii, exprimate prin 


niste simple cuvinte. 

Astfel, multe dintre aceste discursuri dezväluie defectele de 
caracter si virtutile oratorilor respectivi, dar fiecare este 
totodată o fereastră spre un mare eveniment din istorie. In 
epoca radioului și a televiziunii, multi oameni își aduc aminte 
unde se aflau atunci când au auzit discursul lui George W. Bush 
din 9/11, discursul lui Franklin Roosevelt după Pearl Harbor sau 
pâlbâielile lui Veaceslav Molotov când a citit cuvintele lui Stalin 
după invazia nazistă în Uniunea Sovietică. Discursurile rostite 
spontan sunt si mai puternice chiar: alocutiunea regelui 
britanic Carol I, probabil memorabilă, denotă aroganta 
îndârjită și patosul orgolios al monarhului sortit pieirii. 
Dizolvarea Parlamentului britanic de către Cromwell, Lord 
Protector, scoate în evidenţă atât furia lui încrâncenată, cât și 
credința fatarnica in providenta divină. Totuși, pentru mine, 
discursul cel mai reușit, fără să marcheze vreun eveniment 
major, ci doar descriind într-un limbaj splendid, plin de rigoare 
morală și mânie justitiarä, esenţa oricărei civilizații decente — 
o temă care se regăsește în multe dintre aceste discursuri —, 
rămâne alocutiunea lui Elie Wiesel despre „pericolele 
indiferentei“, rostită la Casa Albă, în cadrul seriei de conferinţe 
organizate cu prilejul intrării în noul mileniu. Trebuie să 
cunoaștem TOATE aceste discursuri. Dar, dacă cititorul va 
reține doar gândurile lui Wiesel despre rolul individului în 
istorie, această carte își va fi atins cu adevărat scopul. 


„Fericiti cei săraci 


cu duhul“ 


IISUS DIN NAZARET 


Din „Predica de pe Munte“ (Sfânta Evanghelie 
după Matei), secolul I d.Hr. 





Pentru multă lume, cuvintele lui lisus, așa cum sunt prezentate 
în „Predica de pe Munte“, constituie esenţa doctrinei creștine. 
Dincolo de credinţa creștină propriu-zisă, acestea au stat la 
baza principiilor etice fundamentale despre felul în care 
trebuie să ne purtăm unii cu alţii, iar alte pasaje — incluzând 
versetele cunoscute sub denumirea de „Fericiri“ și Rugăciunea 
Domnească — au fost adesea întipărite în mintea oamenilor 
încă din copilărie. Unii gânditori creștini si exegeti ai Bibliei 
consideră că această predică ar fi mai degrabă o culegere de 
învățături disparate adunate de primii autori creștini, și nu 
neapărat un discurs rostit într-o anumită împrejurare. 

Din punct de vedere istoric, lisus s-a născut în Palestina, 
guvernată de Imperiul Roman, sub un regim evreiesc- 
marionetă, la sfârșitul secolului I î.Hr. sau la începutul secolului 
I d.Hr. A crescut în Nazaret si a devenit predicator itinerant în 
Palestina de Nord, timp de trei ani, în decursul cărora a adunat 
multi adepţi, care erau atrași de interpretarea pe care o dădea 
legii mozaice, precum și de minunile care îi erau atribuite. 
Criticile sale la adresa conducătorilor religioși evrei și 
propovăduirea iminentei inlocuiri a împărăției lumești cu 
împărăţia lui Dumnezeu au provocat reacţii adverse din partea 
autorităţilor romane și evreiești, care au dus la moartea lui prin 
răstignire. 


IISUS DIN NAZARET 

S-a născut în jurul anului 4 î.Hr. sau putin mai târziu în Betleem, Iudeea 
(Palestina). 

Evangheliile consemnează episoade din viaţa lui de adult, cum ar fi predici, 


vindecäri, infäptuirea unor minuni, confruntäri cu autoritätile evreiesti 
religioase și politice, precum și călătoriile sale prin Galileea si dincolo de lumea 
evreiască, la Tyr și la Sidon. Aflat la Ierusalim, cândva între anii 26 si 30 d.Hr., 
unde își făcuse o intrare triumfală înainte de sărbătoarea pascală, a fost 
condamnat la moarte pentru blasfemie, iar sentinţa de răstignire a fost impusă 
de către procuratorul roman Pilat din Pont. 

A murit cca 26-30 d.Hr. în Palestina. În credinţa creștină, moartea lui lisus a fost 
urmată de învierea sa. 


Cele patru Evanghelii (însemnând „Vestea cea bună“) din 
Noul Testament, povestind viaţa și învăţăturile lui lisus, sunt 
atribuite următorilor ucenici ai săi: Matei (conţinând „Predica 
de pe Munte“), Marcu, Luca și loan. lisus este înfățișat ducând o 
viata lipsită de siguranță materială sau de sprijin familial, 
trăind adesea printre săracii si  proscrișii societății, 
propoväduind constant ideea că, respins si persecutat de 
autorități, va pătimi si va muri pentru a împlini voia lui 
Dumnezeu. Autorii Evangheliilor diferă prin unele detalii ale 
textelor, însă toți susțin că Iisus a înviat din morți si li s-a arătat 
în aceeași zi, adeverind afirmaţia că el este Mesia, „Fiul lui 
Dumnezeu“. 

Ca figură istorică, Iisus a fost considerat de către necrestini 
drept un reformator moral, un revoluţionar politic, un ţăran 
palestinian sau un rabin charismatic. Acceptänd eventual si 
aceste ipostaze, pentru creștini, Iisus a fost, mai presus de toate, 
un profet legat În mod unic de Dumnezeu, prin naşterea sa 
divină, iar prin moartea si învierea sa a dăruit omenirii 
mântuirea eternă. 

Crestinismul s-a răspândit rapid în bazinul mediteraneean 
si a fost reprimat sălbatic in secolul I d.Hr. de către impáratii 
romani Nero si Domitian. La sfârșitul primului veac al erei 
creștine, autorităţile evreiești din Palestina adoptaserä deja 
măsuri politice menite să îi diferentieze pe creștini de evrei. Se 
născuse însă o religie mondială, care avea să stea la baza 


societăţii și a culturii apusene. 


MATEI 5, VERSETE 3-11 („Fericirile“) 

Fericiti cei săraci cu duhul, că a lor este împărăţia cerurilor. 

Fericiti cei ce plâng, că aceia se vor mângâia. 

Fericiti cei blânzi, că aceia vor mosteni pământul. 

Fericiti cei ce flămânzesc și însetează de dreptate, că aceia 
se vor sătura. 

Fericiti cei milostivi, că aceia se vor milui. 

Fericiti cei curati cu inima, că aceia vor vedea pe 
Dumnezeu. 

Fericiti făcătorii de pace, că aceia fiii lui Dumnezeu se vor 
chema. 

Fericiti cei prigoniti pentru dreptate, că a lor este împărăţia 
cerurilor. 

Fericiti veţi fi când din pricina Mea vă vor ocări si vă vor 
prigoni și mintind vor zice tot cuvântul rău împotriva 
voastră.! 


MATEI 6, VERSETE 9-13 („Rugăciunea Domnească“) 

Așadar, voi asa sá vă rugaţi: 

Tatăl nostru Carele ești în ceruri, sfinteascä-se numele Tău; 

vină împărăţia Ta; facă-se voia Ta precum în cer așa și pe 
pământ. 

Pâinea noastră cea de toate zilele dă-ne-o nouă astăzi; 

și ne iartă nouă greșalele noastre precum și noi iertăm 
gresitilor noștri; 

și nu ne duce pe noi în ispită, ci ne izbăvește de Cel-Rău. Că 
a Ta este împărăţia și puterea și slava în veci. Amin.? 


1 „Noul Testament“, Sfânta Evanghelie după Matei, pag. 8, ediţie revizuită 
Bartolomeu Valeriu Anania, Editura Institutului Biblic, 1995, București. (N.tr.) 

2 „Noul Testament“, Sfânta Evanghelie după Matei, pag. 11, ediție revizuită 
Bartolomeu Valeriu Anania, Editura Institutului Biblic, 1995, București. (N.tr.) 

Pentru musulmani, Coranul contine cuvintele lui Allah 
(Dumnezeu), așa cum i-au fost revelate Profetului Mahomed, la 
începutul secolului al VII-lea d.Hr. Acestea au fost așternute în 
scris într-o formă canonică, la câţiva ani după moartea lui 
Mahomed, rezultatul fiind un text în arabă, rămas nemodificat 
de atunci. Coranul, împreună cu hadith (viaţa și învăţăturile lui 
Mahomed), formează cei doi stâlpi ai islamului. În această 
calitate, au avut o uriașă influenţă în structurarea societăţilor 
musulmane și asupra vieţii credincioșilor, de la unificarea 
triburilor arabe, în veacul al VII-lea, până în ziua de azi. 

Printre revelații, se numără instrucţiunile lui Dumnezeu 
privind qibla, direcţia în care Mahomed și adepţii săi trebuie sá 
se roage, și care explică practica musulmanilor de a sta cu fata 
spre Mecca, în timpul rugăciunii. Coranul este împărțit în sure 
(capitole-sectiuni), iar acest fragment apare în Sura Al-Bagara 
(„Vaca“), Capitolul 2 (versete 144-150). 

Din punct de vedere istoric, fragmentul se referă la anul 
622, când Mahomed și adepţii săi s-au refugiat de frica 
ostilităților meccanilor neconvertiti, stabilindu-se mai la nord, 
în orașul Medina, această strămutare fiind cunoscută pentru 
musulmani sub numele de hegira (sau hijra). La Medina se aflau 
și alte grupări religioase — evrei, nazareeni și creștini —, care 
cu toţii se rugau cu fata spre Ierusalim, loc sacru al credințelor 
lor. Existau în Medina și credincioși care se întorceau cu fata 
spre Kaaba (literal, „cub“), un străvechi lăcaș de cult și loc al 
pelerinajului la Mecca. Mahomed, la început, se ruga cu fata 
spre Ierusalim; dar a simţit chemarea de a-și îndrepta 
rugăciunile spre Kaaba, templul pe care strămoșii săi și profeţii 


Avraam și Ismael il rezidiserä cu multe veacuri înainte, dar care 
acum adăpostea idoli. L-a tulburat acest impuls, până când 
Allah i-a poruncit să facă așa. Kaaba se află acum în centrul 
complexului Marii Moschei din Mecca. 


PROFETUL MAHOMED 

S-a născut în 570, la Mecca, în partea de vest a Peninsulei arabe. Rămas orfan la 
o vârstă fragedă, Mahomed a fost crescut de bunicul și unchiul lui. 

La 25 de ani, s-a însurat cu o văduvă bogată, Khadija, și a devenit negustor, 
călătorind mult. În 610, lui Mahomed i s-a arătat Îngerul Gabriel, care i-a 
transmis prima dintre nenumăratele revelații divine, pe care el a început sa le 
răspândească, atrăgându-și deopotrivă adepţi și adversari. În 619, „anul 
mähnirilor“, au murit soţia și unchiul lui, iar revelatiile sale au atins cea mai 
intensă fază. A scăpat de persecuții plecând în nord, la Medina, în 622, unde s-a 
înconjurat de adepţi leali; în anii următori, au avut loc violente ciocniri cu 
necredincioșii din Mecca. În 629, a întreprins primul său Haj (pelerinaj) la 
Mecca, dar după ce un armistițiu cu Mecca a fost încălcat, și-a condus forţele 
armate pentru capturarea orașului în 630. 

A murit în 632, la Medina. În jurul anului 650, al treilea calif, Uthman, a dispus 
redactarea unui text canonic al Coranului. 


Așa cum reiese din versete, islamul nu este un sistem 
religios întru totul separat de tradiția iudeo-crestinä. 
Imbrätiseazä multe dintre aspectele acestor două religii, iar 
Mahomed se considera „pecetea profeților“, ultimul dintr-un 
lung șir, incluzându-i pe Moise și lisus. Avraam a reprezentat 
un exemplu suprem de smerenie și evlavie, deoarece s-a supus 
voinţei lui Dumnezeu, acceptând să-și jertfeascä fiul pentru El. 
lar „islam“ înseamnă textual „supunere fata de voinţa lui 
Dumnezeu“. 


Te-am văzut că ţi-ai întors fata către cer ca să-ţi dam qibla care 
să-ți fie pe plac. Intoarce-ti fata către Moscheea cea Sfântă! 


Oriunde ati fi, intoarceti-va fata către ea! Cei care au primit 
Cartea, știu că acesta este Adevărul de la Domnul lor. 
Dumnezeu nu este nepăsător la ceea ce făptuiesc ei. 


„De la Domnul tau este Adevărul. 
Nu fiți sovaitori!“ 


Chiar dacă le-ai aduce celor care n-au primit Cartea toate 
semnele, tot nu ti-ar urma qibla ta, după cum nici tu nu le-ai 
urma qibla lor. Nici unii nu urmează qibla celorlalți. Dacă tu te 
iei însă după poftele lor, după toată știința dată, atunci vei fi 
nedrept. 

Cei cărora le-am dat Cartea îl cunosc pe el, precum își 
cunosc fiii, însă unii dintre ei ascund Adevărul, cu toate că-l 
știu. 

De la Domnul tău este Adevărul. Nu fiţi sovaitori! 

Fiecare se îndreaptă către o zare. Intreceti-vä în a face 
binele! Oriunde ati fi, Dumnezeu vă va aduce la El, căci El este 
Atotputernicul. 


„De oriunde ati ieși, intoarceti-va 
fata către Moscheea cea Sfântă.“ 


De oriunde ati ieși, intoarceti-va fata către Moscheea cea 
Sfântă. Acesta este Adevărul de la Domnul tău. Dumnezeu nu 
este nepăsător la ceea ce faptuiti. 

De oriunde ati ieși, Intoarceti-va fata către Moscheea cea 
Sfântă. Oriunde ati fi, intoarceti-va fata către Moscheea cea 
Sfântă, ca să nu dati pricină oamenilor asupra voastră, în afara 
celor nedrepti. Și nu vă temeti de cei nedrepti, ci temeti-vä de 
Mine! Harul Meu pogoară asupra voastră. Poate vă veţi lăsa 
cáláuziti!* 


2 Citatele au fost preluate din Coranul, ed. I, Editura Kriterion, Bucuresti, 2000, 
traducere, prezentare, note și index de George Grigore. 

Discurs pentru încurajarea trúpelor ehgleze fa Tilbury; 

Conform traditiei populare, domnia Elisabetei I este consideratä 
o etapä de aur in istoria englezä. In mare mäsurä, acest lucru se 
datorează înfloririi culturii si începuturilor unui imperiu 
maritim, procese care s-au desfășurat în timpul domniei ei. 
Totodată, regina a contribuit la formarea acestui mit și prin 
curajul de a fi înfruntat puternicul Imperiu Spaniol, istoria 
consemnând în acest sens discursul mobilizator pe care l-a 
rostit atunci când Spania ameninţa să invadeze ţara. 

Prin 1588, ostilitatea dintre Anglia și Spania atinsese 
apogeul. Domnia de 30 de ani a Elisabetei cimentase ruperea de 
Roma, inițiată de Henric al VIII-lea, iar Biserica Anglicană 
adoptase progresiv practici protestante. În 1570, papa Pius al V- 
lea a excomunicat-o pe Elisabeta, un act care, oficial vorbind, o 
invalida ca regină în ochii catolicilor. Temerile fata de uneltirile 
catolicilor sprijiniți de spanioli pentru răsturnarea Elisabetei s- 
au intensificat, iar în anii 1580 au fost date în vileag diverse 
comploturi, reale sau imaginare. În 1583, ambasadorul spaniol 
a părăsit Anglia definitiv. 


REGINA ELISABETA I 


S-a născut pe 7 septembrie 1533, la Greenwich, Anglia, ca fiică a lui Henric al 
VIII-lea și a celei de-a doua soții a acestuia, Anne Boleyn. 

A urmat la tron în 1558, după domnia protestantului Eduard al VI-lea (1549-53), 
fratele ei vitreg mai mic, și a catolicei Maria I (1553-58), sora ei vitregă mai 
mare. Domnia Elisabetei a coincis cu întărirea Bisericii Anglicane, înăsprirea 
restricţiilor împotriva catolicilor și susținerea acordată rebelilor din Ţările de 
Jos si hughenotilor din Franţa. Apariţia unor teatre profesioniste a dus la 
succesul lui Shakespeare, iar navigatorii aventurieri au înfiinţat colonia 
americană Virginia, numită după „Virgin Queen“ („Regina Fecioară“). În 1587, a 


autorizat cu pärere de räu executia Mariei Stuart, Regina Scotienilor, acuzatä 
de complicitate la uneltiri, iar in 1588 a rostit un discurs mobilizator în faţa 
trupelor care apărau Anglia împotriva Armadei spaniole. Nemăritându-se și 
neavând copii, Elisabeta I a fost ultimul monarh din dinastia Tudor, tronul 
revenindu-i ulterior lui Iacob, fiul protestant al Mariei Stuart. 

A murit în 24 martie 1603, la Richmond Palace, Anglia. 


Deosebit de supărător pentru Spania era faptul că regimul 
Elisabetei oferise sprijin economic, apoi susținere militară 
fátisá rebelilor olandezi, care luptau pentru independenţă în 
Ţările de Jos, stăpânite pe atunci de spanioli. Iar în Caraibe și 
Atlantic, corsarii englezi prădau corăbiile care transportau 
bogății din coloniile spaniole în metropolă. În 1587, o flotă sub 
comanda lui Sir Francis Drake „a pârlit barba regelui Spaniei“ 
când a distrus peste 24 de corăbii ale lui Filip al II-lea, chiar în 
portul Cadiz. Pentru Filip al Spaniei, aceasta a fost picătura care 
umpluse paharul, iar la începutul anului 1588 autorităţile 
engleze au aflat că monarhul pregătea o uriașă flotă navală 
pentru a invada Anglia. 

Anglia avea o poziţie deosebit de vulnerabilă în politica 
europeană continentală, din cauza faptului că, în lungile 
războaie religioase din Franţa, facțiunea catolică deţinea 
supremația în acea perioadă. La sfârșitul lunii mai 1588, peste 
130 de corăbii spaniole, având la bord 18 000 de oameni, sub 
comanda ducelui de Medina Sidonia, au pornit pe mare din 
Spania pentru a face joncţiunea cu forţele terestre, conduse de 
ducele de Parma, lângă Calais. În 28-29 iulie, comandantul 
englez, Lord Howard de Effingham, a ordonat vaselor de război 
engleze să atace flota spaniolă în largul coastei franceze, în ceea 
ce s-a numit „Bătălia de la Gravelines“. O mare parte din 
armada s-a împrăștiat apoi spre Marea Nordului, ocolind în cele 
din urmă Scoţia; dar a avut de înfruntat furtuni puternice și 
naufragii pe țărmurile Irlandei, foarte puţine corăbii și trupe 


reușind să se mai întoarcă în Spania. Pacea cu Spania avea să se 
încheie abia peste mulţi ani, însă niciodată de atunci Spania nu 
a mai avut capacitatea de a amenința Anglia cu o asemenea 
demonstraţie de forță. 

În 8 august 1588, Anglia nu avea totuși de unde să știe că 
pericolul invaziei scădea. În acea zi, Elisabeta a călătorit la 
Tilbury, în Estuarul Tamisei, unde, în fata trupelor adunate la 
repezeală, a rostit memorabilul ei discurs, menit să îi 
insufleteascá pe luptători pentru apărarea patriei si a 
monarhului lor. 


Poporul meu iubitor, 

Sfetnici de-ai mei, dornici să mă protejeze și temători de 
felonie, m-au povatuit să fiu prudentä când apar în fata unor 
mulțimi înarmate; eu vă asigur însă că nu concep să pun la 
îndoială credinţa și loialitatea iubitorului meu popor. Teama 
este pentru tirani, pe când eu m-am comportat întotdeauna 
astfel încât, în afară de Dumnezeu, marea mea forţă și ocrotirea 
mea să atârne de inimile leale și bunăvoința supușilor mei; si 
de aceea vin acum printre voi, asa cum mă vedeţi, in aceasta 
restriște, nu pentru a mă distra și veseli, ci ferm decisă, în toiul 
și focul bătăliei, să trăiesc și să mor printre voi; să mă 
prosternez pentru Dumnezeul meu și pentru regatul meu și 
poporul meu, pentru onoarea mea și neamul meu, chiar și în 
tarana. 

„... eu însămi voi fi generalul 
vostru, judecătorul vostru, 
pentru a răsplăti pe deplin toate 
virtuțile voastre în luptă.“ 


Știu că, la trup, sunt o femeie slabă și neputincioasă, însă 


am inimă si stomac de rege, un rege al Angliei mai cu seamă, și 
vai vouă, printi străini, de Parma sau Spania, sau de altundeva 
din Europa, care veţi cuteza să cotropiti hotarele regatului meu; 
căci pentru asta, ca dezonoarea să nu mă urgisească, eu însămi 
voi pune mâna pe arme, eu însămi voi fi generalul vostru, 
judecătorul vostru, pentru a răsplăti pe deplin toate virtuțile 
voastre în luptă. Știu deja că, pentru vitejia voastră, ati 
binemeritat răsplătiri și lauri; și vă asigur, pe cuvânt de nobil 
prinţ, că le veţi primi așa cum se cuvine. Între timp, va fi în 
locul meu împuternicitul meu militar, un om nobil și vrednic de 
laudă, cum niciodată vreun print nu va fi avut vreun supus; 
neîndoielnic, grație cuvenitei voastre supunerii fata de 
generalul meu, graţie disciplinei voastre de ostași și graţie 
bravurii voastre în luptă, în scurt timp vom cuceri o splendidă 
victorie asupra acelora care sunt dușmanii lui Dumnezeu, ai 
regatului meu și ai poporului meu. 


„Irec de la o coroană 
coruptibilă la una 
ma i 





In 30 ianuarie 1649, Carol I— Rege al Angliei, Scotiei si Irlandei 
—, găsit vinovat de „înaltă trădare si alte crime capitale“, a 
urcat pe eșafodul ridicat în fata clădirii Banqueting House din 
Whitehall, Londra, pentru a se supune securii călăului. Acest 
act de regicid, pe care o mare parte a Europei l-a privit cu 
groază, încheia o domnie în care regatul a fost sfâșiat de un 
război civil, începând din 1642. Moartea regelui va însemna 
totodată un sfârșit temporar al acelui „regat“, întrucât Anglia a 
intrat atunci în apele tulburi ale unei guvernări fără monarh 
timp de 11 ani. 

Domnia lui Carol I a întâmpinat probleme de la bun 
început. Căsătoria lui cu o prințesă franceză catolică, Henrietta 
Maria, nu a fost privită cu ochi buni de către adepţii unui 
protestantism riguros, iar în scurt timp monarhul a intrat în 
conflict cu Parlamentul, majoritar puritan, în privinţa 
administrării banilor. Carol credea în dreptul divin al regilor, 
care trebuie să răspundă pentru faptele lor in fata lui 
Dumnezeu, și nu a supușilor lor. Considera că Parlamentul se 
prevala de pârghiile de care dispunea în ce privește finanţele 
regale pentru a-l constrânge să nu exercite o influență mai 
mare asupra strategiilor și metodelor lui de guvernare. A 
apărut o stare conflictuală, în care fiecare tabără considera că 
cealaltă îi încalcă drepturile și libertăţile. Situaţia a devenit 
incendiară atunci când protestantismul de sorginte catolică 
îmbrățișat de Carol I, in special sub autoritatea ecleziastică a 
arhiepiscopului Laud, a stârnit o vie opoziţie din partea celor 
care doreau ritualuri religioase mai simple. 

În 1629, Carol I a dizolvat Parlamentul și a cârmuit fără el 


timp de 11 ani, încercând să colecteze bani prin alte mijloace. 
Conflictul din Scoţia în 1637 (când Carol a încercat să impună 
episcopi în biserica prezbiteriană) și, mai târziu, în nordul 
Angliei și în Irlanda, l-a constrâns să convoace din nou 
Parlamentul. Tensiunile au atins un punct critic în 1642. Fugind 
din Londra, care era majoritar proparlamentară, regele și-a 
înălţat stindardul la Nottingham în 22 august. Începea astfel un 
război civil complex, uneori numit Războiul celor Trei Regate 
(întrucât s-a desfășurat, de asemenea, în Scoţia și Irlanda). 
Cauzele conflictului continuă să fie larg dezbătute. 


REGELE CAROL I AL ANGLIEI 


S-a născut pe 19 noiembrie 1600, la Fife, Scoţia, ca fiu al lui Iacob al VI-lea și I (al 
Scoției și, totodată, al Angliei). 

A urcat pe tron în 1625 și s-a însurat cu prinţesa Henrietta Maria a Franţei în 
același an. Disputele cu Parlamentul — pe tema finanţelor, a sfetnicilor săi, a 
practicilor bisericești — l-au determinat să cârmuiască fără să convoace 
Parlamentul, între 1629 și 1640. În 1642, a izbucnit războiul civil, susținătorii 
Parlamentului ridicându-se împotriva adepților regelui. După repetate ciocniri 
militare, in 1647-1648, comandanții armatei și Parlamentul Scurt al 
independentilor radicali au organizat un proces împotriva lui Carol, acuzându-l 
de înaltă trădare. 

A fost executat în 30 ianuarie 1649, la Londra. 


Desi Carol era un om viteaz, sincer, profund religios, un sot 
și un tată leal, precum și un mare protector al artelor, era 
totodată și o fire rezervată, inflexibilă, chiar duplicitară în 
politică, infatuată și mai mult decât atât, un slab strateg. În 
1647, susținătorii săi fuseseră învinși, iar el era în captivitate. 
Era de așteptat să urmeze negocieri cu Parlamentul, însă 
sciziunile din cadrul Parlamentului și cele dintre Parlament și 
armată au complicat situaţia. În aceste condiţii, Carol a evadat 
și conflictul a reizbucnit, până când înfrângerea susținătorilor 


săi scotieni in Bătălia de la Preston, in 1648, a pus capăt 
sperantelor lui de victorie. Pentru Oliver Cromwell, care 
impreunä cu Sir Thomas Fairfax conduseserä Armata Noului 
Model a Parlamentului, Carol I era „principalul autor al 
necazurilor noastre“, in care nu se putea avea incredere, acum, 
cänd s-ar fi putut negocia cu bunä-credintä. In decembrie 1648, 
armata a epurat Parlamentul, inläturändu-i pe parlamentarii 
împăciuitori care formau majoritatea si păstrând un grup de 
independenți radicali, care au fost de acord sá îl trimită pe rege 
în judecată. 

Lucrurile s-au desfășurat ca într-un roman. Carol a refuzat 
să accepte legalitatea tribunalului și a rechizitorului împotriva 
lui, fiind nevoit prin urmare să se apere împotriva învinuirilor. 
Dar în privinţa verdictului nu existau dubii. La zece zile după 
începerea procesului, numele a șaizeci de semnatari (inclusiv 
Cromwell) apărea pe sentința de condamnare la moarte a 
regelui, iar a doua zi osânda a fost pusă în aplicare. Se spune că 
regele Carol I ar fi purtat la execuţie două cămăși, astfel încât sá 
nu fie văzut tremurând de frig, pentru ca nu cumva cineva să 
creadă că i-ar fi fost frică. 

Discursul său de rămas-bun a fost întru totul tipic pentru 
personalitatea și convingerile lui. A fost brav și hotărât, 
denotând însă prea puţin discernământ în privința impactului 
faptelor sale. A afirmat că era obligaţia unui rege să asigure 
securitatea „vieţii și a bunurilor“ supușilor săi, prin menţinerea 
legilor pământului, dar a repetat că „un supus și un suveran 
sunt (două) lucruri complet diferite“, iar supușii nu trebuie să 
aspire să aibă un rol în guvernare. În mod paradoxal, s-a 
prezentat pe sine — un rege — drept un „martir al poporului“; 
în opinia lui, plătea prețul de a se fi împotrivit unei forme de 
lege marţială. Oricât de stranii vor fi părut acele cuvinte, exista 
un element profetic în ele, întrucât puterea a trecut rapid de la 
Parlament în mâinile lui Cromwell și ale armatei. 


Voi fi foarte puţin auzit de cei de-aici... De fapt, aș fi putut foarte 
bine să păstrez tăcerea, dacă nu aș fi crezut că, păstrând 
tăcerea, i-aș face pe unii să creadă că mă supun învinuirilor, 
precum și pedepsei; însă eu cred că este de datoria mea, fata de 
Dumnezeu în primul rând și fata de tara mea, sá mă exonerez 
de orice culpă, atât ca un om onest, cât și ca un bun rege și un 
bun creștin. 

Voi începe întâi cu nevinovăția mea. În realitate, nu 
consider necesar să insist asupra ei, întrucât toată lumea știe că 
nu eu am început războiul cu cele două Camere ale 
Parlamentului, și mi-e martor Dumnezeu, căruia curând va 
trebui să-i dau socoteală, că niciodată n-am avut intenţia să le 
încalc privilegiile, ei m-au atacat pe mine, ei au început lupta cu 
mine, susținând că lupta a pornit de la mine și aruncând 
sămânţa discordiei asupra mea. 

Ferească Dumnezeu să fiu un creștin într-atât de nevrednic, 
încât să spun că judecätile lui Dumnezeu ar fi nedrepte pentru 
mine; de multe ori, El face dreptate printr-o sentință nedreaptă, 
este lucru știut; voi spune doar că o sentinţă injustă pe care am 
tolerat-o în practică este dublată acum printr-o sentinţă injustă 
asupra mea, și aceasta, așa cum am spus, pentru a vă arăta că 
sunt un om nevinovat. 

Acum, pentru a vă arăta că sunt un bun creștin: sper să 
existe un om cumsecade care să depună mărturie pentru mine, 
că eu am iertat pe toată lumea, și mai ales chiar pe aceia care 
au fost principalii agenţi ai morții mele; cine sunt ei, Dumnezeu 
știe, eu nu doresc să știu, mă rog lui Dumnezeu să-i ierte. 

Dar asta nu este tot, mila mea trebuie să meargă mai 
departe; poate că aceia se vor căi, căci într-adevăr au săvârșit 
un mare păcat în acest caz; îi rog pe Dumnezeu și pe Sfântul 
Ștefan ca fapta aceasta să nu li se pună în cârcă, ba mai mult, 


fie ca eisä adopte calea cea justä pentru pacea regatului, cäciin 
mine simt porunca divină nu numai să iert anumiţi oameni, ci 
din milă simt și porunca de a mă nevoi până la ultima suflare 
pentru pacea regatului... 

„„„Pentru popor: cu adevărat doresc binele și libertatea lor la 
fel de mult ca oricine, însă trebuie să vă spun că binele și 
libertatea lor constau în a avea o ocârmuire dreaptă; adică 
acele legi, prin care viaţa lor și bunurile pot fi ocrotite. 


„..Apar o cauză justă și un 
Dumnezeu milostiv de partea 
mea...“ 


Nu li se cade supușilor să participe la ocârmuire; un supus 
și un suveran sunt (două) lucruri complet diferite, și de aceea, 
dacă se cârmui singuri, fără un suveran, așa cum spun eu, cu 
siguranţă nu se vor bucura vreodată de dreptate. Domnilor, din 
această cauză sunt eu acum aici: dacă aș fi lăsat cale liberă 
samavolniciei, îngăduind ca toate legile să se schimbe conform 
puterii armelor, nu s-ar fi ajuns aici, și de aceea vă spun vouă 
(și mă rog lui Dumnezeu sá nu fiți făcuți vinovaţi) că eu sunt 
martirul poporului. 

Adevărat vă spun, Domnilor, nu vă voi încerca răbdarea și 
nu vă voi mai spune decât că, într-adevăr, aș fi dorit să mai am 
puţin timp, fiindcă atunci aș fi putut rosti mai închegat ceea ce 
v-am zis și mai bine cumpănit decât am făcut-o, și de aceea 
nădăjduiesc să má iertati. 

Am spus sincer ce-am avut pe suflet și mă rog lui Dumnezeu 
să alegeţi cele mai bune căi spre binele regatului și spre propria 
voastră mântuire. 

„Adevărat, Domnilor, cucernicia și credinţa mea religioasă 
sunt bine cunoscute întregii lumi, si de aceea declar in fata 
voastră că în moarte rămân un creștin, potrivit profesiunii mele 


de credinţă în Biserica Anglicană, așa cum am mostenit-o de la 
tatăl meu, si cred că omului acestuia onest îi veţi acorda 
încrederea voastră. 

„„Apăr o cauză justă si un Dumnezeu milostiv de partea 
mea... Trec de la o coroană coruptibilă la una incoruptibilă, 
unde niciun zbucium nu poate fi, niciun zbucium lumesc. 


„Pentru numele 
lui Dumnezeu, 
plecaţi!“ 


OLIVER CROMWELL 
Discurs pentru dizolvarea Parlamentului Scurt, 
20 aprilie 1653 





In 1653, Anglia träia de patru ani experienta unei guvernäri 
militaro-republicane, ca urmare a räzboiului civil din anii 1640, 
încheiat cu procesul și executarea lui Carol I Stuart. Încă de la 
sfârșitul anilor 1640, figura centrală in politica ţării fusese 
Oliver Cromwell. Gentleman-fermier din estul Angliei, convertit 
la puritanism, Cromwell s-a afirmat în calitate de conducător 
militar de excepţie al cauzei parlamentare. Abilitatile lui s-au 
dovedit decisive în înfrângerea regaliștilor, iar măsurile lui de 
dictatură politică au contribuit la impunerea „crudei necesităţi“ 
(cum se exprima el) de a-l executa pe Carol în ianuarie 1649. 

În ciuda morţii regelui, noul „commonwealth“ rămânea 
vulnerabil. În 1649, Cromwell a condus trupele la victorie 
asupra catolicilor pro-Stuart din Irlanda, dar nu fără a dobândi 
reputaţia de partizan al unei inutile ferocitäti. În 1650, i-a 
învins pe rebelii scoțieni. În mod semnificativ, a biruit coaliția 
regalistă mixtă, formată din scoțieni și englezi, care au susținut 
tentativa prințului Carol de a revendica tronul tatălui său, în 
Bătălia de la Worcester, în 1651. 

În lipsa ierarhiilor statale și ecleziastice tradiţionale, i-a 
revenit acum lui Cromwell să impună ordinea, dar totodată și 
să asigure un echilibru între interesele unei tari dezbinate. 
Poziţia Parlamentului rămânea dificilă. Aparent, războaiele 
civile fuseseră purtate pentru a proteja drepturile 
Parlamentului. Însă Parlamentul în sine era măcinat de 
neînţelegeri, iar apariţia Armatei Noului Model, devenită cea 
mai puternică entitate militară din tara, complica lucrurile. 
Deja în decembrie 1649, câțiva soldaţi conduși de colonelul 
Pride epuraseră Parlamentul Lung (instituit din 1640) de 


membrii consideraţi a nu fi suficient de radicali, păstrând un 
corp legislativ redus (supranumit The Rump Parliament — 
Parlamentul Scurt), format din aproximativ 60 de membri, mai 
flexibili in fata obiectivelor armatei. Tensiunile se pästrau Insä, 
si in 1653 Cromwell si-a pierdut räbdarea, de o manierä 
spectaculoasä. 


OLIVER CROMWELL 


S-a näscut la 25 aprilie 1599, la Huntingdon, Anglia. 

Cromwell a devenit membru al Parlamentului in 1628 si, la izbucnirea 
războiului civil, s-a evidenţiat ca un comandant de cavalerie extrem de 
competent. Meritul pentru victoria de la Marston Moor (1644) îi revine în mare 
parte lui. Împreună cu Sir Thomas Fairfax, a reorganizat forțele armate 
parlamentare în Armata Noului Model și a câștigat importanta Bătălie de la 
Naseby (1645). A fost unul dintre primii semnatari ai sentinţei de condamnare la 
moarte a lui Carol I, în 1649, când devenise deja cel mai puternic personaj 
politic din ţară. În perioada 1649-1651, s-a ocupat de reprimarea rebeliunii din 
Irlanda și Scoţia, participând și la Bătălia de la Worcester (1651). În cursul 
următorilor șapte ani ai regimului său de „commonwealth“, au avut loc 
războaie pe mare cu olandezii și spaniolii, reforme menite să îmbunătăţească 
reprezentarea politică a irlandezilor si scotienilor (deși sesiunile parlamentelor 
au fost intermitente), reacceptarea evreilor în Anglia și tentative de toleranță 
religioasă. În 1657, a refuzat coroana, preferând titlul de „Lord Protector al 
Angliei, Scotiei și Irlandei“. 

A murit la 3 septembrie 1658 la Londra. În 1661, după restauratia lui Carol al II- 
ea, cadavrul lui a fost deshumat, atârnat în lanţuri și decapitat. 


În 20 aprilie, Cromwell participa la ședința din Westminster 
Hall, unde membrii Parlamentului epurat participau la o a treia 
dezbatere asupra legii privind drepturile anumitor categorii de 
electori, încălcând astfel o înţelegere cu armata, prin care acest 
lucru nu trebuia să se întâmple. Cromwell s-a înfuriat, 
acuzându-i pe parlamentarii „factiosi“ drept „o sleahtä de 
nemernici mercenari“, care se comportau ca niște „tärfe 
sordide“ și care, în opinia lui, deveniseră „intolerabil de odiosi 


pentru întreaga naţiune“. Chemându-i pe soldaţi să ia sceptrul 
(„tinicheaua strălucitoare“) din sală — simbolul autorităţii 
Parlamentului —, Cromwell și-a încheiat diatriba cerându-le 
parlamentarilor: „Pentru numele lui Dumnezeu, plecati!“. A fost 
o injonctiune cu ecou în secolele următoare. A fost folosită din 
nou, în mod dramatic, împotriva premierului britanic Neville 
Chamberlain, în mai 1940, exact înainte de a demisiona. 

Un nou Parlament, așa-numitul Parlament Barebones 
(Micul Parlament), cu 140 de membri, a fost convocat, dar apoi 
repede dizolvat. Principalul instrument de autoritate al lui 
Cromwell a devenit Consiliul de Stat; ulterior Cromwell a 
acceptat titlul de „lord protector“, un statut cvasiregal. Anii în 
care Cromwell a avut puterea rămân paradoxali, căci, deși 
metodele de guvernare erau instabile și, adesea, autoritare, 
reformele și obiectivele au fost uneori liberale, bunăoară în 
cazul reacceptării evreilor în tara si al eforturilor pentru 
adoptarea unei tolerante religioase. Însă nucleul puterii nu 
putea rezista în absența figurii sale emblematice. Cand 
Cromwell a murit în 1657, succesorul desemnat — fiul său 
Richard — nu a fost capabil să își exercite autoritatea. În 1660, 
un alt comandant militar, generalul Monk, a fost cel care a 
organizat revenirea la monarhie în persoana lui Carol al II-lea. 


Este mai mult decât imperios să pun capăt șederii voastre în 
acest loc, pe care l-aţi profanat prin disprețul vostru fata de 
orice virtute și l-aţi pângărit prin practicarea tuturor viciilor; 
sunteți o tagma de instigatori factiosi și inamici ai oricărei bune 
cârmuiri; sunteţi o sleahta de nemernici mercenari si ati fi în 
stare, ca Esau, să vă vindeti tara pentru o fiertură și, ca luda, să 
il trädati pe Dumnezeul vostru pentru câţiva arginti; a mai 
rămas măcar o virtute în voi? Există vreun viciu pe care să nu-l 
aveţi? Nu sunteţi evlaviosi nici cât calul meu; aurul este 


Dumnezeul vostru; care dintre voi nu si-a vändut constiinta 
pentru mită? Există printre voi vreun om căruia să-i pese cätusi 
de puţin de binele Commonwealth-ului? 


»Grabiti-va! Sclavi venali ce 
sunteți, dispareti de-aici!“ 


Voi, ca niște tärfe sordide, ati pângărit acest sfânt lăcaș și ati 
făcut din casa Domnului peșteră de tâlhari, cu practicile voastre 
imorale și deprinderile voastre josnice! Aţi devenit intolerabil 
de odioși pentru întreaga naţiune: voi, care ati fost trimiși aici 
de popor pentru a repara nedreptätile, ati devenit voi înșivă cea 
mai mare nedreptate. Tara voastră mă cheamă, așadar, să curät 
acest grajd al lui Augias*, punând capăt definitiv dezbaterilor 
voastre nelegiuite din această Cameră; ceea ce cu ajutorul lui 
Dumnezeu și cu puterea pe care mi-a dat-o am venit acum să 
fac; vă poruncesc, așadar, căci pericolul pándeste de altfel 
viețile voastre, să päräsiti imediat acest loc; plecati, iesiti afară! 
Grabiti-va! Sclavi venali ce sunteţi, dispáreti de-aici! Plecati! 
Luaţi tinicheaua aceea strălucitoare de-acolo si ferecati bine 
ușile. Pentru numele lui Dumnezeu, plecaţi! 


2 În mitologia greacă, curăţarea grajdurilor regelui Augias din Elida a fost a cincea 
muncă a lui Hercule. 


„Un atasament 
pärtinitor al unei 
natiuni pentru vreo 
alta produce o seamä 
de neajunsuri “ 


GEORGE WASHINGTON 


Discursul prezidențial de adio, 17 septembrie 1796 a 
ey a, 
BES % 

Fiind primul presedinte al Statele Unite ale Americii si 
comandantul Armatei Continentale care a câştigat 
independența Americii, George Washington ocupă un loc unic 
în istoria americană. A deţinut funcţia de președinte în două 
mandate consecutive și ar fi putut să candideze pentru o nouă 
realegere, deoarece în acea vreme nu existau restricții 
referitoare la durata pentru care o persoană putea să exercite 
atribuţiile prezidenţiale. Însă el a ales să se retragă, iar pe 17 
septembrie 1796 a ţinut discursul său de adio, conceput cu 
meticulozitate, care a fost tipărit peste două zile, pentru a putea 
fi citit de oricine. Textul alocutiunii a devenit un document de 
referință pentru statutul și organizarea Statelor Unite, fiind 
amplu popularizat, iar timp de multi ani după aceea, 
comemorând anual ziua de naștere a lui G. Washington, a 
continuat să fie rostit solemn în Congresul american. 

Discursul conţinea două concepte principale. Primul, care 
privea calitatea de șef de stat al unei tinere naţiuni create în 
focul revoluţiei, sublinia necesitatea unităţii între statele, 
partidele și cetățenii care alcătuiau Uniunea. Punea accentul pe 
valorile, religia și cultura care erau comune tuturor. (Desigur, 
nu se adresa sclavilor africani și nici „indienilor“ băștinași din 
America, ci le vorbea cu precădere persoanelor de orgine 
europeană, cetățenii Uniunii.) În viziunea lui Washington, 
pentru ca Statele Unite să supravieţuiască și să prospere, 
cuvântul „Unite“ trebuia să fie inviolabil, peste și deasupra 
oricăror altor dispute sau neînțelegeri interne. Era un mesaj 
către ambele partide politice, federaliștii, pe de o parte, și 
republicanii lui Thomas Jefferson, pe de altă parte. 


GEORGE WASHINGTON 


S-a näscut la 22 februarie 1732, la Bridges Creek, Virginia. 

S-a înrolat în trupele militare din Virginia si, in 1755, era deja comandantul lor 
în Războiul Francez și Indian. Revenind la Mount Vernon, 1759-1775, și-a 
administrat domeniile recent moștenite, s-a însurat și a fost o figură eminentă 
în politica locală, susținând nemulţumirile moșierilor coloniști contra 
autorităţilor britanice. A reprezentat Virginia la Congresele Continentale din 
1774-1775, iar la izbucnirea Războiului Revoluționar a devenit comandantul 
noii Armate Continentale. Succesul initial de la Boston a fost urmat de 
înfrângerea în Bătălia de la Long Island; i-a luat prin surprindere pe britanici la 
Trenton și Princeton, dar apoi a pierdut Philadelphia. Victoria sa la Yorktown, 
în 1781, a condus la capitularea britanicilor și la independenţa Americii. După 
câţiva ani petrecuţi la Mount Vernon, a prezidat Convenţia de la Philadelphia, 
care a elaborat Constituţia americană, iar la sfârșitul lui aprilie 1789 a fost ales 
drept primul președinte al SUA, prin votul unanim al Colegiului Electoral. A fost 
președinte două mandate la rând, retrăgându-se apoi la Mount Vernon. 

A murit în 14 decembrie 1799, în Virginia. 


O mare parte a discursului era dedicat afacerilor externe. În 
viziunea lui Washington, era esenţial ca Statele Unite să rămână 
în afara sistemelor de alianţe și sá evite favorizarea unor tari, 
în detrimentul altora. Vorbea într-o perioadă când Europa era 
zdruncinată de consecinţele Revoluţiei Franceze, iar Napoleon 
cotropea Italia. Pe plan local, Statele Unite rămâneau prinse la 
mijloc între Canada britanică și teritoriile nord-americane, 
aflate încă sub stăpânirea francezilor. Pe de altă parte și în 
ciuda Revoluţiei Americane, mulți oameni din Statele Unite se 
considerau britanici din punct de vedere cultural și înclinau să 
sprijine Anglia, această poziţie fiind predominantă în rândul 
federaliștilor. Totuși, alții — mai ales din rândul republicanilor 
— se simțeau atrași de ideile republicane franceze, în condiţiile 
în care Franța sustinuse concret lupta Americii pentru 
independenţă. În schimb, Washington propunea un fel de 
neutralitate judicioasă, care avea să devină un principiu al 


politicii externe americane pänä in secolul XX. 

Datoritä lungii sale experiente, Washington avea motive 
întemeiate să dea aceste sfaturi. Participase nemijlocit la 
Războiul Francez și Indian (1754-1763), cel mai sângeros război 
american din secolul al XVIII-lea. Acest război a fost 
componenta nord-americană a unui conflict mai vast — 
Războiul de Șapte Ani —, în care englezii i-au înfrânt în cele din 
urmă pe francezi în lupta pentru supremație asupra coloniilor 
din America de Nord. De fapt, unii istorici l-au numit primul 
„război mondial“. Washington a luptat cu vitejie în acest război, 
remarcându-se prin talentul său militar înnăscut. 

A avut posibilitatea să ducă un trai mai liniștit în perioada 
anilor 1760 și începutul anilor 1770, ocupându-se de domeniile 
bogate pe care le moștenise lângă Mount Vernon și devenind 
activ din punct de vedere politic în House of Burgesses din 
Virginia. A fost reprezentant al Virginiei la Congresele 
Continentale ţinute in 1774 și 1775, exprimând insatisfactia 
coloniștilor față de politicile britanice. Când insatisfactia s-a 
transformat în război, Washington a fost ales, în mod firesc, 
drept comandant al Armatei Continentale, recrutate la 
repezeală. 

„Războiul Revoluționar“, cum îl numesc americanii, sau 
Războiul American de Independenţă, cum îl numesc englezii, a 
fost din multe puncte de vedere o formă de război civil, punând 
în conflict coloniștii pro-independentä cu coloniștii legitimisti. 
Dar și acest război s-a internationalizat, odată cu intervenţia 
Franţei de partea revoluţionarilor, în 1778. Triumful final al lui 
Washington asupra generalului britanic Cornwallis, la 
Yorktown, Virginia, în 1781, s-a produs la capătul unor lupte 
încrâncenate, în care Armata Continentală păruse la un 
moment dat în derută. Într-adevăr, în iarna 1777-1778, fără 
calitățile lui Washington de mare comandant, cauza 
revoluţionară ar fi fost poate pierdută. 


Nu este de mirare dacă, în calitate de președinte si cu 
bogata sa experienţă de ostaș pe câmpul de luptă, Washington a 
urmărit, pe perioada mandatelor sale prezidenţiale, să scoată în 
evidență cauza unităţii americane și principiul evitării 
amestecului americanilor în conflictele din Europa. 


Prieteni și concetäteni: acum, când se apropie timpul pentru o 
nouă alegere a unui cetățean care să administreze guvernarea 
executivă a Statelor Unite, și când a venit deja momentul ca 
toate gândurile voastre să se concentreze pentru desemnarea 
persoanei care va fi învestită cu acea sarcină importantă, 
consider că se cuvine, mai ales că astfel se poate ajunge la o 
exprimare mai directă a voinței publice, sá vă aduc la 
cunoștință decizia pe care am luat-o de a refuza să mă număr 
printre cei din rândul cărora urmează să se facă alegerea... 

...Má consolez cu credinţa că, dacă opţiunea și prudenta ma 
îndeamnă să părăsesc scena politică, patriotismul nu-mi 
interzice acest lucru. 

..Grija fata de bunăstarea voastră, care nu poate înceta 
decât odată cu viața mea, și teama firească de primejdii îmi 
impun, într-o ocazie ca aceasta, să vă infátisez spre solemnă 
meditație și să vă recomand spre atentă examinare unele 
gânduri care sunt rezultatul unei reflecții îndelungate și al unor 
observaţii deloc neînsemnate și care mie mi se par de o 
importanță covârșitoare pentru păstrarea fericirii voastre ca 
popor. 

Știind cât de adânc sădită în inimile voastre este dragostea 
de libertate, niciun fel de recomandare din partea mea nu mai 
este necesară pentru a întări sau a confirma acest sentiment. 
Unitatea guvernării, care vă definește ca popor unitar, vă este, 
de asemenea, dragă. Și e drept să fie așa; căci ea reprezintă 
stâlpul principal al edificiului independenţei voastre reale, 


suportul tihnei voastre acasă, al păcii voastre în străinătate; al 
siguranţei voastre; al prosperității voastre; al libertăţii, pe care 
atât de mult o pretuiti... Cetăţeni, prin naștere sau opţiune, ai 
unei aceleiași tari, acea tara are dreptul sá solicite afecțiunea 
voastră. Numele de american, care vă aparţine vouă, prin 
capacitatea voastră naţională, trebuie întotdeauna să exalte 
indreptätita mândrie patriotică, mai mult decât oricare 
denumire derivată din diferențe locale. Cu mici nuanţe 
distinctive, aveţi cu toţii aceeași religie, aceleași maniere, 
obiceiuri și principii politice. Pentru o cauză comună, ati luptat 
și ati biruit; independenţa și libertatea pe care le deţineţi sunt 
lucrarea unor consultări colective și a unor eforturi reunite în 
fata unor pericole, suferinţe și reușite trăite împreună. 


„Uniunea voastră se cuvine să fie 
considerată principalul reazem 
al libertății voastre.“ 


Dar aceste considerații, oricât de puternic este impactul lor 
asupra raţiunii voastre, sunt completate de acelea care se 
adresează nemijlocit interesului vostru. Aici, fiecare porţiune 
din tara noastră își află cele mai stringente motive în neobosita 
apărare și păstrare a Uniunii ca întreg... Uniunea voastră se 
cuvine să fie considerată principalul reazem al libertăţii 
voastre, iar din dragoste pentru prima trebuie sá názuiti la 
păstrarea celeilalte. 

„Respectaţi principiul bunei-credinte si al dreptăţii fata de 
toate naţiunile; cultivați pacea si armonia cu toate naţiunile. 
Religia și moralitatea dictează această conduită; și cum s-ar 
putea ca o politică justă să nu dicteze într-astfel? Va fi un lucru 
demn de o naţiune liberă, luminată și, nu departe în viitor, 
măreaţă, să ofere omenirii mărinimoasa și atât de proaspăta 
pildă a unui popor mereu călăuzit de o pilduitoare dreptate și 


bunăvoință. Cine s-ar putea îndoi că, în decursul vremurilor, 
roadele unui asemenea plan nu ar putea răsplăti din belșug 
orice avantaje temporare ce se vor fi pierdut poate prin 
constanta aderare la această viziune? Cum să credem că 
Providența nu a corelat permanenta fericire a unei naţiuni cu 
virtuțile ei? Această pildă, oricum, este chezășuită de toate acele 
simtiri ce înnobilează natura umană. Dar, vai! Nu e cu putinţă 
ca viciile să zădărnicească totul? 

„Un atașament părtinitor al unei naţiuni pentru vreo alta 
produce o seamă de neajunsuri. Simpatia fata de o naţiune, 
înlesnind iluzia unui imaginar interes comun, în cazuri în care 
niciun fel de interes comun real nu există, și insuflând în una 
dușmăniile celeilalte, o impinge pe prima sá participe la 
disputele și războaiele celei de-a doua, fără o motivaţie sau 
justificare adecvată. Conduce, de asemenea, la acordarea unor 
privilegii, în favoarea naţiunii favorizate, care le sunt refuzate 
altora, ceea ce poate leza îndoit națiunea care acordă 
privilegiile; prin renunţarea inutilă la ceea ce se cuvenea să fie 
păstrat; si prin stârnirea unor reacții de invidie, rea-vointá si 
răzbunare din partea celor care nu s-au bucurat de privilegii 
egale. Si le dă ocazia unor cetățeni ambitiosi, corupți sau 
amágiti (care sunt partizanii naţiunii favorizate) să trădeze sau 
să sacrifice interesele propriei lor tari, fără a întâmpina 
dezaprobare, ba chiar cu simpatie; poleind, cu aparențele unui 
virtuos simtämänt al datoriei, cu strălucirea unui onorabil 
respect fata de opinia publică, sau cu un lăudabil zel pentru 
binele public, josnicele si stupidele concesii făcute ambitiei, 
corupției sau infatuării... 


„Influenţa straina este unul 
dintre cei mai nimicitori 
vrăjmași. “ 


..Impotriva tertipurilor insidioase ale influenţei străine (vá 
implor sá mă credeţi, concetäteni), vigilenta unui popor liber se 
cuvine să fie mereu trează; știut fiind că istoria și experienţa au 
dovedit că influenţa străină este unul dintre cei mai nimicitori 
vrăjmași ai guvernării republicane. Dar această vigilentá, 
pentru a fi utilă, trebuie să fie impartialä, altminteri devine 
însuși instrumentul influenţei ce trebuie evitată, în loc să fie un 
mijloc de apărare împotriva ei. Excesiva părtinire fata de o 
anumită naţiune străină, la fel ca excesiva aversiune fata de o 
alta, îi fac pe aceia care le resimt să vadă primejdia doar 
unilateral, având rolul de a ascunde, ba chiar de a spori 
mecanismele de influență asupra celeilalte laturi. Patriotii 
autentici, capabili să se opună intrigilor naţiunii favorizate, 
riscă să devină suspecți si detestati; în timp ce uneltele străine 
și cei päcäliti de ele uzurpă aplauzele și încrederea poporului, 
împingându-l să își abandoneze interesele... 

Suprema regulă de conduită pentru noi, fata de naţiunile 
străine, este ca, în dezvoltarea relaţiilor noastre comerciale, să 
avem cu ele cât mai puţine legături politice cu putinţă. Dacă 
însă au fost încheiate deja angajamente, să le respectăm până la 
capăt cu deplină bunä-credintä. Dar, de-acolo, să ne oprim. 

Europa are o serie de interese primordiale, care pe noi nu 
ne privesc sau ne privesc prea putin. Din acest motiv, Europa e 
silită să se angajeze în controverse frecvente, ale căror cauze 
sunt esențialmente străine de preocupările noastre. Din acest 
motiv, prin urmare, ar fi nejudicios pentru noi să ne 
amestecăm, prin legături artificiale, în vicisitudinile obișnuite 
ale politicii ei sau în combinaţiile și coliziunile obișnuite ale 
prieteniilor sau dușmăniilor ei. 

Poziţia noastră, în condiţii de desprindere și depărtare 
geografică, ne invită și ne permite să urmăm un parcurs diferit. 
Dacă vom rămâne un popor unit, condus de o guvernare 
eficientă, nu sunt departe vremurile când, ignorând prejudiciul 


material, ne vom împotrivi șicanărilor externe; când, adoptând 
o atitudine menită să conducă la neutralitate, vom putea 
oricând, invocând-o, să o respectăm cu scrupulozitate; când 
natiunele beligerante, aflate în imposibilitatea de a face 
achiziţii pe seama noastră, nu vor pregeta să ne arunce 
mănușa, provocându-ne; când vom putea alege pacea sau 
războiul, după cum ne va îndruma interesul nostru, călăuzit de 
dreptate. 


„Adevărata noastră tactică este 
să ocolim alianțele permanente.“ 


De ce să nesocotim avantajele unei asemenea situări 
speciale? De ce să abandonăm teritoriul nostru pentru a ne 
impune pe pământ străin? De ce, împletindu-ne destinul cu cel 
al oricărei parti din Europa, să amestecăm pacea si 
prosperitatea noastră in hätisul zbuciumurilor unei Europei 
mânate de ambiţie, rivalitate, interese, umori sau capricii? 

Adevărata noastră tactică este sa ocolim alianțele 
permanente cu oricare parte a sträinätätii; să le ocolim, zic, 
întrucât avem acum libertatea de a o face; căci nu vreau să 
intelegeti cumva că aș fi capabil sa girez infidelitatea fata de 
angajamentele existente. Sunt adeptul principiului, aplicabil 
deopotrivă treburilor publice și celor personale, că onestitatea 
este întotdeauna cea mai bună tactică... Având grijă ca, prin 
aranjamente convenabile, să ne situăm întotdeauna pe o poziţie 
defensivă respectabilă, putem ca în situaţii critice 
extraordinare, să recurgem la alianţe temporare. 

..Desi, trecând în revistă evenimentele din administraţia 
mea, nu am cunoștință de vreo eroare intenţionată, totuși sunt 
prea conștient de defectele mele, încât să consider posibil a fi 
săvârșit nenumărate erori. Oricare vor fi fost acestea, mă rog 
fierbinte Atotputernicului să abată de la voi sau să atenueze 


nenorocirile spre care acele erori ar putea conduce. Voi purta 
totodată în suflet speranţa că tara mea nu va înceta vreodată sá 
le privească cu indulgență; și că, după patruzeci și cinci de ani 
de viata inchinati slujirii ei, cu un zel neobosit, greșelile unor 
guvernări incompetente vor fi date uitării, așa cum eu însumi 
în curând în lăcașurile din casa Tatălui Meu voi găsi odihnă. 
Bizuindu-mă pe bunătatea Tatălui Meu, în toate lucrările 
sale, si insufletit de acea iubire înflăcărată fata de această 
bunătate, care este atât de firească pentru un om care o 
regăsește în însăși plămada trupului său și a strămoșilor săi de 
câteva generaţii, aștept cu o plăcută nerăbdare acel loc de 
retragere, unde îmi promit mie însumi să împlinesc, fără 
istovire, sublima bucurie de a gusta, în mijlocul concetätenilor 
mei,  binefăcătoarea calauza a legilor bune într-un 
guvernământ liber, întotdeauna cel mai scump tel al inimii 
mele, și fericita răsplată, am credinţa, a grijilor, caznelor și 
primejdiilor care ne preocupă în egală măsură pe toți. 


„Suntem toti 
republicani, suntem 
toţi federalisti“ 


THOMAS JEFFERSON 


Discursul prezidential inaugural, 4 martie 1801 





Născut în Virginia, Thomas Jefferson nu era din fire un bun 
orator, o inabilitate singulară între multele talente cu care acest 
geniu republican, care a redactat Declaraţia de Independenţă în 
1776, fusese înzestrat. Totuși, repulsia de a vorbi în public nu i-a 
afectat nicidecum cariera politică, din moment ce în 1801 a fost 
ales drept al treilea președinte al Statelor Unite. Cu acest prilej, 
a rostit un discurs memorabil, vădind o inteligenţă sclipitoare, 
un spirit generos, modestie și idealism în privinţa perspectivei 
Americii. Era un început magistral pentru cele două mandate 
de președinte pe care le-a dus la bun sfârșit. 


THOMAS JEFFERSON 


S-a născut la 13 aprilie 1743, într-o familie înstărită din Virginia. La William & 
Mary College, Williamsburg, și-a pus în evidenţă eruditia, pe care a etalat-o de-a 
lungul întregii vieţi. 

S-a implicat în politica din Virginia, participând la al doilea Congres Continental 
în 1776 și redactând Declaraţia de Independenţă. A fost diplomat în Franţa 
(1784-1789) și apoi secretar de stat al SUA, până în 1794. A devenit 
vicepreședinte în timpul președinției lui John Adams, în 1796, apoi a fost 
președinte din 1801 până în 1809, perioadă în care tara s-a mărit considerabil, 
prin cumpărarea Louisianei, teritoriu aflat până atunci în posesia Franţei. 
Ulterior, a înfiinţat Universitatea din Virginia și și-a proiectat casa din 
Monticello, Virginia, două obiective la care visa de multă vreme. Jefferson și-a 
compus propriul epitaf pentru piatra de mormânt: „Aici este îngropat Thomas 
Jefferson, autor al Declaraţiei de Independenţă a Americii, al statutului 
libertăţii religioase în Virginia și părinte al Universităţii statului Virginia“. 

A murit pe 4 iulie 1826. 


Jefferson a împletit convingerile sale puternice despre 


libertate, egalitate si viitorul Americii cu promisiunea de a sluji 
întreaga naţiune, nu numai susținătorii săi firești. În trecut, 
dobândise reputaţia unei figuri cu opţiuni partizane. Anii 1784- 
1789 și i-a petrecut la Paris, în serviciul diplomatic, în cea mai 
mare parte a timpului ca ambasador al Statelor Unite în Franţa. 
Acolo a avut posibilitatea sá observe nemijlocit evenimentele 
care au dus la Revoluţia Franceză, pe care a salutat-o. Sejurul în 
Franţa i-a influenţat ideile despre egalitate și democrație, 
încurajând totodată atitudinea sa francofilă și idealismul 
republican. Când președintele Washington l-a rechemat în tara 
pentru a fi Secretar de Stat sub mandatul său, Jefferson a 
devenit în scurt timp liderul unei grupări politice în formare, 
republicanii, care puneau accentul pe libertatea individului, 
descentralizare și care aveau tendinţa de a fi profrancezi. Nu 
reprezentau totuși decât o facțiune minoritară în cadrul 
guvernului; majoritatea colegilor săi susțineau gruparea 
federaliștilor, care puneau accentul pe Uniune și care aveau 
tendinţa de a fi probritanici în afacerile internationale. 
Jefferson a demisionat și, temporar, s-a retras din viata politică 
în 1794. 

În 1801, Jefferson și-a rostit discursul inaugural, pe fundalul 
disputelor politice interne și al tulburărilor sângeroase externe, 
generate de haosul războaielor napoleoniene. A căutat să 
unifice, să tempereze și să învigoreze spiritele. A pus în contrast 
oportunitățile de aur oferite Americii de „o naţiune în 
ascensiune, răspândită pe un vast și roditor pământ“, cu 
„nimicitorul prăpăd de pe un sfert din suprafaţa globului“, și și- 
a exprimat dorinţa ca Statele Unite să își păstreze neutralitatea, 
așa cum sustinuse primul președinte al ţării, Washington. Și-a 
exprimat încrederea în capacitatea cetățenilor de a se guverna 
singuri, ceea ce ar putea produce „cel mai puternic 
guvernământ de pe pământ“, și i-a luat în derâdere pe cei care 
și-ar putea imagina că ar exista „îngeri sub chip de regi, care să 


cârmuiască“. A afirmat că protejarea drepturilor minorităților 
era o obligaţie din partea majorităţii. În mod semnificativ, 
subliniind drepturile statelor care alcătuiau Uniunea, precum și 
rolul guvernului federal în protejarea Uniunii ca întreg, acasă și 
în străinătate, Jefferson a încercat să aducă la un numitor 
comun ambele laturi ale dezbaterii politice. În acest fel, a putut 
susține, în cea mai cunoscută frază a discursului său: „Suntem 
toţi republicani, suntem toți federaliști“. 


Prieteni și concetäteni: Chemat să îmi asum îndatoririle celei 
mai înalte funcţii executive a ţării noastre, mă prevalez de 
prezenţa acelei părți a concetätenilor mei care s-au adunat aici, 
pentru a-mi exprima adânca recunoștință pentru favoarea cu 
care au avut bunăvoința cu care au privit spre mine, pentru a 
declara sincer și lucid că sarcina este mai sus de priceperile 
mele și că, preluând-o, trăiesc acele neliniștitoare și teribile 
presentimente pe care măreţia misiunii și nevolnicia puterilor 
mele pe drept cuvânt mi le insuflă. O naţiune în ascensiune, 
răspândită pe un vast și roditor pământ, cutreierând toate 
mările cu produsele bogate ale industriei ei, angajată în comerț 
cu națiuni care se simt puternice și uită sensul dreptăţii, 
avansând rapid spre destine pe care ochii muritorilor nu le pot 
plăsmui — când contemplu aceste supreme näzuinte și când 
văd cum onoarea, fericirea și speranţele acestei preaiubite tari 
vin să se închine telului suprem, sub auspiciile acestei zile, mă 
înfior smerit în fata măreției lucrării. Căci, într-adevăr, aș cădea 
cu totul pradă disperării, dacă prezenţa multora pe care îi văd 
aici nu mi-ar reaminti că în celelalte posturi oficiale rânduite 
prin Constituţia noastră voi găsi resurse de înțelepciune, virtute 
sau zel, pe care să mă pot bizui în toate împrejurările. Spre voi, 
așadar, domnilor, care sunteţi investiti cu suveranele funcţii 
legiuitoare, și spre cei asociați cu voi privesc cu încredere 


pentru îndrumarea si sprijinul care să ne imputerniceascä să 
carmuim cu bine corabia, pe care suntem toţi imbarcati, 
navigând printre bulboanele vrăjmașe ale unei lumi tulburate. 
În timpul confruntării de opinii prin care am trecut, 
discuțiile aprinse si învolburarea mintilor au îmbrăcat uneori 
un aspect care ar putea să li socheze pe străinii neinvätati să 
gândească liber sau să vorbească ori să scrie ceea ce gândesc; 
dar, ajungându-se acum la un rezultat decis prin vocea naţiunii, 
anunțat conform regulilor Constituţiei, toţi se vor așeza, 
desigur, sub voinţa legii și se vor uni în eforturile comune 
pentru binele comun. Toţi, de asemenea, vor purta în minte 
acest sacru principiu, potrivit căruia, deși voinţa majorităţii 
trebuie in toate cazurile să se aplice, acea voință pentru a fi 
indreptätitä trebuie să fie rezonabilă; iar minoritatea are 
deopotrivă drepturile ei, pe care legea, egală pentru toţi, trebuie 
să le protejeze, fiindcă a le încălca ar însemna oprimare. 
Așadar, concetäteni, să ne unim în cuget și-n simtiri! Să redăm 
relaţiilor sociale acea armonie și afecţiune, fără de care 
libertatea și chiar viaţa însăși nu sunt decât lucruri serbede. Și 
să ne gândim că, izgonind de pe pământul nostru acea 
intolerantä religioasă din pricina căreia omenirea a pătimit și a 
sângerat atâta vreme, vom fi câștigat prea puţin dacă ajungem 
să încurajăm intoleranta politică, la fel de despotică, la fel de 
nefastă și capabilă de persecuții la fel de amare și crunte. In 
vremea chinurilor si a zbaterilor lumii vechi, în vremea 
spasmelor omului furios, căutând prin sânge și omoruri 
libertatea lui demult pierdută, nu a fost de mirare dacă 
învolburarea valurilor a ajuns până si pe acest pașnic țărm 
îndepărtat si dacă, deopotrivă, acest zbucium a fost resimtit si i- 
a înspăimântat pe unii mai mult, pe alţii mai putin, invräjbind 
opiniile drept chezäsie. Dar o diferență de opinie nu este o 
diferenţă de principii. I-am desemnat cu nume diferite pe niște 
frați ai acelorași principii. Suntem toţi republicani, suntem toţi 


federaliști. Dacă există vreunii printre noi care ar dori să 
dizolve această Uniune sau să îi schimbe forma republicană, să- 
i lăsăm netulburati să stea drept dovezi ale siguranţei cu care 
eroarea de opinie poate fi tolerată, atunci când raţiunea este 
liberă să o combată. 


„Fie, așadar, ca plini de încredere 
și curaj să rămânem fideli 
principiilor noastre federale și 
republicane. “ 


Știu, într-adevăr, că sunt oameni onești care se tem că un 
guvernământ republican nu poate fi puternic, că acest 
guvernământ nu este îndeajuns de puternic; dar care patriot 
onest, în plin elan al unor experienţe reușite, ar putea să 
renunțe la un guvernământ care până acum ne-a păstrat därji 
și liberi, invocând în schimb teama teoretică și vizionară că 
acest guvernământ, cea mai strălucită speranță a lumii, ar 
putea să nu aibă suficientă energie pentru a se menţine? Cred 
că niciunul. Cred, dimpotrivă, că acesta este cel mai puternic 
guvernământ de pe pământ. Cred că este singura formă de 
conducere în care orice om, la chemarea legii, ar alerga sub 
stindardul legii și ar trata nesocotirea ordinii publice ca pe o 
problemă ce îl privește nemijlocit. Uneori, se spune că omul nu 
are capacitatea să se conducă pe sine. Are el, atunci, capacitatea 
să îi conducă pe alţii? Sau am găsit oare îngeri sub chip de regi 
care să-l cârmuiască? Să lăsăm istoria să răspundă la această 
întrebare. 

Fie, așadar, ca plini de încredere și curaj să rămânem fideli 
principiilor noastre federale și republicane, atașamentului 
nostru pentru uniune și pentru guvernământul reprezentativ. 
Feriti așadar, prin natură si un vast ocean, de nimicitorul 
prăpăd de pe un sfert din suprafaţa globului; prea principiali 


pentru a indura degradärile celorlalţi; fericiți stăpâni ai unei 
tari alese, cu suficient spaţiu pentru urmașii noștri în mii si mii 
de generații; judicios conștienți de dreptul nostru egal împărțit 
de a ne folosi puterea minţii pentru a câștiga bunuri prin 
munca noastră, de a ne bucura de cinstirea și încrederea 
concetätenilor, ca rezultat nu din naștere, ci din faptele noastre 
și din rostul lor; luminati de o religie benefică, profesată si 
practicată, într-adevăr, în forme variate, dar cu toatele 
însemnând onestitate, adevăr, temperanta, gratitudine și iubire 
de oameni; recunoscând si proslăvind o Providentä 
atotputernică, aceea care prin toate ránduielile ei 
demonstrează că se bucură de fericirea omului aici și de 
fericirea lui mai mare în viața de apoi — cu toate aceste 
binecuvântări, ce altceva ne mai trebuie pentru a fi un popor 
fericit și prosper? Încă un lucru, concetäteni — (să ne păstrăm) 
acel guvernământ econom și înţelept care îi va împiedica pe 
oameni să-și facă rău unii altora, îi va lăsa întotdeauna liberi să 
își rânduiască singuri metodele de muncă și bunăstare și nu va 
lua de la gura truditorului pâinea pe care și-a câștigat-o cu 
sudoarea fruntii. Aceasta este suma bunei guvernări si de asta 
este nevoie pentru a rotunji pe deplin binecuvântarea de care 
ne bucurăm. 


„Justiţie corectă și egală pentru 
toți oamenii, indiferent de stare, 
convingere, confesiune religioasă 
ori opțiune politica. “ 
Concetateni, urmând acum să preiau exercitarea 
îndatoririlor care înglobează tot ceea ce voi indragiti si pretuiti, 
se cuvine să intelegeti ceea ce eu socotesc a fi principiile 


esențiale ale guvernământului nostru si, în consecinţă, 
principiile care trebuie să stea la baza administraţiei noastre. 


Le voi aduna in cele mai sumare linii cu putintä, enuntänd 
principiul general, dar nu si limitärile lui. Justitie corectä si 
egală pentru toți oamenii, indiferent de stare sau convingere, 
confesiune religioasă ori opţiune politică; pace, comerţ și 
prietenie impartialá cu toate naţiunile, neintränd în alianţe cu 
niciuna; sprijinirea guvernelor locale ale statelor Uniunii, în 
toate drepturile lor, considerând că acestea reprezintă cele mai 
competente administrații pentru treburile noastre interne si 
cele mai sigure pavăze în calea tendinţelor antirepublicane; 
păstrarea guvernämäntului general în toată vigoarea lui 
constituțională, acesta reprezentând fundamentul păcii noastre 
interne și al siguranţei externe; o grijă vigilentă pentru dreptul 
poporului de a participa la alegeri — un corectiv sigur și 
moderat al abuzurilor care sunt înlăturate prin sabia revoluției, 
atunci cand remediile pașnice nu sunt la îndemână; o acceptare 
absolută a deciziilor majorităţii, principiul vital al republicilor, 
în absenţa căruia nu se aplică decât forţa, principiul vital și 
ruda apropiată a despotismului; o miliție bine disciplinată, cel 
mai bun sprijin al nostru pe timp de pace și în primele 
momente ale unui război, până când o armată regulată o poate 
înlocui; supremaţia autorităţii civile asupra celei militare; 
economie în cheltuielile publice, astfel încât povara asupra 
muncii directe să fie mai ușoară; plata corectă a datoriilor 
noastre si păstrarea cu sfințenie a încrederii publice; 
încurajarea agriculturii și a comerțului, cu tot ce este 
subordonat acestora; difuzarea informaţiilor și supunerea 
tuturor abuzurilor judecății rațiunii publice; libertatea de 
religie; libertatea presei și libertatea persoanei sub protecţia 
principiului habeas corpus, precum și procese judecate cu 
jurati aleși impartial. Aceste principii formează strălucitoarea 
constelație care a existat înaintea noastră si care ne-a călăuzit 
pașii printr-o epocă de revoluţii și reforme. Înţelepciunea 
invátatilor noștri și jertfa de sânge a eroilor noștri s-au 


indreptat spre infäptuirea lor. Aceste principii trebuie sa fie 
crezul convingerilor noastre politice, textul invätäturii civice, 
piatra de încercare cu care verificăm serviciile celor in care 
avem încredere; si dacă se va întâmpla să ne abatem de la ele în 
momente de eroare sau spaimă, să nu pregetăm să revenim la 
ele și să regăsim singurul drum care duce la pace, libertate și 
siguranţă. 


„Când voi avea dreptate, se va 
întâmpla adesea ca aceia ale 
căror poziţii nu le permit o 
viziune globală a întregului să 
considere că eu am greșit.“ 


Prin urmare, concetäteni, pornesc spre postul pe care mi l- 
ati desemnat. Cu suficientă experienţă în funcţii subalterne 
pentru a fi văzut că dificultățile demnităţii de președinte sunt 
cele mai mari dintre toate, am învăţat să mă aștept ca arareori 
să se întâmple ca un om, imperfect cum este, să ajungă să-și 
încheie mandatul, beneficiind încă de reputaţia și favoarea de 
care s-a bucurat când l-a preluat. Fără a aspira la acea sublimă 
încredere pe care voi i-ati acordat-o celui mai mare personaj 
revoluționar al nostru, cel dintâi președinte, ale cărui 
excepționale servicii l-au îndreptăţit să ocupe locul primordial 
în dragostea ţării lui și să i se rezerve cea mai luminoasă pagină 
din cartea istoriei adevărate, eu vă cer doar încrederea 
necesară pentru a asigura fermitate și eficiență administrării 
legale a treburilor voastre. Se va întâmpla ca adesea să greșesc 
printr-un viciu de judecată. Când voi avea dreptate, se va 
întâmpla adesea ca aceia ale căror poziţii nu le permit o viziune 
globală a întregului să considere că eu am greșit. Vă cer 
indulgență pentru propriile-mi erori, care niciodată nu vor fi 
intenţionate, și vă cer sprijinul împotriva erorilor altora, care 


pot ajunge să condamne ceea ce nu ar condamna dacă ar fi 
văzut întregul cu toate părțile lui. Aprobarea intrinsecă pe care 
mi-o oferă sprijinul vostru este o mare mângâiere pentru trecut, 
iar prin grija mea în viitor voi urmări să păstrez bunăvoința 
celor care mi-au acordat-o în avans, să o solicit pe cea a altora, 
făcând tot binele care îmi stă în putere, și să fiu instrumentul 
fericirii și al libertăţii tuturor. 

Bizuindu-mă, așadar, pe sprijinul bunävointei voastre, mă 
îndrept cu supunere spre muncă, fiind pregătit însă să mă 
retrag din funcţie oricând veţi fi ajuns la concluzia că în 
puterea voastră stă o alegere cu mult mai bună. Si fie ca acea 
Infinită Putere care diriguiește destinele universului sa 
îndrume sfaturile noastre spre tot ce este mai bun și să le dea 
soluții favorabile pentru pacea și prosperitatea voastră. 


„Soldati ai Vechii 
Garzi, va spun adio“ 


NAPOLEON BONAPARTE „$ \ 
l Discursul de adio adresat 
el Gărzii Imperiale, 20 aprilie 1814 


m 





Pe 20 aprilie 1814, Napoleon Bonaparte, flagelul francez al 
Europei, și-a luat rămas-bun de la ofițerii din trupele sale cele 
mai leale, Vechea Gardă (sau Garda Imperială). Cedase în cele 
din urmă presiunilor de a abdica de la conducerea Franţei, 
când imperiul european, pe care îl clădise prin cuceriri militare 
timp de peste 20 de ani, s-a destrămat. Catalizatorul înfrângerii 
lui a fost neinspirata invazie a Rusiei în 1812. După bătălia 
indecisă de la Borodino (6 septembrie 1812) și incendierea 
Moscovei, cândva atotputernica Grande Armee a lui Napoleon a 
fost decimată de boli și de ravagiile iernii rusești, pe drumul de 
întoarcere. Când foștii aliați ai francezilor au simtit slăbiciunea 
trupelor și au trecut în cealaltă tabără, iar Alianţa europeană 
adversă a constrâns Parisul să capituleze, Napoleon a renunțat 
la tron, pentru a salva Franţa de la alte dezastre. 


NAPOLEON BONAPARTE 


S-a născut pe 15 august 1769, în Corsica, fiind de origine italiană. A ajuns ofițer 
de armată în 1785, începând o strălucită carieră militară, poate cea mai 
uluitoare de la Alexandru cel Mare încoace. 

În 1796, s-a căsătorit cu Josephine de Beauharnais, dar nu au avut copii; ulterior, 
a divorțat de ea, ca să se însoare cu Maria Luisa, fiica împăratului Austriei. A 
devenit primconsul în 1799 și împărat al francezilor, cinci ani mai târziu. Prin 
victorii repetate asupra coalitiilor europene, a extins dominaţia Franţei (si 
propriile lui ambiţii dinastice) în mare parte din Europa, făcând din Franţa o 
supraputere continentală, chiar dacă cu preţul vieţii a mii de francezi. A 
revoluţionat, de asemenea, organizarea si instructia militară. A abdicat de două 
ori, prima dată în 1814, după ce Parisul a căzut sub ocupaţia dușmanilor săi, și 
din nou în 1815, după ce s-a predat englezilor în urma înfrângerii de la 
Waterloo. Continuă să fie privit drept un erou naţional francez, având 
mormântul în Domul Invalizilor din Paris. Moștenirea perenă lăsată de 


Napoleon constä in sistemul de legi civile (Codul lui Napoleon), precum si in 
nenumăratele instituţii care-i poartă numele și care există în Franţa si azi. 
A murit în exil, pe insula Sfânta Elena, pe 5 mai 1821. 


Având în vedere jafurile pe care le-a tolerat, nu doar în 
Rusia, ci și în toţi anii de război, și ţinând seama, totodată, de 
amploarea ambitiei sale personale, este greu de imaginat că 
vorbele lui relativ egocentrice își vor fi găsit mereu urechi care 
să le asculte. Dar Napoleon a fost, mai presus de toate, un 
oștean profesionist și niciodată nu a pierdut lealitatea unui 
nucleu dur al armatei, care l-a slujit cu devotament. De fapt, la 
doar un an de la abdicare, evadând din exilul de pe insula Elba, 
acel „principat“ al său, Napoleon s-a putut bizui pe loialitatea 
unor soldaţi dispuși să se ridice împotriva guvernului care le 
plătea soldele și să îl reinstaleze la putere, deși numai pentru 
100 de zile. 

Omul care a condus Franța spre gloria militară s-a născut, 
de fapt, în Corsica. În 1779, a intrat la școala militară în Franţa, 
unde a căpătat porecla de „micul caporal“, din cauza staturii 
sale scunde. În 1785, a fost înălţat la gradul de sublocotenent de 
artilerie, iar în 1793 a dobândit recunoaștere naţională, fiind 
promovat la gradul de general de brigadă, după alungarea flotei 
engleze din rada portului Toulon. A venit în apărarea 
guvernului revoluţionar din Paris, printr-o demonstraţie de 
forță în 1794 — așa-numitul „tir de mitralii“. 

Sub noul regim francez — Directoratul format din cinci 
membri —, Napoleon și-a confirmat în forţă virtuțile militare, 
fiind avansat la gradul de general de divizie și numit 
comandant al armatei din Italia. Într-o serie de victorii între 
1796 și 1798, Franţa a cucerit aproape întreg teritoriul Italiei. 
Dar distrugerea flotei franceze de către contraamiralul Nelson, 
în Bătălia Nilului, in 1798, a zădărnicit ambițiile lui Napoleon în 


Egipt. 

Steaua lui fiind în ascensiune, Napoleon a organizat o 
lovitură de stat împotriva Directoratului, devenind „prim 
consul“ al Franţei — în realitate, un dictator militar. La 
începutul noului secol, Napoleon supusese Olanda, Spania, 
Ţările de Jos austriece, cea mai mare parte a Italiei și, totodată, 
neutralizase Prusia si Rusia. lar in 1804, Napoleon era 
„împărat“ al Franţei, iar forțele lui militare se adunau la 
Boulogne pentru a invada Anglia. Suprematia maritimă a salvat 
Anglia, însă Napoleon și-a îndreptat apoi puternicele forte 
terestre împotriva Austriei, obținând cea mai mare victorie a sa 
(asupra unei forțe armate combinate, austriece și rusești) la 
Austerlitz, în 1806. Anii 1807-1808 reprezintă apogeul puterii 
lui Napoleon. Ca stăpân fără rival al Europei continentale, a 
recurs acum la un război economic contra englezilor 
recalcitranti. A impus „Sistemul Continental“, o blocadă prin 
care le interzicea statelor vasale să cumpere mărfuri britanice. 

Totuși, în 1808, comandantul militar care avea să fie piaza 
rea a lui Napoleon devenea deja cunoscut. Până în 1813, ducele 
de Wellington îi fortase pe francezi să se retragă din Portugalia 
și Spania; de asemenea, trecuse Pirineii, presându-l pe 
Napoleon dinspre sud, exact când forțele revigorate ale aliaţilor 
invadau Franţa dinspre est. În același timp, regimul lui 
Napoleon, care însemna între altele ocuparea tronurilor unor 
tari europene de fraţi ai lui Napoleon și fiul său, se destrăma. 

Dar povestea lui Napoleon nu se încheiase încă. În 1 martie 
1815, debarcând în Franţa de pe insula Elba și primind sprijinul 
armatei, a pornit spre Paris, unde a fost întâmpinat cu urale. 
Inspäimäntati, aliaţii intruniti în Congresul de la Viena pentru a 
discuta cum să organizeze Europa postnapoleoniană au 
dezbătut în pripă ce puteau face. Și i-au acordat toată 
încrederea lui Wellington. În Bătălia de la Waterloo (18 iunie 
1815), Napoleon și comandanții lui de armată au luat câteva 


decizii tactice, în mod atipic, foarte slabe. Când prusacii conduși 
de Bliicher s-au alăturat lui Wellington, până și Vechea Gardă a 
lui Napoleon a fugit din faţa tirurilor necruțătoare. De data 
aceasta, cuvintele de încurajare din partea împăratului lor nu 
au mai fost de ajuns. 


Soldaţi ai Vechii Gărzi, vă spun adio. Timp de douăzeci de ani, 
v-am însoţit constant pe drumul onoarei și al gloriei. În ultima 
vreme, dar și atunci când eram învingători, n-aţi contenit să fiți 
modele de bravură și fidelitate. Cu asemenea oameni ca voi, 
cauza noastră nu era pierdută. Însă războiul ar fi fost 
interminabil; ar fi fost un război civil, spre si mai marea 
nenorocire a Franţei. 

Am sacrificat, așadar, interesele mele în numele patriei; eu 
plec. 

Voi, prieteni ai mei, continuaţi să serviţi Franţa. Fericirea ei 
este unicul meu gând; va fi întotdeauna obiectul dorințelor 
mele! Nu îmi plängeti soarta; dacă am consimțit să mai trăiesc 
este pentru a slăvi în continuare gloria noastră; vreau să scriu 
despre märetele lucruri pe care le-am înfăptuit împreună! 
Rămas-bun, copiii mei! Aș vrea să vă strâng pe toţi la pieptul 
meu. 


„Guvernarea 
poporului de către 
popor, pentru popor" 


ABRAHAM LINCOLN 
Cuvântarea de la Gettysburg, 19 noiembrie 1863 





Pentru presedintele Abraham Lincoln si pentru politicile si 
principiile pe care le-a susținut anul 1863 a fost esenţial. A 
debutat prin intrarea în vigoare, în 1 ianuarie, a Proclamaţiei 
de Emancipare promovată de președinte în anul precedent. 
Documentul stipula libertatea pentru sclavii din toate teritoriile 
controlate de oponenții săi confederați, care luptau pentru 
separarea de Statele Unite. După unsprezece luni, în 19 
noiembrie, Lincoln a ținut un discurs cu prilejul inaugurării 
unui cimitir de război dedicat soldaţilor săi căzuţi în lupte. Între 
aceste date, fiind totodată și pretextul pentru discursul său din 
noiembrie, a intervenit bătălia din Pennsylvania, care a 
modificat cursul războiului si viitorul Statelor Unite: 
Gettysburg. 


ABRAHAM LINCOLN 


S-a născut pe 12 februarie 1809, într-o zonă rurală din Kentucky, de unde familia 
lui s-a mutat ulterior în Indiana. 

Lincoln era în mare măsură autodidact. Ajuns în Illinois în 1831, a fost prăvăliaș 
(fără succes), diriginte de poștă, geodez și a învăţat dreptul, pe care l-a și 
practicat. A fost membru (liberal) al Camerei Reprezentanţilor din Illinois, in 
perioada 1834-1842. A fost ales în Congres în 1854 și a devenit o personalitate 
marcantă a noului Partid Republican care se opunea sclaviei. Când a fost ales 
președinte al SUA în 1860, șapte state sudiste s-au rupt din Uniune pentru a crea 
Confederaţia, iar atacul lansat de forțele confederate la Fort Sumter (1861) a 
marcat începutul Războiului Civil American. Lincoln a impus o blocadă 
împotriva Sudului și s-a dovedit necruţător în înlăturarea generalilor ineficienti 
ai Uniunii. Emanciparea sclavilor a devenit o parte integrantă din strategia 
Uniunii, așa cum este oglindită în Proclamaţia de Emancipare, promovată de 
Lincoln și pusă în practică în 1863. Discursul său de la Gettysburg (1863) rezumă 
telurile războiului purtat de Uniune. A câștigat alegerile, într-un al doilea 
mandat, cu o majoritate de voturi, în 1864. 


A fost asasinat de cätre actorul John Wilkes Booth, in 14 aprilie 1865, in timp ce 
asista la un spectacol de teatru. În decembrie 1865, cel de-al 13-lea Amendament 
la Constituţie abolea sclavia în Statele Unite. 


La mijlocul anului 1863, Războiul Civil American dura deja 
de doi ani, însă luptele principale începuseră abia în primăvara 
lui 1862. Forţele confederate, superioare și numeric, și ca 
înzestrare, beneficiaseră de excelenta comandă a unor generali 
ca Robert E. Lee si Thomas Jackson „Stonewall“ („Zid de 
piatră“). Aceștia reușiseră să respingă invaziile Uniunii în 
Virginia și să mute bătălia în Kentucky și Maryland, state cu 
proprietari de sclavi, încă nesecesioniste. Deși Bătălia de la 
Antietam, în Maryland (17 septembrie 1862), stopase temporar 
înaintarea spre nord a lui Lee, în iunie 1863 forţele acestuia 
cotropeau Pennsylvania. Pe câmpurile din afara orașului 
Gettysburg, în 1-3 iulie, armata confederată s-a luptat cu 
„armata de pe Potomac“ a generalului George Meade. Victimele 
— ridicându-se la cifra de 51 000 — s-au împărțit aproape egal 
între ambele tabere, însă forțele lui Meade s-au dovedit mai 
puternice, constrângându-l pe Lee să înceapă retragerea în 
Virginia. 

A doua zi, efortul de război al confederatilor a primit o 
lovitură fatală în sud-vest, în momentul când fortul de la 
Vicksburg, de pe Mississippi, a fost capturat de acel geniu 
militar al Uniunii care a fost Ulysses S. Grant, permițând astfel 
Nordului să controleze poziţiile în avalul acestui important 
fluviu. Deși Războiul Civil avea să mai dureze încă doi ani, după 
Gettysburg si Vicksburg, rebelii sudiști au fost copleșiți. lar 
Bătălia de la Gettysburg a avut un rol însemnat în a convinge 
națiunile străine, îndeosebi Anglia (spre care Confederaţia 
privea pentru sprijin diplomatic și material), că secesiunea 
sudistă avea, în realitate, prea puţine șanse de reușită. Pe 9 


aprilie 1865, Lee si armata sa au capitulat, iar in iunie ultimii 
luptätori confederati au acceptat pacea. 

In urma Bätäliei de la Gettysburg, unii locuitori ai orasului 
au solicitat autorităţilor statului să contribuie la cumpărarea 
unei părți a câmpului de luptă, ca loc de odihnă veșnică pentru 
morții Uniunii, ale căror trupuri zăceau în diverse morminte 
nemarcate. În timp ce munca de adunare a rămășițelor celor 
căzuţi continua, președintele Lincoln a sosit la faţa locului, pe 
19 noiembrie 1863, pentru „a aloca o porțiune din acel câmp ca 
loc de odihnă veșnică pentru cei care și-au dat viata aici“, 
soldaţi pe care lumea „nu-i va uita niciodată“. Într-un discurs 
care nu a durat mai mult de două minute, Lincoln a definit 
războiul drept un test menit să arate dacă o națiune „zămislită 
în libertate și devotată principiului că toți oameni sunt creați 
egali“ poate să supravieţuiască. Lupta era acum pentru „o 
renaștere a libertăţii“, pentru supraviețuirea „guvernării 
poporului de către popor, pentru popor“. Cu ingeniozitate 
politică, Lincoln i-a onorat pe cei morţi, dar a demonstrat 
totodată faptul că războiul nu viza doar păstrarea Uniunii, ci și 
menținerea drepturilor individului, ceea ce însemna inevitabil 
emanciparea sclavilor. 

Lincoln credea că oamenii „nu vor da prea mare atenţie și 
nu prea vor tine minte tot ceea ce spunem noi aici“. Însă 
discursul de la Gettysburg a dăinuit mult mai mult decât i-a fost 
dat lui Lincoln să trăiască: el a căzut răpus de un glonţ tras de 
un simpatizant confederat, în 1865. Discursul a dobândit 
nemurire, întruchipând desăvârșit jertfa americană pentru 
cauza libertății. 


Acum optzeci și șapte de ani, părinţii noștri au clădit pe acest 
continent o nouă naţiune, zămislită în libertate și devotată 
principiului că toți oamenii sunt născuţi egali. Acum suntem 


angajaţi într-un mare război civil menit să testeze dacă acea 
națiune sau oricare alta concepută și clădită pe aceleași 
principii poate să dăinuie. Ne-am întâlnit pe un câmp de luptă. 
Am decis să alocăm o suprafaţă din acel câmp ca loc de odihnă 
veșnică pentru cei care și-au dat viaţa aici, pentru ca această 
naţiune să poată trăi. Este întru totul potrivit și frumos să fim 
demni de acest lucru. Dar, într-un sens mai larg, noi nu putem 
consacra, nu putem binecuvânta, nu putem sfinţi acest pământ. 
Soldaţii viteji, vii sau morți, care au luptat aici, au binecuvântat 
acest loc, cu asupra de măsură, ceea ce nevolnica noastră 
putere nu are darul să facă. Lumea nu va da prea multă atenţie 
și nu prea va tine minte tot ceea ce spunem noi aici, însă ce au 
făcut ei nu se va uita niciodată. Ne revine nouă, celor vii, să ne 
consacrăm efortului lor eroic pe care ei, care au luptat aici, l-au 
depus cu atâta nobleţe. Ne revine nouă să ne dedicăm aici 
märetei misiuni, preluînd de la acești sláviti morți un 
devotament sporit fata de acea cauză, pentru care ei au dat 
suprema jertfă; ne revine nouă, aici, să avem grijă ca acești 
morti să nu se fi jertfit în zadar, ca această naţiune, călăuzită de 
Dumnezeu, să se bucure de o renaștere a libertăţii, iar 
guvernarea poporului de către popor, pentru popor să nu piară 
de pe fata pământului. 


i 


„Sunt fem il 


persoane? 


SUSAN B: ANTHONY 


Turneu de conferinte: „Este o crimă ca un cetätean 
al Statelor Unite sá voteze?“, februarie-iunie 1873 


| 





Mijlocul secolului al XIX-lea a fost o perioadă în care 
disensiunile în Statele Unite au dus la războiul civil, iar cauzele 
și idealurile sociale și-au găsit exprimarea în mișcări populare 
puternice. În acest climat, multe americance s-au impus ca 
personalităţi publice, mult peste capacitatea lor reală de a 
influența evenimentele. Născută în Massachusetts, Susan 
Brownell Anthony a fost una dintre ele, iar în 1872 provocarea 
lansată de ea prin votul „ilegal“ a creat un moment de referință 
în campania pentru dreptul de vot al femeilor. 

Fire sobră, Anthony a crescut în spiritul tradiţiei quakerilor, 
a devenit profesoară și, prin întâlniri cu diverși abolitionisti si 
propovăduitori ai temperantei, s-a implicat activ în campanii 
contra sclaviei și alcoolismului. Dar a întâmpinat obstacole 
supărătoare în calea participării efective a femeilor la viata 
socială care au culminat în 1852, când i s-a refuzat dreptul de a 
lua cuvântul la un miting in sprijinul temperantei. 
Nedezmintindu-se, reacţia ei firească a fost aceea de a înfiinţa, 
împreună cu Elizabeth Cady Stanton, o militantă cu vederi 
similare, Societatea de Temperantä a Femeilor din Statul New 
York. 


SUSAN B. ANTHONY 


S-a născut în Massachusetts, pe 15 februarie 1820. Cu o instrucţie școlară 
temeinică, și-a câștigat existenţa ca profesoară, până când a revenit la ferma 
familiei, lângă Rochester, New York, în 1851. 

De atunci, s-a dedicat emancipării (ca agent din partea New Yorkului pentru 
Asociaţia Americană împotriva Sclaviei, din 1856) și, mai presus de toate, luptei 
pentru drepturile femeilor. A devenit proprietara săptămânalului Revolution, 
1869-1870. Împreună cu Elizabeth Cady Stanton, a condus, din 1869, Asociaţia 


Naţională pentru Sufragiul Femeilor, o organizatie relativ radicală. S-a înscris 
pe listele de alegători și a votat „ilegal“ la scrutinul federal din 1872; în procesul 
ulterior, discursul rostit în susținerea cauzei și condamnarea juridică au 
devenit evenimente de referință în campania pentru sufragiul femeilor. A 
continuat să militeze în statul natal, în timp ce unele state se îndreptau spre 
acceptarea dreptului de vot pentru femei. Din 1892 până în 1900, a fost 
președinte al Asociaţiei Naţionale Americane pentru Sufragiul Femeilor, 
constituită în urma fuziunii mai multor grupări similare. 

A murit la Rochester, New York, pe 13 martie 1906. 


Anthony și Stanton aveau să continue să militeze împreună 
pe parcursul carierei lor publice. Împreună cu sustinätoarele 
lor, și-au dat seama că, pentru a-și putea promova concepţiile 
privind o serie de chestiuni naţionale și locale, era necesar, în 
primul rând si mai presus de toate, să obţină drepturi civile, 
politice și economice pentru femei. Aceste deziderate aveau să 
domine viaţa lor. 

În 1868, Congresul a votat Amendamentul 14 la Constituţie, 
care fusese îndelung dezbătut. Fiind unul dintre cele trei 
„Amendamente ale Reconstructiei“, Amendamentul 14 era 
menit să acorde dreptul de vot bărbaţilor afro-americani, 
recent emancipati din sclavie. Una dintre clauze părea să 
submineze drepturile femeilor în calitate de „cetățeni“ ai SUA, 
în timp ce o altă clauză, în funcţie de interpretare, putea fi 
invocată ca o confirmare a dreptului femeii la vot. În următorul 
an, Amendamentul 15 stipula că „dreptul cetăţenilor Statelor 
Unite de a vota nu trebuie să fie negat sau diminuat de către 
Statele Unite sau de către oricare stat (component), pe motiv de 
rasă, culoare sau situaţie anterioară de servitute“, însă genul 
persoanei nu era menţionat. Din păcate, amendamentele au 
avut drept efect apariţia unei falii între militantele pentru votul 
femeilor și partenerii lor de sex masculin din cadrul mișcării 
abolitioniste. 

In 1872, Anthony a decis sä ia atitudine si sä verifice in 


practicä interpretarea amendamentelor in statul New York. 
Unele state vestice fäceau progrese in a acorda dreptul de vot 
pentru femei, însă coasta de est rămânea intransigentă. Reusind 
(împreună cu alte femei) să se înregistreze pe listele electorale 
din Rochester, a putut vota la alegerile federale din 5 
noiembrie. Exact după trei săptămâni însă, a fost arestată 
pentru vot ilegal, iar în 1873 a fost condamnată pentru 
infracțiunea comisă. Avocatul ei a obținut o eliberare pe 
cauțiune, contrar dorințelor ei, dar această nouă libertate i-a 
permis să se lanseze într-un intens turneu de conferinţe locale, 
cu prilejul cărora a ţinut un discurs înflăcărat, intitulat: „Este o 
crimă ca un cetăţean al Statelor Unite să voteze?“ În acest text, 
Anthony susținea neconstitutionalitatea „lipsirii de drepturi 
cetățenești a jumătate din întreaga populaţie“ și își manifesta 
profunda aversiune fata de „detestabila oligarhie a sexului 
bărbătesc“. 

Cum era de așteptat, procesul din iunie 1873 a stabilit 
vinovăția ei si a obligat-o la plata unei amenzi (care a rămas 
neachitată). Dar Anthony a obţinut o platformă pentru 
concepţiile ei, iar procesul propriu-zis a propulsat problema 
sufragiului pentru femei pe agenda naţională. A continuat să 
militeze activ până după vârsta de șaptezeci de ani. Deși a 
murit înainte de recunoașterea deplină a dreptului de vot 
pentru femei, care s-a produs abia în 1920, odată cu ratificarea 
de către toate statele a Amendamentul 19 la Constituţie, rolul ei 
primordial în lupta pentru sufragiul universal a fost în cele din 
urmă recunoscut. 


Prieteni si concetáteni: Mă prezint în fata voastră astă-seară, 
sub acuzaţia așa-zisei infracţiuni de a fi votat la ultimele alegeri 
prezidenţiale, fără să am dreptul legal de a vota. Mă voi strădui 
acum să vă demonstrez că, votând astfel, nu numai că nu am 


savärsit nicio infractiune, ci, de fapt, pur si simplu, mi-am 
exercitat dreptul de cetätean, garantat mie si tuturor cetätenilor 
Statelor Unite prin Constitutia nationalä, pe care niciun stat (al 
Uniunii) nu are puterea de a o nega. 

Guvernul nostru republican democratic se bazează pe ideea 
dreptului natural al fiecărui membru al societăţii la opinie și la 
vot pentru crearea și aplicarea legilor. Stă în competenţa 
guvernului să asigure poporului condiţiile de a se bucura de 
drepturile sale inalienabile. Respingem vehement vechea 
dogmă potrivit căreia guvernele pot acorda drepturi. 

...De asemenea, nu veţi găsi niciun cuvânt în toate marile 
acte lăsate noua de părinţii fondatori, din care să reiasă că un 
guvern ar avea puterea să creeze sau să confere drepturi. 
Declarația de Independentă, Constituția Statelor Unite, 
constitutille statelor componente si legile organice ale 
teritoriilor, toate deopotrivă urmăresc să protejeze poporul în 
exercitarea drepturilor lui primite de la Dumnezeu. Niciun 
guvern nu pretinde să acorde drepturi. 

„Toţi oamenii sunt creaţi egali și sunt înzestrați de Creator 
cu anumite drepturi inalienabile. Printre acestea se numără 
viata, libertatea și căutarea fericirii. (Considerăm) că, pentru a 
asigura aceste drepturi, sunt instituite guvernele, care își 
bazează puterile doar pe consimțământul celor guvernati.“ 

Nu există în Declaraţie nicio menţiune privind autoritatea 
guvernului asupra drepturilor, nicio excludere a vreunui om de 
la deplina și egala împărtășire a lor. În declaraţie se stipula 
dreptul tuturor oamenilor și, „în consecință“, cum spunea 
predicatorul quaker, dreptul „tuturor femeilor“ la o opinie în 
ceea ce privește guvernarea. Și aici, chiar în acest prim paragraf 
al declaraţiei, se află afirmarea dreptului natural al tuturor de a 
hotäri prin vot; căci, cum poate fi dat „consimţământul celor 
guvernati“, dacă dreptul la vot este negat. Din nou: „Că, ori de 
câte ori vreo formă de guvernare devine distructivă în ceea ce 


privește aceste scopuri, este dreptul poporului de a o modifica 
sau de a o înlătura, și de a institui un nou guvern, fundamentat 
pe asemenea principii și organizând puterile lui în acele forme 
care par cele mai potrivite pentru siguranţa și fericirea 
oamenilor.“ 


„Jumătate din oamenii acestei 
națiuni sunt astăzi complet lipsiți 
de putere.“ 


Desigur, dreptul întregului popor de a vota reiese limpede 
de aici. Căci, oricât de distructiv pentru fericirea oamenilor ar 
putea deveni această guvernare, o clasă lipsită de dreptul de vot 
nu ar putea să o modifice sau să o înlăture, și nici să instituie 
una nouă, decât prin vechea metodă a forței brute exprimate 
prin insurecție și rebeliune. Jumătate din oamenii acestei 
națiuni sunt astăzi complet lipsiţi de puterea de a elimina din 
corpul de legi o lege nedreaptă sau de a introduce acolo o lege 
nouă și justă. Femeile, nemultumite de această formă de 
guvernare, care impune fiscalitate fără reprezentare — care le 
obligă să se supună unor legi la care nu și-au dat niciodată 
consimțământul, care le intemniteazä si le spânzură fără un 
proces judecat de egalele lor, care le privează, în căsătorie, de 
custodia propriei lor persoane, de salarii și copii -, cu adevărat 
această jumătate din populaţie este lăsată întru totul la 
cheremul celeilalte jumătăţi, prin nemijlocita încălcare a 
spiritului și a literei declaraţiilor autorilor acestui tip de 
guvernare, fiecare dintre acestea fiind bazate pe inviolabilul 
principiu al drepturilor egale pentru toti. 

..Preambulul constituţiei federale spune: Noi, poporul 
Statelor Unite, pentru a forma o uniune mai desăvârșită, pentru 
a institui dreptatea, pentru a asigura liniștea internă, pentru a 
ne îngriji de apărarea obștească, pentru a promova bunăstarea 


generală și a garanta binefacerile libertăţii nouă înșine si 
urmașilor noștri, decretăm și promulgăm această constituție 
pentru Statele Unite ale Americii“. 

Este vorba, așadar, de noi, poporul, nu noi, cetăţenii bărbaţi 
albi, și nici doar noi, cetăţenii bărbaţi; ci noi, întregul popor, 
care am format această Uniune. Și am format-o nu pentru a da 
binefaceri sau libertate, ci pentru a le garanta; nu pentru 
jumătate dintre noi și jumătate dintre urmașii noștri, ci pentru 
întregul popor — femei și bărbaţi deopotrivă. Și este de-a 
dreptul o batjocură să le vorbești femeilor despre împărtășirea 
din binefacerile libertăţii, când lor li se neagă posibilitatea de a 
face uz de singurele mijloace de a le obţine, așa cum sunt ele 
oferite de acest guvern republican democrat — dreptul de a 
decide prin vot. 

„Orice stat care face din sexul omului un criteriu menit sá 
ducă la negarea dreptului de vot pentru o jumătate din 
populaţie nu face decât să omologheze o lege de pierdere a 
drepturilor civile sau o lege ex post facto, ceea ce reprezintă o 
încălcare a legii supreme a ţării. Prin ea, femeile și posteritatea 
lor feminină sunt pentru totdeauna private de binefacerile 
libertăţii. Pentru ele, acest tip de guvernare nu are niciun fel de 
puteri indreptätite decurgând din consimțământul celor 
guvernati. Pentru ele, acest tip de guvernare nu este o 
democraţie. Nu este o republică. Este o aristocrație odioasă; o 
detestabilă oligarhie a sexului (masculin). Cea mai detestabilă 
oligarhie care a existat vreodată pe fata globului... aceasta 
oligarhie a sexului (masculin), care face din tată, fraţi, sot, fii 
oligarhi asupra mamei și surorilor, asupra soţiei și fiicelor din 
fiecare familie; care îi declară suverani pe toți bărbaţii și face 
supuse din toate femeile, care aduce disensiune, dezacord și 
răzvrătire în fiecare gospodărie a naţiunii. 


„Singura chestiune ce rămâne de 


lamurit, acum, este: sunt femeile 
persoane?“ 


Desi cuvintele „persoane“, „popor“, „locuitori“, „alegätori“, 
„cetăţeni“ sunt folosite fără deosebire în constituţia națională si 
în constitutiile statale, a existat întotdeauna o divergență de 
opinie, anterioară războiului, privind sinonimia acestor 
termeni... Dar, indiferent ce îndoieli ar fi existat sub vechiul 
regim, adoptarea celui de-al Paisprezecelea Amendament a 
lămurit pentru totdeauna această chestiune, de la prima frază a 
textului: „Toate persoanele născute sau naturalizate în Statele 
Unite și supuse jurisdicției acestora sunt cetăţeni ai Statelor 
Unite și ai statului unde locuiesc“. 

lar a doua frază reglementează statutul egal al tuturor 
persoanelor — al tuturor cetăţenilor: „Niciun stat nu va întocmi 
sau impune vreo lege care să îngrădească privilegiile și 
imunitätile cetățenilor; la fel cum niciun stat nu va priva vreo 
persoană de viaţa ei, de libertatea ei sau de proprietatea ei, fără 
un cuvenit proces legal, și nici nu va nega vreunei persoane 
aflate sub jurisdicţia lui o protecţie egală în faţa legilor“. 

Singura chestiune ce rămâne de lămurit, acum, este: sunt 
femeile persoane? Și cu greu pot crede că vreunii dintre 
opozantii noștri vor avea impertinenta să spună că femeile nu 
sunt persoane. Fiind persoane, așadar, femeile sunt cetăţeni, și 
niciun stat nu are dreptul să elaboreze vreo nouă lege sau să 
impună vreo veche lege, prin care să le îngrădească drepturile 
sau imunitätile. De aici, rezultă că orice discriminare împotriva 
femeilor in constitutiile și legile unor state este astăzi nulă și 
neavenită, exact la fel cum este și orice lege împotriva 
negrilor... 

EMMELINE PANKHURST 


Discurs in campania britanică pentru surrägmi 
femeilor. 13 noiembrie 19193 

Campania pentru dreptul de vot al femeilor britanice a avut 
impact cu precădere în primele două decenii ale secolului XX. 
Una dintre figurile de marcă a fost Emmeline Pankhurst. A 
dobândit numele de familie prin căsătoria cu Richard Marsden 
Pankhurst, un socialist și un avocat radical din Manchester, 
care a avut un rol esenţial în redactarea legislaţiei reformiste 
privind dreptul femeilor de a deţine proprietăţi. În 1889, 
Richard a murit; în același an, Emmeline a fondat Liga pentru 
Dreptul de Vot al Femeilor, iar mai târziu, în 1903, a lansat 
Uniunea Politică și Socială a Femeilor (Women's Social and 
Political Union — WSPU), militând împreună cu fiica ei 
Christabel (1880-1958). 


EMMELINE PARKHURST 


Născută Emmeline Goulden, în 14 iulie 1858, la Manchester, Anglia. 

Părinţii ei aveau opţiuni politice progresiste. În 1879, Emmeline s-a măritat cu 
avocatul radical Richard Marsden Pankhurst, participând la campanii alături de 
el. A înfiinţat Liga pentru Dreptul de Vot al Femeilor (WSPU), care a întreprins o 
campanie asiduă pentru dreptul de vot al femeilor. A fost intemnitatä prima 
oară pentru acţiunile ei în 1908. A întreprins câteva turnee de conferinţe în SUA 
și Canada, începând din 1909. La izbucnirea Primului Război Mondial, a demarat 
noi campanii pentru apărarea condiţiilor de muncă ale femeilor și a devenit din 
ce în ce mai ostilă politicii de stânga. A adoptat patru „bebeluși de război“ și a 
început o a doua viata de familie cu sprijinul unor prietene apropiate. Anii 
1924-1925, i-a petrecut în Canada, Bermude și Franţa. 

A murit în 14 iunie 1928, la Londra, în timpul unei campanii electorale pentru 
alegerea în Camera Comunelor din partea conservatorilor. 


Mottoul WSPU era „fapte, nu vorbe“, iar sustinätoarele 


organizaţiei au acţionat prin manifestatii, petiţii si mitinguri 
politice provocatoare, care stärneau uimire si ingrijorare in 
rändul autoritätilor, in special cänd participantele erau femei 
din clasa de mijloc. In 1910, o sutä de partizane ale miscärii, 
conduse de Emmeline, au fost arestate si tratate cu brutalitate 
de cätre politie in „Vinerea neagrä“, dupä ce au protestat in fata 
Camerei Comunelor, împotriva abrogării unei legi care le-ar fi 
favorizat cauza. În anii următori, lupta s-a intensificat, pentru 
că guvernul nu a fost în stare să pună în operă reformele, în 
special în 1913 când WSPU a iniţiat o campanie de atacuri 
asupra proprietăților — de la cutii poștale la terenuri de golf și 
case ale politicienilor. Emmeline însăși a fost arestată în câteva 
rânduri, începând din 1908 — pentru „obstructionare“, pentru 
conducerea unor delegaţii, pentru spargerea ferestrelor 
premierului, pentru „conspirație“, pentru „incitarea unor 
persoane la săvârșirea de infracţiuni“. Întotdeauna s-a apărat 
elocvent în instanţă și a participat nemijlocit la greva foamei, 
alături de sustinätoarele ei aflate în pușcărie. 

A devenit bine cunoscută, de asemenea, în Statele Unite, 
începând din 1909, când s-a prezentat la Carnegie Hall, din New 
York, drept „huligan“. Graţie renumelui de activistă, s-a putut 
adresa unei largi audienţe în America și, în virtutea mottoului 
„fapte, nu vorbe“, a rostit sute de discursuri. În 1913, a fost 
eliberată temporar din închisoare, unde executa o pedeapsă de 
trei ani, ocolind așa-zisa tactică „Șoarecele și Pisica“ iniţiată de 
guvern, pentru a-i împiedica pe greviștii foamei să moară în 
detenţie. Pankhurst a profitat de ocazie pentru a face încă o 
călătorie în SUA. La Hartford, Connecticut, în 13 noiembrie, a 
rostit un faimos discurs, prezentându-se drept un „soldat care a 
părăsit temporar câmpul de luptă“. În continuare, a justificat 
tacticile ei „revoluţionare“ și a afirmat că lupta este pe viaţă și 
pe moarte. Deja Emily Wilding Davidson se aruncase, cu preţul 
vieţii, în faţa calului regelui, la Epsom Derby, în februarie 1913: 


cea mai surprinzätoare actiune a sufragetelor din acea 
perioadä. Adeptii americani ai sufragiului au asimilat lectiile, 
iar în 1916 unii dintre ei erau deja în greva foamei. 

Primul Război Mondial a schimbat totul. Autorităţile 
britanice le-au eliberat necondiționat pe sufragete, iar 
Emmeline a început o campanie patriotică pentru Dreptul 
Femeilor de a lupta în armată. În iunie 1918, un Act al 
Parlamentului le-a acordat femeilor în vârstă de peste treizeci 
de ani dreptul de vot (cu restricţii). Un proiect legislativ 
parlamentar, care prevedea ca femeile britanice să aibă drept 
de vot egal cu al bărbaţilor, a devenit lege în iulie 1928 — la o 
lună după moartea lui Emmeline. 


Nu vin aici ca să pledez o cauză, fiindcă, indiferent de situaţia 
de care mișcarea pentru sufragiu se bucură în Statele Unite ale 
Americii, în Anglia a trecut de tărâmul pledoariilor și a intrat în 
sfera politicii concrete. A devenit subiect de revoluție și război 
civil, și astfel astă-seară nu am venit aici pentru a pleda cauza 
sufragiului pentru femei. Adepții americani ai sufragiului pot 
milita ei înșiși pentru această cauză. Am venit aici ca soldat 
care a părăsit temporar câmpul de luptă, pentru a explica — 
pare straniu să trebuiască explicat — ce înseamnă război civil 
atunci când războiul civil este purtat de către femei... Dacă aș fi 
bărbat si v-aș spune: „Vin dintr-o tara care susţine că are 
instituţii reprezentative, dar cu toate astea îmi tăgăduiește mie, 
un plătitor de taxe, un locuitor al acestei tari, drepturile 
reprezentative“, ati înțelege imediat că acea fiinţă umană, fiind 
un bărbat, a fost indreptätitä să adopte metode revoluţionare 
pentru a dobândi accesul la instituţiile reprezentative. Dar, 
întrucât eu sunt femeie, este necesar în secolul XX să explic de 
ce femeile au adoptat metode revoluţionare pentru a dobândi 
drepturi cetățenești. 


„Femeile ori trebuie să moară, ori 
trebuie să aibă drept de vot.“ 


„Acum, vreau să vă spun vouă, care credeţi că femeile nu 
pot reuși, că noi am pus guvernul Angliei în situaţia în care se 
confruntă cu următoarea alternativă: Femeile ori trebuie să 
moară, ori trebuie să aibă drept de vot. Îi întreb pe americanii 
din această adunare, ce ati spune voi dacă în statul vostru ati fi 
confruntati cu această alternativă, trebuind ori să le ucideti, ori 
să le dati drepturi cetățenești — sunt femei, dintre care pe 
multe le respectaţi, femei despre care știți că au dus o existenţă 
utilă, femei care știți, chiar daca nu le cunoasteti personal, că 
sunt insufletite de cele mai înalte idealuri, femei care luptă 
pentru libertate și dreptul de a fi utile în serviciul societăţii? Ei, 
bine, nu este decât un singur răspuns la această alternativă; nu 
există decât o singură cale de a ieși din impas, doar dacă nu 
doriţi să intoarceti civilizația umană cu două sau trei generaţii; 
trebuie, așadar, să le daţi acelor femei dreptul de vot. Acum, 
acesta este deznodământul războiului nostru civil. 


„Irlanda lipsită 
de libertate nu-şi 
va găsi niciodată 
liniştea“ 


PATRICK PEARSE 


Discurs funebru pentru Jeremiah O'Donovan Rossa, 
1 august 1915 





La începutul secolului XX, mișcarea pentru independența 
Irlandei beneficia de o sumedenie de partide și grupări 
semisecrete. Judecänd în ansamblu, erau, pe de o parte, cei care 
militau, în mod constituţional, pentru „autonomie politică“, și 
pe de altă parte cei care, prin convingerile și acţiunile lor, 
adoptau un demers revoluţionar. Pentru aceștia din urmă, 
reprezentaţi prin Frăția  Republicană Irlandeză (Irish 
Republican Brotherhood — IRB), izbucnirea Primului Război 
Mondial, în 1914, a constituit o mare problemă. Trebuiau oare 
republicanii irlandezi să susțină efortul de război al Marii 
Britanii? Când John Redmond, lider al Partidului Nationalist 
Irlandez, i-a îndemnat pe irlandezi să susțină Anglia, 
republicanii radicali din IRB și gruparea paramilitară a 
Voluntarilor Irlandezi nu au răspuns la chemare, considerând 
că angajarea Marii Britanii pe Frontul de Vest reprezenta, mai 
degrabă, o oportunitate pentru cauza lor. Această atitudine s-a 
concretizat în Răscoala de Paști din 1916, condusă, printre alţii, 
de către agitatotul și publicistul revoluţionar Patrick Pearse. 


PATRICK PEARSE 

S-a născut pe 10 noiembrie 1879, din părinţi de origine engleză și irlandeză, în 
Dublin, Irlanda. 

În 1895, s-a înscris în organizaţia culturală „Liga Celtică Irlandeză“, iar ulterior 
a editat ziarul acesteia. După ce a studiat limbile, literatura și dreptul la 
Universitate și la Trinity College, Dublin, a intrat în barou. A fondat școala de 
băieţi St. Edna în 1908, a predat limba irlandeză și engleză, a inculcat valorile 
naţionaliste și a scris mult în ambele limbi. În 1912, a intrat în organizaţia 
Voluntarilor Irlandezi și apoi în Frăția Republicană Irlandeză, concepţiile lui 
radicalizându-se și mai mult prin vizita făcută diasporei irlandeze din SUA. A 


fäcut dovada unor excelente aptitudini oratorice, cu prilejul comemorärii 
eroului nationalist din secolul al XVIII-lea, Wolfe Tone, in 1912, si ulterior la 
funeraliile lui O’Donovan Rossa, in 1915. Lansänd chemarea publică la o 
răscoală armată, Pearse a fost „general-comandant“ și agitator politic al 
Răscoalei de Paști (1916), care a durat o săptămână. 

A fost executat, ca urmare a unei sentinţe a curții marţiale, în 3 mai 1916, în 
închisoarea Kilmainham, Dublin. 


Patrick Pearse și-a început cariera ca propagator al culturii 
și limbii irlandeze. Iniţial, simpatizant al mișcării pentru 
autonomie politică, concepţiile lui s-au radicalizat odată cu 
adoptarea cauzei republicanismului revoluţionar, pentru ca în 
cele din urmă să urce în ierarhie, ocupând funcţii de conducere 
în IRB (inclusiv în consiliul militar al organizaţiei) și în 
gruparea Voluntarilor Irlandezi. In 1915, devenise deja 
cunoscut drept un influent orator public, care avea darul de a 
electriza auditoriul, îmbinând aluziile romantice la istoria 
irlandeză cu temele imperative ale politicii contemporane. 

Când Pearse a fost rugat, în 1915, să rostească o oratie 
funebră pentru eroul republican Jeremiah O’Donovan Rossa, 
discursul său a scos în evidenţă exact aceste calități. Membru al 
revolutionarei Frätii Feniene, O’Donovan Rossa (1831-1915) a 
fost ținut in detenţie într-o închisoare britanică, înainte de a 
alege exilul în SUA. Acolo, a strâns fonduri pentru operaţiuni 
paramilitare și, la începutul anilor 1880, a organizat o campanie 
de atacuri cu bombe pe teritoriul britanic. În timp ce Voluntarii 
Irlandezi plănuiau deja o rebeliune, întoarcerea trupului 
neînsuflețit al lui O'Donovan Rossa la Dublin, pentru 
înmormântare, a constituit o oportunitate perfect sincronizată 
pentru un eveniment menit să dea elan cauzei lor. 

În debutul discursului, Pearse punea în contrast vârsta 
înaintată a lui O’Donovan Rossa cu propria lui tinereţe, pentru 
a sublinia că o nouă generaţie a preluat stindardul cauzei 


„libertätii“. A invocat alte personalitäti celebre din panteonul 
revolutionar si a proclamat caracterul inextricabil al binonului 
format din limba celtică irlandeză și o Irlandä liberă. Pearse a 
menţionat religia, de asemenea, salutând statutul străvechi al 
Irlandei ca focar de civilizaţie creștină. În finalul discursului, cu 
un impact puternic, a revenit la tema morții si a funeraliilor, 
pentru a afirma că mormintele patriotilor irlandezi vor servi 
drept permanente repere peste timp ale luptei poporului 
irlandez pentru libertate, îndemnând mereu la noi acțiuni. A 
încheiat cu cea mai cunoscută declaraţie a discursului său, 
spunând că „atâta timp cât în Irlanda se află aceste morminte, 
Irlanda neliberă nu-și va găsi niciodată liniștea“. 


Este drept ca, înainte de a părăsi acest loc în care am depus 
rămășițele pământești ale lui O’Donovan Rossa, unul dintre noi, 
în numele tuturor, să îl elogieze pe acest brav om și să se 
străduiască să formuleze gândurile și speranţele care 
sălășluiesc în noi, în timp ce stăm aici, în jurul mormântului 
său. Și dacă s-a considerat potrivit ca eu, și nu un altul, eu, și nu 
unul dintre bărbaţii cärunti care au fost tineri odată cu el și au 
împărtășit truda și suferinţele lui, să vorbesc acum, este poate 
fiindcă s-a apreciat că eu aș putea vorbi în numele unei noi 
generaţii, care a fost educată în credinţa feniană și care a 
acceptat responsabilitatea de a înfăptui progamul fenian. Vă 
propun tuturor, așadar, ca aici, la mormântul acestui 
incoruptibil luptător fenian, să ne reînnoim legământul de 
Botez; aici, la mormântul acestui om neînvins și de neînvins, să 
îl rugăm pe Dumnezeu, fiecare pentru sine, să ne dea și nouă 
același neclintit ţel, același curaj nobil și sublim, aceeași 
indestructibilă tărie de caracter pe care le-a avut O’Donovan 
Rossa. 


„Noi nu cunoaștem decât o 
singură definiţie a libertății.“ 


De bunăvoie, ne proclamăm, așa cum s-a proclamat și el în 
instanța de judecată, irlandezi cu un singur crez pe lume. Noi, 
Voluntarii Irlandezi, si voi ceilalţi, care v-aţi asociat cu noi in 
misiunea și îndatorirea de azi, suntem uniţi și trebuie să 
rămânem împreună de acum înainte in fräteascä unitate 
pentru înfăptuirea libertăţii Irlandei. Și noi nu cunoaștem decât 
o singură definiţie a libertăţii: este definiția lui (Wolfe) Tone, 
este definiția lui (John) Mitchel, este definiția lui Rossa. Și 
niciun om să nu denigreze cauza pe care generaţiile care au 
pierit ale Irlandei au slujit-o, dându-i vreun alt nume și vreo 
altă definiţie decât numele și definiţia lor. Ne-am adunat la 
mormântul lui Rossa nu copleșiți de tristeţe, ci mai degrabă 
inflácárati în cuget, știind că ne-a fost dat nouă să intrăm într-o 
asemenea strânsă comuniune cu acel brav și ilustru celt 
irlandez. O'Donovan Rossa a fost glorios prin mândra sa 
dârzenie, glorios prin eroicul său har, glorios prin forța, 
limpezimea și adevărul său de celt irlandez. Și toată acea glorie, 
mândrie și forță s-au împletit cu un devotament plin de 
modestie și puritate fata de Irlanda, fata de tot ceea ce era 
străvechi, frumos și celtic în Irlanda, patriostimul sfânt și pur al 
unui Michael O’Clery (cronicar din secolul al XVII-lea) sau al 
unui Eoghan O’Growney (preot, cărturar, cofondator al Ligii 
Celtice Irlandeze, din secolul al XIX-lea). Viziunea înflăcărată, 
sinceră și limpede a acestui om, aproape singur în epoca lui, era 
aceea a unei Irlande așa cum noi, cei de astăzi, negresit o vom 
avea: nu numai liberă, ci și celtică; nu numai celtică, ci și liberă. 


„Neghiobii, neghiobii, neghiobii 
de ei! — ne-au lăsat un singur 
lucru: un mort fenian. “ 


Intr-o mai stränsä comuniune spiritualä cu el, poate mai 
mult acum decät altädatä, intr-o comuniune spiritualä cu cei 
din vremea lui, vii sau morti, care au pátimit cu el in închisorile 
engleze, în comuniune de spirit, de asemenea, cu dragii noștri 
camarazi care pătimesc astăzi în închisorile engleze, și vorbind 
în numele lor și al nostru deopotrivă, făgăduim solemn Irlandei 
toată dragostea noastră, așa cum făgăduim guvernării engleze 
în Irlanda toată ura noastră. Acesta este un loc de pace, sacru 
pentru morți, unde se cuvine ca oamenii să vorbească cu 
milostenie și onestitate; însă eu consider că este creștinește, așa 
cum considera si O’Donovan Rossa, să urăști răul, să urästi 
neadevărul, să urăști oprimarea și, urându-le pe toate, să te 
străduiești sá le înlături. Vrăjmașii nostri sunt puternici, 
înţelepţi și precauti, dar puternici și înţelepţi și precauti cum 
sunt, nu pot desface minunile lui Dumnezeu care face să 
rodească în inimile tinerilor seminţele sădite de tinerii dintr-o 
generaţie anterioară. lar seminţele sădite de tinerii din anii 
1865 și 1867 dau miraculos roade astăzi. Cärmuitori si 
susținători imparátiilor trebuie să fie precauti, dacă vor să se 
păzească de asemenea semințe. Viața răsare din moarte; și din 
mormintele patriotilor, bărbaţi și femei deopotrivă, răsar 
națiuni vii. Susținătorii acestui regim opresiv au lucrat intens, 
în taină si pe fata. Ei cred că au pacificat Irlanda. Ei cred ca au 
cumpărat jumătate din poporul nostru și au intimidat cealaltă 
jumătate. Ei cred că au prevăzut totul, ei cred că au luat măsuri 
împotriva oricărei situații; dar neghiobii, neghiobii, neghiobii 
de ei! — ne-au lăsat un singur lucru: un mort fenian, iar atâta 
timp cât Irlanda păstrează aceste morminte, Irlanda neliberă 
nu-și va găsi niciodată liniștea. 


„Irebuie sa facem 
ca democraţia să fie 
sigură în lume“ 


WOODROW WILSON 


Discurs in Congres, pentru votarea declaratiei de razboi. 
2 aprilie 1917 





Lunga traditie a Statelor Unite de a nu se implica in luptele 
dintre natiunile Europei dura de peste un veac in momentul 
declanșării Primului Räzboi Mondial. Totuși, in 1915, 
scufundarea de cätre un submarin german a pachebotului 
Lusitania, care transporta armament pentru Aliati, a dus la 
moartea a 128 de americani si a provocat mânia întregii tari. In 
1917, presiunea maselor pentru participarea la conflagrație 
devenise de nestăpânit. În ianuarie 1917, serviciul britanic de 
informaţii a interceptat așa-numita „telegramă Zimmerman“, 
care a dezvăluit că armata germană pregătea un război cu 
submarine, nesocotind restricțiile internaţionale existente; 
navele SUA care îi aprovizionau pe Aliați aveau să fie 
considerate ţinte de atac, dacă erau surprinse într-un loc 
nepotrivit, la momentul nepotrivit. Telegrama propunea, de 
asemenea, o alianță contra SUA, între Germania și Mexic, în 
cazul în care SUA declarau război. În februarie, marina 
germană a pus în aplicare strategia de luptă cu submarine, iar 
în câteva zile Housatonic, un transatlantic american, a fost 
scufundat în largul coastei Italiei. Statele Unite au rupt relaţiile 
diplomatice cu Germania, iar în aprilie 1917 America intrase 
deja în război. 


WOODROW WILSON 

S-a născut pe 28 decembrie 1856, la Staunton, Virginia, ca fi al unui pastor 
prezbiterian. 

Viaţa sa de adult s-a călăuzit după o conduită foarte strictă. După ce a studiat 
dreptul și științele politice, a avut o scurtă carieră juridică, îndreptându-se apoi 
spre mediul universitar; a predat la universităţile Bryn Mawr și Princeton, 


devenind presedintele celei de-a doua in 1902, anulin care a publicat o istorie a 
Statelor Unite. A intrat în politică ca membru al Partidului Democrat, devenind 
guvernator al statului New Jersey (1911), înainte de a fi ales președinte al SUA, 
în două mandate (1913-1921). Sub administraţia Wilson, amendamentele la 
Constituţia SUA au introdus prohibitia și votul pentru femei, a fost promovat 
programul său „Noua Libertate“ menit să garanteze șanse egale pentru toţi 
cetăţenii bărbaţi, iar mișcarea sindicală s-a consolidat. După ce a încercat, în 
zadar, să medieze pacea între naţiunile beligerante ale Europei aflate în conflict 
din 1914, a convins Statele Unite să intre în război, de partea Aliaților. În 1918, 
planul său de pace, în 14 puncte, a devenit fundamentul Conferinţei de Pace de 
la Paris. După tratative dificile, încheierea Tratatului de la Versailles a permis 
crearea Ligii Naţiunilor. În ciuda campaniei susținute de Wilson, Statele Unite 
nu s-au alăturat Ligii. 

A murit în 3 ianuarie 1924, la Washington, D.C. 


Omul care a avut sarcina de a obține aprobarea Congresului 
pentru intrarea în război a fost Thomas Woodrow Wilson, al 28- 
lea președinte al SUA. Era la doilea mandat prezindential, 
obținut printr-o victorie strânsă în 1916. Acest fost avocat și 
cadru universitar nu era din fire un adept al războaielor, așa 
cum existau, de altfel, nenumărați alti americani care 
continuau să se opună implicării în Marele Război din Europa. 
De la izbucnirea Primului Război Mondial în 1914, Wilson 
intervenise activ — fățiș si in secret — pentru medierea păcii 
între ţările beligerante. 

În discursul rostit în fata Congresului, Wilson s-a declarat 
un om răbdător, cu „un profund simţ al solemnitätii actelor 
politice asumate“, dar reprezentând o naţiune iritată dincolo de 
limitele tolerantei. Era, pentru el, o „îndatorire apăsătoare si 
dureroasă“, însă politica de „neutralitate armată“ a Americii 
devenise acum „ineficientă, în cazul cel mai bun“. Wilson a 
susținut nu numai că războiul era necesar pentru protejarea 
națiunii împotriva agresiunii externe, ci a căutat și să invoce un 
înalt principiu moral, insuflând poporului idealurile americane 
— în cea mai puternică frază a discursului său: „Trebuie să 


facem în așa fel ca democraţia să fie sigură în lume“. Pentru 
Wilson, o pace trainică necesita un „parteneriat al națiunilor 
democrate... o ligă de onoare“. 

O ligă postbelică — Liga Naţiunilor, precursoare a 
Naţiunilor Unite — avea să fie marele proiect internaţional al 
lui Wilson, o sarcină nicidecum ușoară, imediat după război, 
când mulți dintre politicienii Europei aveau în minte propriile 
lor obiective naţionaliste. Cu toate acestea, conform clauzelor 
Tratatului de la Versailles, din 1919-1920, organismul 
multinational a fost înființat, având misiunea de a încerca să 
rezolve disputele internaţionale, înainte de a se ajunge din nou 
la război. Wilson a primit Premiul Nobel pentru Pace pentru 
eforturile sale. Însă tragedia lui a fost că, în ciuda unor eforturi 
epuizante (care au dus la atacul cerebral suferit în 1919), nu a 
izbutit să câștige de partea lui opinia publică americană. 
Senatul SUA nu va ratifica statutul Ligii. Wilson a luptat cu 
tenacitate pentru visul său, neacceptând niciun compromis și 
susținând că, pentru pacea mondială, era esenţial ca SUA să 
devină membru al Ligii Naţiunilor. Chestiunea a fost însă 
lămurită odată cu alegerile prezidenţiale din 1920, când victoria 
i-a revenit republicanului Warren Harding, care se opunea 
Ligii. 


Domnilor congresmeni: ... Actualul război al germanilor, cu 
submarine îndreptate împotriva comerțului, este un război 
împotriva omenirii. Este război împotriva tuturor naţiunilor... 
Provocarea este la adresa întregii omeniri. 

Fiecare naţiune trebuie să decidă de una singură cum va 
reacționa. Alegerea pe care o facem pentru noi trebuie făcută 
cu chibzuinţă și echilibru, potrivite personalităţii și motivelor 
noastre ca naţiune. Trebuie să lăsăm deoparte pornirile 
înfierbântate. Motivul nostru nu va fi răzbunarea sau 


afirmarea forţei fizice a naţiunii, ci doar apărarea dreptăţii, a 
dreptății umane, în numele căreia suntem un luptător neabätut. 

„„„Neutralitatea armată este ineficientă, în cazul cel mai bun; 
în asemenea circumstanţe și în fata unor asemenea pretenții, 
este mai mult decât ineficientă; nu poate produce decât ceea ce 
vizează să împiedice; este practic cert că ne va atrage într-un 
război, fără a avea însă drepturile sau eficacitatea 
beligerantilor. Există o alegere pe care nu o putem face, suntem 
incapabili să o facem: nu vom alege calea supunerii și nu vom 
tolera ca drepturile cele mai sacre ale naţiunii și ale poporului 
nostru să fie nesocotite sau violate. Nedreptätile împotriva 
cărora ne ridicăm acum nu sunt nedreptäti obișnuite: răul lor 
merge până la rădăcinile vieţii omenești. 

Cu un profund simţ al caracterului solemn, chiar tragic al 
pasului pe care îl fac... recomand Congresului să declare că 
recentul demers al guvernului imperial german nu este, de fapt, 
decât un război contra guvernului și poporului Statelor Unite; 
să accepte formal statutul de beligerant pe care am fost 
constrânși să ni-l asumäm; și imediat să ia măsuri nu numai 
pentru a plasa ţara într-o defensivă temeinică, ci și pentru a-și 
exercita întreaga putere și a-și folosi toate resursele în scopul 
de a forța Imperiul German să pună capăt războiului. 

„„Făcând toate aceste lucruri, aceste lucruri profund 
esenţiale, trebuie să sublinien foarte limpede și să explicăm 
foarte limpede întregii lumi care sunt motivele și obiectivele 
noastre... Obiectivul nostru... este să apărăm principiul păcii și 
al dreptăţii în viaţa oamenirii, combătând astfel orice putere 
autocrată și egoistă, și să instituim în rândul popoarelor lumii, 
care sunt cu adevărat libere și autonome, o armonizare a 
telurilor si a acțiunilor, menită să poată garanta ulterior 
respectarea acelor principii. 

...Un acord solid pentru pace nu va putea fi menţinut decât 
printr-un parteneriat al națiunilor democrate. Niciun guvern 


autocrat nu poate fi de bunä-credintä într-un asemenea acord si 
nu poate respecta principiile statutare ale acestuia. Trebuie sä 
fie o ligä de onoare, un parteneriat de opinie. 

...Trebuie să facem în așa fel ca democraţia să fie sigură in 
lume. Pacea lumii trebuie sădită pe temeliile verificate ale 
libertăţilor politice. Noi nu avem scopuri egoiste pe care să le 
slujim. 


„Dreptatea este mai prețioasă 
decât pacea.“ 


Noi nu dorim cuceriri teritoriale, nu dorim colonii. Nu 
umblăm după despăgubiri pentru noi, nu urmărim recompense 
materiale pentru sacrificiile pe care vom fi bucuroși să le 
facem. Noi nu suntem decât unul dintre apărătorii drepturilor 
omenirii. Vom fi mulţumiţi atunci când acele drepturi vor fi 
devenit pe cât de sigure le pot face crezul și libertatea 
naţiunilor. 

Adresându-mă aici, vouă, domnilor congresmeni, mi-am 
îndeplinit o îndatorire apăsătoare și dureroasă. Ne așteaptă, ne 
pot aștepta, multe luni de încercări și jertfe cumplite. Este un 
lucru de imensă răspundere să conduci acest măreț și pașnic 
popor la război, cel mai cumplit și mai nimicitor dintre toate 
războaiele, când civilizaţia însăși pare a fi pusă în balanţă. 

Însă dreptatea este mai prețioasă decât pacea si noi vom 
lupta pentru lucrurile pe care le-am purtat cu sfințenie în suflet 
dintotdeauna, pentru democraţie, pentru dreptul celor care se 
supun autorităţii să aibă un cuvânt de spus în ceea ce privește 
conducerea lor, pentru drepturile și libertăţile naţiunilor mici, 
pentru domnia universală a dreptăţii, grație unui acord al 
popoarelor libere, menit să aducă pacea și siguranţa tuturor 
naţiunilor, într-o lume cu adevărat liberă. 

Pentru o asemenea sarcină, putem să ne dedicăm viaţa și 


bunurile, tot ceea ce suntem si tot ceea ce avem, cu mändria 
acelora care stiu cä a venit ziua cänd America are privilegiul de 
a-și vărsa sângele și a-și dărui puterile pentru principiile care i- 
au dat naștere, pentru fericire, pentru pacea pe care a iubit-o. 
Cu ajutorul lui Dumnezeu, America nu poate face altfel. 


, Loata puterea 
Sovietelor“ 


VLADIMIR ILICI LENIN 


Discurs proolamänd telurile politicii 
bolsevice, septembre 1917 






Vladimir Ilici Lenin a publicat celebrul lui discurs „Toată 
puterea Sovietelor“ în septembrie 1917, cu doar câteva 
săptămâni înainte ca Partidul Bolșevic, condus de el, să preia 
puterea în Rusia, prin Revoluţia din Octombrie. În acest discurs, 
Lenin ataca guvernul provizoriu al Rusiei, o coaliție șubredă, 
care îi includea pe eseri (Partidul Socialist Revoluționar) și care 
era condusă de Aleksandr Kerenski. Coaliția luase locul 
regimului țarist în Revoluţia din Februarie, la începutul anului 
1917. Lenin, conform convingerilor lui marxiste, considera 
Revoluţia din Februarie doar ca o primă etapă revoluţionară. 
Aceasta trebuia să fie urmată de o a doua revoluţie, prin care 
puterea avea să treacă în mâinile muncitorilor (proletariatul) și 
ale ţăranilor, fără a mai fi apanajul burgheziei (clasele de 
mijloc) — care, din cauza intereselor de clasă, se opuneau 
oricăror transformări sociale cu adevărat radicale. 

Încă de la instituirea lui, guvernul provizoriu fusese la 
concurenţă cu „Sovietele“, consilii ale muncitorilor. Sovietele 
controlau sistemul de transporturi și resursele industriale 
naţionale. Guvernul provizoriu era lipsit de putere reală și nu 
putea soluţiona grava criză economică a Rusiei, și nici penuria 
de alimente, iar decizia de a continua războiul contra 
Germaniei rămânea nepopulară. 


VLADIMIR ILICI LENIN 

S-a născut cu numele de Vladimir Ilici Ulianov, într-o familie din clasa mijlocie, 
pe 10 aprilie 1870, în Ulianovsk, Rusia. 

După ce și-a luat diploma în drept și a devenit un radical politic (fratele său a 
fost executat pentru activitate antitaristá), Lenin a practicat dreptul în anii 


1890, studiindu-i cu ardoare pe Karl Marx si Friedrich Engels. Arestat pentru 
subversiune in 1895, a fost surghiunit in Siberia, in 1897-1900. În următorii 17 
ani, a locuit cu precădere în Europa Occidentală (în special, Elveţia), organizând 
aripa bolșevică („Majoritatea“) a Partidului Muncitoresc Social-Democrat din 
Rusia. În 1903, a provocat o sciziune între bolșevici și menșevici („Minoritatea“), 
care erau mai moderați, la Congresul lor de la Londra. A revenit în Rusia în 
1905-1907, dar nu a putut valorifica schimbările politice înfăptuite în acea 
perioadă. Revenirea temporară în Rusia, în aprilie 1917, a devenit definitivă 
atunci când a izbucnit Revoluţia Bolșevică din Octombrie pe care a condus-o ca 
lider al noului stat al Sovietelor. În războiul civil care a urmat, Armata Roșie 
bolșevică i-a înfrânt pe principalii opozanți contrarevolutionari, în 1922. A 
scăpat cu viaţă dintr-o tentativă de asasinat în 1918, dar sănătatea sa a 
continuat să se inrautateasca. 

A murit în 21 ianuarie 1924, la Moscova. 


Lenin s-a întors din exil în Rusia natală abia în aprilie 1917, 
într-un vagon de tren sigilat (ajutat de Germania). Rapid, a 
confiscat meritele Revoluţiei din Februarie, impunându-se 
drept o forță revoluţionară demnă de luat în seamă. „Tezele din 
aprilie“ propagau sloganul „Toată puterea Sovietelor“. În cursul 
lunii iulie, au izbucnit la Petrograd (azi, Sankt Petersburg, pe 
atunci capitala Rusiei) manifestații contra guvernului și 
războiului, iar sloganul a fost preluat de protestatari. Dar 
protestele erau prea dezorganizate pentru a putea avea un 
impact revoluţionar adecvat, fiind repede înăbușite. 

Totuși, în ultimele luni din 1917, Petrograd era în fierbere, 
muncitorii preluau controlul asupra fabricilor și lozinca „Toată 
puterea Sovietelor“ părea să devină o realitate. Împreună cu 
Lev (Leon) Troțki, conducătorul Sovietului din Petrograd, Lenin 
și alti fruntași bolșevici au plănuit la repezeală o răscoală 
armată. În noaptea de 6 noiembrie (24 octombrie, conform 
calendarului rusesc pe stil vechi), Lenin a dat ordin Gărzilor 
Roșii sá ocupe institutiile-cheie din Petrograd, inclusiv sediul 
guvernului provizoriu din vechiul Palat de Iarnă al ţarului. Cu 
foarte puţină vărsare de sânge, bolșevicii au preluat puterea. 


Punändu-i sub arest pe ministrii guvernului provizoriu si 
trecändu-i pe linie moartä pe mensevicii mai moderati, Partidul 
Bolsevic a infiintat o nouä autoritate supremä sub forma 
Sovietului Comisarilor Poporului. Bolșevicii și-au schimbat 
numele în Partidul Comunist, și „dictatura proletariatului“, 
promisă în discursul lui Lenin, fusese astfel instaurată. 

Revoluţia bolșevică nu repurtase încă o victorie deplină. 
Deși Rusia s-a grăbit să iasă dintr-un război, făcând enorme 
concesii Germaniei, în schimbul păcii, tara s-a afundat într-un 
alt război, civil de astă dată, în 1918-1921, în care bolșevicii 
„Roșii“ se luptau cu contrarevolutionarii „Albi“ pentru viitorul 
Rusiei. Dar odată cu câștigarea războiului civil și asasinarea 
țarului Nicolae al II-lea împreună cu familia sa, Rusia intra pe 
făgașul unei dictaturi a Partidului Comunist, timp de 70 de ani. 
Lenin mai avea de trăit doar câţiva ani. Însă avea să rămână 
permanent părintele venerat al Revoluţiei, trupul său 
îmbălsămat fiind expus într-un sicriu din sticlă în Piaţa Roșie 
din Moscova. 


Chestiunea-cheie a oricărei revoluţii este incontestabil 
problema puterii în stat. Clasa care deţine puterea decide totul. 
Când Dielo Naroda (Cauza Poporului), gazeta principalului 
partid de guvernământ din Rusia, s-a plâns recent că, din cauza 
controverselor privind puterea, se uită atât de problema 
Adunării Constituante, cât și de cea a pâinii, socialiștii 
revoluționari ar fi trebuit să răspundă: „Daţi vina pe voi înșivă. 
Căci șovăiala și indecizia partidului vostru sunt de blamat, în 
principal, pentru «salturile ministeriale», interminabilele 
tergiversări ale Adunării Constituante și subminarea de către 
capitaliști a măsurilor convenite și planificate privind un 
monopol al gránelor și aprovizionarea ţării cu pâine“. 
Chestiunea puterii nu poate fi evitată sau ignorată, întrucât 


ea reprezintă chestiunea-cheie care determină totul in 
dezvoltarea unei revoluții, precum si în politica ei internă si 
externă. Este indiscutabil că revoluţia noastră a „irosit“ șase 
luni în ezitări asupra sistemului de putere; acest lucru rezultă 
din politica ezitanta a socialiștilor revoluționari si a 
menșevicilor. Pe termen lung, politica ezitantă a acestor partide 
a fost determinată de poziţia de clasă a micii burghezii, de 
instabilitatea ei economică în lupta dintre capital și forța de 
muncă. 

În prezent, toată problema se reduce la întrebarea dacă 
democraţii mic-burghezi au învăţat ceva în timpul acestor șase 
luni, pline de evenimente excepţionale. Dacă nu, atunci 
revoluția este pierdută, și doar o revoltă victorioasă a 
proletariatului o mai poate salva. Dacă au învăţat totuși ceva, 
instituirea unei puteri stabile și solide trebuie să înceapă 
imediat. Doar dacă puterea aceasta se bazează, în mod evident 
și necondiţionat, pe o majoritate a populaţiei, există șanse să 
rămână stabilă în timpul unei revoluţii populare, adică a unei 
revoluţii care ridică poporul, majoritatea muncitorilor și a 
țăranilor, mobilizändu-i la acţiune. 

Până acum, puterea de stat în Rusia a rămas practic în 
mâinile burgheziei, care se vede nevoită să facă doar concesii 
specifice (de care începe să se dezică a doua zi), să formuleze 
promisiuni (pe care nu le împlinește), să caute tot soiul de 
pretexte pentru a-și justifica dominaţia (doar pentru a amăgi 
poporul printr-o așa-zisă „coaliţie onestă“) etc., etc. Cu vorba, 
susține că este un guvern revoluționar, democratic, popular, 
dar în faptă este un guvern burghez, contrarevolutionar, 
nedemocratic și antipopular. Aceasta este contradictia care a 
existat până acum și care a fost o sursă de completă 
instabilitate si inconsecventá a puterii, a acelor „salturi 
ministeriale“ în care socialiștii revoluționari și menșevicii s-au 
implicat cu un nefericit (pentru popor) entuziasm. 


„Inseamnä inläturarea acestui 
aparat de stat și înlocuirea lui cu 
un regim nou, de sorgine 
populară. “ 


La începului lunii iunie 1917, am spus la Congresul 
Sovietelor din toată Rusia că soluţia este ori ca Sovietele să fie 
dizolvate, pierind astfel nedemn, ori toată puterea să le fie 
transferată lor... Totuși, sloganul „Toată puterea Sovietelor“ este 
foarte adesea, dacă nu în toate cazurile, interpretat incorect ca 
însemnând un cabinet format în majoritate din reprezentanţi ai 
Sovietelor. Am vrea să aprofundăm mai amănunţit această 
falsă concepţie. 

..»loata puterea  Sovietelor“ înseamnă restructurarea 
radicală a întregului vechi aparat de stat, acel aparat birocratic 
care pune piedică tuturor măsurilor democratice. Înseamnă 
înlăturarea acestui aparat de stat și înlocuirea lui cu un regim 
nou, de sorginte populară, adică un regim al Sovietelor, cu 
adevărat democrat, altfel spus al majorităţii organizate și 
înarmate a poporului — muncitori, soldati și ţărani. Înseamnă a 
acorda majorității poporului iniţiativa și independența nu 
numai în alegerea deputaţilor, ci și în administraţia de stat, în 
efectuarea reformelor și a diverselor altor transformări. 

Pentru a sublinia mai clar și mai edificator această 
diferență, merită să reamintim o prețioasă afirmaţie făcută în 
urmă cu ceva timp chiar de organul de presă al partidului de 
guvernământ al socialiștilor revoluționari, Dielo Naroda. Scria 
acolo că până și în ministerele care erau în mâinile miniștrilor 
socialiști (asta s-a scris în timpul faimoasei coaliţii cu cadetii, 
când menșevicii și revoluționarii socialiști erau miniștri), 
întregul aparat administrativ rămăsese neschimbat, ceea ce 
împiedica desfășurarea activităţii. 


Sä le fie rusine celor care spun: „Nu avem un aparat de stat 
care să îl înlocuiască pe cel vechi, ceea ce inevitabil gravitează 
spre apărarea burgheziei“. Căci acest aparat de stat există. Acest 
aparat de stat sunt Sovietele. Să nu vă fie teamă de inițiativa și 
independența poporului. Aveţi încredere în organizaţiile lor 
revoluționare și veţi vedea în toate domeniile treburilor de stat 
aceeași forță, demnitate și invincibilitate a muncitorilor și a 
țăranilor, care s-au manifestat și în unitatea și furia lor 
împotriva lui Kornilov.2 


„Nu există cale de mijloc; este un 
lucru dovedit prin experiență. “ 


Nu există cale de mijloc; este un lucru dovedit prin 
experienţă. Ori toată puterea trece în mâinile Sovietelor, atât la 
nivel central, cât și local, și pământul li se dă în întregime 
țăranilor imediat, urmând apoi decizia Adunării Constituante, 
ori mosierii și capitaliștii obstructioneazá orice măsură, redau 
moșierilor puterea, stârnesc furia ţăranilor și împing lucrurile 
la o răscoală țărănească extrem de violentă. 

Doar dictatura proletariatului și a ţărănimii sărace are 
capacitatea să zdrobească rezistenţa capitaliștilor, să manifeste 
cu adevărat supremul curaj și fermitatea necesară în 
exercitarea puterii și să obțină sprijinul entuziast, altruist si cu 
adevărat eroic al maselor populare, atât în armată, cât și în 
rândul ţărănimii. 

„Toată puterea Sovietelor — 
aceasta este singura cale.“ 


Toată puterea Sovietelor — aceasta este singura cale spre o 
propășire treptată, pașnică și lină, în perfectă armonie cu 
conștiința de clasă și decizia majorităţii poporului și cu 
experiența dobândită de popor. „Toată puterea Sovietelor“ 


înseamnă transferarea completă a administraţiei ţării si a 
controlului economic în mâinile muncitorilor și ţăranilor, 
cărora nimeni nu poate cuteza să li se împotrivească și care, 
prin practica lor, prin experienţa lor, vor fi învăţat în scurt timp 
cum să împartă pământul, produsele și grânele, așa cum se 
cuvine. 


3 Generalul Lavr Kornilov (1870-1918), care a încercat să înăsprească măsurile 
guvernului provizoriu, a fost nevoit să demisioneze din funcţie, sub ameninţarea 
unui puci militar. 


„Eu cred in legea 
dragostei “ 


CLARENCE DARROW 
Discurs de încheiere în apărarea lui Henry Sweet, 
11 mai 1926 


g> 





In 11 mai 1926, intr-un tribunal din Detroit, timp de sapte ore, 
avocatul Clarence Darrow a rostit pledoaria finală, în apărarea 
unui afro-american acuzat de omor. Pentru acest 
neconvențional avocat al apărării, cazul menţionat era cel mai 
recent dintr-un întreg portofoliu de procese, prin care sfidase 
ideile preconcepute și atacase prejudecățile societăţii. 

Istoricul cazului poartă amprenta tensiunilor rasiale din 
deceniile anterioare adoptării legislaţiei privind drepturile 
civile. În Detroit, dezvoltarea industriei automobilelor a 
determinat un aflux de muncitori afro-americani la începutul 
anilor 1920, când uneori bande de huligani albi îi alungau pe 
afro-americani din cartierele locuite majoritar de albi, unde 
aceștia se stabiliseră. În seara când doctorul Ossian Sweet și 
familia sa s-au mutat într-o nouă casă, a izbucnit un scandal 
organizat, diverse persoane aruncând cu pietre în imobil. 
Familia a ripostat cu focuri de armă, trase de la o fereastră de 
sus, iar un alb, Leon Breiner, a fost ucis. 


CLARENCE DARROW 


S-a născut pe 18 aprilie 1857, în Kinsman, Ohio, ca fiu al unui antreprenor de 
pompe funebre agnostic. 

A studiat dreptul, a fost primit în barou în 1878 și, iniţial, a practicat avocatura 
pe plan local. S-a mutat la Chicago în 1887 și a fost influenţat de judecătorul 
liberal John Altgeld. A devenit activ în politica locală a Partidului Democrat și a 
fost numit în consiliul corporațiilor din Chicago în 1890. A lucrat ca jurist 
principal la compania Chicago & North Western Railway, până în 1894. L-a 
apărat cu succes în instanţă pe liderul socialist al minerilor, Bill Hayward, 
acuzat că ar fi ordonat asasinarea guvernatorului statului Idaho, în 1907, și a 
fost achitat de acuzaţia că ar fi încercat să-i mituiască pe jurati, în 1912. A pledat 
ca avocat al apărării pentru studenţii ucigași Leopold și Loeb (1924) și pentru 


libertatea de a preda in scoli teoria evolutionistä, in „procesul maimutelor“ 
(Scopes), din 1925. in 1932, desi la pensie, a pledat in instantä pentru 
nevinovätia lui Thomas Massie, acuzat de uciderea prezumtivului violator al 
sotiei sale. 

A murit în 13 martie 1938, la Chicago. 


La început, Clarence Darrow a apărat întreaga familie 
Sweet, acuzată de omor, însă juratii nu au putut da un verdict. 
Apoi, Darrow l-a apărat pe fratele mai mic al lui Ossian, Henry 
Sweet (care a recunoscut că trăsese cu pușca), în primul dintre 
procesele individuale ce ar fi urmat să fie intentate fiecărui 
membru al familiei. Darrow avea convingerea că, dacă putea 
obține achitarea lui Sweet, cauza judiciară în celelalte procese 
ar dispărea. 

În lunga sa pledoarie finală în faţa unor jurati în totalitate 
albi, Darrow a demonstrat splendidele sale calități de avocat — 
o imensă dexteritate în instanțele judecătorești, puternice 
instincte dramatice și extraordinare abilităţi persuasive. A 
susținut că esența cazului judiciar era rasismul, și nu crima: 
„Insist asupra faptului că nu există altceva decât prejudecată în 
acest dosar; ca, dacă situaţia ar fi inversată și unsprezece 
bărbaţi albi ar fi tras focuri de arme și ar fi ucis un negru, în 
timp ce își protejau domiciliul și viaţa împotriva unei bande de 
huligani negri, nimănui nu i-ar fi trecut prin minte să îi 
condamne... Acum, acesta este cazul, domnilor, și nimic altceva 
nu poate explica acest caz. Daţi ura la o parte și nu va mai 
rămâne nimic“. Juratilor le-a luat patru ceasuri ca să ajungă la 
verdictul de „nevinovat“, iar în iulie acuzaţiile împotriva 
celoralti inculpati au fost stinse. 

Capacitatea lui Darrow de a gândi liber și de a pune la 
îndoială opiniile preconcepute își avea rădăcinile într-o tradiţie 
familială de radicalism social și agnosticism. Ajungând să 
pledeze în cazuri de drept penal, s-a ocupat de celebrul caz al 


lui Leopold si Loeb, doi studenti la Universitatea din Chicago, 
fascinati de filosofia lui Nietzsche, care au ucis un bäiat de 14 
ani, intr-un experiment de sävärsire a crimei „perfecte“. 
Opunändu-se cu fermitate pedepsei capitale, Darrow a avut 
inventivitatea de a face uz de diverse teorii psihiatrice privind 
determinismul in comportamentul uman, pentru a obtine, in 
cazul celor doi tineri, comutarea posibilei pedepse cu moartea 
in inchisoare pe viatä. In cele peste 50 de cazuri implicänd 
pedeapsa capitală, de care s-a ocupat în cariera sa, Darrow a 
pierdut doar în primul proces, clientul său fiind atunci 
executat. 

În 1925, Darrow l-a apărat pe John T. Scopes într-un proces 
cu miză conceptuală. Acesta era acuzat de încălcarea legilor 
statului Tennessee, predând teoria evoluționistă in 
învățământul public. „Procesul maimutelor“, cum a fost 
supranumit dosarul lui Scopes, a captat atenţia naţiunii și a 
rămas în istorie ca o dezbatere de referinţă între interpretarea 
literală a Vechiului Testament și descoperirile științifice. Deși 
Scopes a fost găsit vinovat, verdictul a fost răsturnat printr-un 
artificiu tehnic, iar Darrow a avut posibilitatea să ofere în 
instanță interogatorii încrucișate privind concepţiile cu 
caracter fundamentalist ale omenirii. Nu este de mirare că 
Darrow a devenit postum subiect de cărți, filme și piese de 
teatru. 


Acum, domnilor, doar câteva cuvinte și am încheiat cu acest 
caz. Eu nu locuiesc în Detroit. Dar nu am nimic împotriva 
acestui oraș. De fapt, îi voi păstra întotdeauna cea mai 
frumoasă amintire, în special dacă acest caz se soluţionează 
cum cred și simt eu că va fi. Nu sunt omul care să vină aici 
pentru a incita la ură rasială sau la orice alt tip de ură. Eu nu 
cred în legea dușmăniei. Poate nu sunt întotdeauna fidel 


idealurilor mele, insä eu cred in legea dragostei, si mai cred cä 
nu se poate realiza nimic cu dușmănie. Mi-ar plăcea să vină 
vremea când omul își va iubi semenii, fără să ţină seama de 
culoarea lor sau de crezul lor. Nu vom fi niciodată oameni 
civilizati până acea vreme nu va fi să vină. 

Știu că rasa neagră are un lung drum de parcurs. Cred că 
viaţa rasei negre a fost marcată de tragedie, nedreptate, 
asuprire. Legea i-a făcut egali, dar omul — nu. Și, în fond, în 
ultimă instanță problema este ce-a făcut omul? — și nu ce-a 
făcut legea? Știu că îl așteaptă un lung drum până să poată 
ocupa locul pe care eu cred că trebuie să îl aibă. Știu ca in fata 
lui există suferință, amărăciune, tribulatii și moarte printre 
negri, și poate printre albi. Îmi pare rău, aș face tot ce pot 
pentru a evita aceste lucruri. Aș recomanda răbdare; aș 
recomanda ingäduintä; aș recomanda înţelegere; aș recomanda 
toate acele lucruri care sunt necesare pentru ca oamenii să 
poată trăi împreună. Domnilor, care credeţi că este datoria 
voastră în acest caz? Am urmărit, zi după zi, aceste chipuri 
încordate, negre, care au intesat acest tribunal. Aceste chipuri 
negre care privesc acum la voi, cei doisprezece albi, simțind ca 
speranţele și temerile unei rase depind de decizia voastră. 

Acest caz urmează să se încheie, domnilor. Pentru ei, este o 
chestiune de viață. Niciun negru nu face parte dintre jurati. 
Soarta lor este în mâinile celor doisprezece albi. Ochii lor sunt 
fixati asupra voastră, inimile lor vă cer înduplecare, iar 
speranţele lor atârnă de verdictul vostru. 

Asta este tot. Vă cer acum, în numele acestui inculpat, în 
numele acestor oameni neajutorati care se uită spre voi, și mai 
mult chiar — în numele acestui glorios stat si al acestui măreț 
oraș care trebuie să facă fata acestei probleme, și să facă fata cu 
justete — vă cer vouă, în numele progresului si al rasei umane, 
să dati un verdict de nevinovăție în acest dosar! 





„Am credintä 
in justetea cauzei 
noastre” 


MOHANDAS K. GANDHI 
Discurs in ajunul „Marşului Sani", 
11 martie 1930 





In 1930, Mohandas Karamchand Gandhi era deja o figurä 
fascinantä pe plan international, gratie metodelor prin care 
contesta guvernarea britanică în India. Asa cum afirma în 
timpul procesului care i-a fost intentat pentru seditiune, în 
1922, „nonviolenta este primul articol al profesiunii mele de 
credință. Este, totodată, ultimul articol al crezului meu“. 
Abnegatia sa fata de satyagraha („perseverenţă în adevăr“) si 
ahisma (nonviolentä), concepte derivate din tradiţia religioasă 
jainistă și hinduistă, s-a format timp de două decenii, cât a fost 
avocat și militant pentru drepturile civile ale indienilor din 
Africa de Sud. 


MOHANDAS K. GANDhI 


S-a născut pe 2 octombrie 1869, în statul princiar Porbandar, Gujarat, unde tatăl 
său era ministru-sef. 

A plecat la Londra in 1888, pentru a studia dreptul, si aintrat in barou in 1891. A 
locuit in Africa de Sud, între 1893 si 1914, lucrând la o firmă de avocatură, si 
apoi a militat pentru drepturile civile ale imigranţilor indieni; in Transvaal, din 
1906, a adoptat propriul model de protest nonviolent și a trăit primele 
intemnitäri. În India, din 1915, s-a alăturat Congresului National Indian si a 
început o campanie nonviolentă pentru dreptate socială, valori agrariene și 
drepturi civile. Gandhi susținea mestesugurile casnice, inclusiv filaturile 
textile, pentru a asigura o autonomie economică a indienilor; a fost judecat și 
condamnat pentru „seditiune“ în 1922, după incitarea la un boicot asupra 
mărfurilor britanice de import, deși a chemat la încetarea protestelor, când s- 
au declanșat acţiuni de violenţă. A lansat o foarte mediatizată campanie pentru 
boicotarea impozitului britanic pe sare, în 1930, ceea ce a dus la o nouă 
arestare. Gandhi a participat la Londra la discuţii fără rezultat privind viitorul 
Indiei (1931). Discursul „Päräsiti India“, din 1942, a provocat renunţarea la 
sprijinul moderat acordat până atunci pentru efortul de război al Angliei și a 
dus la întemnițarea sa (împreună cu alti lideri ai Congresului) până în 1944. 


Gandhi s-a opus cu tärie impärtirii Indiei, in momentul acordärii independentei 
din 1947. 

A fost asasinat in 20 ianuarie 1948, de cätre un extremist hinduist, care 
considera că Mohandas K. Gandhi era prea îngăduitor cu musulmanii. 


Când Gandhi s-a întors în India, în 1915, renuntase deja la 
profesia de jurist și la titlurile occidentale, pentru a adopta 
vestimentația ascetică, modestă și comportamentul care aveau 
să definească imaginea de neșters a persoanei sale. Aceste 
calități împreună cu idealizarea unei societăţi agrare și a acelor 
„ashram“ (comunităţi spirituale) în care locuia îl vor distinge 
întotdeauna de colegii săi mai ortodocși din mișcarea politică a 
Congresului Naţional Indian. Cu toate acestea, Mahatma 
(„Marele suflet“), cum a fost supranumit, impunea un respect 
extraordinar, bazat pe autoritatea sa morală și refuzul de a 
imbrätisa, sub orice formă, principiul conform căruia scopul 
scuză mijloacele. La început, aceste calități s-au canalizat în 
campanii sociale și locale, ca de pildă lupta pentru drepturile 
proscrisilor („dalit“, cei născuţi în afara castelor, „cei care nu 
trebuie atinși“), cea mai de jos categorie a societăţii indiene. 
Dar, în câţiva ani, Gandhi a ajuns să se implice în lupta politică 
mai amplă pentru swaraj — autonomie politică. 

În ianuarie 1930, Gandhi și alţi lideri ai Congresului erau 
atât de nemulțumiți de lipsa unui progres politic, încât au decis 
să nu ceară doar statutul de dominion pentru India (la fel ca 
Australia și Canada, dar în continuare în interiorul Imperiului 
Britanic), ci să solicite statutul de purna swaraj: independenţă 
totală. În 2 martie 1930, Gandhi i-a scris viceregelui britanic, 
Lordul Irwin, anuntändu-si intenția de a începe o nouă 
campanie de nesupunere civilă. lar mobilul acesteia avea să fie 
o rebeliune împotriva nedreptätii istorice a impozitului britanic 
pe sare. 

Încă din secolul al XVIII-lea, autorităţile britanice adunaseră 


venituri importante din impozitele asupra productiei si 
vânzării de sare indiană — impozite care, in diferite perioade, 
atinseseră niveluri uluitor de mari. Sub aspectul lor cel mai 
nociv, legile privind sarea erau periculoase pentru viata 
oamenilor, negându-se dreptul membrilor mai săraci ai 
societăţii indiene la folosirea acestui produs vital. Sub un aspect 
mai inofensiv, era o nedreptate flagrantă să fie considerată o 
ilegalitate ca indienii să își producă propria sare din bogatele 
depozite naturale ale ţării. Din punct de vedere politic, 
impozitul pe sare era simbolul viu al modului în care indienii 
erau deposedati de propriile resurse ale teritoriului lor. Accesul 
la sare — o necesitate omenească fundamentală — era totodată 
o chestiune care îmbina perfect prioritățile lui Gandhi, pe plan 
politic, social și spiritual. 

În 12 martie 1930, Gandhi și aproape 80 de satyagrahis 
(adepţii săi), sub vizorul presei din lumea întreagă, au pornit 
într-un marș de trei săptămâni de la ashram-ul lor din 
Ahmedabad până la depozitele de sare de la Dandi, în apropiere 
de Jalalpur, pe coasta provinciei Gujarat. La rugăciunile din 
seara precedentă, Gandhi a rostit un discurs, subliniind 
speranţele și temerile sale pentru marșul pe care îl începeau. 
Cand a ajuns pe țărmul mării la Dandi, Gandhi a luat un pumn 
de täränä si apă marină, începând procesul simbolic de 
evaporare a apei, pentru a face sare. Era un gest de încălcare a 
legii bine calculat, iar Gandhi aștepta răbdător să fie arestat 
pentru fapta sa. 

Arestarea a survenit, până la urmă, la începutul lunii mai 
1930, când deja ampla campanie de nesupunere civilă era în 
plină desfășurare. Mii de oameni, pe piața neagră, vindeau si 
cumpărau sare, fără taxe, pe lângă alte boicoturi economice. 

Marșul până la Dandi și campania de nesupunere civilă 
care a urmat au reprezentat punctul culminant al mobilizării 
protestelor populare de către Gandhi. Impozitul pe sare s-a 


menținut până la sfârșitul dominaţiei britanice, care s-a produs 
în 1947. 


După toate probabilitățile, aceasta va fi ultima cuvântare pe 
care v-o adresez. Chiar dacă guvernul îmi va permite să 
pornesc mäine-dimineatä marșul, aceasta va fi ultima mea 
cuvântare pe sfintele maluri ale râului Sabarmati. E posibil ca 
acestea să fie ultimele cuvinte din viaţa mea aici. 

V-am spus de ieri deja ceea ce am avut de spus. Astăzi, mă 
voi limita la ceea ce trebuie să faceţi voi, după ce eu și tovarășii 
mei vom fi arestaţi. Programul marșului la Jalalpur trebuie să 
fie respectat, așa cum s-a stabilit iniţial. Înrolarea de voluntari 
pentru acest scop trebuie să se limiteze doar la Gujarat. Din 
ceea ce am fost (sic) și am auzit în ultimele două săptămâni, 
înclin să cred că suvoiul de opozanți civili va curge neîntrerupt. 


„Puteţi alege unul sau toate 
aceste mijloace pentru a sparge 
monopolul sării.“ 


Dar să nu existe niciun fel de încălcare a păcii, chiar și după 
ce ne vor fi arestat pe toţi. Am decis să ne folosim toate 
resursele in continuarea unei lupte in exclusivitate 
nonviolentă. Nimeni, la supărare, să nu comită vreo fărădelege. 
Aceasta este speranţa și rugăciunea mea. Doresc ca aceste 
cuvinte rostite de mine să ajungă în fiecare cătun și colt de tara. 
Îmi voi fi îndeplinit misiunea, dacă voi pieri, și tovarășii mei la 
fel. Îi va reveni atunci Comitetului de Lucru al Congresului să 
vă arate calea și va depinde de voi să urmaţi această direcţie. 
Până voi fi ajuns la Jalalpur, să nu se facă nimic care să 
contravină autorităţii cu care am fost învestit de Congres. Dar, 
odată ce voi fi arestat, întreaga responsabilitate se mută în 


sarcina Congresului. Niciun om care crede în nonviolentä, ca 
profesiune de credinţă, nu trebuie, așadar, să stea cu mâinile în 
sân. Înțelegerea mea cu Congresul se încheie de îndată ce am 
fost arestat. În acel caz... Oriunde este posibil, nesupunerea 
civilă fata de legile sării trebuie să fie demarată. Aceste legi pot 
fi încălcate în trei moduri. Este un delict să fabrici sare 
pretutindeni unde există utilajele pentru a face acest lucru. 
Detinerea și vânzarea sării de contrabandă, care include sarea 
naturală sau sarea din saline, se consideră, de asemenea, un 
delict. Cumpărătorii acestui tip de sare sunt la fel de vinovați. A 
transporta depozitele naturale de sare de pe țărmul mării este 
tot o încălcare a legii. La fel este și comerțul ambulant cu sare. 
Pe scurt, puteţi alege oricare dintre aceste mijloace sau pe toate, 
pentru a sparge monopolul sării. 


„Putem refuza să plătim 
impozitele, dacă avem tăria 
necesară. “ 


Nu trebuie să ne mulțumim totuși doar cu atâta. Nu există 
nicio interdicție din partea Congresului, iar pretutindeni unde 
muncitorii locali au încredere în ei înșiși pot fi adoptate și alte 
măsuri adecvate. Subliniez doar o sigură condiţie, și anume, să 
ne respectăm cu fidelitate angajamentul fata de adevăr si 
nonviolentä, considerate drept singurele mijloace de a obţine 
swaraj (autonomie politică). În rest, fiecare are mână liberă. 
Dar asta nu înseamnă că toată lumea are dreptul de a acţiona 
după cum crede de cuviinţă, pe cont propriu. Acolo unde există 
conducători locali, oamenii trebuie să se supună ordinelor lor. 
Acolo unde nu există conducători și doar o mână de oameni 
cred în program, aceștia au voie să facă așa cum pot, dacă au 
suficientă încredere în ei înșiși. Au dreptul, ba mai mult, este de 
datoria lor să facă așa... istoria... oferă din belșug exemple de 


oameni, care s-au ridicat în fruntea maselor, prin simpla forță a 
încrederii în sine, prin curaj și tenacitate. Noi, dacă aspirăm 
sincer la swaraj și suntem nerăbdători să o obţinem, trebuie să 
avem o încredere totală în noi înșine. Rândurile noastre vor 
crește și inimile noastre se vor căli, pe măsură ce numărul celor 
dintre noi arestați de guvern va crește. 

Se poate face mult și prin alte metode, în afară de acestea. 
Magazinele de băuturi și îmbrăcăminte străină pot fi pichetate. 
Putem refuza să plătim taxele, dacă aveam tăria necesară. 
Avocatii pot renunța să mai practice dreptul în instanţă. 
Oamenii de rând pot boicota tribunalele, refuzând să se 
prezinte în instanţă. Angajaţii guvernului pot demisiona din 
funcţie. În mijlocul disperării care domnește pretutindeni, 
lumea tremură de frică să nu-și piardă slujba. Oamenii de 
această factură nu sunt apți pentru swaraj. Dar de ce această 
disperare? Numărul angajaţilor guvernului în toată tara nu 
depășește câteva sute de mii. Ce se întâmplă cu restul? Ei 
încotro s-o apuce? Chiar și liberă, India nu va avea capacitatea 
să dea de lucru unui mai mare număr de funcţionari publici. 
Un perceptor nu va mai avea nevoie atunci de numărul de 
slujbași, pe care îi are azi. Va fi propriul său slujbaș. Milioanele 
de oameni care sunt muritori de foame în tara nu își pot 
permite aceste enorme cheltuieli. Dacă, prin urmare, suntem 
suficient de rationali, să ne luăm la revedere de la funcţionarii 
guvernamentali, indiferent dacă este vorba despre postul unui 
judecător sau al unui servitor de rând. Toţi cei care cooperează 
cu guvernul, într-un fel sau altul, fie prin plata taxelor, 
păstrarea titlurilor sau trimiterea copiilor la școli ale 
oficialităților etc., să își retragă cooperarea în toate sau în cât 
mai multe domenii cu putinţă. Apoi există femei care pot sta 
umăr la umăr cu bărbaţii în această luptă. 


„Cred în justetea cauzei noastre 


și în puritatea armelor noastre.“ 


Puteţi considera că acesta este testamentul meu. A fost 
mesajul pe care am vrut să vi-l împărtășesc înainte de a porni 
în marș sau spre închisoare. Îmi doresc să nu se producă nicio 
întrerupere sau renunțare la acel „război“ care începe mâine- 
dimineață sau mai devreme, dacă voi fi arestat înainte de acel 
moment. Voi aștepta cu nerăbdare vestea că zece detașamente 
sunt pregătite, imediat ce detașamentul meu va fi fost arestat. 
Am convingerea că există bărbaţi in India, care să ducă la capăt 
lucrarea începută de mine. Cred în justetea cauzei noastre și în 
puritatea armelor noastre. Și, acolo unde mijloacele sunt curate, 
Dumnezeu și El este neîndoielnic prezent cu binecuvântările 
Lui. lar acolo unde aceste trei lucruri se îmbină, înfrângerea 
este o imposibilitate. Un satyagrahi, fie el liber sau întemnițat, 
va fi mereu victorios. Înfrânt ești doar atunci când nesocotesti 
adevărul și nonviolenta, devenind surd la glasul conștiinței. 
Dacă, prin urmare, ne așteaptă înfrângerea, chiar și pentru un 
satyagrahi, el singur este cauza ei. 

Dumnezeu sá vă binecuvänteze pe toţi si sá ne ferească de 
toate obstacolele din calea luptei care începe mâine! 


„Singurul lucru de care 
trebuie să ne temem este 
teama însăşi 


Discurs prezidential inaugural. 4 martie 1933 


„O dată din calendar 
ce va dăinui în infamie“ 


Discurs in fata Congresului, pentru aprobarea 
declaratiei de razboi, 8 decembrie 1941 


FRANKLIN D. ROOSEVELT g 





Franklin D. Roosevelt a îndeplinit nu mai puţin de patru 
mandate prezidenţiale la Casa Albă, din 1933 până la moartea 
sa, în 1945. Perioada cât a fost președinte al SUA a coincis cu 
două evenimente catastrofale din secolul XX — Marea 
Depresiune economică și al Doilea Război Mondial —, iar istoria 
l-a judecat conform modului în care a tratat aceste două 
traume. Și, în mare măsură, judecata istoriei a fost pozitivă. 

Analiști și economiști de orientări politice diferite au 
recunoscut că exercitarea „guvernării consolidate“, pe care a 
aplicat-o din 1933, a fost necesară pentru a scoate Statele Unite 
din criza economică declașată după Crahul financiar de pe Wall 
Street în 1929 și prăbușirea sistemului bancar. „New Deal“ — 
programul federal multilateral inițiat de Roosevelt, implicând 
măsuri economice, o nouă platformă legislativă (incluzând 
Legea Asigurărilor Sociale, din 1935) și proiecte de 
infrastructură publică — a fost în consonantá cu reformele și 
sprijinul concret, de care americanii de rând aveau atâta nevoie 
din partea guvernului lor. Programul de refacere a ţării i-a 
asigurat o victorie electorală covârșitoare la alegerile din 1936 
și a contribuit la remodelarea Americii pentru deceniile ce 
aveau să urmeze. 


FRANKLIN D. ROOSEVELT 


S-a născut pe 30 ianuarie 1882, în New York, într-o familie de vază; era văr de-al 
cincilea cu fostul președinte Theodore Roosevelt. 

După ce a studiat la Harvard University și la Columbia University Law School, a 
intrat în barou și a lucrat la o firmă de avocatură din New York. S-a căsătorit cu 
Anna Eleanor Roosevelt, o rudă îndepărtată, în 1905. A devenit senator al 


statului New York, din partea Partidului Democrat, in 1910, si a fost numit 
ministru adjunct al Marinei (1913-1920), in administraţia lui Woodrow Wilson. 
În 1921, s-a îmbolnăvit de poliomielită, efectele maladiei fiind în mare parte 
ascunse de ochii opiniei publice în anii ulteriori. A fost guvernator al statului 
New York, timp de trei ani (1929-32), înainte de a câștiga primul dintre cele 
patru mandate consecutive ca președinte al SUA, 1933-1945. În primul mandat 
prezidenţial, prerogativele funcției de președinte au crescut semnificativ si 
programul „New Deal“, în două faze (1933-1934 și 1935-1936), a promovat o noua 
legislaţie, investiţii publice și preţuri subvenţionate pentru a contracara Marea 
Depresiune. A încercat, fără să reușească, să mărească numărul judecătorilor 
de la Curtea Supremă. A dezvoltat marina militară a SUA, în condiţiile în care 
temerile de război creșteau, iar din 1940 a oferit Angliei (și ulterior Rusiei) un 
sprijin material substanţial. Sub administraţia lui, SUA au intrat în război 
împotriva Japoniei, după bombardamentele de la Pearl Harbor, în 1941. În 1941, 
el și Winston Churchill au elaborat Carta Atlanticului, enuntänd scopurile 
războiului purtat de Aliați și punând bazele Naţiunilor Unite. 

A murit pe 12 aprilie 1945, la Warm Springs, Georgia. 


Într-o lume incertă, unde alte naţiuni aflate în dificultate 
cădeau prada ispitelor întunecate ale fascismului si 
comunismului, Roosevelt a căutat să le redea americanilor 
puterea și încrederea în ei înșiși, prin discursul inaugural din 
1933. Ideea esenţială era sintetizată în istorica frază: „Singurul 
lucru de care trebuie să ne temem este teama însăși“. 
Respingând, într-un limbaj aproape biblic, practicile mârșave 
ale „zarafilor corupți“, a invocat valorile fundamentale ale 
pionierilor națiunii — „stimularea morală a muncii“, „bucuria 
înfăptuirii“, „disciplina și direcţia sub un conducător drept“ și, 
mai presus de toate, „acţiune acum“. A cerut, de asemenea, o 
„largă putere executivă“ pentru a-și pune ideile în practică, 
prerogativele puternice ale președinției SUA fiind o parte a 
moștenirii sale pentru generaţiile viitoare. În realitate, multe 
aspecte ale limbajului său nu difereau prea mult de ceea ce 
clamau demagogii și potenţialii dictatori ai Europei. Dar 
contextul este totul, iar în America lui Roosevelt „democraţia 
esențială“ despre care vorbea el a avut rădăcini adânci și a 


dăinuit, ceea ce nu s-a putut întâmpla in Italia sau în Germania 
anilor 1930. 


Domnule președinte Hoover, domnule președinte al Curţii 
Supreme, dragi prieteni: Aceasta este o zi de însemnătate 
naţională si am certitudinea că americanii, concetätenii mei, se 
așteaptă ca la învestirea mea în funcţia prezidenţială să mă 
adresez lor, cu acea sinceritate și fermitate pe care actuala 
situaţie a naţiunii noastre le impune. 

Este momentul să rostim adevărul, întregul adevăr, cu 
franchete și cutezantä. Și nu trebuie să ne ferim nicidecum să 
înfruntăm cu probitate situaţia existentă azi în tara noastră. 
Această măreață naţiune va dăinui, asa cum, îndurând, a 
dăinuit, iar în viitor va dăinui și va înflori. 

Așadar, în primul rând, dati-mi voie să-mi afirm ferma 
credinţă că singurul lucru de care trebuie să ne temem este 
teama însăși — teroarea nenumitä, nerationalä, nejustificată, 
care paralizează eforturile necesare pentru a converti regresul 
în progres. 


„Resturile inutile ale 
întreprinderilor industriale zac 
pe toate trotuarele.“ 


În orice ceas sumbru al vieţii noastre naţionale, o 
conducere integră și viguroasă s-a îmbinat cu înţelegerea și 
sprijinul poporului însuși, care sunt esenţiale pentru victorie. 
Am convingerea că veţi oferi din nou acel sprijin conducerii în 
aceste momente critice. Insufletiti de un asemenea spirit, din 
partea mea și a voastră, avem în fata greutăţi care ne apasă pe 
toți. Slava Domnului, sunt greutăți ce privesc doar lucrurile 
materiale. Valoarea banilor s-a diminuat până la niveluri 


incredibil de mici. Impozitele au crescut, capacitatea noasträ de 
plată a scăzut dramatic, bugetele se confruntă cu grave reduceri 
ale veniturilor, mijloacele de schimb sunt îngheţate în fluxul 
comerțului, resturile inutile ale întreprinderilor industriale zac 
pe toate trotuarele, fermierii nu găsesc piețe pentru produsele 
lor, economiile strânse in multi ani de mii de familii s-au 
pierdut. 

Mai grav, o armată de cetățeni șomeri trăiesc la limitele 
subzistentei si un număr la fel de mare de cetăţeni trudesc 
pentru un câștig derizoriu. Doar un optimist nesăbuit poate 
nega sumbrele realități ale prezentului. 

Cu toate astea, suferința noastră nu provine din lipsa 
mijloacelor materiale. Nu a trecut peste noi vreo pustiitoare 
invazie de lăcuste. În comparaţie cu pericolele pe care înaintașii 
noștri le-au învins, fiindcă au avut credinţă și nu le-a fost frică, 
noi avem atâtea lucuri pentru care trebuie să fim 
recunoscători. Natura își oferă încă bogăţia roadelor, iar 
eforturile oamenilor le-au sporit. Belșugul este la ușa noastră, 
dar utilizarea lui judicioasă se sleiește, numai și contemplând 
toate acele bunuri. 

În primul rând, este așa din cauză că diriguitorii schimbului 
de mărfuri ale omenirii au dat gres din cauza incäpätänäri si 
incompetentei lor, și recunoscându-și erorile au abdicat. 
Practicile bancherilor corupți sunt condamnate de tribunalul 
opiniei publice, sunt respinse de inimile și minţile oamenilor. 

Adevărat, au încercat, dar eforturile lor s-au ghidat după 
șablonul unei tradiţii perimate. Confruntati cu nerambursarea 
creditelor, ei au propus doar noi împrumuturi de bani. Lipsiti 
de mirajul profitului, prin care să ademenească poporul ca să 
urmeze mincinoasele lor îndemnuri, au recurs la apeluri 
patetice, solicitând lamentabil revenirea la condiţiile dinainte. 
Ei nu cunosc decât regulile unei bande de hräpäreti. Ei nu au 
nicio viziune, iar, când viziune nu există, poporul piere. 


„Această naţiune cere acțiune, și 
acțiune acum. “ 


Fericirea nu stă în a avea bani, fericirea vine din bucuria 
împlinirii, din emoția efortului creator. Bucuria și stimularea 
morală a muncii nu trebuie să fie uitate în goana nebună după 
profituri efemere. Aceste zile negre își vor fi meritat pe deplin 
costul, dacă din ele vom învăţa că adevăratul nostru destin nu 
este să primim de-a gata, ci să muncim pentru binele nostru și 
al semenilor noștri... Această naţiune cere acţiune, și acţiune 
acum. 

Sarcina noastră primordială este să punem poporul la 
muncă. Această chestiune nu este nerezolvabilă, dacă o 
abordăm înţelept și curajos. Poate fi însoţită, parţial, prin oferte 
directe din partea guvernului, tratând această obligaţie așa cum 
am tratat urgentele unui război, dar în același timp, prin 
asigurarea acestor locuri de muncă, să înfăptuim atât de 
necesarele proiecte pentru stimularea și reorganizarea 
utilizării resurselor noastre naţionale. 

În paralel, trebuie să recunoaștem sincer că există o mare 
concentraţie de populaţie în centrele noastre industriale și, 
procedând la o redistribuire pe scară naţională, să ne străduim 
să oferim o mai bună utilizare a pământului, pentru cei care se 
pricep cel mai bine la agricultură. Sarcina poate fi susținută 
prin eforturi ferme de a crește valoarea produselor agricole și, 
odată cu aceasta, puterea de cumpărare a producţiei agricole în 
orașele noastre. Poate fi susținută prin măsuri realiste de 
prevenire a tragicelor pierderi crescânde, prin eliminarea 
ipotecilor oneroase asupra locuințelor noastre modeste și 
asupra fermelor noastre. Poate fi susținută prin insistența ca 
statele federale și guvernele locale aferente să reacționeze 
neîntârziat la cererea ca toate costurile lor să fie drastic reduse. 
Poate fi susținută prin unificarea acțiunilor de ajutorare, care 


astäzi sunt adesea necoordonate, neeconomice si neegale. Poate 
fi susţinută prin planificarea si supervizarea naţională a 
tuturor formelor de transport și comunicaţii, precum și a altor 
utilităţi care au un caracter incontestabil public. Există multe 
modalităţi prin care această obligație poate fi susținută, dar 
nicidecum doar vorbind despre ea. Trebuie să actionám, și să 
actionäm repede. 

În sfârșit, în drumul nostru spre o reluare a procesului 
muncii, avem nevoie de două garanţii pentru a preveni 
reaparitia neajunsurilor vechiului regim: trebuie să existe o 
strictă surpervizare a tuturor operaţiunilor bancare, a 
creditelor și a investiţiilor, trebuie să se pună capăt ingineriilor 
financiare cu banii altor oameni și trebuie să existe o 
fundamentare reală pentru susținerea unei monede solide și 
adecvate. 

Acestea sunt liniile de atac. În scurt timp, voi prezenta 
Congresului într-o sesiune specială măsurile amănunțite pentru 
înfăptuirea acestor obiective și voi solicita susținerea imediată 
din partea statelor federale. 

...Sunt pregătit, conform indatoririi mele constituționale, să 
recomand măsurile de care o naţiune urgisită în mijlocul unei 
lumi urgisite are neapărată nevoie. Dar, în eventualitatea în 
care Congresul nu va fi în stare să adopte vreuna dintre aceste 
soluţii și în eventualitatea în care situaţia de criză naţională 
rămâne dramatică, nu voi ocoli demersul pe care datoria și 
conștiința îmi vor dicta să îl aleg. Voi cere atunci Congresului 
singurul instrument rămas pentru a face fata crizei... o larga 
putere executivă pentru lupta împotriva stării de urgenţă 
internă, la fel de amplă ca puterea care mi-ar fi dată, dacă am fi 
fost invadati de un vrăjmaș extern. 

Pentru încrederea conferită mie, voi răspunde cu tot curajul 
și tot devotamentul cerut de moment. Nu voi precupeti nimic. 

Înfruntăm zilele anevoioase care ne așteaptă plini de 


curajul fierbinte al unitätii nationale, cu constiinta clarä ce ne 
îndeamnă să imbrátisám vechi și preţioase valori morale, cu 
satisfacția curată ce vine din dârza îndeplinire a datoriei, de 
către tineri și bătrâni deopotrivă. Năzuim să asigurăm garanţia 
unei vieți nationale implinite si fără sincope. 

Nu ne îndoim de viitorul democraţiei noastre garantate de 
Constituţie. Poporul Statelor Unite nu a dat greș. În vremuri de 
restriște, cetățenii ţării au votat pentru o acțiune viguroasă, 
nemijlocită. Au cerut disciplină și direcţie justă sub o conducere 
eficientă. Au decis ca eu să fiu instrumentul actual al dorințelor 
lor. În spiritul acestei înalte misiuni, primesc încrederea 
voastră. 

În spiritul acestui legământ al naţiunii noastre, cu smerenie 
cerem binecuvântarea lui Dumnezeu. Fie ca Dumnezeu să ne 
ocroteascá pe noi toţi! Fie ca Dumnezeu sá mă cäläuzeascä în 
zilele ce vor veni. 


În noiembrie 1941, relaţiile dintre SUA și Japonia erau extrem 
de încordate. Imperiul Japonez, aflat în expansiune, stăpânea 
încă o mare fâșie din China și începuse recent ocuparea 
Indochinei franceze. Statele Unite reactionaserä cu o blocadă 
economică. Spionii americani indicau acum că forţele navale 
japoneze se deplasau spre sud-estul Asiei — incluzând Indiile 
Olandeze, bogate în ţiţei, și Malaysia —, însă informaţiile despre 
portavioanele lor care se apropiau de insulele Hawaii nu au 
fost luate în serios. 

În 7 decembrie 1941, aviația militară japoneză a atacat prin 
surprindere flota americană din Pacific, la baza militară de la 
Pearl Harbor, Hawaii. Până la amiază în acea zi, 8 nave de 
război americane fuseseră scufundate sau avariate, iar 2 403 de 
americani fuseseră uciși. Concomitent cu această acţiune, 
forțele japoneze au început invadarea Malaysiei si Siamului 


(Thailanda), atacänd si alte posesiuni ale SUA din Pacific. 
Asaltul de la Pearl Harbor urmärise sä opreascä orice ripostä 
efectivă din partea Statelor Unite. Pe termen scurt, acest lucru a 
fost realizat. Pe termen lung, a trezit uriașul adormit. 

Atacul de la Pearl Harbor a avut efectul de a limpezi 
gândurile unei naţiuni încă divizate între sentimente 
izolationiste și o atitudine favorabilă războiului. În 8 decembrie 
1941, Roosevelt a solicitat Congresului să declare război 
Japoniei. Atacul, pe care Roosevelt l-a descris drept „o dată din 
calendar a cărei infamie va dăinui mereu“ în discursul său de 
șase minute și jumătate, închisese gura scepticilor, doar un 
singur membru al Congresului votând contra războiului. Peste 
trei zile, Germania și Italia declarau război Statelor Unite, din 
acel moment conturându-se teatrul de luptă între cele două 
sisteme de alianţe, care aveau să determine deznodământul 
celui de-al Doilea Război Mondial. 


Domnule vicepreședinte, domnule președinte al Camerei 
Reprezentanţilor, Membri ai Senatului și ai Camerei 
Reprezentanţilor: 

Ieri, 7 decembrie 1941 — o dată din calendar a cărei 
infamie va dăinui mereu — Statele Unite ale Americii au fost 
atacate intenționat și prin surprindere de forțe navale și 
aeriene ale Imperiului Japoniei. 

Statele Unite erau în relaţii de pace cu acea naţiune și, la 
solicitarea Japoniei, continuau discuţiile cu guvernul și 
împăratul lor în vederea menţinerii păcii în Pacific. De fapt, la 
un ceas după ce escadrile ale aviaţiei japoneze începuseră să 
bombardeze insula americană Oahu, ambasadorul Japoniei în 
Statele Unite și colegii lui au transmis Secretarului de Stat un 
răspuns oficial la un recent mesaj american. Și, cu toate că în 
acest răspuns se menţiona că părea inutil să se continue 


negocierile diplomatice, textul nu continea nicio amenintare 
sau aluzie la räzboi sau la vreun atac armat. 

Se va consemna cä distanta dintre Hawaii si Japonia 
demonstreazä limpede cä atacul a fost plänuit in mod deliberat 
cu multe zile sau chiar säptämäni in urmä. In acest rästimp, 
guvernul japonez a căutat dinadins să inducă în eroare Statele 
Unite, prin false declaraţii, în care își exprima convingerea că 
pacea va fi menţinută. 

Atacul de ieri asupra insulelor Hawaii a provocat daune 
grave forțelor militare și navale americane. Cu regret, va spun 
că s-au pierdut foarte multe vieţi în rândul americanilor. În 
plus, s-a raportat că vase americane au fost torpilate în largul 
Oceanului, între San Francisco și Honolulu. 


„Poporul american, având ca 
armă puterea dreptății, va 
învinge, mergând până la 
victoria finală.“ 


Ieri, guvernul japonez a lansat un atac și împotriva 
Malaysiei. Aseară, forțele japoneze au atacat Hong Kong-ul. 
Aseară, forțele japoneze au atacat Guamul. Aseară, forțele 
japoneze au atacat insulele Filipine. Aseară, forțele japoneze au 
atacat insula Wake. Și, azi-dimineatä, japonezii au atacat insula 
Midway. 

Prin urmare, Japonia a întreprins o ofensivă inopinată, 
extinsă în toată zona Pacificului. Faptele de ieri și de azi 
vorbesc de la sine. Cetăţenii Statelor Unite și-au format deja o 
opinie și înțeleg implicaţiile acelor fapte asupra vieţii și 
siguranţei naţiunii noastre. 

În calitate de comandant suprem al armatei și al marinei, 
am dat ordin să fie luate toate măsurile pentru apărarea 
noastră. Orice ar fi însă, întreaga noastră naţiune își va aminti 


de atacul sälbatic impotriva noasträ. 

Indiferent cät de mult va dura pänä vom fi depäsit 
consecintele acestei invazii premeditate, poporul american, 
avänd ca armä puterea dreptätii, va invinge, mergänd pänä la 
victoria finală. 


„Interesele noastre sunt într-un 
grav pericol.“ 


Am credinţa că dau glas voinţei Congresului și a poporului, 
când afirm că, din acest moment, nu numai că ne vom apăra 
până la capăt, ci ne vom asigura concomitent că această formă 
de trădare nu ne va mai prejudicia niciodată. 

Ostilitățile sunt fátise. Nu putem închide ochii la faptul ca 
poporul nostru, teritoriul nostru și interesele noastre sunt într- 
un grav pericol. 

Cu încredere în forțele noastre armate, cu nemărginita 
dârzenie a poporului nostru, vom dobândi ineluctabilul triumf 
— așa să ne ajute Dumnezeu! 

Cer Congresului să declare că de la atacul mișelesc și 
neprovocat al Japoniei, în ziua de duminică, 7 decembrie 1941, 
o stare de război există între Statele Unite și Imperiul Japonez. 


„Räbdarea mea a ajuns 
acum la capät“ 


Discurs de revendicare a Regiunii Sudete 
de la Cehoslovacia. 26 septembrie 1938 


„Sunt de acum inainte doar 
primul soldat al Reich-ului“ 


Discurs anunțând războiul cu Polonia, 1 septembrie 1939 


ADOLF HITLER 





La începutul anilor 1930, unul dintre principalele motive care l- 
au adus la putere în Germania pe Adolf Hitler, împreună cu 
Partidul Nazist, a fost frustrarea și sentimentul de nedreptate 
resimtite de largi parti ale opiniei publice germane fata de 
condiţiile impuse ţării după Primul Război Mondial. Conform 
clauzelor Tratatului de la Versailles, Germania, așa cum 
existase înainte de 1918, pierdea unele teritorii pe care le 
câștigase în trecut. Polonia, devenită independentă, a primit 
așa-numitul ,Coridor polonez“ format dintr-un fost ţinut 
german, orașul Danzing devenind un oraș liber. De asemenea, 
Germania era obligată să cedeze Prusia occidentală, iar 
anumite zone din Prusia orientală deveneau prin plebiscite 
locale parti ale Poloniei. Zona renarä era demilitarizată, iar 
ținutul minier Saar trecea sub administraţia Societății 
Naţiunilor. 


ADOLF HITLER 


S-a născut pe 20 aprilie 1889, in Braunau, Austria. Ambitiile sale artistice au fost 
zădărnicite de neadmiterea sa la Academia din Viena. 

Între 1909 si 1913, și-a câștigat existenţa lucrând sporadic și vânzând ocazional 
acuarele și cărți poștale făcute de el. În 1914, s-a înrolat în regimentul bavarez 
pe frontul de vest; iniţial curier, a urcat la gradul de caporal și a fost rănit, 
dobândind Crucea de Fier pentru fapte de vitejie. În 1920, s-a înscris în micul 
Partid Muncitoresc National-Socialist German (abreviat Partidul Nazist), si în 
scurt timp a ajuns liderul acestuia. În urma unui puci nereușit în Miinchen 
(1923), îndreptat împotriva guvernului landului Bavaria, a fost închis timp de 
nouă luni, perioadă în care și-a conturat filosofia rasială și politică în Mein 
Kampf („Lupta mea“). La alegerile din 1930, naziștii s-au afirmat ca al doilea 
mare partid în Germania, în timpul Republicii de la Weimar. Hitler a devenit 
cancelar în 1933, conducând iniţial o coaliţie. În februarie 1933, clădirea 


Parlamentului (Reichstag) a fost incendiatä, partidele de opozitie au fost reduse 
la tăcere și Legea de împuternicire i-a dat lui Hitler prerogative absolute. O lege 
votată în Reichstag, la moartea președintelui Hindenburg, în 1934, permite 
fuzionarea celor două funcţii într-una singură, cea de Führer si Reichskanzler 
creând cultul personalităţii conducătorului suprem. În anii 1935-1938, s-au 
produs reînarmarea ţării, remilitarizarea (ilegală) a Renaniei, precum și 
anexarea Austriei și a Regiunii Sudete din Cehoslovacia. În septembrie 1939, 
invadarea Poloniei de către Germania a dus la o declaraţie de război din partea 
Franţei și a Angliei, declanșând astfel Al Doilea Război Mondial. Pe timpul 
războiului, în calitate de conducător suprem, Hitler a manifestat o suscipiune 
crescândă la adresa generalilor săi și o încredere excesivă în propriile-i 
instincte; în zonele ocupate de naziști au fost săvârșite atrocități în masă, la 
care au contribuit și regimurile clientelare, în special genocidul evreilor 
europeni prin Holocaust. Când Germania se confrunta cu perspectiva 
înfrângerii, Hitler a fost victima unei tentative de asasinat din partea ofiţerilor 
germani (iulie 1944), scăpând însă cu viata. Führerul s-a văzut nevoit să isi 
conducă armatele în retragere din calea Aliaților, din buncărul Cancelariei, în 
Berlin. 

S-a căsătorit cu amanta sa, Eva Braun, cu care avea o relaţie de durată, înainte 
de a se sinucide amândoi în aceeași zi, 30 aprilie 1945. 


Pentru Hitler, o asemenea pierdere teritorială reprezenta 
atât simbolul umilirii germanilor, cât și refuzul de a recunoaște 
adevărata măreție a Germaniei. După o „nazificare“ rapidă a 
Germaniei începând cu 1933, impunând controlul partidului 
asupra instituțiilor nationale si suprimarea libertăților 
democratice, Hitler și anturajul lui s-au concentrat asupra unui 
proiect mai amplu menit să asigure poporului (Volk) german 
„spaţiul vital“ cuvenit, acel Lebensraum. 

Hitler a acţionat prin duplicitate diplomatică, șantaj politic 
international și escaladarea amenințărilor. In viziunea lui 
Hitler, sintagma „poporul (Volk) german“ nu se referea doar la 
cetățenii statului german, ci avea o conotaţie cu mult mai 
amplă, cuprinzând toate persoanele care, din punct de vedere 
cultural, etnic și lingvistic, puteau fi considerate germane, un 
argument care, pentru Hitler și regimul nazist, a constituit 


pretextul revendicärilor si al acţiunilor lor viitoare. În 12 
martie 1938, după presiuni considerabile asupra guvernului 
austriac, trupele germane au trecut frontiera austro-germană, 
iar a doua zi Hitler a declarat anexarea Austriei (Anschluss). Era 
totuși o măsură bine primită de majoritatea austriecilor, 
bucurându-se și de acceptul altor state. 

Deocamdată, situația cu Polonia fusese, cel putin în 
aparenţă, stabilizată printr-un pact de neagresiune polonez- 
german, încheiat în 1934. Complet diferită însă era situaţia cu 
Cehoslovacia și „germanii sudeti“ de acolo — minoritatea 
germană din nord-vestul ţării, care cuprindea aproape un sfert 
din populaţie. Cehoslovacia se formase ca republică 
independentă din rămășițele Imperiului Austro-Ungar, în 1918, 
lar Hitler și-a exprimat răspicat disprețul pentru existența 
„ilegală“ a ţării și conducătorul acesteia, Edvard Benes (1884- 
1948), într-un discurs rostit la Sportpalast din Berlin, în 26 
septembrie 1938. Atätänd resentimentele germanilor din 
Regiunea Sudetă, Hitler s-a folosit de discurs pentru a lansa 
amenințări fätise privind o agresiune militară. Declaraţia sa: 
„Răbdarea mea a ajuns acum la capăt“ nu putea însemna decât 
iminenta unui război. 

Englezii îl informaserá deja pe Benes că nu vor garanta 
securitatea Cehoslovaciei — de fapt, Franța si Anglia il 
îndemnaseră să îi facă pe plac lui Hitler. La 30 septembrie 1938, 
Hitler obținuse ce dorea, având in vedere că Italia, Anglia si 
Franța dăduseră undă verde, prin Acordurile de la München, 
pentru înglobarea Regiunii Sudete în Germania. (Guvernul ceh 
s-a trezit în fața unui fait accompli, trebuind să evacueze 
teritoriul.) Pentru Anglia și Franţa, se presupunea că era prețul 
onorabil al unei ample păci europene. Pentru Hitler, s-a dovedit 
a fi încă un succes obţinut fără niciun fel de costuri. 


...Efectiv, în ultimii ani, am urmărit o politică de pace concretă. 
Am abordat toate problemele, aparent imposibile, cu ferma 
decizie de a le rezolva pașnic, chiar și atunci când exista 
pericolul de a proceda la unele renuntäri, mai mult sau mai 
puţin importante, din partea Germaniei. Eu însumi sunt un 
soldat din linia întâi a frontului și știu ce lucru grav este un 
război. Am vrut să crut poporul german de un asemenea rău. 
Problemă după problemă, am tratat totul cu neclintitul tel de a 
întreprinde orice efort necesar pentru a face posibilă o 
soluționare pașnică. 

Problema cea mai dificilă pe care am întâmpinat-o a fost 
relația dintre Germania si Polonia. Exista riscul ca ideea unei 
„dușmănii ereditare“ să pună stăpânire pe poporul nostru și pe 
poporul polonez. Lucrul acesta am vrut să-l previn. Știu prea 
bine că nu aș fi reușit, dacă Polonia la acea vreme ar fi avut o 
constituție democratică. Pentru simplul motiv că aceste 
democraţii, care debordează de fraze despre pace, sunt cei mai 
sângeroși agenţi instigatori la război. Dar Polonia, la acea 
vreme, nu era condusă de un regim democrat, ci de un om 
(generalul Pilsudski, care a organizat o lovitură militară în 
1926). În decurs de niciun an, a fost posibil să se încheie un 
acord care, într-o primă etapă, înlătura în principiu, pentru o 
perioadă de zece ani, pericolul unui conflict. Suntem cu toţii 
convinși că acest acord ar fi adus cu sine o stare de pace 
permanentă. Ne dăm seama că este vorba despre două popoare 
care trebuie să trăiască unul lângă celălalt și că niciunul nu 
poate să îl distrugă pe celălalt. Un stat cu o populaţie de treizeci 
și trei de milioane de locuitori va năzui mereu să aibă acces la 
mare. O cale de înțelegere trebuia, așadar, să fie găsită. 

...Si acum, în fata noastră stă ultima problemă ce trebuie să 
fie rezolvată și care va fi rezolvată. Este ultima revendicare 
teritorială pe care o am de făcut în Europa, însă este 
revendicarea de la care nu voi da înapoi și pe care, cu voia lui 


Dumnezeu, o voi obține. 


„Decizia se află acum în mâinile 
lui: pace sau război.“ 


..Mai am doar câteva declaraţii de făcut. fi sunt 
recunoscător domnului Chamberlain pentru toate eforturile 
sale. L-am asigurat că poporul german nu dorește altceva decât 
pacea, însă i-am spus totodată că nu pot accepta la infinit ca 
răbdarea noastră să fie batjocoritä. L-am mai asigurat, de 
asemenea, și o repet aici, că, atunci când această problemă va fi 
fost rezolvată, pentru Germania nu va mai exista altă problemă 
teritorială în Europa. Și l-am asigurat totodată că, în momentul 
în care Cehoslovacia își va fi rezolvat problemele, asta 
însemnând că cehii vor fi căzut la înţelegere cu celelalte 
minorităţi ale lor în mod pașnic, nu prin oprimare, în acel 
moment eu nu voi mai avea niciun alt interes în privința 
statului ceh. Și acest lucru i-l garantez. Noi nu vrem niciun ceh! 

Dar, în aceeași ordine de idei, doresc să declar în faţa 
poporului german că, referitor la problema germanilor sudeti, 
răbdarea mea a ajuns acum la capăt! l-am făcut o oferta 
domnului Benes, ceea ce nu reprezintă altceva decât 
concretizarea lucrurilor promise chiar de el. Decizia se află 
acum în mâinile lui: pace sau război. Ori va accepta această 
ofertă și acum, în sfârșit, le va da germanilor libertatea, ori noi 
vom merge și vom cuceri această libertate care ni se cuvine. 


În martie 1939, Cehoslovacia nu mai exista ca republică 
independentă. Nesocotind Acordurile de la München, Hitler 
inghitise provinciile Boemia si Moravia, în timp ce aliatul său, 
Ungaria, își luase portia din teritoriul ţării, iar Slovacia 
adoptase o guvernare fascistă. 


Convingerea lui Hitler părea să fie aceea că o presiune 
concertată poate da roade, așa că în 1939 acea presiune a fost 
aplicată Poloniei. Germania a cerut acces terestru spre Prusia 
Răsăriteană și a ameninţat statutul neutru al disputatului oraș 
liber Danzig (acum Gdansk, în Polonia), unde influenţa nazistă 
era puternică. În plus, teoriile rasiale ale lui Hitler considerau 
popoarele slave drept „subumane“, iar în consecinţă Polonia, ca 
Lebensraum suplimentar, justifica expansiunea germană. 
Polonia a refuzat să dea curs cererii și, la fel ca în cazul 
Cehoslovaciei, propaganda nazistă a alimentat resentimentele 
naționaliștilor germani. În august, calea pentru o acţiune 
deschisă a căpătat undă verde, când Germania nazistă și 
Uniunea Sovietică comunistă — crânceni inamici ideologici — 
au încheiat un pact de neagresiune, avantajos pentru ambele 
parti, permițând astfel divizarea Poloniei. Pe 1 septembrie 1939, 
naziștii germani din Danzig se răzvrătiseră, iar soldații 
germanii înscenaseră o ciocnire armată la granița poloneză, 
dându-i lui Hitler pretextul de care avea nevoie pentru o 
invazie de amploare. Discursul său din acea zi dădea asigurări 
deșarte Angliei și Franţei, anunța cinica reapropiere de 
Uniunea Sovietică, ameninţa Polonia, promitea pedepsirea 
trădătorilor de acasă și cerea „orice sacrificiu“ din partea 
poporului german. 

Istoricii dezbat încă în ce măsură Hitler înţelegea 
implicaţiile faptelor sale. Pe de o parte, frazeologia agresivă 
anticipa limpede lupta pe viaţă și pe moarte ce avea să urmeze. 
Totuși, ministrul german de Externe, Von Ribbentrop, l-a 
asigurat că Anglia și Franța vor fi din nou conciliante si în 
privinţa Poloniei, pentru a evita extinderea războiului. S-a 
înșelat, căci în 3 septembrie Anglia și Franța declaraserá deja 
război Germaniei. Dar era prea târziu pentru a mai salva 
Polonia. 


Am declarat că între Franţa si Germania frontiera este 
definitivă. Am oferit în mod repetat prietenie Angliei și, la 
nevoie, cea mai strânsă cooperare, dar așa ceva nu se poate 
oferi doar unilateral. Trebuie să își găsească răspuns și din 
cealaltă parte. Germania nu are interese în vest, iar zidul nostru 
vestic este pentru totdeauna frontiera Reich-ului la vest. Mai 
mult, nu avem acolo niciun scop, de nicio natură, pentru viitor. 
Tratăm aceste afirmaţii cu o seriozitate solemnă și, atâta timp 
cât alții nu își încalcă neutralitatea, și noi vom avea toată grija 
să o respectăm. 

Sunt deosebit de fericit să vă pot împărtăși un eveniment 
special. Stiti că Rusia și Germania sunt guvernate de două 
doctrine diferite. Exista doar o chestiune ce trebuia lămurită. 
Germania nu are nicio intenţie să își exporte doctrina. Având în 
vedere că Rusia Sovietică nu are nicio intenţie să își exporte 
doctrina în Germania, eu nu mai văd niciun motiv pentru care 
să ne opunem una celeilalte. De ambele parti, lucrurile sunt 
clare în această privinţă. Orice luptă între popoarele noastre nu 
ar fi decât spre avantajul altora. De aceea, am decis să încheiem 
un pact, care să excludă pentru totdeauna orice recurgere la 
violență între noi. Acordul impune obligaţia să ne consultăm 
împreună în anumite chestiuni europene. Face posibilă o 
cooperare economică între cele două tari si, mai presus de 
toate, garantează că forţele acestor două state puternice nu se 
vor irosi una împotriva celeilalte. Orice tentativă a Occidentului 
de a aduce vreo modificare acestor clauze va eșua. 

În același timp, aș vrea să declar aici că această decizie 
politică marchează o schimbare extraordinară pentru viitor și 
că această cale este definitivă. Rusia și Germania au luptat una 
împotriva celeilalte în Războiul Mondial. Acest lucru nu trebuie 
să se mai întâmple și nu se va mai întâmpla a doua oară. La 


Moscova, de asemenea, acest pact a fost salutat exact cum îl 
salutati voi. Nu pot decât să aprob, cuvânt cu cuvânt, discursul 
Comisarului de Externe rus, (Veaceslav) Molotov. 

Sunt hotărât să rezolv problema Danzigului, problema 
Coridorului si voi avea grijă sá se facă o schimbare în relația 
dintre Germania si Polonia, care să poată asigura o coexistentá 
pașnică. Sub acest aspect, sunt ferm decis să continui să lupt 
până când ori actualul guvern polonez va fi de acord să 
înfăptuiască această schimbare, ori până când un alt guvern 
polonez va fi gata să facă acest lucru. Sunt ferm decis să elimin 
de la graniţele Germaniei elementul de incertitudine, acea 
permanentă stare conflictuală semănând cu un război civil. Mă 
voi ocupa ca la Răsărit să existe, la frontieră, o pace similară 
celei de la celelalte frontiere ale noastre. 


„Nu voi purta război cu femeile și 
copiii.“ 

În această privinţă, voi lua măsurile necesare, având grijă 
ca ele să nu contrazică propunerile pe care le-am făcut deja 
cunoscute, prin Reichstag, lumii întregi, adică faptul că eu nu 
voi purta război cu femeile și copiii. Am dat ordin forțelor 
aeriene să își limiteze atacurile doar asupra obiectivelor 
militare. Dacă totuși inamicul crede că poate, prin asta, să 
capete cartă albă pentru a lupta prin celelalte metode, va primi 
un răspuns care îi va da serios de gândit. 

În această noapte, pentru prima oară, soldaţi din armata 
poloneză au deschis focul asupra teritoriului nostru. Începând 
cu ora 5:45 a.m., am ripostat cu focuri de arme, iar de acum 
înainte la bombe vom răspunde cu bombe. Împotriva celor care 
luptă cu gaze toxice vom lupta cu gaze toxice. Cine se va abate 
de la regulile unui război în limitele omenesc acceptate să se 
aștepte să facem și noi la fel. Eu voi continua această luptă, 


indiferent contra cui, până când siguranța Reich-ului si 
drepturile lui vor fi garantate. 


„Cer acum sacrificii din partea 
poporului german. “ 


Sunt șase ani acum de când lucrez pentru construirea 
sistemului de apărare german. Peste 90 de miliarde [de mărci] 
s-au cheltuit în acest răstimp pentru consolidarea acestor forte 
defensive. Acum, aceste forte armate au cea mai bună dotare și, 
comparativ, sunt superioare înzestrării pe care o aveau în 1914. 
Încrederea mea în armată este de nezdruncinat. Când convoc 
aceste forte și când cer acum sacrificii din partea poporului 
german, iar la nevoie orice sacrificiu posibil, înseamnă că am 
dreptul să o fac, căci eu sunt întru totul pregătit astăzi, exact 
cum am fost și altă dată, pentru a face orice sacrificiu personal 
cu putință. Nu cer de la niciun german mai mult decât eu 
însumi am fost gata să fac în orice clipă în ultimii patru ani. Nu 
vor exista restriști pentru germani la care eu însumi să nu mă 
supun. Întreaga mea viaţă de acum înainte aparţine mai mult 
decât oricând poporului meu. Sunt, începând de acum, doar 
primul soldat al Reich-ului german. Am îmbrăcat din nou acea 
uniformă care mi-a fost cea mai sfântă și cea mai dragă. Nu o 
voi mai da jos până la victoria finală sau altminteri nu voi 
supravieţui deznodământului. 


„Întreaga mea viaţă nu a fost 
decât o lungă luptă pentru 


poporul meu... și pentru 
Germania. “ 
Ca national-socialist si ca soldat german, intru în această 


luptă cu inimă neînfricată. Întreaga mea viaţă nu a fost decât o 
lungă luptă pentru poporul meu, pentru renașterea lui, și 


pentru Germania. Nu exista decät un singur cuvänt de ordine 
pentru acea luptă: credinţa în acest popor. Un cuvânt nu l-am 
învăţat niciodată: cuvântul „capitulare“. 

Dacă totuși cineva crede că ne așteaptă vremuri grele, l-aș 
ruga să își aducă aminte cum, odinioară, un rege prusac, cu un 
stat ridicol de mic, s-a opus unei coaliţii puternice, iar în trei 
războaie a ieșit până la urmă victorios, fiindcă acel stat și acel 
suveran erau animati de acea neinfricare de care noi avem 
nevoie în aceste timpuri. Aș dori, prin urmare, să asigur 
întreaga lume că un noiembrie 1918 nu se va mai repeta 
niciodată în istoria germană. Exact cum eu însumi sunt gata 
oricând să îmi pun viaţa în joc — pentru poporul meu și pentru 
Germania —, la fel le cer și tuturor celorlalți. 

Acela totuși care crede că se poate împotrivi acestei porunci 
naţionale, fie direct sau indirect, acela va pieri. Noi nu avem 
nimic comun cu trădătorii. Noi suntem toți credincioși 
vechiului nostru principiu. Nu are nicio importanță dacă noi 
înșine vom mai trăi, dar este esenţial ca poporul nostru să 
dăinuie, ca Germania să dăinuie. Sacrificiul ce ni se cere nouă 
nu este mai mare decât sacrificiul pe care l-au făcut 
nenumărate generaţii. Dacă vom forma o comunitate strâns 
unită prin legáminte, gata la orice, decisă sá nu se predea 
niciodată, atunci voinţa noastră va fi stăpână peste orice 
restriște și nenorocire. Și aș vrea să închei cu declaraţia pe care 
am făcut-o atunci când am început lupta pentru putere în 
Reich. Am spus atunci: „Dacă voinţa noastră este într-atât de 
puternică încât nicio nenorocire și suferință nu o pot clătina, 
atunci voinţa noastră și vigoarea noastră germană vor triumfa“. 


„Pace pentru timpul 


ce | 
nostru 
i A NEVILLE CHAMBERLAIN 
Declaratie dupa Contennta de la Munchen, 4 


30 septembrie 1938 





Rar s-a intämplat ca atät de putine cuvinte sä decidä o reputatie 
istorică, așa cum s-a petrecut în cazul premierului britanic 
Neville Chamberlain. Scurta declaraţie pe care a rostit-o, când a 
coborât din avion în 30 septembrie 1938, avea să devină un 
monument al eșecului său. Se întorcea de la summitul de la 
München, unde, împreună cu premierul Franţei, Edouard 
Daladier, și dictatorul Italiei, Benito Mussolini, a încercat să 
găsească o soluţie la cererea lui Hitler de a anexa Regiunea 
Sudetă a Cehoslovaciei, populată cu etnici germani. Hitler 
explicase deja răspicat că „răbdarea lui a ajuns la capăt“, 
amenințând cu o intervenţie militară, în cazul în care 
revendicările lui erau respinse. 


NEVILLE CHAMBERLAIN 


S-a născut pe 18 martie 1869, la Birmingham, Anglia. 

Tatăl său, Joseph, a fost un fruntaș liberal radical (și apoi unionist liberal), în 
secolul al XIX-lea, iar fratele său vitreg, Austen, a fost ministru de Externe între 
1924 și 1927. După studii la Rugby School și o carieră iniţială în industrie, a 
devenit primarul orașului Birmingham în 1915 (așa cum fusese și tatăl său), iar 
în anul următor, pentru scurt timp, a fost director general al Serviciului 
National în guvernul de coaliție condus de Lloyd George, în timpul războiului. 
Cariera sa parlamentară a început în 1918, ca parlamentar al Partidului 
Conservator. În anii 1920, a urcat în ierarhia guvernamentală, prin numiri 
succesive în funcţia de casier general, ministru al Sănătăţii foarte competent și, 
la formarea unei coaliţii guvernamentale în 1931, a devenit ministru de finanţe 
până în 1937. I-a urmat lui Stanley Baldwin, ca prim-ministru, în mai 1937, iar, în 
contextul ascensiunii lui Hitler și a lui Mussolini, și pe fundalul războiului civil 
din Spania, s-a ocupat mult de crizele externe. Cei doi ani de negocieri — 
politica lui de „împăciuire“, menită să păstreze pacea — s-au văzut zadarniciti 
de evenimentele din martie 1939. Odată cu începerea războiului, eșecurile 
militare britanice, îndeosebi campania pentru protejarea Norvegiei, au 


subminat increderea Parlamentului in capacitätile lui, fortändu-i demisia in 
mai 1940. A rämas pentru un timp in Cabinetul lui Winston Churchill, ca Lord 
Președinte al Consiliului de Război. 

A murit pe 9 noiembrie 1940, la Londra. 


Pentru Chamberlain, scopul era pacea în Europa, pe care a 
anuntat-o ca pe un trofeu, în 30 septembrie, drept „pace pentru 
timpul nostru“. Pentru el, la fel ca pentru multi politicieni din 
acea perioadă, amintirile cumplitelor atrocități din Primul 
Război Mondial rămâneau vii, iar sarcina unui om de stat 
britanic, în faţa unei Germanii renăscute și naţionaliste, era să 
evite repetarea unui asemenea dezastru. Era un tel împărtășit 
pe scară largă, mai ales în contextul lipsei de pregătire militară 
a Angliei. Dar acest deziderat a devenit cunoscut, cu sens 
peiorativ, drept politica de „împăciuire“ (appeasement). Drept 
consecinţă a acestei atitudini, Hitler, din ce în ce mai arogant, s- 
a văzut încurajat în ambițiile lui. Acestea includeau 
remilitarizarea Renaniei și masiva refacere a forțelor armate 
germane (inclusiv, în secret, crearea unei noi forte aeriene, 
Luftwaffe) — toate contravenind clauzelor Tratatului de la 
Versailles din 1919 —, precum și anexarea Austriei, în martie 
1938. 

Chamberlain avea propriile rezerve în privința Tratatului 
de la Versailles și considera că unele condiţii impuse Germaniei 
erau excesiv de aspre, așa că exista o anumită toleranţă pentru 
aspiraţiile Germaniei, în general. Chamberlain socotea, de 
asemenea, că, în privinţa Regiunii Sudete, Hitler avea dreptatea 
lui. Cehoslovacia, ca republică independentă, a fost creată în 
1918 din rămășițele fostului Imperiu Austro-Ungar, iar prezenţa 
unei minorități etnice germane, atât de numeroasă, între 
graniţele ei ridica într-adevăr semne de întrebare. În 24 martie 
1938, Anglia a declarat că nu va garanta securitatea 
Cehoslovaciei, iar Anglia și Franţa apoi au exercitat presiuni 


asupra guvernului ceh pentru a accepta conditiile lui Hitler, 
însă diverse planuri succesive au eșuat. 

La Munchen, în 27-29 septembrie, o invazie a Cehoslovaciei 
— și perspectiva unui război mai amplu — a fost evitată, printr- 
un acord, potrivit căruia Germania putea lua Regiunea Sudetă, 
dar nu si alte parti ale ţării. (Cehii nu au fost reprezentaţi la 
conferinţă.) Acordul a sacrificat securitatea cehilor, în numele 
telului considerat mai important al păcii anglo-franceze cu 
Germania. La întoarcerea în Anglia, Chamberlain a căutat să 
prezinte conferința drept un succes diplomatic, în scurta sa 
declaraţie dând o turnură optimistă relaţiilor anglo-germane. 
Dar până și el gândea în sinea lui că Hitler era deja „pe 
jumătate nebun“, iar, de fapt, reînarmarea britanicilor s-a 
accelerat. 

Acordurile de la München au fost ultima strădanie a 
împăciuirii, în condiţiile în care, în 15 martie 1939, Germania a 
trimis trupe în regiunile cehe Boemia și Moravia. Eroarea fatală 
a politicii de împăciuire a fost faptul că se baza pe ideea că 
Hitler era un om care își onora angajamentele și care spunea 
adevărul despre ambițiile lui. La sfârșitul lunii martie 1939, 
Anglia și-a revizuit politica și, schimbând tactica, a promis 
Poloniei — următoarea posibilă ţintă a lui Hitler — că orice atac 
din partea Germaniei va duce automat la declararea războiului 
de către Anglia. În aprilie 1939, pentru prima oară în istoria 
Marii Britanii s-a trecut la înrolări, pe timp de pace. În august, 
războiul părea inevitabil, iar în septembrie inevitabilul s-a 
produs. 

În mod surprinzător, poate, Chamberlain, cu reputaţia 
compromisă, a continuat să fie prim-ministru până în mai 1940, 
când corul parlamentarilor care-i cereau demisia a devenit 
prea zgomotos. Deși s-au făcut eforturi pentru reabilitatea 
reputației lui, Neville Chamberlain rămâne părtașul unei 
politici de împăciuire cu un partener lipsit de elementară 


loialitate, ceea ce nu poate decât să ducă la eșec. 


Noi, Führerul și cancelarul Germaniei, și prim-ministrul 
britanic, am avut o nouă întrunire astăzi și am convenit să 
recunoaștem că problema relaţiilor anglo-germane este de 
primă importanţă pentru cele două tari ale noastre și pentru 
Europa. 

Considerăm acordul semnat aseară și Acordul Naval anglo- 
german drept simbolice pentru dorinţa celor două popoare ca 
niciodată să nu mai pornească la război unul contra celuilalt. 

Am decis că metoda consultărilor va fi metoda adoptată 
pentru a trata orice alte probleme referitoare la țările noastre și 
suntem ferm hotărâți să continuăm eforturile noastre pentru a 
înlătura posibilele surse de disensiune, contribuind astfel la 
garantarea păcii în Europa. 


Ulterior, în fata clădirii de pe Downing Street nr. 10, 
Chamberlain a adăugat: 

Bunii mei prieteni, pentru a doua oară în istoria noastră, un 
prim-ministru britanic s-a întors din Germania aducând pacea, 
cu onoare. Am credinţa că este o pace pentru timpul nostru. 
Mergeţi acasă și dormiti liniștiți. 


„Irebuie să aprobăm 
de urgență 
încheierea pactului “ 


IOSIF STALIN 


Cuvántare in Birou! Politic, despre Pactul sovieto-nazist, 
19 august 1939 





In atmosfera politicä polarizatä a Europei anilor 1930, adeptii 
miscärilor de stänga si de dreapta se luptau adesea cräncen — 
in general, verbal, dar si faptic. Cel mai crunt exemplu a fost in 
Spania, unde disputele au dus la un brutal război civil in 1936- 
1939. La nivel international, douä dictaturi intruchipau aceastä 
divizare ideologică: Germania nazistă condusă de Hitler si 
Uniunea Sovieticä (URSS) comunistä condusä de Stalin. In 
regimurile democratice, multe state care se temeau de 
extinderea influenţei sovietice aprobau tacit oprimarea politică 
necruțătoare a lui Hitler pe plan intern, văzând în el o pavază 
împotriva comunismului internaţional. Dar atunci când 
încercările Angliei și Franţei de a satisface ambitiile lui Hitler 
pentru a-l tempera au dat greș, unele cercuri au ajuns să 
considere Uniunea Sovietică drept singurul adversar ferm și de 
nădejde al amenințării fasciste. 


IOSIF STALIN 


Iosif Vissarionovici Djugașvili s-a născut pe 21 decembrie 1879, la Gori, Georgia, 
ca fiu al unui cizmar. 

După ce a urmat cursurile unui seminar teologic, în 1898 a început să activeze în 
mișcarea revoluţionară în ilegalitate și, de două ori, a fost surghiunit în Siberia 
(1902, 1913). A adoptat numele Stalin (,stal, în rusă, înseamnă oţel“), cu 
rezonanță simbolică, în 1910. Nu a jucat un rol activ în Revoluţia Rusa din 
Octombrie (1917), în 1922 a ajuns secretar general al Comitetului Central al 
Partidului Comunist (Bolșevic), căpătând tot mai multă influenţă și putere. 
După moartea lui Lenin (1924), și-a marginalizat și discreditat rivalii politici, 
inclusiv pe Troțki, iar in 1928 dobândise deja o poziţie de mare putere. În 1929, a 
început „colectivizarea“ agriculturii, proces în care au pierit milioane de ţărani, 
iar primul plan cincinal a impus cu forţa industrializarea economiei. Între 1934 
și 1938, a epurat partidul, guvernul, forțele armate si intelectualitatea, 


organizänd celebrele „procese demonstrative“, inläturänd din armatä ofiteri de 
carierä, intemnitänd, deportänd sau impuscänd milioane de asa-zisi „dusmani 
ai poporului“. Dupä ce Germania a invadat Uniunea Sovieticä (1941), Stalin a 
devenit, aläturi de Roosevelt si Churchill, unul dintre cei „trei mari lideri“ ai 
Aliatilor, care aveau să determine deznodământul războiului. După 1945, a 
revenit la metodele de represiune internă și a impus instalarea unor guverne 
pro-sovietice în Europa de Est: tensiunile Est-Vest au pus bazele înfruntării 
blocurilor de putere într-un Război Rece, ce avea să dureze timp de 50 de ani. 

A murit pe 5 martie 1953, la Moscova. 


Întreaga lume, indiferent de diferenţele de opinie, a fost 
stupefiată când s-a dat publicităţii informaţia că Uniunea 
Sovietică și Al Treilea Reich al lui Hitler încheiaseră un pact de 
neagresiune în august 1939. (Este cunoscut drept Pactul sovieto- 
nazist, Pactul Hitler-Stalin și, de asemenea, Pactul Ribbentrop- 
Molotov, după numele miniștrilor de Externe semnatari.) 
Conform clauzelor tratatului, Germania și Uniunea Sovietică 
erau de acord nu numai sá nu se amenințe direct una pe 
cealaltă, ci, de asemenea, sá nu susţină nicio terță parte care ar 
ameninţa pe vreuna dintre ele. Natura cinică a acestui contract 
de convenientä și circumstanţele încheierii lui au devenit 
evidente pentru toată lumea atunci când bombardierele Junkers 
sau Stuka („bombardier în picaj“) și tancurile Panzer germane 
au început o ofensivă militară asupra Poloniei în septembrie 
1939. Pentru Germania, care a propus pactul, documentul 
garanta acceptarea de către sovietici a atacării Poloniei și că 
Uniunea Sovietică nu avea să susțină declaraţia de război, 
inevitabilă, din partea Angliei și a Franţei. 

Pentru Stalin, multe dintre avantajele pactului erau 
conţinute intr-un protocol adiţional secret, prin care Germania 
și Uniunea Sovietică împărțeau Europa Centrală și Răsăriteană 
în zone pe care intenționau să le domine. Polonia urma să fie 
dezembrată conform unei graniţe stabilite, iar în 17 septembrie 
1939, forţele armate sovietice au ocupat partea de est a 


Poloniei, sub falsul pretext de a garanta siguranta teritoriului 
respectiv. In 30 noiembrie 1939, Uniunea Sovieticä a invadat 
Finlanda, iar in iunie 1940 a anexat cu forta Tärile Baltice 
(Letonia, Estonia si Lituania) — toate aceste agresiuni fiind 
prevăzute în pactul semnat. Și, dacă era să i se dea crezare lui 
Hitler, pactul reprezenta totodată o garanţie pentru Uniunea 
Sovietică, nepregătită încă din punct de vedere militar, că nu va 
fi atacată de Germania. 

Discursul lui Stalin în Biroul Politic sovietic, în 19 august 
1939, arată calculele premeditate ale acestuia în privinţa 
pactului, care a fost semnat în 23 august. Cuvântarea, care nu a 
fost dată publicităţii decât abia în 1991, constituie un exercițiu 
de dura Realpolitik, prin analizarea scenariilor posibile. 
Războiul și revoluţia erau noţiuni mascate inofensiv în termeni 
de avantaj geopolitic sau beneficii ideologice, ignorând 
deliberat realitatea morţii, a distrugerilor si a atrocităților. 
Aspectele legate de moralitate și principii lipsesc cu 
desăvârșire. Dar, deși deslușim semnele unei iscusinte 
flegmatice și perfide, sunt evidente totodată și o serie de 
deficienţe fatale. În primul rând, o supraestimare a capacităţii 
partidelor comuniste străine de a instiga la revoluţii. În al 
doilea rând — și, surprinzător, având în vedere nemărginitul 
cinism care se desprinde din discurs —, Stalin a comis aceeași 
eroare pe care au făcut-o și politicienii împăciuitori ai Europei. 
A avut încredere în Hitler. Când Germania a invadat Uniunea 
Sovietică în iunie 1941, a fost limpede că pactul nu valora 
absolut nimic. 


Problema păcii și a războiului a intrat într-o fază critică pentru 
noi. Solutionarea ei depinde în totalitate de poziţia care va fi 
adoptată de Uniunea Sovietică. Suntem absolut convinși că, 
dacă vom încheia un pact de asistență mutuală cu Franţa și 


Marea Britanie, Germania se va retrage din Polonia si va cäuta 
un modus vivendi cu puterile occidentale. Räzboiul ar fi evitat, 
însă evenimentele ulterioare s-ar putea dovedi periculoase 
pentru URSS. 

Pe de altă parte, dacă acceptăm propunerea Germaniei, pe 
care o cunoasteti, și încheiem un pact de neagresiune cu ea, 
Germania va invada cu siguranţă Polonia, iar atunci intervenţia 
Franţei și a Angliei devine inevitabilă. Europa Occidentală ar 
cunoaște grave rebeliuni și tulburări. În acest caz, noi vom avea 
marea ocazie de a rămâne în afara conflictului și am putea 
plănui momentul oportun pentru noi de a intra în război. 

Experienţa ultimilor 20 de ani a arătat că, în timp de pace, 
mișcarea comunistă nu este niciodată suficient de puternică 
încât Partidul Bolșevic să poată prelua puterea. Dictatura 
acestui partid nu va fi posibilă decât ca rezultat al unui război 
major. 

Alegerea noastră este clară. Trebuie să acceptăm 
propunerea germană și, cu un refuz, să trimitem politicos acasă 
misiunea (diplomatică) anglo-franceză. 

Nu este greu să ne dăm seama de importanţa pe care am 
obtine-o procedänd astfel. Este evident pentru noi că Polonia va 
fi distrusă, până ca Anglia și Franţa să poată veni în ajutorul ei. 
În acest caz, Germania ne va ceda nouă o parte din Polonia... 
Avantajul nostru imediat va fi să luăm tot teritoriul până la 
porțile Varșoviei, precum și Galiţia ucraineană. 

Asta în cazul în care Germania ar ieși victorioasă din război. 
Trebuie totuși să avem în vedere și posibilitățile ce vor rezulta 
atât din înfrângerea, cât și din victoria Germaniei. În cazul 
înfrângerii ei, se va produce, inevitabil, o sovietizare a 
Germaniei și se va crea un guvern comunist. Nu trebuie să 
uităm că o Germanie sovietizată ar aduce cu sine un mare 
pericol, dacă această sovietizare este rezultatul unei înfrângeri 
germane într-un război tranzitoriu. Anglia și Franţa vor fi încă 


suficient de puternice încât să cucerească Berlinul și să distrugă 
o Germanie sovietică. Noi nu am avea capacitatea să le fim de 
un ajutor real tovarășilor noștri bolșevici din Germania. 


„URSS va ajuta momentan 
Germania din punct de vedere 
economic. “ 


Prin urmare, țelul nostru este ca Germania să poarte 
războiul cât mai mult timp cu putinţă, astfel încât Anglia și 
Franţa să ajungă într-atât de vlăguite și epuizate, încât să nu 
mai fie în măsură să culce la pământ o Germanie sovietizată. 

Poziţia noastră este aceasta. Mentinänd neutralitatea si 
așteptând momentul potrivit, URSS va ajuta momentan 
Germania din punct de vedere economic și îi va furniza provizii 
și materii prime. Este de la sine înţeles că asistența noastră nu 
trebuie să depășească o anumită limită; nu trebuie să le 
trimitem prea mult, ca nu cumva astfel să slăbim economia 
noastră sau puterea armatei noastre. 

În același timp, trebuie să ducem o propagandă comunistă 
activă în blocul anglo-francez, și mai ales în Franţa. Trebuie să 
ne așteptăm ca în acea tara, în vremuri de război, partidul să fie 
nevoit să renunţe la mijloacele legale de luptă si să treacă în 
ilegalitate. Știm că munca lor va cere mari sacrificii, dar 
tovarășii noștri francezi nu vor șovăi. Prima lor sarcină va fi să 
compromită și să demoralizeze armata și poliția. Dacă această 
muncă pregătitoare este îndeplinită cum se cuvine, siguranța 
Germaniei sovietice va fi garantată, iar acest lucru va contribui 
la sovietizarea Franţei. 

Pentru înfăptuirea acestor planuri este esenţial ca războiul 
să continue cât mai mult timp posibil, iar toate forțele, pe care 
le avem disponibile în Europa Occidentală și în Balcani, trebuie 
să fie direcționate spre acest scop. 


Sá analizăm acum a doua posibilitate, o victorie a 
Germaniei. Unii cred că acest lucru ar însemna pentru noi o 
mare primejdie. Există o parte de adevăr în această opinie, însă 
ar fi o greșeală să considerăm că primejdia respectivă ar fi atât 
de apropiată sau atât de mare pe cât s-a spus. Dacă s-ar 
întâmpla ca Germania să fie victorioasă, ar ieși din război prea 
slăbită, pentru a putea începe un război cu URSS, mai devreme 
de cel putin un deceniu. Va fi nevoită să realizeze ocuparea 
Franţei și a Angliei, și în același timp să se refacă militar și 
economic. 


„Germania va fi prea ocupată în 
altă parte pentru a se întoarce 
împotriva noastră.“ 


În plus, o Germanie victorioasă va avea vaste colonii; 
exploatarea acestora și adaptarea lor la metodele germane vor 
preocupa, la rândul lor, Germania timp de câteva decenii. 

În mod evident, această Germanie va fi prea ocupată în altă 
parte pentru a se întoarce împotriva noastră. Mai există un 
lucru care ne va consolida securitatea. Într-o Frantä cucerită, 
Partidul Comunist Francez va fi întotdeauna foarte puternic. O 
revoluţie comunistă va izbucni inevitabil, iar noi vom putea să 
profităm de situaţie, venind în ajutorul Franţei și făcând din ea 
un aliat al nostru. Mai mult, toate naţiunile care ar cădea sub 
„protecția“ unei Germanii victorioase vor deveni aliatele 
noastre. Acest lucru ne oferă un larg câmp de acţiune pentru 
inițierea revoluţiei mondiale. 


„Este în interesul URSS... ca un 
război să izbucnească între Reich 


și blocul capitalist anglo- 
francez. “ 


Tovaräsi, v-am prezentat considerentele mele. Repet, este in 
interesul URSS, patrie a muncitorilor, ca un război să 
izbucnească între Reich și blocul capitalist anglo-francez. Totul 
trebuie astfel făcut, încât să treneze cât mai mult timp cu 
putinţă, cu scopul de a slăbi ambele parti. Din acest motiv, 
trebuie să aprobăm de urgenţă încheierea pactului propus de 
Germania, apoi să lucrăm de o asemenea manieră, încât acest 
război, odată declarat, să fie prelungit la maximum. Trebuie să 
consolidăm munca noastră de propagandă în ţările beligerante, 
pentru a fi pregătite [pentru sovietizare] când se va termina 
războiul. 


„Sänge, trudä, lacrimi 
si sudoare“ 

„Vom lupta pe plaje“ 
„Aceasta a fost cea mai 
minunată clipă a lor“ 

„Niciodată în sfera 
conflictului omenesc“ 


„O cortină de fier a căzut“ 


Discursuri despre al Doilea Război Mondial şi consecințele lui, 


1940-1946 


WINSTON CHURCHILL 

Dintre toate personalitätile politice britanice ale secolului XX, 
Winston Churchill se distinge ca un exceptional autor de 
discursuri. Într-o anumită măsură, discursurile sale din al 
Doilea Război Mondial, prin ecoul pe care continuă să îl aibă, 
reprezintă o oglindă a vremurilor tulburi în care au fost create. 
Dar, dincolo de asta, istoria le-a acordat un rol central în 
menţinerea efortului de război al Angliei, în special în 1940- 
1941 când ţara, relativ vulnerabilă, s-a opus singură puternicei 
mașini de război a Germaniei. Churchill a privit evenimentele 
din război, adesea demoralizante prin esența lor, și le-a 
interpretat de așa manieră încât să transforme fatalismul 
potential și deznădejdea momentului în încredere în forțele 
proprii, dârzenie și tenacitate. Accentuând — chiar exagerând 
— ceea ce era în joc, a conferit Imperiului Britanic, la care ţinea 
atât de mult, un rol esenţial în misiunea globală de salvare a 
civilizaţiei. Exista un element mesianic, care îi măgulea și îi 
motiva pe ascultătorii săi, făcându-i să creadă că războiul 
împotriva Germaniei naziste era o bătălie în care erau datori să 
lupte și pe care aveau s-o câștige. 


WINSTON CHURCHILL 


S-a născut pe 30 noiembrie 1874 la Blenheim Palace, Oxfordshire, Anglia, ca fiul 
cel mai mare al Lordului Randolph Churchill și al lui Jennie Jerome (fiica unui 
magnat american). 

A făcut studii la Harrow School și la Sandhurst (Academia Militară Regală). A 
fost soldat și corespondent de război, luptând în Bătălia de la Omdurman (1897) 
în Sudan și împotriva burilor în Africa de Sud, unde a evadat din captivitate. 
Ales în Parlament ca parlamentar conservator în 1900, a trecut în 1904 la 
Partidul Liberal, aflat la guvernare, urcând în ierarhia politică, întâi ca 


ministru de interne (1910) si apoi ca Lord al Amiralitätii (1911). in 1915, si-a 
asumat responsabilitatea pentru campania esuatä de la Gallipoli (Dardanele) 
impotriva turcilor si a päräsit politica, preferänd Frontul de Vest, dar revenind 
ulterior ca ministru al înzestrării armatei (1917). A fost ministru de război si al 
aerului (1919-1921) și apoi, sustinändu-i pe conservatori, ministru al Finanţelor 
(1924-1929), cu rezultate relativ slabe. După aproape un deceniu în care a stat 
departe de conducera Partidului Conservator, a intrat în Cabinetul de Război al 
lui Chamberlain, în septembrie 1939, ca Lord al Amiralității, înainte de a deveni 
premier, în mai 1940, când a creat o nouă coaliţie de guvernământ. Fiind un 
conducător deosebit de implicat și energic pe timp de război, a insuflat o 
atitudine de dârzenie și rezistenţă, prin discursurile sale, și a activat intens 
pentru o alianţă transtlantică: el și președintele Roosevelt și-au elaborat 
obiectivele privind organizarea lumii după război în Carta Atlanticului, din 
1941. După încheierea păcii, a devenit lider al opoziţiei, când Partidul Laburist a 
câștigat alegerile din 1945; a pledat în nenumărate rânduri în sprijinul 
Naţiunilor Unite si a avertizat în privinţa Războiului Rece si a amenințărilor 
nucleare. A redevenit prim-ministru în 1951, a fost ridicat la rangul de cavaler 
în 1953 și s-a pensionat în 1955. „Cel mai măreț englez în viata“, cum a ajuns sa 
fie cunoscut, era pasionat de zidărie și pictură peisagistică, scria lucrări de 
istorie, plăcându-i totodată să bea multă șampanie și să fumeze ţigări de foi. 

A murit pe 24 ianuarie 1965, la Londra; a avut funeralii naţionale. 


La începutul carierei sale, Churchill se simțea 
intelectualicește inferior multora dintre egalii săi, din cauză că 
nu urmase studii universitare. Regreta că nu avea deprinderea 
de a vorbi în public, pe care ar fi dobândit-o în dezbaterile 
universitare. Era, de asemenea, ușor peltic și bâlbâit, așa că de 
la bun început s-a apucat să își conceapă discursurile astfel 
încât să evite structurile verbale care i se păreau dificil de 
pronunţat. Consulta logopezi și exersa gesturi și cuvinte în faţa 
unei oglinzi. Uneori, avea nevoie de săptămâni întregi pentru a- 
și elabora discursurile, șlefuindu-le și perfectându-le, rezultatul 
fiind un stil oratoric care era unic. Avea un vocabular extrem 
de vast, plin de inventive jocuri de cuvinte, aliteratii, imagini si 
metafore sugestive. 

Dar stilul său nu corespundea întotdeauna atmosferei 
vremurilor. Discursurile sale formale și laborios structurate, 


din Camera Comunelor, în care a fost ales prima dată în 1900, 
au fost adesea criticate pentru lipsa lor de realism. În perioada 
„anilor potrivnici“, pe care i-a cunoscut în deceniul al patrulea, 
ca parlamentar de rând, rostea atât de des mesaje apocaliptice, 
încât politicienii și opinia publică deopotrivă aveau tendinţa să 
le ignore. Însă aversiunea sa faţă de nazismul german — cu 
expansionismul sau insatiabil — s-a dovedit a fi perfect 
întemeiată. Când Anglia a declarat război Germaniei in 
septembrie 1939, Churchill a fost rechemat în Cabinet. În 10 mai 
1940, când forțele germane cotropeau Țările de Jos, 
credibilitatea premierului Neville Chamberlain era 
zdruncinată: venise momentul afirmării lui Churchill. 
Chamberlain i-a recomandat regelui George al VI-lea să il 
numească prim-ministru pe Churchill. A fost, poate, cea mai 
bună decizie a lui, iar Churchill a simţit atunci că „toată viaţa 
(lui) trecută fusese doar o pregătire pentru această clipă“. În 13 
mai, a explicat Camerei Comunelor ce avea el de oferit ţării. 


Vineri seara am primit de la Majestatea Sa misiunea de a forma 
o nouă administraţie. Voința evidentă a Parlamentului si a 
națiunii era ca această administraţie să fie concepută pe o bază 
cât mai largă și să includă toate partidele. Am terminat deja cea 
mai importantă parte a acestei sarcini. 

..Invit acum Camera (Comunelor) ca, printr-o rezoluţie, sa 
consemneze aprobarea măsurilor luate și să își declare 
încrederea în noul guvern. Rezoluţia este: „Această Cameră 
salută formarea unui guvern reprezentând decizia unanimă și 
inflexibilă a naţiunii de a continua războiul cu Germania până 
la o încheiere victorioasă“. 


„Nu am nimic de oferit decât 
sânge, trudă, lacrimi și sudoare.“ 


A organiza o administratie de o asemenea amploare si 
complexitate reprezintă un legamänt în sine. Dar noi suntem în 
faza preliminară a uneia dintre cele mai mari bătălii din istorie. 
Suntem în acţiune pe mai multe fronturi — în Norvegia și în 
Olanda — și trebuie să fim pregătiți pentru Mediterana. Bătălia 
aeriană continuă, și multe pregătiri trebuie făcute aici, acasă. 

În această criză, cred că pot fi iertat dacă nu mă voi adresa 
Camerei cu un discurs mai lung astăzi, și sper ca oricare dintre 
prietenii și colegii mei sau foștii mei colegi, care se simt afectaţi 
de acest plan de reconstrucţie politică, să aibă ingáduintá 
pentru aparenta lipsă de ceremonie cu care a fost necesar să se 
procedeze. 

Spun Camerei, așa cum le-am spus miniștrilor care s-au 
alăturat acestui guvern: eu nu am nimic de oferit decât sânge, 
trudă, lacrimi și sudoare. Avem în fața noastră un calvar 
cumplit. Ne așteaptă multe, nenumărate luni de luptă și 
suferinţă. 

Veţi întreba care este politica noastră? Vă răspund ca 
(politica noastră) este să purtăm război pe uscat, pe mare și în 
aer. Război folosind toată puterea și toată tăria pe care ni le-a 
dat Dumnezeu, și vom purta război împotriva unei 
monstruoase tiranii, cum nu a mai existat vreodată în sumbrul 
și lamentabilul inventar al fărădelegilor omenești. Aceasta este 
politica noastră. 

Veţi întreba care este scopul nostru? Vă pot răspunde într- 
un cuvânt. Scopul nostru este victoria. Victoria cu orice pret — 
victoria, în ciuda tuturor ororilor — victoria, oricât de lung și de 
anevoios poate fi drumul, căci fără de victorie nu există 
supraviețuire. 

Si să fie bine înţeles. Ma refer la supravieţuire pentru 
Imperiul Britanic, supraviețuire pentru tot ceea ce a însemnat 
Imperiul Britanic, supravieţuire pentru imboldul, pentru 
impulsul secular care dictează ca omenirea să meargă înainte 


spre telul ei. 

Imi asum sarcina, cu entuziasm si sperantä. Sunt sigur cä 
nu va fi cu putință ca această cauză a noastră să dea greș. Mă 
simt îndreptăţit ca în acest moment de räspäntie, în aceste 
vremuri cumplite, să cer ajutorul tuturor și să spun: „Veniti, 
așadar, să mergem înainte alături, uniți prin puterea noastră“. 


La două săptămâni după preluarea funcţiei de premier, 
Churchill s-a confruntat cu o situaţie dezastruoasă. Regele 
Leopold al Belgiei a capitulat, lăsând cale liberă forțelor 
germane care ocupaseră ţara, iar Olanda fusese la rândul ei 
ocupată. Forţa Expeditionará Britanică (British Expeditionary 
Force — BEF) și un mare contingent al trupelor franceze au fost 
prinse de către nemti într-o manevrä-cleste, ceea ce a dus la 
completa lor izolare și separare de restul frontului. Franţa 
pierdea bătălii și voinţa de a lupta, iar fără trupele BEF era 
putin probabil ca Anglia să poată rezista în fata unei invazii 
germane a ţării. Pe un ton dramatic, Churchill le-a spus 
membrilor Cabinetului său: „Dacă va fi ca această lungă 
poveste a insulei noastre să ia sfârșit în cele din urmă, să nu 
lăsăm ca tragicul deznodământ să vină înainte ca fiecare dintre 
noi să fi pierit vărsându-și sângele pentru acest pământ“. 

Era nevoie de un miracol — și a apărut, sub forma evacuării 
de la Dunkerque. În timp ce ariergarda lupta pentru a stăvili 
înaintarea germanilor, peste 850 de ambarcaţiuni ale marinei 
militare, ale marinei comerciale și ale unor civili voluntari au 
înfruntat atacul avioanelor Luftwaffe, pentru a transporta pe 
mare, în Anglia, trupe militare multinaționale aliate, de la 
Dunkerque. În mod uluitor, 335 000 de ostași francezi și 
britanici au putut fi salvaţi între 27 mai și 4 iunie. Dar tot 
echipamentul lor fusese abandonat, în mare parte distrus, 
pentru a nu încăpea pe mâinile inamicului. Asa cum menţiona 


Churchill in discurul säu rostit in Camera Comunelor, in 4 iunie, 
„războaiele nu se câștigă prin evacuări“. Dar bătălia de la 
Dunkerque a părut totuși un fel de salvare. Pentru Churchill, a 
fost pretextul unei demonstraţii de bravură. Totodată, prin 
fraza finală a discursului, era un apel pentru ajutorul 
transatlantic, pentru o etapă în care „Lumea Nouă... vine în 
ajutor“. 


Eu, unul, am deplină încredere ca dacă toţi își vor face datoria, 
că dacă nimic nu va fi neglijat și dacă se vor face cele mai bune 
aranjamente, așa cum se prefigurează deja, ne vom dovedi încă 
o dată capabili să ne apărăm patria insulară, să scăpăm de 
prăpădul războiului si să supravietuim in fata amenințării 
tiraniei, dacă va fi necesar ani la rând, dacă va fi necesar 
singuri. În orice caz, asta este ceea ce vom încerca să facem. 
Aceasta este ferma hotărâre a guvernului Majestății Sale — a 
fiecăruia dintre membrii Cabinetului. Aceasta este voinţa 
Parlamentului și a naţiunii. Imperiul Britanic și Republica 
Franceză, legate și unite printr-o cauză și prin restriștea prin 
care trec, își vor apăra până la moarte pământul natal, 
ajutându-se reciproc ca niște buni camarazi, cu toată tăria de 
care sunt în stare. 

Chiar dacă mari suprafeţe din Europa și multe vechi și 
ilustre state au căzut sau s-ar putea să cadă în ghearele 
Gestapoului, supuse de odiosul aparat al regimului nazist, noi 
nu vom ceda și nu ne vom da bătuţi. Vom merge mai departe 
până la capăt, vom lupta în Franţa, vom lupta pe mări si 
oceane, vom lupta cu încredere crescândă și cu putere 
crescândă în văzduh, ne vom apăra insula, oricare ar fi prețul 
ce va trebui plătit, ne vom lupta pe plaje, ne vom lupta pe 
terenurile de aterizare, ne vom lupta pe câmpuri și pe străzi, ne 
vom lupta pe dealuri; nu vom capitula niciodată, și chiar dacă, 


ceea ce nu pot crede în niciun chip, această insulă sau o mare 
porțiune din ea ar fi subjugată și înfometată, atunci imperiul 
nostru de peste mări, înarmat și păzit de flota britanică, va duce 
lupta mai departe, până când, atunci când Dumnezeu va crede 
de cuviință, Lumea Nouă, cu toată puterea și forța ei militară, 
va veni să ajute și să elibereze lumea veche. 


După eșecul apărării pe „Linia Maginot“, Parisul este ocupat 
fără luptă, iar pe 16 iunie 1940, în așa-numita „Frantä Liberă“, 
guvernul condus de mareșalul Petain încheie cu Germania 
armistițiul de la Compiégne. In mod oportunist, Italia, sub 
dictatorul fascist Benito Mussolini, intrase în război de partea 
Germaniei, sperând să beneficieze de noi teritorii coloniale în 
noul „Imperiu“ refăcut după cel Roman. Belgia, Danemarca, 
Olanda și Norvegia erau deja sub ocupaţie nazistă. Nici măcar 
Churchill, prin transformarea oratorică a evacuării de la 
Dunkerque într-un „miracol al salvării“, nu putea ascunde cât 
de sumbră era situaţia. Franţa cucerită însemna prezenţa 
trupelor germane exact de cealaltă parte a Mării Mânecii — or, 
până atunci, nicio tara nu rezistase împotriva atacului 
Germaniei. După ce se deplasase cu avionul în Franţa, in 11 
iunie, pentru a încerca, în zadar, să îi convingă pe politicienii 
francezi să continue lupta, Churchill se adresa acum Camerei 
Comunelor într-un discurs care a fost radiodifuzat în 18 iunie. A 
făcut atunci un ultim efort disperat de a impulsiona alianța 
anglo-franceză, referindu-se la o uniune destul de fantezistă a 
celor două tari; dar, în mod mai realist, a pregătit tara pentru 
„Bătălia Angliei“, în care victoria ar aduce bucuria unor „vaste 
meleaguri însorite“, pe când înfrângerea ar însemna „un nou 
Ev Mediu“. 


Nu știm deocamdată ce se va întâmpla in Franța sau daca 
rezistenta francezä se va prelungi, atät in Franta, cät si in 
Imperiul Francez de peste märi. Guvernul francez va da cu 
piciorul unor mari ocazii, periclitändu-si viitorul, dacă nu va 
continua războiul în conformitate cu obligaţiile asumate în 
tratat, de care nu era firesc să îi exonerăm. Membrii Camerei 
vor fi citit istorica declaraţie în care, la dorința multor francezi 
— și a tuturor inimilor noastre — ne-am anunţat 
disponibilitatea, în cel mai negru ceas din istoria Franţei, să 
încheiem o uniune de cetăţenie comună în această luptă. 
Indiferent cum ar evolua lucrurile în Franța sau cu guvernul 
francez ori cu alte guverne franceze, noi, în această insulă și în 
Imperiul Britanic nu vom renunţa niciodată la sentimentul de 
camaraderie fata de poporul francez. Dacă soarta noastră va fi 
acum să îndurăm ce au pătimit ei, le vom urma pilda de curaj, 
iar dacă victoria finală ne va răsplăti caznele ei vor împărtăși 
câștigurile, da, și libertatea va fi restabilită pentru toți. Nu 
facem niciun rabat de la justele noastre cereri; nu dăm înapoi 
de la nimic din ce e scris. Cehi, polonezi, norvegieni, danezi, 
belgieni și-au unit cauzele cu a noastră. Toate libertăţile lor vor 
fi restabilite. 

Ceea ce generalul Weygand (comandantul-șef al armatei 
franceze) a numit Bătălia Franţei s-a încheiat. Presupun că 
Bătălia Angliei este pe cale să înceapă. De această bătălie 
depinde civilizaţia creștină. De ea depinde existența naţiunii 
britanice, precum și lunga continuitate a instituţiilor și a 
imperiului nostru. Toată furia și puterea armată a inamicului 
urmează foarte curând să se îndrepte asupra noastră. 


„Hitler știe că va trebui să ne 
zdrobească.“ 


Hitler știe că va trebui să ne zdrobească pe această insulă 


sau altminteri să piardă războiul. Dacă vom fi capabili să-i 
ținem piept, toată Europa va putea să fie liberă și viata omenirii 
va putea merge înainte spre alte zori însorite. Dar dacă noi dăm 
greș, atunci întreaga omenire, inclusiv Statele Unite, inclusiv tot 
ceea ce noi am cunoscut și am îndrăgit, se va cufunda în abisul 
unui nou Ev Mediu, pe care luminile științei pervertite il vor fi 
făcut mai sinistru și mai îndelungat poate. 

Imbärbätati, așadar, să ne facem datoria și să ne purtäm 
astfel încât, dacă Imperiul Britanic și Commonwealth-ul vor 
dăinui o mie de ani, oamenii să poată spune încă: „Aceasta a 
fost cea mai glorioasă clipă a lor“. 


Două luni mai târziu, „Bătălia Angliei“ — cea mai mare bătălie 
aeriană din istorie — se apropia de punctul culminant. Hitler 
era precaut în privința unei invazii pe mare, știind că marina 
militară britanică rămăsese puternică. Condiţia prealabilă era 
superioritatea aeriană absolută, iar comandantul Luftwaffe, 
Reichsmarschall Goering, l-a asigurat, optimist, că acest lucru 
va fi simplu. Însemna distrugerea Aviației de Vânătoare — 
ramură a Royal Air Force, al cărei rol era să doboare avioanele 
inamice. Bătălia propriu-zisă a început la mijlocul lunii iulie, 
dar intensitatea ei a crescut odată cu atacurile masive lansate 
de Luftwaffe de Adler Tag (Ziua Vulturului), în 13 august. La 
sfârșitul lui august, raidurile de bombardamente germane 
împotriva aerodromurilor aviației de vânătoare erau 
necontenite, riscând să distrugă complet capacitatea defensivă 
a Angliei. 

Apărarea aeriană a Angliei pe linia frontului depindea de 
un număr foarte mic de oameni — piloţii de vânătoare, a căror 
luptă aeriană, pe viata si pe moarte, era urmărită adesea de 
către populaţia de la sol. Churchill observase misiunile aviatice 
de luptă cu binoclul, în diferite ocazii, iar în 16 august era 


prezent în sala de operaţiuni a Grupului No. 11, care coordona 
forțele aviaţiei de vânătoare în spaţiul aerian din sud-estul 
Angliei. A fost impresionat profund de eforturile piloților si ale 
organizaţiei lor de la sol. În acea zi, a început să elaboreze 
discursul pe care avea să-l rostească peste patru zile, prin care 
îi elogia atât pe piloţii avioanelor de vânătoare, cât și pe colegii 
lor, mai puţin „spectaculoși“ — aviatorii bombardierelor. După 
discurs, piloţii din Bătălia pentru Anglia au rămas în istorie sub 
denumirea simplă de „acei câțiva“. 


Marea bătălie aeriană care s-a purtat deasupra acestei insule în 
ultimele săptămâni a atins recent o intensitate fără precedent. 
Este prematur să vorbim despre anvergura sau durata ei. 
Trebuie să ne așteptăm din partea inamicului la eforturi și mai 
mari decât ceea ce am văzut până acum. 

Recunostinta fiecărei familii din insula noastră, din 
imperiul nostru și, de fapt, din întreaga lume se îndreaptă spre 
aviatorii britanici care, neinfricati în fata sorții potrivnice, 
neobositi in neclintita lor dârzenie si înfruntare a morții, 
schimbă cursul războiului mondial prin vitejia și devotamentul 
lor. Nicicând pe tărâmul conflictelor umane atâţia oameni nu 
au datorat așa de mult doar câtorva dintre ei. Recunostinta 
tuturor se îndreaptă spre piloţii de vânătoare, ale căror 
strălucite fapte le vedem cu ochii noștri, zi după zi, în acţiunile 
de luptă. Dar nu trebuie să uităm niciodată în tot acest timp că, 
noapte de noapte, lună după lună, escadrilele bombardierelor 
noastre zboară departe în Germania, își identifică obiectivele în 
întuneric, grație unei excepţionale capacităţi de navigaţie, își 
directioneazä atacurile, adesea sub focuri adverse nimicitoare, 
adesea cu pierderi grave, cu un discernământ bine calculat și 
aplică lovituri zdrobitoare asupra întregii structuri tehnice și de 
război a puterii naziste. 


Cänd, incepänd cu ultima parte a anului 1944, infrängerea 
Germaniei naziste părea inevitabilă, interesele Aliatilor au 
căpătat tendințe divergente. Un lucru era incontestabil: 
înaintarea spre vest a Armatei Roșii sovietice, dublată de 
uriașele daune și pierderi suferite de Uniunea Sovietică în 
război, denotau intenţia lui Stalin de a pretinde o largă zonă de 
influență în Europa Centrală și Răsăriteană. Churchill — care, 
în ciuda alianţei din timpul războiului, considera comunismul 
drept nociv și periculos — privea situaţia cu o anumită 
reticentá, văzând regimurile-marionetä pe care Stalin începea 
să le instaleze în țările pe care le ocupase sau le „eliberase“, în 
ciuda promisiunilor de a restabili guvernările antebelice sau de 
a organiza alegeri libere. 

Imediat după război, Churchill — care nu mai era premier, 
dar continua să fie un demnitar ilustru — și-a propus să 
prezinte pericolele divizării incipiente a blocurilor de putere, 
amenințarea expansionismului sovietic și necesitatea de a găsi 
o cale pentru coexistenta pașnică în era nucleară. Aflat într-o 
vizită în Statele Unite în martie 1946, a profitat de ocazia festivă 
a unei ceremonii de absolvire la Westminster College (Fulton, 
Missouri), pentru a da glas sperantelor sale privind noua 
Organizaţie a Naţiunilor Unite si „relaţia specială“ anglo- 
americană, precum și temerilor sale legate de „cortina de fier“ 
care se lăsa de-a curmezișul Europei. 


O umbră a coborât peste scenele luminate până nu demult de 
victoria Aliaților. Nimeni nu știe ceea ce Rusia sovietică si 
organizaţia ei internaţională comunistă intenționează să facă în 
viitorul imediat sau care sunt limitele, dacă acestea există, ale 
tendinţelor lor expansioniste si de prozelitism doctrinar. Am o 


mare admiraţie si consideraţie pentru viteazul popor rus și 
pentru camaradul meu din timpul războiului, mareșalul Stalin. 
Există o profundă simpatie și bunăvoință în Anglia — și nu má 
îndoiesc că aici, de asemenea — fata de popoarele tuturor 
Rusiilor, precum și o fermă decizie de a milita, în ciuda multor 
divergențe și contrarietäti, pentru întemeierea unei prietenii 
trainice. Intelegem nevoia Rusiei de a avea securitate la 
frontierele ei vestice, prin eliminarea oricărei posibilități de 
agresiune din partea Germaniei. Urăm bun venit Rusiei, care se 
cuvine să își ocupe locul de drept printre naţiunile 
conducătoare ale lumii. Salutăm stindardul ei pe mările lumii. 
Mai presus de toate, salutăm sau se cade să salutăm contactele 
constante, frecvente și din ce în ce mai numeroase între 
poporul rus și popoarele noastre, de ambele laturi ale 
Atlanticului. Este de datoria mea, totuși... să expun în faţa 
voastră anumite lucruri despre situaţia actuală din Europa. 

De la Stettin, în Marea Baltică, până la Trieste, în Marea 
Adriatică, o cortină de fier a căzut de-a curmezișul 
continentului. În spatele acelei linii, se află toate capitatele 
vechilor state din Europa Centrală și Răsăriteană. Varșovia, 
Berlin, Praga, Viena, Budapesta, Belgrad, București și Sofia, 
toate aceste celebre orașe și populaţiile din jurul lor se află în 
ceea ce trebuie să numesc sfera sovietică, și toate sunt supuse, 
într-o formă sau alta, nu numai influenţei sovietice, ci și unui 
control foarte puternic și, în unele cazuri, din ce în ce mai 
intens, din partea Moscovei. Atena doar — Grecia cu 
nemuritoarele ei splendori — este liberă să își decidă viitorul în 
alegeri desfășurate sub supravegherea unor observatori 
britanici, americani și francezi. Guvernul polonez, dominat de 
ruși, a fost încurajat să întreprindă incursiuni vaste și nedrepte 
asupra Germaniei, iar expulzări în masă vizând milioane de 
germani, la o scară supărătoare și nemaiîntâlnită, au loc acum 
în acea ţară. Partidele comuniste, care sunt foarte mici în toate 


aceste state estice ale Europei, au fost aduse la putere și li s-a 
acordat un rol cu mult mai însemnat decât erau indreptätite să 
capete prin numărul membrilor lor, urmărind acum 
pretutindeni să obțină controlul total... 

„„Securitatea lumii... cere o nouă unitate în Europa, de la 
care nicio națiune nu trebuie exclusă permanent... Firește, 
trebuie să milităm cu luciditate pentru un climat pașnic în 
Europa, în cadrul structurii Naţiunilor Unite și în concordanță 
cu Carta noastră. 


„Flacăra rezistenţei 
franceze nu va pieri“ 


CHARLES DE GAULLE 
Apel radiofonic pentru crearea Fortelor Franceze Libere, 
18 iunie 1940 





Rapida präbusire a armatei franceze in iunie 1940, in fata 
ofensivei naziste, a șocat si a panicat întreaga Franta. Winston 
Churchill i-a presat pe francezi să continue lupta, propunând 
chiar o uniune formală a celor două tari, dar era ca si cum s-ar 
fi bătut cu morile de vânt. În 14 iunie 1940, soldaţii germani au 
intrat în Paris, orașul nefiind apărat, iar în 16 iunie premierul 
francez Paul Reynaud a demisionat, fiind înlocuit cu un erou al 
războiului anterior — mareșalul Philippe Petain. Noul său 
guvern a demarat imediat negocieri pentru capitulare. 


CHARLES DE GAULLE 


S-a născut pe 22 noiembrie 1890, la Lille, Franţa. Ostaș de carieră, a absolvit 
Academia Militară de la St. Cyr în 1912 și s-a înrolat într-un regiment de 
infanterie. 

A luptat ca locotenent în Primul Război Mondial, în timpul căruia a fost rănit de 
câteva ori și a fost capturat la Verdun. A fost căpitan și consilier militar în 
Polonia, în timpul Războiului Ruso-Polonez (1919-1921), iar apoi a studiat și a 
tinut prelegeri la o școală de război. Cartea sa Armata ca profesie (Vers l’armee 
de metier) (1934), pledând pentru o mecanizare a infanteriei și o largă utilizare 
a unităţilor blindate, i-a asigurat popularitatea în rândul instituţiilor militare. 
Talentele sale au fost recunoscute tardiv, când a fost promovat la gradul de 
general (1940) și propulsat în guvernul francez, în momentul în care Franţa a 
căzut sub ocupaţia Germaniei naziste, în iunie 1940. Se refugiază la Londra, la 
inițiativa prim-ministrului demisionar Paul Reynaud. Se adresează, pe 18 iunie 
1940, la Radio Londra BBC poporului francez, îndemnându-l să continue lupta 
împotriva Germaniei naziste. În 1944, de Gaulle dobândise un control absolut 
asupra efortului francez de război în afara Franţei și era recunoscut, din ce în 
ce mai mult, drept conducătorul legitim al guvernului francez în exil. În 
perioada 1944-1946, a condus câteva guverne franceze provizorii, dar a 
demisionat din cauza noilor aranjamente constituţionale. Când Franţa s-a 
confruntat cu o criză provocată de războiul din Algeria (1958), a devenit 
președintele Consiliului de Miniștri și, mai târziu, în acel an, după o serie de 


modificări constituţionale, primul președinte al celei de-a Cincea Republici 
Franceze. A avut o politică externă naționalistă, făcând din Franţa o putere 
nucleară și accentuând independenţa ei fata de Anglia și Statele Unite, dar 
dezvoltând în paralel relaţii strânse cu Germania de Vest. După ceea ce el a 
considerat a fi un vot de neîncredere la adresa persoanei sale, în urma unui 
referendum, a demisionat în 1969. 

A scăpat cu viaţă din câteva comploturi de asasinare și a murit în 9 noiembrie 
1970, la Colombey-les-Deux-Eglises, unde se retrăsese după ieșirea din viata 
politică. 


În ciuda performanţelor mediocre ale armatei franceze, un 
comandant al unei divizii de tancuri se distinsese în luptă: 
generalul Charles de Gaulle. La începutul lunii mai, când era 
colonel, atitudinea sa intransigentă privind necesitatea unei 
tactici de război mecanizate (cum foloseau germanii) pusese 
stavilă carierei sale militare. Dar, subit, o promovare rapidă l-a 
adus în Cabinetul francez, la începutul lunii iunie, ca 
subsecretar la ministerul Apărării. Refuzând să accepte 
defetismul lui Pétain, s-a refugiat în Anglia, unde mii de soldați 
francezi debarcaserä după evacuarea de la Dunkerque, la 
începutul lui iunie. Cu sprijinul lui Churchill, s-a impus ca un 
lider alternativ al francezilor conduși de Pétain. În 18 iunie, în 
aceeași zi când Churchill proclama declanșarea „Bătăliei pentru 
Anglia“, de Gaulle a ţinut un discurs radiofonic pentru a-i 
mobiliza pe francezi să continue lupta. Poate cea mai cunoscută 
frază asociată cu apelul său — „Franţa a pierdut o bătălie. Dar 
Franţa nu a pierdut războiul!“ — nu a fost niciodată difuzată la 
radio, dar s-a aflat pe frontispiciul afișului tipărit la Londra și 
trimis în întreaga Franta. 

Mareșalul Petain a devenit conducătorul regimului francez 
de la Vichy, considerat neutru din punct de vedere politic (dar 
din ce în ce mai colaborationist), cu sediul în sudul Franţei, 
asumându-și astfel un rol nedemn, care a dus la procesul 
pentru trădare ce i s-a intentat după război. În opoziţie cu 


acesta, de Gaulle a devenit un simbol al därzeniei franceze sia 
activat intens pentru a-i convinge pe britanici, pe americani si 
pe conducătorii Rezistentei Franceze să îl accepte drept 
comandant al Forţelor Franceze Libere. Irascibil din fire, de 
Gaulle a avut o relaţie dificilă cu Churchill, iar cu Roosevelt o 
comunicare și mai problematică, și adesea se simţea (și era) 
marginalizat de axa anglo-americană. Cu toate acestea, în final, 
generalul de Gaulle a fost cel care, în 25 august 1944, și-a făcut o 
intrare triumfală în Parisul eliberat, ulterior având să devină 
președintele Franţei în 1958. 


Conducătorii care, pentru mulţi ani în trecut, s-au aflat în 
fruntea forțelor armate franceze au creat un guvern. Invocând 
ca pretext înfrângerea armatelor noastre, acest guvern a 
început tratative cu inamicul, cu scopul de a obține încetarea 
ostilităților. Este adevărat că am fost și încă suntem copleșiți de 
forțele mecanizate ale dușmanului, atât la sol, cât și în aer. De 
fapt, tancurile, avioanele și tacticile germanilor, mult mai mult 
decât faptul că noi am fost în inferioritate numerică, au forţat 
armatele noastre să se retragă. De fapt, tancurile, avioanele și 
tacticile germanilor au oferit elementul-surpriză, împingându-i 
pe conducătorii noștri în nenorocirea actuală. 

Dar s-a spus oare ultimul cuvânt? Trebuie noi să 
abandonăm orice speranţă? Este înfrângerea noastră finală și 
iremediabilä? La toate aceste întrebări, eu răspund — nu! 

Vorbind din poziţia celui care cunoaște perfect situaţia, vă 
cer să mă credeţi când spun că pentru Franţa cauza nu este 
pierdută. Exact factorii care au determinat înfrângerea noastră 
pot într-o bună zi să ne conducă la victorie. Căci, ţineţi minte 
asta, Franţa nu este singură. Franţa nu este izolată. În spatele ei 
este un vast imperiu, Franța putând face cauză comună cu 
Imperiul Britanic, care stăpânește mările și continuă lupta. 


Aidoma Angliei, Franţa poate beneficia, fără rezervă, de 
imensele resurse industriale ale Statelor Unite. 


„Este în joc destinul lumii. “ 


Acest război nu este limitat la nefericita noastră ţară. 
Deznodământul luptei nu a fost decis prin bătălia Franţei. 
Acesta este un război mondial. Greșeli s-au făcut, au existat 
întârzieri și suferinţe nespuse, dar rămâne realitatea faptului 
că există încă în lume tot ceea ce ne trebuie pentru a-i zdrobi pe 
dușmanii noștri într-o bună zi. Astăzi, suntem striviti de 
extraordinara greutate a forțelor mecanizate näpustite 
împotriva noastră, dar putem încă privi spre un viitor în care 
niște forte mecanizate si mai puternice ne vor duce la biruinta. 
Este în joc destinul lumii. 

Eu, generalul de Gaulle, acum la Londra, chem toţi ofiţerii si 
bărbații francezi care sunt în prezent pe solul britanic sau s-ar 
putea să fie în viitor cu sau fără armele lor. Chem toți 
tehnicienii și toți muncitorii calificaţi din fabricile de armament 
care sunt în prezent pe solul Angliei sau s-ar putea să fie în 
viitor să ia legătura cu mine. 

Indiferent ce se va întâmpla, flacăra rezistenţei franceze nu 
va pieri. 


„O perfidie 
nemaiîntâlnită 
în istoria naţiunilor 
civilizate“ 


VEACESLAV MOLOTOV 
Comunicat radiofonice condamnând invadarea Uniunii Sovietice 
de catre nazisti, 22 mme 1941 





Veaceslav Molotov — ministru de Externe în regimul lui Iosif 
Stalin — a fost cel care, fără să vrea, a inspirat „cocktailul 
Molotov“, o bombă artizanală cu benzină, utilizată prima oară 
împotriva tancurilor sovietice de către finlandezi, în perioada 
Războiului de Iarnă, pe care l-au purtat în 1939-1940. Tot 
Molotov a fost cel care a semnat, din ordinul stăpânului său, 
pactul de neagresiune sovieto-nazist, în august 1939. Și, de 
asemenea, Molotov executa ordinul stăpânului său în 22 iunie 
1941, când a fost însărcinat să le comunice radiofonic 
compatriotilor săi că Germania, nesocotind acordul semnat, 
lansase o ofensivă masivă, invadând Uniunea Sovietică. 


VEACESLAV MOLOTOV 


S-a născut pe 9 martie 1890, în satul Kukarka (numit și Sovietk), Rusia. 

Numele său de familie era Skriabin (și era rudă cu compozitorul Aleksandr 
Skriabin). A devenit activist politic în vremea studenţiei și a adoptat 
pseudonimul Molotov („Ciocan“), când a intrat în Partidul Muncitoresc Social- 
Democrat din Rusia, în 1906. A fost arestat prima oară în 1909, fiind surghiunit 
în nordul Rusiei până în 1911. Ulterior, a făcut parte din redacţia ziarului 
bolșevic Pravda („Adevărul“), în acea perioadă apropiindu-se de Stalin. A fost 
membru al comitetului revoluţionar militar, care a pus la cale confiscarea 
puterii în Revoluţia din Octombrie (1917). După moartea lui Lenin, a urcat 
ierarhic, devenind membru plin (1926) în Biroul Politic și, alături de Stalin, care 
căpătase puteri absolute, a contribuit la epurarea membrilor antistaliniști din 
Partidului Comunist moscovit, în perioada 1928-1930. Molotov a fost ministru de 
Externe între 1939 și 1949 și între 1953 și 1956, dar ascensiunea lui Nikita 
Hrușciov, ca premier, a dus la eliminarea lui din funcţiile guvernamentale și din 
organele de conducere a partidului. Marginalizat, a primit funcţia de 
ambasador în Mongolia și, în 1962, a fost exclus din Partidul Comunist (până la 
reabilitarea sa în 1984). 

A murit în 8 noiembrie 1986, la Moscova. 


Germania propusese incheierea pactului cu intentia de a 
opri Uniunea Sovietică să intre într-o alianţă cu Anglia si Franţa 
și, totodată, pentru a avea siguranţa că Stalin nu se va opune 
planurilor germane de a invada Polonia. Stalin considera că era 
în interesul sovieticilor să încheie acel acord, iar apoi, în ciuda 
deteriorării relaţiilor sovieto-germane, nu putea crede că Hitler 
ar fi capabil să își renege atât de repede angajamentele 
stipulate. Pentru Hitler însă, cotropirea Uniunii Sovietice și 
extinderea acelui Lebensraum („spaţiu vital“) al Germaniei, 
înspre est, fusese întotdeauna un proiect prioritar. Existența 
pactului nu diminuase nicidecum disprețul Fuhrerului, pe plan 
ideologic și rasial, fata de regimul comunist și fata de popoarele 
slave. 

La 3 a.m., în dimineaţa zilei de 22 iunie 1941, 3,5 milioane 
de soldaţi germani, români, finlandezi si de alte naţionalităţi 
aliate cu Axa au luat cu asalt graniţele sovietice. În ciuda unor 
dovezi privind masarea de trupe la frontiere și în ciuda unor 
avertizări explicite din partea lui Winston Churchill (pe care 
Stalin le-a ignorat), apărarea militară sovietică era nepregătită 
de ripostă. Stalin însuși, în loc să preia cârma la conducerea 
efectivă a apărării, în acel moment de criză pentru întreaga 
naţiune, a dispărut din spaţiul public, lăsându-l pe Molotov să 
încerce să mobilizeze poporul, în numele „marelui nostru 
conducător și tovarăș, Stalin“. 

În primele două săptămâni ale invaziei, Uniunea Sovietică a 
pierdut un milion de oameni, aproape întreaga aviaţie de luptă 
și mii de blindate. Stalin a ordonat rușilor în retragere să aplice 
„tehnica pârjolirii pământului“, pentru ca armatele germane 
care continuau să înainteze să nu se poată aproviziona din 
resursele locale. În vara anului 1941, forțele Axei au câștigat 
rapid teren, cucerind Leningradul și Kievul, iar mii de civili — 


bärbati, femei si copii — au pierit ucisi In haosul general. 
Molotov promisese în 22 iunie că „Victoria va fi a noastră“, iar 
în final Armata Roșie, refăcută și reînzestrată, a întors decisiv 
cursul războiului. Însă luptele nimicitoare ale „Marelui Război 
Patriotic“, cum este numit în Rusia, s-au soldat cu moartea a 
peste 20 de milioane de sovietici. 

Cât despre Molotov, în timpul războiului a jucat un rol vital 
în diverse conferințe secrete cu reprezentanţi ai SUA, ca de 
pildă W. Averell Harriman, pentru a obţine armament 
american. Dar, în cariera ulterioară, a rămas stigmatizat ca 
nomenclaturist stalinist și, deși a trăit până la 96 de ani, a fost 
trecut pe linie moartă, după 1956. 


Cetăţeni ai Uniunii Sovietice: 

Guvernul sovietic și conducătorul său, tovarășul Stalin, m- 
au împuternicit să fac următoarea declaraţie: 

Astăzi, la 4 a.m., fără prezentarea vreunor pretenţii la 
adresa Uniunii Sovietice, fără o declaraţie de război, trupele 
germane au atacat tara noastră, au încălcat hotarele noastre în 
nenumărate puncte și au bombardat din avioanele lor orașele 
noastre Jitomir, Kiev, Sevastopol, Kaunas și altele, omorând și 
rănind peste 200 de persoane. 

„Acest atac fără precedent asupra ţării noastre este de o 
perfidie nemaiîntâlnită în istoria naţiunilor civilizate. Atacul 
împotriva ţării noastre a fost săvârșit în pofida faptului că un 
tratat de neagresiune fusese semnat între URSS și Germania și 
cu toate că guvernul sovietic a respectat fidel și în întregime 
prevederile acestui tratat. 

Atacul împotriva ţării noastre a fost săvârșit în ciuda 
faptului că, pe întreaga durată de operare a acestui tratat, 
guvernul german nu a putut găsi niciun temei pentru vreo 
plângere contra URSS, privind respectarea acestui tratat. 


„Guvernul german hotaräse sa 
lanseze o ofensivă de război 
împotriva URSS.“ 


Întreaga responsabilitate pentru acest atac mârșav 
împotriva Uniunii Sovietice le revine întru totul conducătorilor 
fasciști ai Germaniei. 

La 5.30 a.m, adică după ce atacul fusese deja săvârșit, 
(Friedrich) von der Schulenburg, ambasadorul Germaniei la 
Moscova, în numele guvernului său, mi-a înmânat o declaraţie, 
în calitatea mea de Comisar al Poporului pentru Afaceri 
Externe, prin care anunța că guvernul german hotărâse sa 
lanseze o ofensivă de război împotriva URSS, din cauza 
concentrării de unităţi ale Armatei Roșii în apropiere de graniţa 
estică a Germaniei. 

În replică la aceasta, am declarat în numele guvernului 
sovietic că, până în ultimul moment, guvernul german nu a 
prezentat nicio pretenţie la adresa guvernului sovietic, că 
Germania a atacat URSS, în ciuda poziţiei pașnice a Uniunii 
Sovietice, și că, din acest motiv, agresorul este Germania 
fascistă. 

Conform instrucţiunilor primite de la guvernul Uniunii 
Sovietice, am declarat, de asemenea, că în niciun moment 
trupele noastre sau forțele noastre aeriane nu au comis vreo 
încălcare a frontierei, și prin urmare declaraţia transmisă azi- 
dimineaţă de radioul român, potrivit căreia avioane sovietice ar 
fi tras asupra unor aerodromuri românești, este o pură 
minciună și provocare. 

„Acest război ne-a fost impus prin agresiune armată, nu de 
către poporul german, nu de către muncitorimea, țărănimea și 
intelectualitatea germană, ale căror suferinţe le înţelegem prea 
bine, ci de către clica conducătorilor fasciști sângeroși ai 
Germaniei, care i-au înrobit pe francezi, cehi, polonezi, sârbi și 


au supus Norvegia, Belgia, Danemarca, Olanda, Grecia si alte 
natiuni. 


„Nu este prima dată când 
poporul nostru are de-a face cu 
atacul unui vrajmas arogant.“ 


Nu este prima dată când poporul nostru are de-a face cu 
atacul unui vrăjmaș arogant. La momentul invaziei lui 
Napoleon în Rusia, replica poporului nostru a fost războiul 
pentru apărarea patriei, iar Napoleon a suferit înfrângerea și și- 
a meritat soarta potrivnică. 

Se va întâmpla la fel cu Hitler care, în aroganta lui, a 
proclamat o nouă cruciadă împotriva ţării noastre. Armata 
Roșie și întregul nostru popor vor purta din nou un război 
victorios pentru patrie, pentru ţara noastră, pentru onoare, 
pentru libertate. 

..Guvernul vă cheamă pe voi, cetățeni ai Uniunii Sovietice, 
să strängeti rândurile în jurul gloriosului nostru Partid Bolșevic, 
în jurul guvernului nostru sovietic, în jurul marelui nostru 
conducător și tovarăș, Stalin. Cauza noastră este dreaptă. 
Inamicul va fi înfrânt. Victoria va fi a noastră. 


„Eu personal o să-l 
impusc pe zugravul ăla 
nemernic de Hitler“ 


GEORGE S. PATTON, JR 


Discursul do îmbărbătare adresat Armatei a Troia a SUA, 
inainte de Ziua Z, 5 iunie 1944 





Există o imagine populară a comandantului militar american 
care este îndrăgită de Hollywood: agresiv, grosolan, spurcat la 
gură și macho, dar tenace, leal și eficient. Arhetipul acestuia 
este George Smith Patton, Jr, care a urcat la gradul de general si 
a jucat un rol-cheie la comanda Armatei a Șaptea și a Armatei a 
Treia, ale SUA, în Europa, în 1943-1945, când soarta s-a întors 
împotriva Germaniei naziste, în Al Doilea Război Mondial. 
Poreclit de oamenii săi „Bătrânul «Sânge si Ficati»“, Patton a 
fost un personaj pitoresc și controversat. Era impulsiv, indärjit 
și slobod la gură. Dar, totodată, era un adept al disciplinei 
stricte și, prin exemplul personal, a câștigat încrederea 
oamenilor săi. 


GEORGE S. PATTON, JR 


S-a născut pe 11 noiembrie 1885, la San Gabriel, California, într-o familie cu 
tradiţie militară. 

A absolvit Academia Militară West Point în 1909. A primit o misiune în cavalerie 
și a condus un mic atac de blindate în Mexic (1906), în cadrul ripostei SUA la 
incursiunile lui „Pancho“ Villa. A luptat, de asemenea, într-o divizie de tancuri 
în timpul Primului Război Mondial, când a fost rănit (1918). În anii 1920 și 1930, 
a pledat intens pentru înzestrarea armatei cu tancuri de luptă, ceea ce a dus în 
cele din urmă la formarea unor divizii de blindate în armata SUA. După ce SUA 
au intrat în Al Doilea Război Mondial, a comandat Forţa Operativă de Vest în 
capturarea orașului Casablanca (1942), iar în martie 1943, deja general de corp 
de armată, a preluat comanda Corpului II in Africa de Nord. În campania 
Aliaților de cucerire a Siciliei (Operaţiunea Husky), în iulie-august 1943, a 
condus Armata a Șaptea a SUA, susținând Armata a Opta britanică, sub 
comanda lui Montgomery. În 1944, a primit comanda Armatei a Treia a SUA, 
care, după Ziua Z (6 iunie), a înaintat vijelios prin Franţa și a intrat in 
Germania. În perioada postbelică, după ce a criticat politica de denazificare 
dusă în Germania, a fost îndepărtat de la comanda Armatei a Treia. 


A murit in 21 decembrie 1945, in Germania, dupä ce masina in care se afla s-a 
ciocnit cu un camion. Este inmormäntat la Luxemburg, printre soldatii care au 
murit in Bätälia de la Bulge. 


In iunie 1944, reputatia lui Patton fusese consolidatä prin 
faptele sale in calitate de comandant al Corpului II de armate al 
SUA in Africa de Nord si apoi, conducänd Armata a Saptea, prin 
contributia sa la cucerirea Siciliei de cätre trupele anglo- 
americane, in 1943. Urma sä conducä Armata a Treia a SUA, in 
cadrul operaţiunilor de debarcare din Ziua Z, în 6 iunie 1944, 
tentativa riscantă — dar reușită — de a câștiga un cap de pod 
pentru Aliați, în Franţa. „Operaţiunea Overlord“, cum a fost 
numele de cod al acestei ofensive, urmărea deschiderea unui 
front vestic împotriva germanilor, pe care Stalin — Armata 
Roșie luptase cu încrâncenare împotriva germanilor în est — îl 
solicita de multă vreme. În seara dinaintea Zilei Z, Patton s-a 
adresat oamenilor săi, în tabara militară aflată „undeva în 
Anglia“, asa cum menţiona vag, dar cu bună știință descrierea 
oficială. 

Discursul este tipic pentru stilul direct și grosolan al lui 
Patton, care totuși vedea în bătălie un spectacol măreț, „cea mai 
minunată competiţie la care o ființă umană poate participa“. 
Nefolosind niciodată notițe, întotdeauna Patton li se adresa 
oamenilor săi în cei mai direcţi termeni cu putinţă, insistând 
asupra aspectelor practice, ca bunăoară noţiunile esenţiale 
pentru supravieţuire. Referindu-se la faptul că obișnuia să 
înjure, Patton spunea: „Nu poţi conduce o armată fără 
înjurături; și trebuie să fie înjurături elocvente“. Recunoștea că 
frica era un sentiment firesc în luptă, dar și faptul că, în mod 
inevitabil, nu toți oamenii aveau să scape cu viata. Pentru 
Patton însă, a fi un adevărat ostaș însemna să iti biruiești frica 
prin valori morale mai înalte: „Un bărbat adevărat nu va lăsa 


niciodată ca frica de moarte să fie mai puternică decât onoarea 
lui, decât simţul datoriei fata de tara sa și decât barbatia lui 
înnăscută“. Discursul, prin diferite relatări și consemnări 
parţiale, a intrat în folclorul militar, iar în 1970 o versiune a 
acestor cuvinte a deschis filmul artistic Patton, cu George C. 
Scott în rolul generalului eponim. 

Începând cu Ziua Z, Armata a Treia avea să fie angajată în 
281 de zile de luptă, în timpul cărora a efectuat o spectaculoasă 
înaintare prin Franţa și dincolo de Rin, apoi în Germania si 
Cehoslovacia. Soldaţii au întâmpinat o rezistenţă îndârjită, în 
special în Bătălia din Ardeni (de la Bulge), în decembrie și 
ianuarie 1944-1945, când germanii au pornit o contraofensivă. 

Patton își avertizase oamenii în discursul său din 5 iunie: 
„Nu trebuie să vă temeti de moarte. Moartea, cu timpul, vine 
pentru toţi oamenii“. A venit pentru general totuși nu în focul 
luptelor, ci ca urmare a unui accident rutier, curând după 
terminarea războiului, în decembrie 1945. Chiar dacă Patton nu 
a mai trăit după război, personalitatea sa ieșită din comun și 
realele lui succese militare au făcut din el o figură legendară. 


... Sunteţi astăzi aici pentru trei motive. Primul, fiindcă sunteţi 
aici pentru a vă apăra căminele de-acasă și pe cei dragi vouă. Al 
doilea, sunteţi aici dintr-un sentiment al respectului de sine, 
fiindcă nu ati vrea să fiți în alta parte. Al treilea, sunteţi aici 
fiindcă sunteţi bărbaţi adevăraţi, iar tuturor bărbaţilor 
adevăraţi le place să lupte. Când voi, cei de-aici, fiecare dintre 
voi, erati pustani, toți îl admirati pe băiatul care ieșea campion 
la jocul cu bile, pe cel mai rapid alergător, pe cel mai dur boxer, 
pe marii jucători de baseball și pe toţi jucătorii de fotbal 
american. Americanii au cultul învingătorului. Americanii nu îi 
suportă pe cei care pierd. Americanii îi dispretuiesc pe lași. 
Americanii joacă pentru a câștiga tot timpul. Mie, unul, nu îmi 


pasă nici cât negru sub unghie de omul care a pierdut si râde. 
De aceea, americanii nu au pierdut niciodată și nici nu vor 
pierde vreodată un război; fiindcă însăși ideea de a pierde este 
detestabilă pentru un american. 

Nu veţi muri toţi. Doar doi la sută dintre cei care sunteţi aici 
azi veţi muri într-o bătălie majoră. Nu trebuie să vă temeti de 
moarte. Moartea, cu timpul, vine pentru toţi oamenii. Da, orice 
om este speriat în prima lui bătălie. Dacă spune că nu e, minte. 
Unii oameni sunt lași, dar luptă la fel ca oamenii viteji sau 
mănâncă o bătaie de-și culeg máselele de pe jos, dacă stau să se 
uite cum luptă unii la fel de speriaţi ca ei. 


„O bătălie este cea mai minunată 
competiţie la care o ființă umană 
poate participa.“ 


Adevăratul erou este bărbatul care luptă, chiar dacă este 
speriat. Unii oameni își înving frica, după un minut prin foc și 
sabie. Altora le trebuie un ceas. Altora, câteva zile. Însă un 
bărbat adevărat nu va lăsa niciodată ca frica de moarte să fie 
mai puternică decât onoarea lui, decât simţul datoriei fata de 
tara sa și decât barbátia lui înnăscută. 

O bătălie este cea mai minunată competiţie la care o ființă 
umană poate participa. Scoate în evidenţă tot ce este mai bun și 
înlătură tot ce este josnic. Americanii se mândresc că sunt 
„masculi feroce“, și sunt Masculi Feroce. Tineti minte că 
dușmanul este la fel de speriat ca voi, dacă nu chiar mai mult 
decât voi. Dușmanul nu este supraom. 

„„Și nici toţi eroii adevăraţi nu sunt feti-frumosi din povești. 
Fiecare om din această armată joacă un rol vital. Niciodată să 
nu vă lăsați pe tânjală. Niciodată să nu credeţi că munca 
voastră nu contează. Fiecare om are de îndeplinit o sarcină și 
trebuie să o facă. Fiecare om este o verigă vitală în marele lanţ. 


Cum ar fi dacä fiecare sofer de camion ar decide brusc cä il 
deranjeazä suieratul obuzelor de deasupra, s-ar ingälbeni de 
frică si ar sări cu capul înainte într-un sant? Ticälosul ar putea 
spune cu lașitate: „La naiba, n-o să-mi simtă nimeni lipsa, sunt 
doar unul din atâţia alţii“. Dar cum ar fi dacă fiecare om ar 
gândi asa? Unde dracu am fi ajuns acum? Nu, fir-ar să fie de 
treabă, niciodată americanii nu gândesc așa. Fiecare om își face 
treaba lui. Fiecare om servește cauza întregului. Fiecare 
departament, fiecare unitate este importantă în vasta schemă a 
acestui război. 


„Băiete, bunicul tau a luptat în 
Armata a Treia, alături de 
pacatosul ăla de Georgie Patton!“ 


„„„Sigur, vrem să mergem acasă. Vrem să se termine odată 
cu acest război. Cel mai rapid mod de a termina odată cu 
războiul ăsta este să punem mâna pe nemernicii care l-au 
pornit. Cu cât îi plesnim mai repede, cu atât mai repede putem 
pleca acasă. Cel mai scurt drum spre casă este prin Berlin și 
Tokyo. Și când vom ajunge la Berlin, eu personal o să-l împușc 
pe zugravul ăla nemernic de Hitler. Exact cum aș împușca un 
șarpe! 

„Există un lucru extraordinar pe care voi toţi îl veţi putea 
spune, după ce se termină acest război și veţi fi ajuns acasă din 
nou. Să fiți bucuroși că, peste 20 de ani, când veţi sta la gura 
focului cu nepotul pe genunchi și el va întreba ce-ai făcut 
bunicule în marele al Doilea Război Mondial, nu va trebui să 
tusiti, mutându-l pe celălalt genunchi si mormăind: „Ştii, 
bunicul tau a învârtit rahatul in Louisiana“. Nu, domne, veţi 
putea să vă uitaţi drept în ochii lui si să spuneţi: „Băiete, 
bunicul tău a luptat în Armata a Treia, alături de păcătosul ăla 
de Georgie Patton!“ 


„Induränd ceea ce 
este de neîndurat“ 


ÎMPARATUL HIROHITO 
Discurs radiodifuzat, explicand capitularea Japoniei, 
15 august 1945 





In 7 mai 1945, Germania nazistä a capitulat oficial in fata 
puterilor aliate. Al Doilea Război Mondial in Europa se 
încheiase. Însă ostilitățile persistau în Extremul Orient, unde 
forțele SUA si ale Aliaților continuau un război de uzură 
împotriva Japoniei. În ciuda faptului că japonezii erau dominați 
pe uscat și pe mare, iar americanii obtinuserä deja 
superioritatea aviatică, intransigenta cu care japonezii erau 
pregătiţi să lupte până la moarte sugera că o victorie a Aliaților 
nu avea să fie simplă sau rapidă. De fapt, capturarea insulei 
Okinawa, de către SUA, în iunie 1945, însemnase pentru 
americani trei săptămâni de lupte dure, cu preţul vieţii a 
aproape 13 000 de americani. 


ÎMPĂRATUL HIROHITO 


S-a născut pe 29 aprilie 1901, la Tokyo, ca fiul cel mare al prinţului moștenitor 
Yoshihito. 

În 1921, a fost primul prinţ moștenitor japonez care a călătorit în străinătate, 
într-o vizită de șase luni în Europa. S-a însurat cu o prinţesă japoneză în 1924. A 
urmat la tronul Japoniei, ca al 124-lea împărat, la moartea tatălui său (1926); 
epoca domniei lui a purtat numele imperial Showa („Pace Iluminată“). În anii 
1930, militariștii naționaliști dobândesc supremaţia în politica japoneză, ceea ce 
a dus la războaie contra Chinei (1931-1932 și 1937-1945) și apoi la războiul mai 
amplu împotriva SUA și a puterilor aliate, începând din 1941. În august 1945, 
lucru fără precedent, a rostit un discurs radiodifuzat, adresându-se poporului 
său și explicând capitularea ţării. A renunţat la prerogativele divine în 1946, iar 
poziţia sa ca monarh constituţional a fost oficializată în noua constituţie a 
Japoniei. Sub alte aspecte, monarhia a fost modernizată, iar fiul său, prinţul 
moștenitor Akihito, s-a însurat cu o persoană de rând, în 1959, rupând vechea 
tradiţie. Împăratul Hirohito a vizitat Statele Unite in 1972 și în 1975. 

A murit pe 7 ianuarie 1989, la Tokyo. 


Declanșarea procesului de capitulare a Japoniei necesita o 
soluție radicală. Aceasta a început în 6 august 1945, când un 
bombardier B-29 al forțelor aeriene SUA, Enola Gay, a aruncat 
prima bombă atomică din lume asupra orașului Hiroshima, în 
al cărei port, Ujima, se afla un cartier general al marinei 
japoneze, omorând între 75 000 și 100 000 de oameni și 
distrugând complet orașul. Japonezii nu au avut o ripostă 
imediată. Peste trei zile, în timp ce Tokyo era bombardat cu 
muniţie convenţională, o a doua bombă atomică a fost aruncată 
deasupra orasului-port Nagasaki, provocând devastäri 
comparabile. La scurt timp după aceea, împăratul Hirohito al 
Japoniei a curmat tradiţia imperială, transmițând pe calea 
undelor un discurs adresat poporului său; textul mesajului 
anunţa că Japonia accepta condiţiile pentru capitulare impuse 
de Aliați. 

Utilizarea bombei atomice era controversată chiar și în 
cercurile militare din SUA. Dar președintele Truman, care 
urmase la președinția SUA după moartea lui Roosevelt în 
aprilie 1945, susţinea că folosirea acestei arme ar putea preveni 
o pierdere masivă de vieți în rândul Aliaților și ar salva mii de 
prizonieri de război ai Aliaților, folosiţi în lagăre la muncă 
forţată sau victime ale bolilor ori inanitiei. Din punct de vedere 
geopolitic, odată cu deteriorarea relaţiilor sovieto-americane pe 
tema  configurării Europei postbelice, Truman voia, de 
asemenea, să se asigure că Japonia se va preda, înainte ca Stalin 
să fi avut timp să intervină în forță în estul Asiei. (La Conferința 
de la Potsdam, în 24 iulie, Truman îi pomenise doar în trecere 
lui Stalin că Statele Unite deţineau „o nouă arma de o forță 
distructivă ieșită din comun“.) Uniunea Sovietică, în cele din 
urmă, a declarat război Japoniei, în 9 august, și a invadat China 
aflată sub ocupaţie japoneză, dar era prea târziu pentru ca 


Stalin să obțină putere de decizie asupra sorții Japoniei. 
Împăratul Michinomiya Hirohito era venerat drept figura 
emblematică „divină“ a Japoniei, deși în practică puterea sa 
executivă era limitată la ratificarea strategiilor politice. Părerea 
istoricilor este împărțită în privinţa atitudinii sale fata de război 
și a implicării sale în luarea decizilor, însă înclinațiile sale 
personale înainte de invazia japoneză în China, în 1937, păreau 
să tindă spre pace. Odată ce războiul a început totuși, împăratul 
a oferit sprijin moral pentru efortul de război al Japoniei. Acum, 
când bombele atomice amenințau însăși ființa naţiunii, 
premierul Suzuki i-a cerut lui Hirohito să decidă soarta ţării, iar 
Hirohito a rostit anunţul său istoric, care se remarcă prin tonul 
formal, eufemistic, tragic, dar stoic totodată. Fiind un mesaj 
adresat poporului japonez, dădea o interpretare nobilă 
războiului, privit ca o tentativă de „emanicipare a Asiei de 
Răsărit“. Dar acum războiul trebuia să ia sfârșit, fiindcă „o nouă 
și extrem de cruda bombă“ putea distruge națiunea. Poporul 
său va trebui, prin urmare, să își înăbușe sentimentele, să 
treacă sub tăcere tradiţia culturală, care considera capitularea 
drept o dezonoare, și să îndure „ceea ce era de neîndurat“. 
Hirohito a avut și el de îndurat, știut fiind că, potrivit 
reglementărilor postbelice, a rămas ca monarh, dar fără 
prerogativele divine de până atunci. S-a conformat prevederilor 
constituționale modernizate, dedicând o mare parte din timpul 
său studiului biologiei marine, de care era pasionat, în timp ce 
Japonia continua să se dezvolte, devenind un gigant economic. 


Vrednicilor și credincioșilor noștri supuși. Reflectând profund 
la tendinţele generale din lume și la condiţiile reale existente în 
imperiul nostru astăzi, am decis să procedăm la o soluţionare a 
situaţiei actuale, prin recurgerea la o măsură extraordinară. 
Am dat ordin guvernului nostru să comunice guvernului 


SUA, al Marii Britanii, al Chinei si al Uniunii Sovietice că 
imperiul nostru acceptă prevederile din declaraţia lor comună. 
A ne strădui întru prosperitatea și fericirea comună a tuturor 
naţiunilor, precum și pentru securitatea și bunăstarea supușilor 
noștri este solemna obligație care ne-a fost transmisă de 
strămoșii noștri imperiali și pe care o purtăm mereu în inima 
noastră. 

Într-adevăr, am declarat război Americii și Angliei, din 
dorința noastră sinceră de a garanta autoapărarea Japoniei și 
stabilitatea în Asia de Răsărit, fiind departe de noi gândul de a 
încălca suveranitatea altor naţiuni sau de a ne lansa în 
expansiuni teritoriale. 


„Prăbușirea și anihilarea 
definitivă a națiunii japoneze.“ 


Dar acum războiul a durat aproape patru ani. În ciuda 
eforturilor făcute de fiecare — lupta cavalerească a armatei și a 
forțelor noastre navale, osteneala și asiduitatea funcționarilor 
noștri de stat și serviciul devotat al celor 100 de milioane de 
oameni care formează poporul nostru —, situaţia războiului nu 
a evoluat neapărat în avantajul Japoniei, în timp ce tendinţele 
generale ale lumii s-au întors toate împotriva interesului ei. 

Mai mult, inamicul a început să folosească o nouă și extrem 
de crudă bombă, a cărei putere de distrugere este, efectiv, 
incalculabilă, secerând nenumărate vieţi inocente. Dacă am 
continua să luptăm, rezultatul ar fi nu numai prăbușirea și 
anihilarea definitivă a naţiunii japoneze, ci ar duce, de 
asemenea, la dispariţia totală a civilizaţiei umane. 

Aceasta fiind situația, cum am putea noi să salvăm viaţa 
milioanelor de supuși ai noștri și cum am putea să ne ispășim 
greșeala in fata sfintelor spirite ale strămoșilor noștri 
imperiali? Acesta este motivul pentru care am poruncit să fie 


acceptate prevederile din declarația comună a puterilor 
amintite. 

Nu putem decât să ne exprimăm sentimentul de adânc 
regret fata de naţiunile din Asia de Răsărit, aliate cu noi, care 
au cooperat consecvent cu imperiul pentru emanciparea Asiei 
de Răsărit. 

Gândul la ofiţerii și ostașii si la toţi cei care au căzut pe 
câmpurile de luptă, la cei care au murit făcându-și datoria la 
post sau la cei care au avut o moarte prematură, precum și la 
toate familiile lor îndoliate ne îndurerează inima zi și noapte. 

Îngrijrea răniților si a invalizilor de război, precum si a 
celor care și-au pierdut locuinţa și mijloacele de trai formează 
obiectul profundei noastre solicitudini. Greutățile și suferinţele 
la care națiunea noastră urmează să fie supusă ulterior vor fi 
cu siguranţă enorme. 


„Feriti-va cu strictete de orice 
rabufniri emotionale.“ 


Suntem acut constienti de cele mai intime sentimente ale 
voastre tuturor, supușii noștri. Totuși, în conformitate cu 
dictatul timpului și al sorții, am decis ca, îndurând ceea ce este 
de neindurat și pătimind ceea ce este de nepătimit, să 
deschidem calea spre o grandioasă pace pentru toate 
generaţiile ce vor veni. Reușind să salvăm și să păstrăm 
structura Statului Imperial, suntem mereu cu voi, vrednicii și 
credincioșii noștri supuși, bizuindu-ne pe sinceritatea si 
integritatea voastră. 

Feriti-va cu stricteţe de orice răbufniri emotionale ce ar 
putea genera complicaţii inutile sau de orice dispută și 
dezbinare fraternă care ar putea crea confuzie, v-ar putea abate 
de la drumul drept și v-ar face să vă pierdeţi nădejdea în lume. 

Fie ca întreaga naţiune să continue ca o singură familie din 


generaţie în generaţie, veșnic neclintită in credința dăinuirii 
divinei ei tari si conștientă de greaua povară a 
responsabilitátilor si de lungul drum ce o așteaptă. Cu 
devotament, uniti-vá toată puterea pentru construirea 
viitorului. Cultivati principiile rectitudinii, noblețea spiritului si 
munciti cu fermitate, astfel încât sá amplificati gloria înnăscută 
a statului imperial și să ţineţi pasul cu progresele omenirii. 


„Nu suntem doar 
savanţi; suntem 
oameni, de asemenea“ 


J. ROBERT OPPENHEIMER 


Discurs despre era atomicä 
si responsabilitatea stüntificä, 
2 noiembrie 1945 





Graba Aliatilor de a învinge Germania nazistă in 1944-1945 nu 
reflecta doar dorinta de a incheia victoriosi räzboiul si de a 
elibera tärile aflate sub dominatia nazistilor. Multi demnitari cu 
funcţii înalte, strategi militari, oameni de știință si șefi ai 
serviciilor secrete se temeau că Germania ar mai fi putut încă 
— dacă avea răgazul necesar — să redobândească supremaţia, 
graţie tehnologiei unor arme novatoare. 


J. ROBERT OPPENHEIMER 


S-a náscut pe 22 aprilie 1904, la New York. 

Dupá ce a studiat fizica la Harvard, apoi mecanica cuanticá si teoria relativitátii 
la Cavendish Laboratory al Universităţii Cambridge, din Anglia, și-a luat un 
doctorat la Universitatea din Góttingen, Germania. Din 1929, a detinut posturi la 
Universitatea Berkeley si la Institutul de Tehnologie din California (CALTECH), 
unde a desfásurat o intensá activitate in domeniul fizicii teoretice. În 1942, i s-a 
cerut să coordoneze cercetările pentru bomba atomică, în cadrul Proiectului 
Manhattan, la laboratorul din Los Alamos, New Mexico. A demisionat în 
octombrie 1945. A fost președinte al comitetului de consilieri stiintifici al 
Comisiei pentru Energie Atomică, în 1947-1952; în 1949, comitetul a refuzat să 
aprobe o propunere pentru începerea fabricării bombelor cu hidrogen, 
Oppenheimer căzând în dizgrație, în fata autorităţilor militare și politice, ceea 
ce a făcut ca în 1953 să i se retragă avizul Agenţiei Naţionale de Securitate 
pentru accesul la informații secrete. A continuat să lucreze la Institutul pentru 
Studii Avansate, Universitatea Princeton. 

A murit la 18 februarie 1967, la New York. 


Încă de la începutul anului 1939, Albert Einstein și Leo 
Szilard — ambii refugiaţi evrei din Europa nazistă — 
subliniaseră pericolul ca laboratoarele germane să dezvolte 
primele bomba atomică. După intrarea în război a Statelor 


Unite în 1941, președintele Roosevelt a înființat o organizaţie de 
cercetare, „Proiectul Manhattan“. În cadrul acesteia, in 1942 J. 
(Julius) Robert Oppenheimer a primit însărcinarea de a 
coordona activitatea unui grup de fizicieni britanici și 
americani, cu scopul de a găsi o modalitate de a folosi energia 
nucleară pentru crearea unei bombe nucleare la laboratorul 
Proiectului din Los Alamos, New Mexico. Rezultatul s-a 
concretizat în testarea primei bombe atomice la Alamogordo, 
New Mexico, în 16 iulie 1945. Câţiva ani mai târziu, 
Oppenheimer a descris reacția sa: „Am știut toţi că lumea nu 
avea să mai fie la fel. Câţiva au râs, câţiva au plâns, majoritatea 
au tăcut. Mi-am amintit versetul din vechiul text sanscrit, 
Bhagavad-Gita... «Acum m-am prefăcut în Moarte, nimicitoarea 
lumilor»“. 

Punerea in practică a cercetărilor savanților la scara 
realităţii a avut loc și a rămas de neșters din memoria omenirii, 
în august 1945, când, pentru a forța încheierea războiului de 
uzură în Asia de Răsărit, care risca să se prelungească peste 
măsură, președintele Truman a ordonat aruncarea bombelor 
atomice asupra orașelor japoneze Hiroshima (6 august) și, 
respectiv, Nagasaki (9 august). Distrugerile au fost cu mult mai 
teribile decât se bănuise, însă au dus la capitularea Japoniei în 2 
septembrie. Trei luni mai târziu, Oppenheimer li s-a adresat 
unor oameni de știință, încercând să explice de ce el și colegii 
lui creaseră bomba. A analizat, totodată, și motivul pentru care 
existenţa bombei făcea ca, pe viitor, cooperarea dintre naţiuni 
să fie mai necesară decât oricând. 

Oppenheimer a fost un strălucit savant și lider de opinii, 
foarte talentat la limbile străine și profund pasionat de religiile 
și filosofia orientală. Deși susținea că nu se simţea nicidecum 
vinovat pentru contribuția sa la elaborarea armelor atomice, 
Oppenheimer nu a negat niciodată sentimentul unei 
responsabilități morale. La începutul anilor 1950 — în epoca 


Războiului din Coreea si a „Ciumei Roșii“ —, opunându-se la 
dezvoltarea mult mai distructivei bombe cu hidrogen și 
nepregetând să pledeze caustic pentru instituirea unui control 
asupra armamentului, în comun cu Uniunea Sovietică, și-a atras 
multi dușmani, politicieni și militari deopotrivă. Când s-a 
insinuat că ar avea contacte cu comuniștii, i-a fost retras avizul 
din partea Agenţiei Naţionale de Securitate, împiedicând astfel 
implicarea sa în activitatea secretă de cercetare. Totuși, la zece 
ani după aceea, Comisia pentru Energie Atomică i-a decernat 
prestigiosul Premiu Fermi (1963), ca o recunoaștere a meritelor 
sale în domeniul științific și a activităţii sale fundamentale 
privind nenumăratele utilizări pașnice ale energiei atomice. 
Ultimii ani din viaţă și i-a petrecut explorând relaţia dintre 
știință și societate. 


Aș vrea să vă vorbesc astă-seară... în calitate de savant, dar și de 
om îngrijorat de situaţia dificilă în care ne aflăm. 

...Nu este posibil să fii om de știință, dacă nu ai convingerea 
că este benefic să înveţi. Nu este benefic să fii om de știință, si 
nici nu este posibil, decât dacă ai credinţa ca este de cea mai 
mare importanță să împărtășești cunoștințele tale, să le 
împărtășești oricui este interesat să le afle. Nu este posibil să fii 
om de știință, decât dacă ai convingerea că toate cunoștințele 
despre lume și puterea pe care acestea ţi-o dau reprezintă un 
lucru de o valoare intrinsecă pentru omenire si că le poţi folosi 
pentru a contribui la răspândirea cunoașterii, si accepti sa iti 
asumi consecinţele. 


„Acestea sunt cele mai puternice 
legături din lume. “ 


„„Cred că este corect să spunem că armele atomice sunt un 


pericol care afectează întreaga lume și că, sub acest aspect, 
reprezintă o problemă comună tuturor, o problemă comună 
așa cum a fost pentru Aliați obiectivul de a-i învinge pe naziști. 
Cred că pentru a aborda această problemă comună este nevoie 
de un sentiment al responsabilitätii comune... și ceea ce vreau 
să subliniez, ceea ce vreau să fie bine înţeles, este faptul că o 
enormă schimbare de mentalitate trebuie să aibă loc. Sunt 
lucruri care ne sunt foarte dragi, foarte dragi într-adevăr; aș 
putea spune că noţiunea de democraţie poate întruchipa o 
parte din aceste lucruri dragi nouă, la fel de bine ca oricare altă 
noțiune. In multe parti din lume nu există democraţie. Mai sunt 
și alte lucruri care ne sunt dragi, și e bine să fie așa. Și când 
vorbesc despre o nouă mentalitate în relaţiile internaţionale, 
mă refer la faptul că până și aceste lucruri extrem de îndrăgite 
și pentru care americanii au fost gata să moară — și 
neîndoielnic cei mai multi dintre noi am fi gata să murim — 
chiar și în aceste lucruri extrem de dragi nouă ne dăm seama că 
există ceva cu mult mai profund decât atât; și anume, legătura 
comună cu ceilalți oameni de pretutindeni. 

...Nu suntem doar savanți; suntem oameni, de asemenea. 
Nu putem ignora dependenţa noastră de semenii noștri... 
Acestea sunt cele mai puternice legături din lume, mai 
puternice chiar decât acelea care ne leagă unul de celălalt, 
acestea sunt cele mai adânci legături — cele care ne leagă de 
semenii noștri. 


„Când va bate 
miezul noptii..., 
India se va trezi“ 


JAWAHARLAL NEHRU 
Discurs marcând independenta ý 
indici, 14 august 1947 ©: 
$ 








Incepänd din secolul al XVIII-lea, Anglia a exercitat un control 
asupra mozaicului de teritorii si state princiare care alcätuiau 
subcontinentul indian. In 1858, controlul a trecut de la 
Compania Indiilor Orientale direct in mäinile statului britanic, 
în acest fel începând epoca Indiei („Raj“) britanice. Regina 
Victoria a fost proclamată „Împărăteasa Indiei“ în Delhi, iar 
India — incluzând pe atunci Pakistanul și Bangladeshul de azi 
— era „nestemata din coroana“ vastului Imperiu Britanic. Acea 
perioadă istorică s-a încheiat „când a bătut miezul nopţii“ în 14 
august 1947, iar noul conducător al Indiei, Jawaharlal Nehru, a 
anunţat, pe 15 august 1947, nașterea unei naţiuni independente 
— întâi într-un discurs în Parlamentul Indiei (versiunea redată 
aici) și apoi într-o transmisiune radiofonică adresată întregii 
naţiuni, mai târziu, în aceeași zi. In 14 august, a luat fiinţă si 
Pakistanul independent, alcătuit din două teritorii aflate la 
distanţă unul de altul, Pakistanul de Vest (actualul Pakistan) și 
Pakistanul de Est (actualul Bangladesh). Cele două noi naţiuni 
vor avea o relație incomodă, din care nu au lipsit câteva 
războaie în care și-au disputat Kashmirul, și nici ameninţarea 
cu o confruntare nucleară. Însă în secolul XXI, India începe să 
își dea seama de uriașul ei potenţial pe scena economică și 
politică a lumii. 


JAWAHARLAL NEHRU 

S-a născut pe 14 noiembrie 1889, la Allahabad, United Provinces (acum Uttar 
Pradesh), India, ca fiu al unui avocat bogat. 

A făcut studii în Anglia, la Harrow School și Trinity College, Cambridge; apoi, a 
studiat dreptul la London’s Inner Temple, intrând în barou in 1912. La 


intoarcerea in India, a practicat avocatura. in 1918, activa deja in Partidul 
Congresul National Indian si sustinea campaniile de nesupunere civilä ale lui 
Gandhi. Ales secretar general al Congresului in 1923, a devenit mai radical pe 
plan politic dupä ce a vizitat Europa si Uniunea Sovieticä, in 1926-1927, pentru 
ca in 1930 să convingă Congresul să militeze pentru o independenţă totală. 
Arestat și întemnițat în câteva rânduri (perioadă in care și-a scris 
autobiografia), a fost ales lider al Congresului (1936). Deși dispus să ajute Anglia 
în lupta contra fascismului, un impas politic a dus la rearestarea și 
întemnițarea lui în 1940-1941 si, din nou, după ce a început campania „Päräsiti 
India“, în 1942-1945. A fost vicepreședinte al guvernului provizoriu in 1946 și, 
fără tragere de inimă, a acceptat, împreună cu Liga Musulmană, divizarea 
Indiei. Odată cu independenţa Indiei, în 1947, a devenit premier până în 1964. 
Cât s-a aflat la putere, a consolidat democraţia, a încercat modernizarea 
economiei, a pierdut un război frontalier cu China (1962) și a participat la 
crearea unei mișcări de nealiniere, în încercarea de raliere a naţiunilor care nu 
voiau să se alieze cu Uniunea Sovietică sau cu Statele Unite. 

Numit în popor „Pandit“ („om înţelept“), a murit în 27 mai 1964, la Delhi. 


Fusese o luptă lungă și anevoioasă. În 1885, s-a format 
Congresul Naţional Indian, grupând laolaltă formaţiuni care 
doreau reforme în administraţia britanică. La început, au 
solicitat doar mai multe școli și o reprezentativitate mai amplă 
pentru indieni în legislativ. În 1907, totuși, în Congres a apărut o 
divergență între moderați, care doreau statutul de dominion, 
instituit treptat în cadrul imperiului (la fel ca în cazul Canadei 
sau al Australiei), și radicali, care doreau o autonomie imediată 
și totală. Începând din 1906, apăruse si o divergență religioasă, 
liderii musulmani, nemulţumiţi de majoritatea hindusă care 
predomina în Congres, au format Liga Musulmană din India. 
Ulterior, Liga a militat pentru un stat musulman separat. 

Indienii au primit o reprezentativitate parlamentară 
limitată în 1909, iar între 1914 și 1918 grupările politice ale 
Indiei au sprijinit, în general, Anglia în Primul Război Mondial. 
Dar în timpul acestei perioade, „Mahatma“ Gandhi s-a întors în 
India din Africa de Sud, promovând teoria sa singulară privind 
nesupunerea civilă. La o ședință a Congresului în 1916, l-a 


cunoscut pe Jawaharlal Nehru, un avocat bogat, cu studii in 
Anglia: acești doi oameni atât de diferiţi aveau să devină 
figurile centrale al luptei pentru independenţa Indiei. Nehru 
era de acord cu majoritatea principiilor lui Gandhi, în afară de 
idealul agrarian al unei vieţi simple; Nehru, cu înclinații mai 
cosmopolite, era adeptul modernizării ţării. 

După război, facțiunea militantă din Congres s-a arătat 
nemulțumită de lentoarea cu care Anglia reacționa la cererile 
privind autodeterminarea Indiei. Totodată, naționalismul 
indian s-a intensificat în urma masacrului de la Amritsar (1919) 
al protestatarilor pro-independentä, în care generalul Dyer a 
ordonat trupelor britanice să deschidă focul asupra unor 
indieni neinarmati, omorând 378 de oameni și rănind alţi 1 200. 

În perioada anilor 1920-1930, Congresul a orchestrat 
campanii din ce în ce mai eficiente, la care autorităţile britanice 
reactionau fie prin măsuri de represiune, fie prin negocieri. 
Gandhi a fost învinuit de „seditiune“ in 1922, iar Nehru a stat la 
închisoare în nenumărate etape, pe care el le descria drept niște 
„interludii normale într-o viaţă de activitate politică anormală“. 
Când Anglia a declarat război Germaniei naziste în 1939, 
Congresul a avut o atitudine de susţinere precaută. Anglia era 
acum dispusă să negocieze statutul de Dominion, dar, 
ajungându-se la un impas, în 1942 Congresul a proclamat 
rezoluţia „Päräsiti India“. Aceasta a dus la întemnițarea 
imediată a liderilor Congresului, inclusiv Nehru. 

Spre sfârșitul războiului, curentul de opinie în favoarea 
independenţei era incontestabil, iar guvernul laburist britanic, 
în condiţiile în care Anglia era zdruncinată din punct de vedere 
economic, a înțeles că nu mai era practic să păstreze 
„nestemata din coroană“. După 50 de ani de luptă, 
independența, când a venit, a fost negociată în doar câteva luni 
sub ultimul vicerege al Indiei, Lordul Mountbatten. Astfel, în 15 
august 1947, Nehru a anunţat că „pactul Indiei cu destinul“ a 


dat roade In cele din urmä, iar cea mai populatä democratie din 
lume a început să se dezvolte. În următorii 17 ani, Nehru a fost 
conducătorul ţării, încercând să traseze o traiectorie de 
nealiniere politică și de industrializare, în lumea marcată de 
perioada Războiului Rece. 


Cu multi ani în urmă, noi am făcut un pact cu destinul, iar 
acum, împlinindu-l, a venit timpul să ne cerem răsplata, nu în 
întregime sau pe deplin, dar foarte substanţial. 

Când va bate miezul nopții, la ora când lumea întreagă 
doarme, India se va trezi la viaţă și libertate. Vine un moment, 
vine arareori în istorie, când pășim din ceea ce este vechi în 
ceea ce este nou, când o eră ia sfârșit și când sufletul unei 
națiuni, multă vreme reprimat, capătă glas. Se cuvine ca în 
acest solemn moment să facem jurământul de a ne pune vieţile 
în slujba Indiei și a poporului ei, servind totodată și cauza mai 
vastă a omenirii întregi. 

În zorii istoriei, India a pornit spre uriașa ei menire, și 
neștiute veacuri de-atunci au fost pline de strădania ei și de 
grandoarea reușitelor și a eșecurilor ei. Trecând prin șanse și 
potrivnicii deopotrivă, India nu a pierdut din vedere niciodată 
menirea ei și nici nu a uitat idealurile care i-au dat tărie. 
Încheiem astăzi o perioadă de potrivnicii, iar India se 
redescoperă pe sine. Realizarea pe care o sărbătorim astăzi este 
doar un pas, deschiderea oportunității spre triumfurile și 
realizările mai grandioase care ne așteaptă. Suntem noi 
îndeajuns de bravi și înţelepţi, pentru a înţelege această 
oportunitate și pentru a accepta provocarea viitorului? 


„Trecutul s-a încheiat, iar acum 
viitorul ne cheamă. “ 


Libertatea și puterea aduc răspundere. Răspunderea stă pe 
umerii acestei Adunări, un organ suveran reprezentând 
poporul suveran al Indiei. Înainte de nașterea libertăţii, am 
îndurat toate chinurile facerii, iar inimile noastre poartă cu 
durere povara acelor amintiri. Unele dintre acele chinuri 
continuă chiar și acum. Cu toate acestea, trecutul s-a încheiat, 
lar acum viitorul ne cheamă. 

Acel viitor nu înseamnă confort și odihnă, ci o necontenită 
strădanie, astfel încât să putem împlini legămintele pe care le- 
am făcut de atâtea ori, precum și pe cel pe care îl vom face 
astăzi. A servi India înseamnă a servi milioanele de oameni 
care suferă. Înseamnă să curmăm sărăcia și ignoranta și bolile 
și inegalitatea de șanse. Ambitia celui mai mare om al 
generaţiei noastre a fost să șteargă lacrimile din ochii fiecăruia. 
Poate sarcina ne depășește, dar atâta vreme cât vor mai exista 
lacrimi și suferinţă, munca noastră nu se va fi încheiat. 


„Veniti alături de noi, cu 
încredere și speranță în această 
măreață aventură. “ 


Așadar, trebuie să ne străduim și să muncim, să muncim 
din greu, pentru ca visele noastre să se adeverească. Acele 
visuri sunt pentru India, dar sunt totodată pentru omenire, căci 
toate naţiunile și popoarele sunt prea strâns împletite 
împreună astăzi, pentru ca vreunul dintre ele să își imagineze 
că ar putea trăi separat. S-a spus că pacea este indivizibilă; la fel 
este și libertatea, la fel este și prosperitatea acum, și la fel, de 
asemenea, este orice nenorocire în această lume unitară, care 
nu mai poate fi scindată în fragmente izolate. 

Populaţiei Indiei, ai cărei reprezentanţi suntem, îi lansăm 
apelul: Veniti alături de noi, cu încredere și speranţă în această 
măreață aventură. Nu este timpul pentru critici distructive si 


meschine, nu este timpul pentru rea-vointä sau pentru 
blamarea altora. Avem de clädit nobila casä a Indiei libere, 
unde toţi copiii ei să poată sălășlui. 


= A Z. 
„locmai m-am despărţit 
de fiii voştri care luptă 
în Coreea” 


DOUGLAS MacARTHUR 
Discurs de rămas-bun, adresat Congresului în 19 aprilie 19 

In 1950, sciziunea politicä Est-Vest, tot mai accentuatä, dintre 
blocul comunist și blocul necomunist a atins un punct critic. In 
acel an, Războiul Rece s-a înfierbântat, când fortele Coreei de 
Nord, susținute de sovietici, s-au năpustit peste linia Paralelei 
38 și au invadat Coreea de Sud, într-o tentativă de a unifica tara 
sub regimul comunist al Coreei de Nord. Absența temporară a 
Uniunii Sovietice din Consiliul de Securitate al Naţiunilor Unite 
a permis adoptarea unei rezoluţii ONU, prin care erau stabilite 
contramăsuri militare. Era începutul unei contraofensive 
dominate de americani, iar omul ales să o conducă era unul 
dintre cei mai iluștri generali al Statelor Unite, Douglas 
MacArthur. 


DOUGLAS MACARTHUR 


S-a näscut pe 26 ianuarie 1880, la Little Rock, Arkansas, ca fiu al unui general. 

A absolvit ca sef de promotie Academia Militarä West Point (1903), devenind 
sublocotenent, si a fost cantonat in Filipine si Japonia. A primit multe decoratii 
în Primul Război Mondial, fiind șef de stat-major al celebrei Divizii Rainbow, iar 
ulterior comandant al Brigăzii 84 Infanterie. În 1919, a devenit director la West 
Point, unde a lărgit programa de studii și a ridicat standardele de studiu și 
pregătire. A fost comandant militar în Filipine (1922-1925) și Șef de stat-major al 
SUA (1930-1935). MacArthur a revenit în Filipine în 1935 pentru a pregăti 
insulele împotriva unei posibile invazii japoneze, devenind feldmareșal al 
armatei filipineze (1936). S-a retras din armata SUA în decembrie 1937, dar a 
fost rechemat în iulie 1941, pentru a prelua comanda tuturor forţelor armate 
ale SUA în Extremul Orient; a eliberat insulele Filipine în primăvara anului 
1945. Fiind martor la capitularea oficială a Japoniei, a devenit de facto 
guvernator al Japoniei postbelice, până în 1949. A comandant forţele ONU în 
Războiul din Coreea în 1950-1951, înainte de a fi destituit (și pensionat) pe motiv 
de insubordonare ostentativă. S-a stabilit la New York, fiind consultat frecvent 
de către președinții SUA din acea vreme. 


A murit pe 5 aprilie 1964, la New York. 


După ce s-a distins in luptă in timpul Primului Război 
Mondial, MacArthur a urcat în ierarhia militară, devenind șef 
de stat-major în 1930. S-a retras în 1937, dar a fost rechemat 
pentru a coordona strategic armata SUA în Extremul Orient, cu 
puţin timp înainte ca atacul japonez de la Pearl Harbor să ducă 
la declararea războiului. MacArthur a fost cel care a supervizat 
capitularea oficială a Japoniei în 2 septembrie 1945 și cel care, 
prezidat ocuparea și administrarea Japoniei de către SUA, pe 
durata următorilor cinci ani. Deși arogant, distant și egoist, 
MacArthur era totodată un om bun la suflet, curajos, cu mult 
spirit de sacrificiu și capabil să insufle lealitate. Era, de 
asemenea, un anticomunist intransigent. 

Contraofensiva din Coreea a fost reușită, trupele lui 
MacArthur debarcând și plasându-se cu îndrăzneală în spatele 
liniilor inamice. Nord-coreenii au fost împinși înapoi dincolo de 
Paralela 38, iar până la sfârșitul lui octombrie au fost forțați sa 
se retragă mult spre nord, până la fluviul Yalu, care era la 
graniţa cu China. Dar s-a mers poate prea departe, din moment 
ce China — fie din cauză că s-a simţit ameninţată, fie doar din 
dorinţa de a nu lăsa ca un regim comunist prieten să fie astfel 
răsturnat (istoricii nu s-au pus de acord) — a reacţionat, 
trimițând o forță armată masivă, formată din peste un milion 
de oameni, care au năvălit peste graniţă, zdrobindu-i pe 
americani și pe aliaţii lor și recucerind capitala Coreei de Sud, 
Seul. 

Conducerea SUA se confrunta cu o nouă criză, care avea să 
provoace o ruptură adâncă. MacArthur considera că drumul 
spre victorie era să poarte război împotriva Chinei 
continentale, folosind forţele aeriene ale SUA (posibil incluzând 
chiar si arme nucleare) si cooptând forțele chineze 


anticomuniste de pe insula Formosa (Taiwan). Superiorul sau 
politic, presedintele democrat Truman, socotea cä era un plan 
extrem de riscant: se temea cä o asemenea extindere a 
räzboiului putea sä declanseze un conflict direct cu Uniunea 
Sovietică, devenită si ea putere nucleară. Când MacArthur a 
continuat să își susțină punctele de vedere prin scrisori și 
declaraţii, inclusiv către politicieni republicani, președintele a 
considerat că era un act de indisciplină, care contravenea 
principiilor democratice potrivit cărora comandanții militari 
trebuiau să se supună politicienilor aleși. MacArthur a fost 
destituit de la comanda armatei. A părut un final nedemn 
pentru o carieră sclipitoare. 

MacArthur a rămas totuși extrem de popular în tara și a fost 
curtat de Partidul Republican, drept un posibil candidat la 
președinție. Congresul l-a invitat să ţină un discurs televizat în 
19 aprilie 1951, în care — constant întrerupt de aplauze și ovatii 
— a rostit cuvinte de rămas-bun, după 50 de ani de militărie. 


Mă adresez vouă, fără resentimente sau amărăciune, în 
amurgul stins al vieţii, având în minte un singur tel: să-mi 
servesc tara. 

...Desi nu am fost consultat anterior deciziei președintelui 
de a interveni în sprijinul Republicii Coreea, acea decizie, din 
punct de vedere militar, s-a dovedit întemeiată, întrucât am 
putut să-i azvârlim înapoi pe invadatori și să le decimăm 
forțele. Victoria noastră era deplină, iar obiectivele noastre 
fuseseră aproape atinse, când China Roșie a intervenit cu forte 
terestre numeric superioare. 

Acest lucru a creat un nou război și o situaţie complet nouă, 
o situaţie care nu a fost luată în considerare atunci când forţele 
noastre au fost trimise împotriva cotropitorilor nord-coreeni; o 
situaţie care necesita noi decizii în sfera diplomatică, pentru a 


permite o ajustare realistă a strategiei militare. Asemenea 
decizii nu au fost luate. 

Deși niciun om întreg la minte nu ar pleda pentru 
trimiterea forțelor noastre terestre in China continentală, o 
variantă ce nu a fost luată în calcul niciodată, noua situaţie 
impunea totuși de urgenţă o revizuire drastică a planificării 
strategice, dacă ţinta noastră era să înfrângem acest nou 
inamic, așa cum îl înfrânseserăm pe cel dinainte. 

În afară de nevoia militară, asa cum o vedeam eu, de a 
neutraliza protecţia de care beneficia inamicul prin plasarea la 
nord de Yalu, am considerat că necesitatea militară în 
desfășurarea războiului cerea: unu, intensificarea blocadei 
noastre economice împotriva Chinei; doi, impunerea unei 
blocade navale împotriva coastei Chinei; trei, anularea 
restricțiilor privind orice acţiuni de recunoaștere aeriene 
deasupra zonelor de coastă ale Chinei și deasupra Manciuriei; 
patru, anularea restricţiilor impuse forțelor Republicii Chineze 
din Formosa, cu suport logistic pentru a contribui la 
operațiunile lor eficiente împotriva inamicului comun. 

Pentru promovarea acestor opinii, toate concepute 
profesionist pentru a susține forțele noastre angajate în Coreea 
și a pune capăt ostilităților cât mai repede cu putinţă și salvând 
nenumărate vieţi din rândul americanilor și al aliaţilor, eu am 
fost aspru criticat în cercuri profane, în special în străinătate, 
deși cunosc că, din punct de vedere militar, opiniile menţionate 
au fost pe deplin împărtășite în trecut de absolut toţi 
conducătorii militari implicaţi în campania din Coreea, inclusiv 
propriii noștri șefi ai Statelor-Majore reunite. 

Am cerut întăriri, dar am fost informat că asemenea întăriri 
nu erau disponibile. Am explicat clar că, dacă nu mi se permite 
să distrug bazele inamicului masate la nord de Yalu, dacă nu mi 
se permite să folosesc forțele chineze prietene din Formosa, 
reprezentând aproximativ 600 000 de oameni, dacă nu mi se 


permite să institui blocada pe coasta Chinei pentru a-i 
împiedica pe comuniștii chinezi să primească ajutor din afară și 
dacă nu existau speranţe pentru întăriri majore, poziţia de 
comandant, din punct de vedere militar, excludea victoria. 


„Există unii care, din diverse 
motive, ar vrea să fie concilianti 
cu China Roșie.“ 


S-au făcut eforturi pentru denaturarea poziției mele. S-a 
spus, de fapt, că aș fi dornic de război. Nimic nu poate fi mai 
departe de adevăr. Cunosc războiul, cum puţini oameni din 
ziua de azi îl cunosc, și nimic nu îmi repugnă mai mult. Am 
pledat de multă vreme pentru completa lui abolire, ținând 
seama că, prin însăși distrugerea pe care o provoacă atât 
prietenilor, cât și dușmanilor, a devenit inutil ca mijloc de 
reglementare a disputelor internaţionale. 

Există unii care, din diverse motive, ar dori o conciliere cu 
China Roșie. Sunt orbi toţi la lecţia clară a istoriei, căci istoria ne 
învaţă negreșit că orice conciliere nu face decât să genereze un 
nou război, și mai sângeros... 

Tocmai m-am despărțit de fiii voștri care luptă în Coreea. Au 
trecut cu bine prin toate încercările acolo și pot să vă raportez, 
fără rezervă, că sunt niște oameni minunati din toate punctele 
de vedere. 

...Imi închei acum cei 52 de ani de serviciu militar. Când m- 
am înrolat în armată, încă în veacul trecut, a fost pentru mine 
împlinirea tuturor sperantelor și visurilor mele de băiat. Lumea 
s-a schimbat radical de nenumărate ori, de când am depus eu 
jurământul pe câmpia de la West Point, iar speranţele și visurile 
s-au spulberat de mult, dar încă îmi amintesc refrenul uneia 
dintre cele mai populare balade din cazarmă, în acea vreme, 
care proclama cu multă mândrie: „Bătrânii oșteni nu mor 


niciodată, ci doar dispar“. 

Și, aidoma bătrânului oștean din acea baladă, îmi închei și 
eu cariera militară și doar dispar, un bătrân ostaș care a 
încercat să-și facă datoria, asa cum Dumnezeu l-a luminat să-și 
vadă acea datorie. 

La revedere. 


„Cultul 


personalităţii “ 


NIKITA HRUSCIOV 


Discurs secret de denuntare a crimelor lui Stalin, la al XX-Aea 
Congres al Partidului Comunist, 25 fobruario 1956 

In 25 februarie 1956, prim-secretarul Partidului Comunist 
Sovietic, Nikita Hrusciov, s-a adresat celor peste 1 300 de 
delegaţi reuniți la al XX-lea Congres al partidului, într-o ședință 
cu ușile închise. Într-o cuvântare care a ţinut câteva ceasuri, în 
fata unui auditoriu captivat, uneori indignat, dar adesea 
entuziasmat, Hrușciov a  înfierat necruţător caracterul, 
comportamentul, politicile și cruzimile omului care condusese 
Uniunea Sovietică timp de 30 de ani: Iosif Stalin. 


NIKITA HRUȘCIOV 


S-a născut pe 17 aprilie 1894, la Kalinovka, Rusia, lângă graniţa ucraineană. 

Slab educat, a devenit muncitor metalurgist. S-a înscris în Partidul Bolșevic în 
1918, a luptat în Războiul Civil din Rusia, apoi s-a ridicat ierarhic în Partidul 
Comunist Ucrainean; prin transfer, a devenit secretar adjunct, apoi prin- 
secretar în Partidul de la Moscova. A deţinut funcţia de prim-secretar al 
Partidului Comunist Ucrainean, în perioada 1938-1947, și a intrat în Biroul 
Politic. Bánuit de simpatii pentru ţărani ucraineni, a căzut în dizgrație si a fost 
retrogradat în partid. După moartea lui Stalin în 1953, a avut abilitatea de a-și 
învinge rivalii din Biroul Politic, devenind secretar al PCUS, apoi prim-secretar. 
În 1957 a reușit să-l îndepărteze din conducerea efectivă a PCUS pe principalul 
său rival Gh. Malenkov, devenind conducătorul de facto al naţiunii. Pe plan 
intern, a urmărit descentralizarea procesului decizional, creșterea producţiei 
agricole și a consumului de mărfuri, suprimarea religiei (deși, în general, a 
promovat libertatea de exprimare), promițând un stat cu adevărat comunist 
într-o perioadă de 20 de ani. Pe plan internaţional, diversele crize succesive — 
revoluţia din Ungaria, tulburările din Polonia și încercarea lui de amplasare a 
unor rachete nucleare în Cuba (capabile să lovească Statele Unite) — au fost 
ameliorate prin Tratatul de Interzicere parțială a Testelor Nucleare, din 1963. În 
1964, cu o popularitate în declin în Partid, în armată și în instituţiile statului, a 
fost îndepărtat de la putere. Ulterior, și-a redactat memoriile, care au fost 
publicate în Occident. 

A murit pe 11 septembrie 1971, la Moscova. 


Formuländ un adevärat rechizitoriu, din care nu lipsea 
retorica marilor idei, si declarändu-si cu abilitate adeziunea 
ideologicä fata de Lenin, pärintele Revolutiei Ruse, Hrusciov a 
demolat versiunea oficială a statului stalinist. A zugrăvit tabloul 
unei megalomanii dezläntuite si brutale, în care Stalin furase 
efectiv conducerea sovietelor după moartea lui Lenin, iar apoi 
pervertise principiile revoluţionare pentru a crea un „cult al 
personalităţii“. Hrușciov a descris cum Stalin a folosit violența 
ca politică de stat — vendete, epurări, procese înscenate, 
deportări în masă, execuţii ilegale, intemnitári — și ca modus 
vivendi, motivul primordial (dacă a existat vreodată) fiind nu să 
învingă amenințările reale la adresa poporului sovietic sau a 
Partidului Comunist, ci să-și satisfacă paranoia de despot. 

Până la un punct, Hrușciov putea conta pe faptul că 
membrii partidului aflaţi în sală aveau să ofteze usurati la 
auzul acelor dezvăluiri. Suferințele pe care le relata își găseau, 
desigur, ecoul în sufletul multora dintre cei prezenţi, dacă nu în 
mod direct, cu siguranță prin experiențele rudelor și ale 
prietenilor. Totuși, expunerea fără menajamente a acelor 
realităţi era șocantă în sine, iar Hrușciov — adesea satirizat 
drept un ţăran necioplit — a continuat să dezvăluie nemilos 
detalii uimitoare, până atunci necunoscute, despre anihilarea 
unor membri de partid leali. 

Unul dintre motivele pentru care totul părea atât de șocant 
era faptul că, sub nenumărate aspecte, „cultul personalităţii“ își 
atinsese scopul. „Tătucul“ Stalin, cum fusese venerat de popor 
(și pe plan international — „Uncle Joe“), era conducătorul 
înţelept și ferm, care asigurase victoria ţării în „Marele Război 
pentru apărarea patriei“ cu Germania nazistă. Și tot Stalin 
reușise apoi să extindă puterea sovietică și prestigiul partidului, 
prin formarea blocului sovietic în Europa Centrală si 


Răsăriteană. Dar si in acest domeniu, Hrușciov a lovit 
necruţător și, în câteva pasaje extrem de bine primite de public, 
l-a blamat pe Stalin, care își arogase meritele victoriei în război, 
nesocotind jertfele adevaratilor eroi — poporul sovietic si 
forțele armate ale URSS. Mai mult chiar, a adus documente 
doveditoare, acuzându-l pe Stalin pentru greșelile catastrofale 
comise la începutul războiului, când lăsase tara nepregatitá în 
faţa invaziei inamicului. Cuvântarea avea nenumărate ţinte. 
Hrușciov trăgea încă sforile pentru a-și consolida poziţia, 
subminarea colegilor prostaliniști fiind în avantajul său. De 
asemenea, a avut grijă să treacă sub tăcere propria-i tactică de 
colaborare fata de unele fărădelegi și măsuri politice, din 
perioada când fusese la conducerea Partidului Comunist din 
Ucraina. Totuși, nu neîntemeiat, epoca Hrușciov în istoria 
Uniunii Sovietice, până în 1964, a rămas cunoscută drept 
perioada ,dezghetului”, datorită unei liberalizări a vieţii sociale 
și politice. 

Deși considerată drept informaţie secretă, cuvântarea lui 
Hrușciov a răzbit curând pe plan internaţional, apărând în New 
York Times și alte publicaţii, cu urmări profunde, chiar dacă 
adesea neintentionate. Reformatorii și naționaliștii din blocul 
sovietic s-au simţit impulsionati, dar în Ungaria tentativa de 
liberalizare a regimului și de ieșire din Pactul de la Varșovia a 
dus la o intervenţie militară sovietică. Pentru China condusă de 
președintele Mao, discursul a contribuit la adâncirea rupturii 
cu Uniunea Sovietică, pe tema direcţiei pe care trebuia s-o 
urmeze comunismul mondial. Pentru Hrușciov, consecinţele 
enumerate mai sus au dus la înlăturarea sa în 1964, când a fost 
forţat sá se retragă din viata politică. 


Tovarăși! În raportul Comitetului Central la al XX-lea Congres al 
Partidului, precum și într-o serie de cuvântări ale delegaților la 


congres... s-a vorbit mult despre cultul personalitätii si despre 
consecintele lui nocive. 

După moartea lui Stalin, Comitetul Central a început să 
implementeze politica de a explica, în mod concis și 
fundamentat, de ce este de nepermis și străin de spiritul 
marxism-leninismului să ridici în slávi un individ, sá il 
transformi într-un supraom înzestrat cu trăsături 
supranaturale, asemenea unui zeu. Un asemenea om, se 
presupune, știe tot, vede tot, gândește în locul tuturor, poate 
face orice, este infailibil în comportamentul său. 

O asemenea credință despre un om, si în mod special 
despre Stalin, a fost cultivată printre noi timp de multi ani... 

Deoarece nu toţi înţeleg încă pe deplin consecinţele practice 
rezultând din cultul personalităţii, imensele neajunsuri cauzate 
de încălcarea principiului conducerii colective a partidului și de 
acumularea unei puteri uriașe și nelimitate în mâinile unei 
singure persoane, Comitetul Central consideră absolut necesar 
să pună la dispoziţia celui de-al XX-lea Congres al PCUS 
materiale legate de acest subiect... 

Temându-se pentru soarta viitoare a partidului și a naţiunii 
sovietice, V.I. Lenin a făcut o caracterizare absolut corectă a lui 
Stalin. El a atras atenţia că era necesar să se aibă în vedere 
neacceptarea lui Stalin ca secretar general, deoarece Stalin era 
excesiv de dur, nu avea o atitudine cuviincioasă fata de 
tovarășii lui, era capricios și abuza de putere... 


„Stalin a inventat conceptul de 
«dușman al poporului». “ 


Stalin nu lucra cu oamenii prin persuasiune, lămuriri și 
cooperare răbdătoare, ci impunändu-si conceptele si 
pretinzând supunere absolută față de opinia lui. Oricine se 
împotrivea acestor concepte sau încerca să își demonstreze 


punctul de vedere si justetea pozitiei sale era sortit sa fie 
îndepărtat de la conducerea colectivă, urmând ulterior să fie 
anihilat moral și fizic... 

Stalin a inventat conceptul de „dușman al poporului“. Acest 
termen, în mod automat, anula necesitatea ca erorile ideologice 
ale unui om sau ale unor oameni angajaţi într-o controversă să 
fie limpede dovedite. Permitea folosirea celor mai crude măsuri 
de reprimare, încălcând toate normele legalităţii revoluţionare, 
împotriva oricărui individ care, de o manieră sau alta, nu era 
de acord cu Stalin, împotriva celor care erau doar bänuiti de 
intenții ostile, împotriva celor care aveau reputaţia de 
adversari. Conceptul de „dușman al poporului“ elimina efectiv 
posibilitatea oricărui tip de luptă ideologică sau dreptul de a-ţi 
exprima opiniile asupra unui subiect sau altuia... Per ansamblu, 
singura dovadă de vinovăţie folosită de fapt, contrar tuturor 
normelor juridice în vigoare, era „mărturisirea“ acuzatului 
însuși. Așa cum au demonstrat investigaţiile ulterioare, 
„mărturisirile“ erau dobândite prin constrângeri fizice asupra 
acuzatului. 


„Adesea încălcând toate normele 
existente ale moralei și ale 
legislaţiei sovietice.“ 


... (Stalin) a renunţat la metoda leninistă de convingere și 
educare, a abandonat metoda luptei ideologice, preferând în 
schimb violenta administrativă, represiunile în masă si 
teroarea. A acţionat pe scară tot mai largă și cu mai mare 
îndârjire prin intermediul organelor punitive, în același timp 
încălcând adesea toate normele existente ale moralei și ale 
legislaţiei sovietice. 

Atitudinea samavolnică a unei singure persoane a încurajat 
și a permis samavolnicia altora. Arestări în masă și deportări 


afectând mii de oameni, execuţii fără procese și fără o 
investigare normală — toate au creat o stare generală de 
insecuritate, teamă și chiar disperare. 

„„„Comisia a prezentat prezidiului Comitetului Central 
(Biroul Politic) materiale lungi și bine documentare privind 
represiunile în masă împotriva delegaților la cel de-al XVII-lea 
Congres al Partidului și împotriva membrilor Comitetul Central 
aleși la acel congres. Aceste materiale au fost studiate de 
prezidiu. 

S-a stabilit că dintre cei 139 membri și candidați ai 
Comitetului Central care au fost aleși la al XVII-lea Congres (din 
1934), 98 de persoane, adică 70 la sută, au fost arestate și 
impuscate... Singurele motive... au fost deoarece comuniști 
onești erau defaimati, se fabricau acuzaţii împotriva lor, iar 
legalitatea revoluţionară era grav subminată. 

„Când ne uităm la multe dintre romanele, filmele și studiile 
noastre istorice și științifice, constatăm că rolul lui Stalin în 
Marele Război pentru Apărarea Patriei (al Doilea Război 
Mondial) pare întru totul improbabil. Stalin prevăzuse totul... 
Victoria legendară obţinută prin puterea armată a patriei 
sovietelor, graţie poporului nostru eroic, este atribuită, în acest 
tip de roman, film și studiu științific, doar geniului strategic al 
lui Stalin. 


„Nu Stalin, ci întregul partid... 
întreaga națiune sovietică... au 
asigurat victoria în Marele 
Război pentru Apărarea Patriei.“ 


..In timpul războiului si după război, Stalin a avansat teza 
că tragedia pe care poporul nostru a trăit-o în prima parte a 
războiului a fost rezultatul unui „atac“ neașteptat lansat de 
germani contra Uniunii Sovietice. Dar, tovarăși, lucrul acesta 


este complet neadevärat. Imediat ce Hitler a venit la putere in 
Germania, și-a asumat misiunea de a lichida comunismul. 
Fasciștii spuneau asta fățiș. Nu își ascundeau planurile... Nu 
Stalin, ci întregul partid, guvernul sovietic, eroica noastră 
armată, talentatii ei comandanţi și bravi soldaţi, întreaga 
naţiune sovietică — toate acestea laolaltă au asigurat victoria în 
Marele Război pentru Apărarea Patriei. 

...S1 a fost oare fără știința lui Stalin daca multe dintre cele 
mai mari întreprinderi și orașe au primit numele lui? A fost 
oare fără știința lui dacă monumente închinate lui Stalin s-au 
ridicat în întreaga tara — aceste „memoriale în viata“? 

Tovarăși! Trebuie să abolim definitiv cultul personalității... 


„Nu intrebati ce poate 
face ţara voastră 
pentru voi“ 


Discurs prezidential inaugural, 20 ianuarie 1961 


„Ich bin ein Berliner“ 


Discurs la Zidul Berlinului. aparand democratia. 26 iunie 1963 


JOHN F. KENNEDY 





Scurta presedintie a lui John F. Kennedy poartä un fel de 
aureolä in memoria Americii moderne. Continuä sä reprezinte 
un anumit tip de idealism, chiar dacä acum se cunosc mult mai 
multe lucruri despre defectele personale ale lui Kennedy. Unul 
dintre motivele acestei persistente a farmecului său vine din 
faptul că, deși acţiunile sale concrete au fost curmate prin 
asasinarea lui în 1963, conotatia cuvintelor lui a căpătat 
amploare peste timp. Frazele rostite de el reprezintă un 
potenţial, ceea ce ar fi putut să înfăptuiască, dacă i s-ar fi lăsat 
răgazul necesar. 


JOHN F. KENNEDY 


S-a näscut in 29 mai 1917, la Brookline, Massachusetts, intr-o familie bogatä de 
irlandezi americani. 

A fäcut studii la Choate School si (din 1936) la Universitatea Harvard, a fost in 
Anglia in 1938, unde tatäl säu, Joseph, era ambasador. S-a inrolat in marina 
militară a SUA in 1940 si a fost decorat pentru faptele sale de vitejie în salvarea 
echipajului de pe torpilorul său în 1943. Reprezentând al 11-lea District din 
Massachusetts, ca democrat, a avut un prim mandat (dintre cele trei în total) în 
Camera Reprezentanţilor a SUA, înainte de a fi ales în Senat, în 1952. În 1953, s-a 
căsătorit cu Jacqueline Bouvier și, în 1957, a câștigat Premiul Pulitzer pentru 
cartea Curajul în politică. După victoria în alegerile prezidenţiale, a fost 
învestit în funcţie în 1961. Printre evenimentele din timpul președinției lui se 
numără: tentativa eșuată de răsturnare a lui Fidel Castro în Cuba (eșecul din 
„Golful Porcilor“), criza din Berlin, soldată cu construirea Zidului Berlinului, 
introducerea unei legi a drepturilor civile în Congres, Criza Rachetelor din Cuba 
și semnarea Tratatului de interzicere a testelor nucleare, începuturile susținute 
ale unui program spaţial al SUA și un plan de combatere a sărăciei. 

A fost asasinat (împușcat) în 22 noiembrie 1963, la Dallas, Texas, de către Lee 
Harvey Oswald. 


La värsta de 43 de ani, era cel mai tänär si primul romano- 
catolic dintre președinții aleși. Venirea lui la Casa Albă, in 20 
ianuarie 1961, a urmat unei victorii electorale strânse asupra 
rivalului sau republican, Richard Nixon, care fusese 
vicepreședinte timp de opt ani. Kennedy a promovat teoria 
„Noilor Frontiere“ pentru a combate declinul economic, a 
pledat pentru o politică robustă în afacerile externe și în 
domeniul apărării (susținând că președintele Eisenhower 
îngăduise un declin al influenţei Americii) și a câștigat sprijinul 
afro-americanilor, contribuind la eliberarea din închisoare a lui 
Martin Luther King, arestat din cauza activităţii lui în sprijinul 
drepturilor civile în Georgia. După preluarea funcției, Kennedy 
a numit un Cabinet format din tineri capabili, inclusiv fratele 
său Robert (35 de ani) și câţiva republicani. Împreună cu 
superba sa Primă Doamnă, Jacqueline, chipeșul Jack Kennedy 
prezida peste o Casă Albă poreclită „Camelot“, încurajând 
activitatea artistică și intelectuală. Totul părea ca un fel de 
renaștere a unei Americii puternice, privind spre viitor, dar 
totuși liberală. 

Kennedy era un admirator al excelentei in oratorie, 
șlefuindu-și si editändu-si discursul inaugural cu două luni 
înainte de a-l rosti. Discursul spune mult despre lumea în 
timpul Războiului Rece și tratează pe larg locul Americii în acea 
lume. Kennedy își accepta „rolul de apărător al libertăţii aflate 
în mare pericol“. Promitea că „această emisferă intenționează 
să rămână stăpână asupra propriei case“ si — cu premonitie — 
avertiza Uniunea Sovietică (deși nu o numea explicit) să aibă 
grijă ca „puterile sumbre ale distrugerii dezlántuite de știință sa 
nu cufunde întreaga omenire într-o distrugere accidentală sau 
plănuită“. Dar, totodată, profita de propria-i imagine de 
schimbare juvenilă pentru a afirma că era posibil, cu bună- 
credință, „să începem de la capăt“. Încheia cu apelul patriotic 
adresat compatriotilor săi: „Nu întrebaţi ce poate face America 


pentru voi; întrebaţi ce puteţi face voi pentru ţara voastră“. Mai 
putin se știe că în continuare Kennedy a spus: „Concetäteni ai 
lumii, nu întrebaţi ce va face America pentru voi, ci ce putem 
împreună să facem pentru libertatea omului“. 

Peste treizeci și patru de luni de atunci, totul s-a terminat, 
când președintele a fost ucis prin împușcare, în Texas. Până 
atunci, intrase în conflict cu „puterile sumbre ale distrugerii“ în 
timpul Crizei Rachetelor din Cuba, în octombrie 1962. În timpul 
acelor 13 zile, s-a opus consilierilor săi mai radicali care — ca 
răspuns la acțiunea sovieticilor de amplasare a unor rachete 
nucleare în Cuba — propuneau o ripostă armată. A urmat 
semnarea istoricei Convenții de interzicere a testelor nucleare, 
în 1963. Economia americană făcea progrese mari, legislaţia 
pentru drepturile civile era acum pe agenda de lucru, iar 
Kennedy (reactionänd la recentele succese ale sovieticilor în 
tehnologia spaţială) promitea să trimită un om pe lună, până la 
sfârșitul deceniului. Totuși, implicarea Americii în Vietnam 
devenea o chestiune majoră, pe care Kennedy o numea „cea 
mai gravă problemă pe care o avem“. 


Domnule vicepreședinte (Lyndon) Johnson, domnule președinte 
al Camerei, domnule ministru de Justiţie, domnule președinte 
Eisenhower, domnule vicepreşedinte Nixon, domnule 
preşedinte Truman, venerabil cler, concetäteni: Onorăm astăzi 
nu victoria unui partid, ci celebrarea libertății, simbolizând 
deopotrivă un sfârşit si un început, semnificând reînnoire, dar 
si schimbare. Căci am jurat in fața voastră si a Dumnezeului 
Atotputernic același solemn jurământ pe care înaintașii noștri l- 
au instituit acum un veac și trei sferturi. 

Lumea este foarte diferită acum. Căci omul are în mâinile 
lui de muritor puterea de a aboli toate formele de sărăcie 
umană și toată formele de viata umană. Și totuși aceleași 


convingeri revolutionare pentru care inaintasii nostri s-au 
luptat sunt incä valabile pe tot globul — convingerea cä 
drepturile omului vin nu din generozitatea statului, ci din mâna 
lui Dumnezeu. 

Nu putem uita astăzi că noi suntem moștenitorii acelei 
prime revoluții. Pornind din acest moment si loc, să afle toţi 
prietenii și vrăjmașii deopotrivă că făclia a fost transmisă unei 
noi generaţii de americani — născuţi în acest secol, caliti în 
război, disciplinati sub o grea și amară pace, mândri de 
moștenirea noastră străveche — și neconcepând să vadă sau să 
permită lenta pieire a acelor drepturi umane, cărora această 
naţiune le-a fost mereu devotată și cărora le suntem devotați 
azi, acasă și pretutindeni în lume. 

Sá afle orice naţiune, indiferent dacă ne vrea binele sau 
răul, că noi vom plăti orice preţ, vom suporta orice povară, vom 
înfrunta orice greutate, vom susține orice prieten, ne vom 
opune oricărui vrajmaș — pentru a asigura supraviețuirea și 
victoria libertăţii. 

Pentru asta, facem legământ — și pentru alte idealuri, de 
asemenea. 

Fata de acei vechi aliaţi, cu care împărtășim aceleași origini 
spirituale și culturale, facem legământul de lealitate, ca niște 
prieteni credincioși. Uniti, există puţine lucruri pe care să nu le 
putem face într-o sumedenie de acțiuni în cooperare. Divizati, 
prea puţin putem face, căci nu ne încumetăm să înfruntăm o 
puternică soartă potrivnică și să fim spulberati. 

Faţă de acele noi state cărora le urăm bun venit în rândul 
țărilor libere, ne dăm cuvântul de onoare că o formă de control 
colonial nu va fi fost înlăturată doar pentru a fi înlocuită cu o 
tiranie mult mai drastică. Nu ne vom aștepta să sprijine mereu 
opțiunile noastre. Dar vom spera mereu să aibă tăria să-și 
susțină propria libertate și să își aducă aminte că, în trecut, cei 
care cu nesábuintá au vrut puterea, călărind pe spinarea 


tigrului, au sfärsit devorati de el. 


„Dacă o societate liberă nu îi 
poate ajuta pe cei multi și săraci, 
nu poate nici să-i salveze pe cei 
puțini și bogați.“ 


Fata de acele popoare trăind în colibe si sate pe jumătate 
din glob, luptându-se să rupă lanţurile mizeriei în masă, facem 
legământul de a depune toate eforturile pentru a-i ajuta să se 
ajute singuri, indiferent de perioada de timp necesară — nu din 
cauză că și comuniștii ar putea face asta, nu din cauză că vrem 
voturile lor, ci fiindcă așa este just. 

Dacă o societate liberă nu îi poate ajuta pe cei mulţi și 
săraci, nu poate nici să-i salveze pe cei puţini și bogați. 

Fata de republicile noastre surori, de la sud de graniţă, 
facem un legământ special: să prefacem vorbele noastre bune 
în fapte bune, într-o nouă alianță pentru progres, să ajutăm 
oamenii liberi și guvernele libere să azvârle definitiv lanţurile 
sărăciei. Însă această pașnică revoluţie a speranţei nu poate 
deveni prada unor puteri ostile. Fie ca toţi vecinii nostri să afle 
că ne vom alătura lor pentru a ne opune agresiunii sau 
subversiunii pretutindeni în Americi. 

Și fie ca orice altă putere străină să afle că această emisferă 
intenționează să rămână stăpână în propria-i casă. 

Faţă de acea adunare mondială de state suverane, care este 
Organizaţia Naţiunilor Unite, speranța noastră supremă într-o 
eră când instrumentele de război au întrecut cu mult 
intrumentele de pace, ne reînnoim sprijinul și legământul să 
prevenim riscul de a se vedea transformată într-un simplu 
forum pentru dispute sterile, să îi consolidăm pavăza pentru 
apărarea statelor noi și slabe, și să lărgim aria în care 
documentele ei pot avea valabilitate. 


In sfärsit, acelor natiuni care ar putea deveni un adversar 
pentru noi, le oferim nu un legämänt, ci o rugäminte: ca ambele 
parti să înceapă din nou făurirea păcii — înainte ca puterile 
sumbre ale distrugerii dezläntuite de știință sá nu cufunde 
întreaga omenire într-o autodistrugere accidentală sau 
plănuită. 

Nu ne încumetăm să-i ispitim prin slăbiciune (pe adversari). 
Căci, doar atunci când armele noastre sunt neîndoielnic 
suficiente, putem și noi să fim neîndoielnic siguri că nu vor fi 
niciodată folosite. Dar nicicând două mari și puternice grupuri 
de naţiuni nu vor avea avantaje din demersul nostru actual — 
ambele parti excesiv de împovărate de costurile armelor 
moderne, ambele părți pe drept cuvânt alarmate de constanta 
răspândire a atomului ucigaș, dar totuși ambele întrecându-se 
să modifice acel incert echilibru al terorii care oprește războiul 
final al omenirii. Așadar, să începem de la capăt — 
reamintindu-ne de ambele parti că politetea nu este un semn de 
slăbiciune, iar sinceritatea trebuie întotdeauna probată. 


„Să nu negociem niciodată din 
frică. Dar nici să nu ne fie frică 
să negociem. “ 


Sá nu negociem niciodată din frică. Dar nici sá nu ne fie 
frică să negociem. 

Mai bine, ambele parti să exploreze ce probleme ne unesc 
în loc să critice aspru problemele care ne despart. 

Mai bine, pentru prima oară, ambele parti să formuleze 
propuneri precise și serioase pentru inspectarea și controlul 
armamentului și să plaseze puterea absolută de a distruge alte 
naţiuni sub controlul absolut al tuturor naţiunilor. 

Mai bine, ambele parti să urmărească să invoce minunile 
științei în loc de terorile ei. Împreună să explorám stelele, sá 


cucerim deserturile, să eradicăm bolile, să sondăm adâncurile 
oceanelor și să încurajăm artele și comerţul. 

Mai bine, în sfârșit, ambele parti sá se unească pentru a 
asculta, în toate colțurile pământului, porunca lui Isaia, care 
spune — „dezlegati legăturile jugului... si dati drumul celor 
asupriti“. 

Și dacă, asemenea unui cap de pod, o oază de cooperare 
poate împinge înapoi jungla de suspiciuni, atunci ambele parti 
să se unească în crearea unui nou tel — nu un nou echilibru de 
putere, ci o nouă lume a ordinii de drept — unde cei puternici 
sunt corecti, și cei slabi sunt în siguranţă, și pacea este salvată. 

Toate acestea nu se vor încheia în o sută de zile. Și nici nu se 
vor încheia în o mie de zile; nici pe durata acestei Administratii; 
nici chiar poate pe durata vieții noastre pe această planetă. Dar 
haideţi măcar să începem. 

În mâinile voastre, concetätenii mei, mai mult decât în 
mâinile mele, va sta succesul final sau eșecul demersului 
nostru. De când aceasta tara a fost întemeiată, fiecare generaţie 
de americani a fost chemată să dea dovada lealitátii ei. 
Mormintele tinerilor americani care au răspuns la chemarea 
sub arme sunt presărate pe tot globul. 

Acum goarna ne cheamă din nou — nu sub arme, deși arme 
ne trebuie — nu în bătălie, deși de bătălie suntem pregătiţi —, ci 
ne cheamă să purtăm povara unei lungi lupte crepusculare, an 
după an, bucurându-ne în speranţă, räbdätori în tribulatii, o 
luptă împotriva inamicilor comuni ai omului: tiranie, sărăcie, 
boală și război. 

Putem oare făuri împotriva acestor dușmani o măreaţă și 
globală alianță, Nord și Sud, Est și Vest, care să poată garanta o 
existență mai îndestulătoare pentru întreaga rasă umană? Vreti 
să vă aläturati în acest istoric efort? 

În lunga istorie a lumii, doar câtorva generaţii li s-a hărăzit 
menirea să apere libertatea, la ceas de mare primejdie. Eu nu 


mă dau înapoi de la această răspundere — o primesc bucuros. 
Nu cred că vreunul dintre noi ar vrea să fie în locul altuia sau al 
altei generații. Energia, credinţa și devotamentul cu care venim 
să împlinim această strădanie vor strălumina tara noastră și pe 
toți cei care o slujesc. lar strălucirea acelui foc poate cu 
adevărat să lumineze lumea. 


„Intrebati ce puteţi face voi 
pentru tara voastră.“ 


Așadar, concetäteni americani, nu întrebaţi ce poate face 
tara voastră pentru voi; întrebaţi ce puteţi face voi pentru tara 
voastră. 

Concetäteni ai lumii, nu întrebaţi ce va face America pentru 
voi, ci ce putem împreună să facem pentru libertatea omului. 

În sfârșit, indiferent dacă sunteţi cetăţeni ai Americii sau 
cetățeni ai lumii, cereti-ne nouă, celor de aici, aceleași înalte 
standarde de putere și sacrificiu, pe care și noi vi le cerem vouă. 
Având drept sigură răsplată o conștiință curată, având istoria 
drept judecător final al faptelor noastre, să pornim înainte spre 
a conduce tara pe care o iubim, rugându-ne pentru 
binecuvântarea Lui și ajutorul Lui, dar știind că aici pe pământ 
lucrarea lui Dumnezeu trebuie cu adevărat să fie a noastră. 


Orașul Berlin fusese, începând din 1945, creuzetul Războiului 
Rece. A fost împărțit, după al Doilea Război Mondial, în zone de 
influenţă controlate de SUA, URSS, Marea Britanie și Franţa, dar 
ulterior zona sovietică s-a contopit cu statul comunist clientelar 
Republica Democrată Germania, lăsând restul — Berlinul de 
Vest — în postura unui avanpost democratic și capitalist, 
înconjurat de RDG. Pe măsură ce libertăţile și standardele de 
viata continuau sá se deterioreze in RDG, prin comparaţie cu 


„miracolul economic“ al Republicii Federale Germania, oamenii 
au început sa migreze în Berlinul de Vest, din sectorul 
Berlinului de Est, peste liniile de separare încă deschise. Pentru 
a opri acest exod, germanii din Est au construit Zidul Berlinului 
în vara anului 1961, exact la marginea sectorului lor. O barieră 
fizică din beton, sârmă ghimpată și turnuri de pază înconjura 
acum Berlinul de Vest. 

Pentru democratiile occidentale, Zidul Berlinului a devenit 
simbolul grăitor al eșecurilor sistemului comunist, iar Berlinul 
de Vest — expresia vitală a apărării popoarelor libere. În 26 
iunie 1963, Kennedy a subliniat acest simbolism într-un discurs 
insufletitor adresat locuitorilor Berlinului de Vest, în care s-a 
identificat cu cetăţenii orașului, rostind celebrele cuvinte „Ich 
bin ein Berliner“ — „Sunt un berlinez“. 


Sunt mândru să vin în acest oraș, ca oaspete al distinsului 
vostru primar, care a întruchipat pentru întreaga lume spiritul 
de luptă al Berlinului de Vest. Și sunt mândru să vizitez 
Republica Federală (Germania), împreună cu distinsul vostru 
cancelar, care de atâţia ani a condus Germania pe calea 
democraţiei, a libertăţii și a progresului, și să vin aici în 
compania concetäteanului meu american, generalul Clay, care a 
fost în acest oraș în timpul celor mai grele momente de criză și 
care va veni din nou, dacă va fi vreodată nevoie. 

Acum două mii de ani, nu exista mândrie mai mare, decât 
să te poţi lăuda spunând civis Romanus sum (sunt cetăţean 
roman). Astăzi, în lumea libertăţii, nu există mândrie mai mare, 
decât să te poţi lăuda spunând Ich bin ein Berliner. 

„Există multi oameni în lume care efectiv nu înţeleg sau 
spun că nu înţeleg care este marea diferență dintre lumea 
liberă și lumea comunistă. Să vină atunci la Berlin. 

Există unii care spun că sistemul comunist este valul 


viitorului. Să vină atunci la Berlin. 


„Libertatea are multe dificultăți 
și democrația nu este perfectă.“ 


Și există unii care spun că, în Europa și altundeva, putem 
lucra cu comuniștii. Să vină atunci la Berlin. 

Și există chiar și câțiva care spun că într-adevăr 
comunismul este un sistem nefast, dar ne permite să facem 
progrese economice. Lass’ sie nach Berlin kommen. Să vină 
atunci la Berlin. 

Libertatea se lovește de multe dificultăţi și democraţia nu 
este perfectă. Dar noi nu a trebuit niciodată să ridicăm un zid 
pentru a-i ţine pe oameni lângă noi — pentru a-i împiedica să 
nu plece de la noi. Vreau să spun, în numele compatriotilor mei 
care trăiesc la mii de mile de-aici, de cealaltă parte a 
Atlanticului, care sunt foarte departe de voi, că toţi sunt extrem 
de mândri că au putut împărtăși cu voi, chiar și de la distanţă, 
povestea ultimilor 18 ani. Nu cunosc oraș sau localitate, care să 
fi suferit un asediu timp de 18 ani și care să continue să trăiască 
manifestând acea vitalitate și forță, și speranţă, și fermitate, pe 
care le are Berlinul de Vest. 

Deși zidul reprezintă cea mai evidentă și cea mai vie dovadă 
a eșecurilor sistemului comunist — în văzul întregii lumi —, nu 
simțim nicio satisfacție pentru asta; căci acest zid, așa cum a 
spus primarul vostru, este o jignire nu numai la adresa istoriei, 
ci o jignire și la adresa umanităţii, separând familii, divizând 
soți și soții și fraţi și surori, și divizând un popor care vrea sá se 
unească. 


„Ridicati ochii dincolo de 
primejdiile de azi, spre 
speranţele de mâine. “ 


Ceea ce este valabil pentru acest oras este valabil pentru 
Germania: o pace realä, durabilä in Europa nu va putea 
niciodată să fie asigurată, atâta timp când un german din patru 
este lipsit de dreptul elementar al omului liber, acela de a avea 
libertatea de a alege. În 18 ani de pace și bunä-credintä, această 
generaţie de germani a dobândit dreptul de a fi liberă, inclusiv 
dreptul de a-și reuni familiile și națiunea într-o pace durabilă, 
cu bunăvoință fata de întregul popor. 

Traiti într-o insulă apărată a libertăţii, dar viata voastră este 
parte din întreg. Permiteti-mi, așadar, să vă rog, în încheiere, să 
vă ridicaţi ochii dincolo de primejdiile de azi, spre speranţele de 
mâine, dincolo de libertatea doar a acestui oraș Berlin sau a 
țării voastre Germania, spre propășirea libertăţii pretutindeni, 
dincolo de zid, spre ziua împăcării cu dreptatea, dincolo de voi 
înșivă și de noi înșine, spre întreaga omenire. 

Libertatea este indivizibilă, iar dacă un singur om este 
înrobit, oamenii toţi nu sunt liberi. Dacă toți sunt liberi, atunci 
putem privi înainte spre ziua când acest oraș va fi reunificat ca 
un întreg, și această tara și acest măreț Continent al Europei 
laolaltă pe un glob pașnic și încrezător. Când ziua aceea va veni 
într-un final, așa cum sigur va fi, populaţia Berlinului de Vest 
poate avea sobra satisfacţie de a fi fost în linia întâi timp de 
aproape două decenii. 

Toţi oamenii liberi, oriunde ar trăi, sunt cetăţeni ai 
Berlinului. 

Și, prin urmare, ca om liber, eu sunt mândru să rostesc 
cuvintele Ich bin ein Berliner. 


„Eu am un vis“ 


Drscurs despre dreptunie civie, la Memonalui Lincoin, 
28 august 1963 


„Eu am văzut pământul 
făgăduinţei “ 


Discurs despre drepturile civile, in ajunul asasinării lui, 
3 aprıhe 1968 


MARTIN LUTHER KING, JR 


N 





In 1955, in orasul Montgomery, Alabama, o croitoreasä afro- 
americană s-a așezat pe un loc în autobuz, in partea rezervată 
albilor. Când șoferul i-a cerut Rosei Park să se mute în spate, 
conform legilor de segregare din acel stat, aceasta a refuzat. 
Arestarea ei ulterioară a declanșat boicotarea autobuzelor din 
Montgomery, organizată de locuitorii de culoare, ceea ce a dus 
la istorica decizie prin care Curtea Supremă a SUA a scos în 
afara legii segregatia rasială în mijloacele de transport în 
comun. Liderul boicotului a fost un pastor baptist tânăr, 
deținătorul unui doctorat în teologie: Martin Luther King, Jr. 


MARTIN LUTHER KING, JR 


S-a născut pe 15 ianuarie 1929, în Atlanta, Georgia; tatăl său i-a schimbat numele 
primit la naștere (Michael King), în amintirea teologului Reformei, Martin 
Luther. 

A studiat sociologia la Morehouse College, Atlanta, și apoi a obţinut un doctorat 
în teologie, la Boston University. A devenit pastor baptist în Montgomery, 
Alabama, și a condus Boicotul Autobuzelor din Montgomery, în 1955-1956. A 
fondat, alături de alţii, o organizaţie pentru drepturile civile, Southern 
Christian Leadership Conference (1957), iar in 1958 a scăpat cu viata după ce a 
fost înjunghiat, în timpul unei sesiuni de autografe. În 1960, a devenit pastor la 
Ebenezer Baptist Church, în cartierul său natal, in Atlanta. A ţinut un discurs în 
faţa celor 250 000 de susţinători ai „Marsului spre Washington“ în 1963, iar in 
1964 a primit Premiul Nobel pentru Pace. În 1968, a început o nouă campanie a 
„Oamenilor Săraci“. 

A fost asasinat (împușcat) în 4 aprilie 1968, în Memphis, Tennessee. În 2000, 
Statele Unite au adoptat Ziua Martin Luther King (în ianuarie) ca sărbătoare 
federală. 


Opt ani mai târziu, ca președinte al organizaţiei „Southern 


Christian Leadership Conference“ si figurä emblematicä a 
miscärii pentru drepturi civile in America, King a tinut un 
discurs in fata a peste 250 000 de sustinätori, pe treptele 
Memorialului Lincoln din Washington, D.C., încheind astfel 
apoteotic „Marșul spre Washington pentru Joburi și Libertate“. 
Campania milita pentru încetarea definitivă a segregatiei în 
școli și a discriminării rasiale la locul de muncă, precum și 
pentru alte măsuri menite să îmbunătăţească soarta afro- 
americanilor, și i se atribuie un rol esenţial în aprobarea de 
către Congres a Legii Drepturilor Civile (Civil Rights Act) (1964) 
și a Legii Dreptului de Vot Naţional (Voting Rights Act) (1965). 
Cât de conștient era King de rolul lui în istorie reprezintă un 
subiect care a generat speculaţii ulterioare din partea unor 
comentatori. Dar acel discurs „Eu am un vis“ a venit la timp în 
1963, și pentru mulţi, care nici nu se născuseră pe atunci, are o 
semnificaţie mai profundă decât oricare alt discurs din istoria 
modernă a Americii. 

Discursul propriu-zis poartă amprenta frazării, a cadentelor 
din Biblie și din predicile de la amvon, încă de la primele 
cuvinte — tonul voit arhaizant („Acum un veac...“) amintind 
intenționat de Discursul de la Gettyburg, rostit odinioară de 
Lincoln. King creează tabloul unei Americi care nu și-a putut 
împlini promisiunea de a fi devenit un Nou Ierusalim, o casă 
pentru toți „copiii lui Dumnezeu“. Oratorul expune cu 
dramatism „condiţia rușinoasă“ a afro-americanilor „pe o 
singuratică insulă de sărăcie în mijlocul unui vast ocean de 
prosperitate materială“, în termeni de necesitate economică, de 
obligaţii constituționale fata de ei, de luptă împotriva legilor 
nedrepte și a autorităţilor nedrepte însărcinate cu aplicarea 
legilor. Construindu-și punctul culminant al discursului — 
viziunea unei egalitäti rasiale —, apelează în continuare la 
figuri de stil din Vechiul Testament și idealismul Lumii Noi, 
pentru a crea un peisaj de „dealuri miraculoase“ și „munți 


puternici“, unde „într-o bună zi fiecare vale se va ridica si 
„toate locurile strâmbe se vor îndrepta“. Discursul rămâne un 
triumf retoric. 


Acum un veac, un mare american, în a cărui simbolică umbră 
stăm astăzi, a semnat Proclamaţia de Emancipare. Acest decret 
esențial a adus lumina speranţei pentru milioane de sclavi 
negri, care fuseseră stigmatizati prin flăcările unei nedreptäti 
nimicitoare. A venit ca o auroră de bucurie pentru a pune capăt 
lungii nopți a captivitátii lor. 

Dar dupá o sutá de ani, negrul nu este incä liber. Dupá o 
sutá de ani, viata negrului este incä jalnic mutilatä de cátusele 
segregatiei si de lanţurile discriminării. După o sută de ani, 
negrul trăiește pe o singuratică insulă de sărăcie în mijlocul 
unui vast ocean de prosperitate materială. După o sută de ani, 
negrul este încă marginalizat la periferia societăţii americane și 
se simte exilat în propria-i ţară. Și de aceea noi am venit astăzi 
aici pentru a înfățișa cu dramatism o condiţie rusinoasa. 


„Dar noi refuzăm să credem că 
banca dreptăţii este 
falimentară. “ 


Într-un fel, am venit în capitala naţiunii noastre pentru a 
încasa un cec. Când arhitecţii republicii noastre au scris 
splendidele cuvinte ale Constituției si Declarația de 
Independenţă, în fapt semnau o poliţă în alb, de care urma să 
beneficieze fiecare american. Această poliţă era un angajament 
că tuturor oamenilor, da, negri și albi deopotrivă, le vor fi 
garantate inalienabilele drepturi la viaţă, libertate și fericire. 
Este evident, astăzi, că America nu a onorat promisiunea din 
acea poliţă, în ceea ce privește cetăţenii ei de culoare. În loc sá 


își respecte această sacră obligaţie, America a dat populaţiei 
negre un cec fără acoperire, un cec care s-a întors cu menţiunea 
„fonduri insuficiente“. 

Dar noi refuzăm să credem că banca dreptăţii este 
falimentară. Noi refuzăm să credem că nu există fonduri 
suficiente în marile seifuri de oportunitate ale acestei naţiuni. 
Și de aceea am venit să încasăm acest cec, un cec care ne va da, 
la cerere, belșugul libertăţii și siguranța dreptății. 

Am venit, de asemenea, în acest loc sacru pentru a-i aminti 
Americii de crunta urgenţă a acestui Acum. Nu este momentul 
să ne angajăm în luxul tergiversării sau să luăm tranchilizantul 
gradualismului. Acum este momentul să transformăm în 
realitate promisiunile democraţiei. Acum este momentul să ne 
înălțăm din întunecata și dezolanta vale a segregatiei spre calea 
însorită a justiţiei rasiale. Acum este momentul să ridicăm 
națiunea noastră din nisipurile mișcătoare ale nedreptätii 
rasiale spre stânca solidă a frätiei. Acum este momentul să 
facem din justiţie o realitate pentru toţi copiii lui Dumnezeu. 

Ar fi fatal pentru naţiune sá ignore urgenţa momentului. 
Această vară toridă a legitimei nemulțumiri a negrilor nu va 
trece până când nu va veni toamna întremătoare a libertăţii și 
egalității. O mie nouă sute șaizeci și trei nu este un sfârșit, ci un 
început. Cei care speră că negrii aveau nevoie de o supapă 
pentru a lăsa aburul să iasă vor avea o dură trezire, dacă 
națiunea se va reîntoarce la treabă ca de obicei. Nu va exista 
tihnă, nici liniște in America până când negrilor nu li se vor fi 
dat drepturile lor cetățenești. Vârtejurile revoltei vor continua 
să zgältäie temeliile naţiunii noastre, până când nu va fi răsărit 
ziua senină a dreptății. 

Dar trebuie să spun un lucru poporului meu care stă pe 
pragul acela fierbinte ce duce în palatul justiţiei. Pe drumul ce 
duce la dobândirea locului ce ni se cuvine, noi nu trebuie să ne 
facem vinovați de fapte nelegiuite. Să nu ne potolim setea de 


libertate sorbind din cupa amărăciunii si a urii. Trebuie să 
purtăm lupta noastră întotdeauna pe planul înalt al demnităţii 
și al disciplinei. Nu trebuie să îngăduim ca protestul nostru 
creator să degenereze în violenţă fizică. Iarăși și iarăși, noi 
trebuie să ne inältäm pe culmile sublime, unde vom întâmpina 
cu forța spiritului orice forță fizică. 

Miraculosul nou activism care a cuprins comunitatea 
negrilor nu trebuie să ne ducă la un sentiment de neîncredere 
în toți oamenii albi, căci multi dintre fraţii noștri albi, asa cum 
se dovedește prin prezenţa lor aici, au ajuns să își dea seama că 
destinul lor este strâns legat de destinul nostru. Și au ajuns să 
își dea seama că libertatea lor este inextricabil legată de 
libertatea noastră. Nu putem merge singuri. 


„Nu, nu, noi nu suntem 
satisfacuti și nu vom fi 
satisfacuti până când dreptatea 
nu se va rostogoli în jos ca apele.“ 


Și în timp ce mergem, trebuie să facem legământul că vom 
păși mereu înainte. Nu putem să ne mai întoarcem înapoi. Sunt 
unii care îi întreabă pe militantii pentru drepturile civile: „Când 
veţi fi satisfacuti?“ Noi nu vom putea niciodată sa fim 
satisfácuti, atâta vreme cât negrii sunt victimele cumplitelor 
orori ale brutalitätii poliţiei. Noi nu vom putea niciodată să fim 
satisfácuti, atâta vreme cât trupurile noastre, ostenite de 
greutăţile călătoriei, nu pot primi cazare în motelurile de pe 
autostrăzi și în hotelurile din orașe. Noi nu vom putea să fim 
satisfácuti, atâta timp cât negrii din Mississippi nu pot vota și 
negrii din New York cred că nu au pentru ce să voteze. Nu, nu, 
noi nu suntem satisfácuti si nu vom fi satisfácuti până când 
dreptatea nu se va rostogoli în jos ca apele, și virtutea ca un 
șuvoi puternic. 


Nu uit că unii dintre voi ati venit aici după procese în 
tribunale și tribulatii anevoioase. Unii dintre voi ati venit direct 
din celulele strâmte ale temnitelor. Unii dintre voi ati venit din 
zone unde lupta pentru libertate v-a lăsat pradă furtunii 
persecuțiilor, făcându-vă să vă clätinati sub urgia brutalitätii 
polițienești. Voi ati fost veteranii suferinței creatoare. 
Continuati să munciti, având credinţa că suferința nemeritatä 
este o izbăvire. Mergeţi înapoi în Mississippi, mergeţi înapoi în 
Alabama, mergeţi înapoi în Carolina de Sud, mergeţi înapoi în 
Georgia, mergeţi înapoi în Louisiana, mergeţi înapoi în 
mahalalele și ghetourile din orașele noastre nordice, știind că 
până la urmă această situație se va schimba. Să nu ne 
complăcem în valea disperării, vă spun eu astăzi, prieteni. Și, 
astfel, chiar dacă ne confruntăm cu dificultăţile de azi și de 
mâine, eu încă am un vis. Este un vis înrădăcinat adânc în visul 
american. 

Eu am un vis că într-o bună zi această naţiune se va ridica si 
va fi la înălțimea adevăratului sens al crezului ei: credem că 
aceste adevăruri grăiesc de la sine că toți oamenii sunt creați 
egali. 

Eu am un vis că într-o bună zi, pe dealurile roșii din 
Georgia, fiii foștilor sclavi și fiii foștilor proprietari de sclavi vor 
putea să se așeze împreună la masa frätiei. 

Eu am un vis că într-o bună zi, chiar și statul Mississippi, un 
stat sufocat de iadul nedreptätii, de focurile oprimării, se va 
transforma într-o oază de libertate și dreptate. 

Eu am un vis că într-o bună zi cei patru copilași ai mei vor 
ajunge să trăiască într-o naţiune unde să nu fie judecaţi după 
culoarea pielii lor, ci după caracterul lor. Eu am un vis astăzi! 

Eu am un vis că într-o bună zi, chiar și în Alabama, cu 
rasiștii ei ticälositi, cu guvernatorul de pe buzele căruia picurä 
cuvinte invocând dreptul de invalidare și abrogare a legilor 
guvernului general; într-o buna zi, chiar și in Alabama, bäieteii 


și fetitele de culoare își vor da mâna cu báieteii și fetiţele cu 
pielea albă, ca surori și fraţi cu toţii. Eu am un vis astăzi! 

Eu am un vis că într-o bună zi fiecare vale se va ridica și 
fiecare deal și fiecare munte se va face mic, locurile aspre se 
vor netezi, și locurile strâmbe se vor îndrepta, și Dumnezeu în 
toată slava lui se va arăta, iar toată suflarea omenească va 
vedea împreună gloria Lui. 

Aceasta este speranța noastră. Aceasta este credinţa cu care 
voi merge înapoi în Sud. Cu această credinţă vom fi capabili să 
cioplim din muntele disperării un monument al speranţei. Cu 
această credință vom fi capabili să transformäm discordiile 
zdrăngănitoare ale naţiunii noastre într-o splendidă simfonie a 
frätiei. Cu această credință vom fi capabili să lucrăm împreună, 
să ne rugăm împreună, să luptăm împreună, să mergem la 
închisoare împreună, să apărăm libertatea împreună, știind că 
vom fi liberi într-o bună zi. Și aceasta va fi ziua, aceasta va fi 
ziua când copiii lui Dumnezeu vor putea să cânte cu un nou 
înțeles „Tara mea, dulce pământ al libertăţii, eu pe tine te 
slăvesc. Pe pământul unde străbunii mei au murit, pe pământul 
de Pelerini venerat, de pe fiecare coastă de munte, libertatea să 
răsune!“ Și dacă este ca America să fie o mare naţiune, acest 
lucru trebuie să se adeverească. 


„Libertatea să răsune de pe 
fiecare deal și colină din 
Mississippi.“ 

Și astfel libertatea să răsune de pe fabuloasele dealuri din 
New Hampshire. 

Libertatea să răsune de pe falnicii munţi din New York. 

Libertatea să răsune de pe semetii munţi Allegheny din 


Pennsylvania. 
Libertatea să răsune de pe piscurile ninse ale Munţilor 


Stäncosi din Colorado. 

Libertatea sa räsune de pe pantele unduitoare ale 
Californiei. 

Dar nu numai atât. Libertatea să räsune de pe Stone 
Mountain in Georgia. 

Libertatea sä räsune de pe Lookout Mountain in Tennessee. 

Libertatea sä räsune de pe fiecare deal si colina din 
Mississippi, de pe fiecare coastă de munte, să räsune libertatea! 

Și când acest lucru se va întâmpla, când noi vom lăsa 
libertatea să răsune, când o vom lăsa să răsune din fiecare 
așezare și din fiecare cătun, din fiecare stat și din fiecare oraș, 
vom putea atunci sá grăbim ziua când toți copiii lui Dumnezeu, 
oameni albi și oameni negri, evrei si neevrei, protestanți si 
catolici, vor putea să își dea mâna și să cânte împreună 
cuvintele vechiului negro spiritual: „Liberi în sfârșit, liberi în 
sfârșit. Graţie Dumnezeului Atotputernic, suntem liberi în 
sfârșit“. 


După patru ani de la „Marșul spre Washington“, King s-a lansat 
într-o nouă campanie a Oamenilor Săraci. În cadrul acestui 
proiect, a sosit în Memphis, Tennessee, în aprilie 1968, 
intentionänd să conducă un mars in sprijinul grevei 
gunoierilor. A rostit un discurs neoficial în 3 aprilie, care a fost 
foarte personal, înduioșător și straniu de profetic și în care își 
amintea de însănătoșirea lui după ce fusese înjunghiat în 1958 
și reflecta la soarta lui de muritor, în contextul campaniilor 
sale, trecute și prezente. Cuvintele senine cu care încheia 
sugerau posibilitatea ca acea seară să fie ultima pentru el: 
„Longevitatea își are rostul de ea știut. Dar nu mă preocupă asta 
acum... Sunt fericit, astă-seară. Nu-mi fac griji pentru nimic. Nu 
mi-e teamă de niciun om“. A doua zi a fost ucis de un glonţ, în 
timp ce stătea pe balconul Motelului Lorraine. 


Stiti, acum câţiva ani, eram in New York City, semnând 
autografe pentru prima carte pe care o scrisesem. Și, în timp ce 
ședeam acolo dând autografe pe cărți, a apărut o negresa 
dementă. Singura întrebare pe care am auzit-o de la ea a fost: 
„Tu ești Martin Luther King?“ Cu ochii în jos, scriind, am spus 
da. În următoarea clipă, am simţit că mă lovește ceva în piept. 
Până să mă dumiresc, femeia aceea dementă mă și înjunghiase. 
M-au dus valvârtej la Harlem Hospital. Era o după-amiază 
întunecoasă de sâmbătă. Și cuțitul acela străpunsese adânc, și la 
radiografie s-a văzut că vârful lamei era pe marginea aortei 
mele, artera principală. Și dacă aceasta este intepatä, mori 
înecat în propriul tău sânge — s-a terminat cu tine. 


„Dacă aș fi strănutat, aș fi 
murit.“ 


A apărut a doua zi dimineaţă în New York Times că, dacă as 
fi strănutat, aș fi murit. În fine, după patru zile, mi-au dat voie, 
după operaţie, după ce mi-au deschis pieptul și au scos de-acolo 
lama cutitului, să mă misc într-un cărucior prin spital. Mi-au 
dat voie să citesc o parte din corespondenţa primită, veniseră 
scrisori calde din toate statele (americane), din toată lumea. Am 
citit câteva dintre ele, dar pe una anume nu o voi uita niciodată. 
Primisem mesaje de la președinte și de la vicepreședinte. Am 
uitat ce scria în telegramele acelea. Primisem o vizită și o 
scrisoare de la Guvernatorul New Yorkului, dar am uitat ce 
spunea în scrisoare. Mai era însă o scrisoare de la o fată, o 
adolescentă de la Liceul din White Plains. Și fata scria: „Deși nu 
ar trebui să conteze, aș vrea să mentionez că eu sunt o fată albă. 
Am citit în ziar de nenorocirea dumneavoastră și despre 
suferința dumneavoastră. Și am citit că, dacă ati fi strănutat, ati 
fi murit. Și vă scriu acum ca să vă spun doar cât de fericită sunt 


că nu ati stränutat“. 


„Populatia neagra din 
Birmingham, Alabama, a trezit 
conștiința acestei natiuni.“ 


Și vreau să spun astă-seară, vreau să spun cât de fericit sunt 
că nu am strănutat. Fiindcă, dacă aș fi strănutat, nu aș mai fi 
fost în viata în 1960, când studenții din întregul Sud au început 
să picheteze în cantine. Și am știu că, făcând această acțiune de 
pichetare, în realitate luptau pentru tot ce era mai bun în visul 
american. Și duceau întreaga naţiune înapoi spre acele 
glorioase izvoare de democraţie care au fost inserate adânc de 
către Părinţii Fondatori în Declaraţia de Independenţă și în 
Constituţie. Dacă aș fi strănutat, nu aș mai fi fost în viaţă în 
1962, când negrii din Albany, Georgia, au decis să își îndrepte 
spinarea. Și, ori de câte ori, bărbaţii și femeile trag umerii spre 
spate, înseamnă că pornesc undeva, fiindcă nimeni nu te poate 
călări decât dacă ai spinarea încovoiată. Dacă aș fi strănutat, nu 
aș mai fi fost în viaţă în 1963, când populaţia neagră din 
Birmingham, Alabama, a trezit conștiința acestei naţiuni si a 
pus în operă Legea Drepturilor Civile. Dacă aș fi strănutat, nu aș 
mai fi avut șansa, mai târziu în acel an, în august, să încerc să 
povestesc Americii despre un vis pe care îl avusesem. Dacă aș fi 
strănutat, nu aș mai fi putut să merg la Selma, Alabama, ca să 
văd marea mișcare socială de acolo. Dacă aș fi strănutat, nu aș 
mai fi fost în Memphis să văd cum o comunitate întreagă se 
raliază în jurul fraţilor și al surorilor care suferă. Sunt atât de 
fericit că nu am strănutat. 

Și îmi spuneau, acum nu mai contează deja. Efectiv, nu mai 
contează ce se întâmplă acum. Am plecat din Atlanta azi- 
dimineaţă și, când ne pregăteam să decolăm cu avionul, eram 
șase in total, pilotul a spus adresându-se prin stația de 


amplificare: „Ne pare rău pentru întârziere, dar il avem la 
bordul aeronavei pe dr. Martin Luther King. Și, pentru a fi 
siguri că s-au verificat toate bagajele, pentru a fi siguri că totul e 
în regulă cu avionul, am verificat totul minuţios. Si am avut 
grijă ca avionul să fie protejat și păzit toată noaptea“. 

Și pe urmă am ajuns în Memphis. Și unii au început să 
vorbească despre amenințările lansate sau despre zvonuri 
privind asemenea ameninţări. Ce-aș putea eu să pätesc din 
cauza unora dintre fraţii noștri albi care nu sunt sănătoși la 
cap? 


„Noi, ca popor, vom ajunge pe 
pământul fagaduintei.“ 


În fine, nu știu ce se va întâmpla acum. Ne așteaptă zile 
grele. Dar nu mai contează pentru mine acum. Fiindcă am fost 
pe vârful muntelui. Și nu-mi pasă. Aidoma oricui, mi-ar plăcea 
să am o viaţă lungă. Longevitatea își are rostul de ea știut. Dar 
nu mă preocupă asta acum. Vreau doar să împlinesc voia lui 
Dumnezeu. Și El mi-a îngăduit să merg sus pe munte. Și am 
privit de-acolo in jur. Si eu am văzut pământul fagaduintei. 
Poate nu voi ajunge acolo cu voi. Dar vreau să știți în seara asta 
că noi, ca popor, vom ajunge pe pământul fagaduintei. Sunt 
fericit astă-seară. Nu-mi fac griji pentru nimic. Nu mi-e teamă 
de niciun om. Ochii mei au văzut gloria venirii lui Dumnezeu. 


„Un ideal pentru care 
sunt pregătit să mor” 


Discurs la proces. aparandu-si faptele si telurile, 20 apriie 1964 


„Liberi, în sfârşit“ 





In 20 aprilie 1964, viitorul presedinte al Africii de Sud, Nelson 
Mandela, se confrunta cu un viitor sumbru. I se intentase un 
proces la Pretoria, în care era acuzat de săvârșirea unor fapte 
de sabotaj și de trădare împotriva statului, condus de o 
minoritate de oameni albi, și a politicii de apartheid a acestuia. 
Primul caz de acuzare era întemeiat, întrucât Mandela 
înființase, împreună cu alţii, și conducea Umkhonto we Sizwe 
(Lancea Națiunii), aripa paramilitară a Congresului National 
African (African National Congress — ANC), o organizaţie 
antiapartheid interzisă de lege, care purtase o campanie de 
sabotaj împotriva unor ţinte industriale și de altă natură. 
Mandela era deja în închisoare, unde ispășea o pedeapsă de 
cinci ani, pentru faptul că organizase o grevă și călătorise în 
străinătate fără permisiunea autorităţilor. Acum, așa-zisul 
„Proces Rivonia“, numit astfel după o suburbie din 
Johannesburg unde fuseseră arestaţi ceilalți inculpati din dosar, 
ajunsese în faza pledoariei apărării, când Mandela a vorbit 
îndelung, sustinändu-si cauza. 


NELSON MANDELA 


S-a născut pe 18 iulie 1918 în Umtata (acum în provincia Eastern Cape), Africa de 
Sud, fiind fiul cel mare al unui șef de trib Thembu, vorbitor al graiului xhosa. 

A învăţat la o școală metodistă (din 1937), a făcut cursuri prin corespondenţă la 
University of South Africa și a studiat dreptul la University of the 
Witwatersrand, Johannesburg. S-a alăturat Congresului Naţional African în 
1943, contribuind la înfiinţarea ligii de tineret a mișcării. Epoca propriu-zisă de 
apartheid a început în 1948, ca urmare a victoriei în alegeri a Partidului 
Naţional. În 1952, și-a deschis un birou de avocatură cu Oliver Tambo, care 
ulterior a condus ANC, cât timp Mandela a fost la închisoare. În 1956, a fost 


arestat împreună cu alţii pentru trădare, dar a fost achitat după un lung proces. 
După masacrul de la Sharpeville (1960) și o stare de urgenţă declarată de 
guvern, a fondat împreună cu alţii Umkhonto we Sizwe, aripa înarmată a ANC. A 
primit o condamnare de cinci ani la închisoare, în 1962, pentru incitarea la 
greve și nerespectarea restricţiilor de călătorie, iar în 1964, în „Procesul 
Rivonia“, el și alții au primit condamnări la închisoare pe viata, pentru sabotaj 
și trădare. A rămas în închisoare 26 de ani, petrecuţi în cea mai mare parte pe 
insula Robben. A fost eliberat în 1990 și a devenit conducătorul ANC, organizaţie 
acum legalizată, începând negocieri cu președintele F.W. De Klerk, în vederea 
unei participări la guvernare a populaţiei negre majoritare: împreună au primit 
Premiul Nobel pentru Pace în 1993. Odată cu istorica victorie a ANC în primele 
alegeri cu adevărat libere din Africa de Sud, Mandela a devenit președintele 
Africii de Sud (1994), până când s-a retras din funcţie, în 1999, rămânând un 
politician activ. A fost lăudat pentru măsurile luate ca în Africa de Sud să 
prevaleze stabilitatea și reconcilierea, și nu războiul civil sau răzbunarea. 


Pentru el, experienţa într-o instanță de judecată nu era 
nouă, oferindu-i posibilitatea de a se folosi de pregătirea lui de 
jurist în prezentarea unei analize elocvente și obiective a 
nedreptätilor din Africa de Sud. A expus istoricul masacrului 
(negrilor protestatari) de la Sharpeville, în 1960, urmat de 
scoaterea în afara legii a ANC. A vorbit fățiș despre scopul 
înfiinţării Umkhonto we Sizwe, ca organizație menită sá 
canalizeze resentimentele violente ale negrilor sud-africani și 
să le directioneze spre un tip de distrugere constructivă — 
sabotarea instalaţiilor oficiale, și nu uciderea oamenilor. A 
lăudat Parlamentul Britanic și Congresul American, ca modele 
de guvernare reprezentativă. Planând asupra lui posibilitatea 
unei condamnări la moarte, Mandela a declarat, de asemenea, 
că pentru a înfăptui acea societate la care el năzuia era 
„pregătit să moară“. 

Mandela a recunoscut că interesele comune în lupta 
împotriva unei administrații a minorităţii albe duseseră la o 
apropiere între ANC și Partidul Comunist Sud-African — iar 
guvernului îi convenea să îi trateze laolaltă drept inamicul 


comun al statului. Dar, a declarat el, ANC nu urmärea 
răsturnarea capitalismului. Referitor la participarea la 
guvernare a negrilor, care formau majoritatea populatiei, 
Mandela a afirmat că „ANC a luptat de jumătate de secol contra 
rasismului. Când va triumfa, nu își va schimba politica...“ 
Calitățile lui Mandela ca lider politic, care aveau sá se impună 
pe scena internaţională peste 30 de ani, erau deja prezente în 
1964. 


Eu sunt primul acuzat. 

Sunt licenţiat în arte liberale și am practicat avocatura în 
Johannesburg, timp de câţiva ani, în parteneriat cu Oliver 
Tambo. Sunt pușcăriaș, ispășind (în prezent) o pedeapsă de 
cinci ani, pentru ieșirea din ţară fără permisiunea autorităţilor 
și pentru incitarea oamenilor la grevă, la sfârșitul lunii mai 
1961. 

..Lipsa de demnitate umană la care sunt supuși africanii 
este rezultatul direct al politicii supremaţiei albilor. Suprematia 
albilor implică inferioritatea negrilor. Legislaţia concepută 
pentru mentinerea supremaţiei albilor întărește aceasta 
noţiune. Munca de jos în Africa de Sud este invariabil efectuată 
de către africani. Atunci când ceva trebuie cărat sau curăţat, 
omul alb se uită în jur după un african care să-i facă treaba, 
indiferent dacă africanul este în slujba lui sau nu. Din cauza 
acestui gen de atitudine, albii au tendinţa să îi privească pe 
africani ca pe o specie diferită. Nu consideră că sunt oameni 
care au și ei familii; nu își dau seama că au și ei sentimente — 
că se îndrăgostesc la fel ca oamenii albi; că vor și ei să fie cu 
soțiile și copiii lor, la fel cum vor și oamenii albi să fie cu soțiile 
și copiii lor; că vor să câștige, muncind, suficienţi bani pentru a- 
și întreține familiile cum se cuvine, pentru a le hrăni și a le 
îmbrăca, pentru a-și trimite copiii la școală. Și care „băiat de 


casă“ sau „grădinar“ ori salahor poate spera vreodată să facă 
toate astea? 

Potrivit legislaţiei pașapoartelor interne (imitând libertatea 
de mișcare a negrilor sud-africani), care pentru africani se 
numără printre cele mai detestabile articole de lege din Africa 
de Sud, orice african poate fi supravegheat de către poliţie în 
orice moment. Mă îndoiesc că există vreun african din Africa de 
Sud care să nu fi avut la un moment dat ciocniri cu poliția, din 
cauza pașaportului său intern. Sute și mii de africani sunt 
aruncaţi în închisoare, în fiecare an, sub acuzaţia încălcării legii 
pașapoartelor interne. Mai grav însă este faptul că legea 
pașapoartelor interne permite despărțirea bărbatului de 
nevasta lui, conducând la destrămarea vieţii de familie. 

Sărăcia și destrămarea vieţii de familie au efecte secundare. 
Copiii vagabondează pe străzile cartierelor (de negri), fiindcă 
nu au școli unde să înveţe sau nu au bani ca să poată merge la 
școală, sau nu au părinţi acasă care să se ocupe să-i trimită la 
școală, fiindcă ambii părinţi (dacă există amândoi) trebuie sa 
muncească, pentru a-și tine familia în viaţă. Lucrul acesta duce 
la o prăbușire a standardelor morale, la o creștere alarmantă a 
numărului de copii nelegitimi și la amplificarea violenţelor, 
care izbucnesc nu numai pe plan politic, ci pretutindeni. Viaţa 
în cartierele negrilor este periculoasă. Nu trece o zi fără ca 
vreun om să nu fi fost înjunghiat sau agresat. Și violenţa iese 
din cartierele negrilor, trecând în zonele locuite de albi. 
Oamenii se tem să meargă singuri pe stradă după lăsarea 
întunericului. Spargerile de locuințe si tâlhăriile sunt in 
creștere, în ciuda faptului că pentru asemenea infracţiuni se 
poate aplica acum pedeapsa cu moartea. Dar condamnările la 
moarte nu pot vindeca rana purulentá. 


„Mai presus de toate, vrem 
drepturi politice egale.“ 


Africanii vor sä fie plätiti cu salarii decente. Africanii vor sä 
efectueze munci pe care sunt capabili să le facă, și nu munci pe 
care guvernul îi socotește capabili să le facă. Africanii vor să 
aibă voie să locuiască acolo unde pot obţine de lucru, și nu să 
fie constrânși să părăsească o zonă, pe motiv că nu s-au născut 
acolo. Africanii vor să aibă voie să deţină terenuri în locurile 
unde muncesc, și nu să fie nevoiţi să locuiască în case cu chirie, 
pe care niciodată nu le pot considera ale lor. Africanii vor să fie 
parte din populaţia generală, și nu să fie obligaţi să trăiască în 
ghetouri. Bărbaţii africani vor ca nevestele și copiii lor să stea 
cu ei acolo unde au locul de munca, si nu să fie forţaţi să ducă o 
existenţă nefirească, în cămine de bărbaţi. Femeile africane vor 
să stea cu bărbaţii lor, și nu să rămână permanent ca niște 
văduve în rezervaţii. Africanii vor să aibă voie să iasă din casă 
și după ora unsprezece seara, și nu să trebuiască să stea închiși 
în cameră, ca niște copii mici. Africanii vor să aibă posibilitatea 
de a călători în propria lor ţară și de a-și căuta de lucru acolo 
unde vor, si nu acolo unde le spune Biroul forțelor de munca. 
Africanii vor să aibă o participare echitabilă la avutia întregii 
Africi de Sud; vor securitate și o implicare materială în 
societate. 

Mai presus de toate, vrem drepturi politice egale, fără de 
care dezavantejele noastre vor fi permanente. Știu că sună 
revoluționar pentru albii din această tara, din cauză că 
majoritatea votantilor vor fi africani. Acest lucru îl face pe omul 
alb să se teamă de democraţie. 

Dar nu trebuie să permitem ca această teamă să stea în 
calea singurei soluţii ce poate garanta armonia socială si 
libertatea pentru toți. Nu este adevărat că acordarea dreptului 
electoral pentru toţi va duce la o dominație rasială. Divizarea 
politică bazată pe culoarea pielii este întru totul artificială și, 
atunci când va dispărea, la fel va dispărea și dominaţia unui 
întreg grup etnic asupra altuia. ANC a luptat de jumătate de 


secol contra rasismului. Cänd va triumfa, nu isi va schimba 
această politică. 

Pentru asta luptă, așadar, ANC. Lupta lui este cu adevărat 
naţională. Este o luptă a poporului african, inspirată de propria 
lui suferință și experienţă. Este o luptă pentru dreptul de a trăi. 

Toată viata, m-am dedicat acestei lupte a poporului african. 
Am luptat împotriva dominaţiei albilor și am luptat împotriva 
dominației negrilor. Am susținut idealul unei societăţi libere si 
democratice, în care toţi indivizii să poată trăi împreună in 
armonie și cu șanse egale. Este un ideal pentru care sper să pot 
trăi pentru a-l înfăptui. Dar, dacă va fi nevoie, este un ideal 
pentru care sunt pregătit să mor. 


După eliberarea din închisoare în 1991, Mandela i-a urmat lui 
Oliver Tambo ca președinte al ANC. A călătorit în toată lumea, 
ca să menţină sprijinul internaţional pentru abolirea 
apartheidului, dobândind enorm de multi adepţi și admiratori. 
După ce negocierile cu ultimul președinte al Partidului Naţional 
din Africa de Sud, F.W. De Klerk, au pavat drumul pentru 
alegerile istorice din mai 1994, Mandela a preluat președinția 
țării. Discursul pe care l-a rostit în seara victoriei este 
caracteristic pentru stilul său dezinvolt și maturitarea sa 
politică. Faptul că a putut lăuda forţele de ordine pentru 
„munca (lor) de aur“ demonstrează amploarea transformărilor 
nationale produse, dar și exceptionalul său caracter. Ca un ecou 
al discursului „Eu am un vis“, rostit de Martin Luther King, 
Mandela a putut proclama că poporul lui era „liber în sfârșit“, 
folosind un ton deosebit de impresionant, dacă ne gândim la 
lungii ani de intemnitare la care fusese supus. Nu era 
întâmplător că autobiografia lui, publicată în același an, se 
intitula Lungul drum spre libertate. 


Concetäteni sud-africani — popor al Africii de Sud: Träim intr- 
adevär o searä a bucuriei. Chiar dacä nu sunt incä definitive, 
suntem încântați că rezultatele parțiale ale votului confirma 
sprijinul covârșitor pentru Congresul Naţional African. 

Tuturor celor din Congresul Naţional African și din 
mișcarea democrată, care au muncit din greu în aceste ultime 
zile și de-a lungul multor decenii, vă mulțumesc și vă preţuiesc. 
Adresându-mă poporului Africii de Sud și lumii întregi care ne 
urmărește, declar că aceasta este o seară a bucuriei pentru 
spiritul uman. Victoria aceasta este și a voastră. Aţi contribuit la 
abolirea apartheidului, ati fost alături de noi pe perioada 
tranziției. 

Am urmărit, la fel ca voi, cum zeci de mii de cetățeni ai 
poporului nostru au stat răbdători la lungi cozi, timp de multe 
ore. Unii dormind sub cerul liber, în așteptarea momentului 
când să-și poată da acest vot capital. Eroii Africii de Sud sunt 
legendari de-a lungul generaţiilor. Dar voi, poporul, sunteţi 
adevărații noștri eroi. 

Acesta este unul dintre cele mai importante momente din 
viata ţării noastre. Stau aici in fata voastră, cu sufletul plin de 
mândrie și bucurie: mândrie fata de poporul umil și simplu al 
acestei tari... Și bucurie că putem proclama cu glas tare de pe 
acoperișurile caselor — (suntem) liberi în sfârșit! 

Stau aici în fata voastră, plin de smerenie pentru curajul 
vostru și cu inima plină de dragoste pentru voi toţi. Consider că 
este cea mai mare onoare să conduc ANC, în acest moment al 
istoriei noastre, și tara noastră în noul veac. Fac jurământul de 
a-mi folosi toată capacitatea și puterea pentru a fi la înălțimea 
așteptărilor pe care le aveţi de la mine și de la ANC deopotrivă. 
Le sunt personal îndatorat și le aduc un omagiu unora dintre 
cei mai mari lideri ai Africii de Sud. Ar fi trebuit să fie aici ca să 


sărbătorească împreună cu noi, fiindcă această realizare este si 
a lor. 

Mâine, eu și întreaga conducere a ANC vom fi înapoi la 
birourile noastre. Ne suflecăm mânecile, pentru a începe să 
rezolvăm problemele cu care se confruntă tara noastră. Vă cer 
tuturor să faceţi ca noi — să va intoarceti la slujbele voastre 
mäine-dimineatä. Haideţi să punem la muncă întreaga Africă 
de Sud. Căci este necesar, împreună și fără zăbavă, să începem 
să făurim o viata mai bună pentru toţi sud-africanii. Asta 
înseamnă să creăm locuri de muncă, să asigurăm condiţii de 
școlarizare si să aducem pacea și securitatea pentru toți. 

Calmul și atmosfera de toleranţă care au predominat în 
timpul alegerilor sunt grăitoare pentru tipul de ţară pe care 
putem să o făurim aici, în Africa de Sud. Au dat tonul pentru 
viitor. Chiar dacă există deosebiri între noi, formăm un singur 
popor cu un destin comun, în bogata noastră varietate de 
culturi, rase și tradiţii. 


„Împreună, toți sud-africanii, să 
sarbatorim nașterea 
democraţiei.“ 


Oamenii au votat pentru partidul pe care îl preferă și noi 
respectăm acest lucru. Aceasta este democraţia. Întind cu 
prietenie o mana spre liderii tuturor partidelor și spre membrii 
lor și îi rog să ni se alăture pentru ca împreună să rezolvăm 
problemele cu care ne confruntăm ca naţiune. Un guvern ANC 
va fi în slujba tuturor oamenilor din Africa de Sud, nu numai a 
membrilor ANC. 

Avem totodată cuvinte de laudă la adresa forțelor de ordine, 
pentru munca de aur pe care au făcut-o. În felul acesta, s-au pus 
bazele solide pentru niște forțe de ordine cu adevărat 
profesioniste, devotate poporului și leale noii constituţii. 


Acum este timpul sá celebräm si împreună, toţi sud- 
africanii, să sărbătorim nașterea democraţiei. Ridic un pahar în 
cinstea voastră, a tuturor, pentru munca grea depusă în 
vederea înfăptuirii acestui „mic miracol“. Fie ca sărbătoarea 
noastră acum să fie în tonul dat în alegeri, pașnică, 
respectuoasă și disciplinată, demonstrând că suntem un popor 
pregătit să își asume responsabilitatea guvernării. 

Promit că voi face tot posibilul să fiu vrednic de speranţa și 
încrederea pe care mi le-aţi acordat mie și organizaţiei mele, 
Congresul Naţional African. Să făurim viitorul împreună și să le 
urăm o viata mai bună tuturor sud-africanilor. 


„Nu se poate să urasti 
rădăcinile unui copac 
fără să urăşti 
si copacul 


MALCOLM X 


Discurs oticbrand obârșia Stricantior, 14 februarie 1965 





Dacä Martin Luther King, Jr a reprezentat o cale spre afirmarea 
afro-americanilor in anii 1960 — o miscare cu rädäcini in 
limbajul si moralitatea Bibliei, in comunitatea Bisericii Baptiste 
din sudul Americii si năzuind spre integrare —, Malcolm X, in 
schimb, a reprezentat o versiune foarte diferitä. Näscut in 
Nebraska și convertit la islam, avea în istoria familiei o serie de 
decese neelucidate (tatăl său s-a sinucis sau a fost omorât), o 
internare într-o instituţie de boli psihice (mama lui), arderea 
casei lui (de către membri ai Ku Klux Klanului) și, potrivit 
Autobiografiei lui, uciderea a trei unchi, din motive rasiste. Și 
viaţa lui, la tinereţe, a cuprins câteva perioade la un centru de 
detenţie, diverse joburi sordide și infracțiuni minore, care au 
dus la arestarea și întemnițarea lui, în 1946, pentru tâlhărie. În 
închisoare, a descoperit islamul sau o variantă a acestuia, iar 
viaţa lui a căpătat un curs foarte diferit. 


MALCOLM X 


S-a náscut pe 19 mai 1925, la Omaha, Nebraska. 

in 1938, tatál sáu murind si mama lui fiind internatá intr-o institutie de boli 
psihice, a fost transferat într-un orfelinat. În 1941, a fost găsit inapt psihic 
pentru serviciul militar, ulterior afirmând că manipulase acest lucru. După 
diverse joburi și activităţi infractionale, a fost condamnat pentru tâlhărie 
(1946-1952). S-a convertit la islam și, după eliberarea din detenţie, s-a înscris in 
Natiunea Islamului, devenind pastor al Templului Nr. 7 din Harlem, New York, 
în 1954. După ce a devenit cea mai marcantă figură publică a NOI, dar și cea mai 
controversată, a părăsit organizaţia în 1964, în urma unor disensiuni și 
deziluzii. A lucrat cu Alex Haley, pentru a-și publica Autobiografia lui Malcolm 
X, în 1964. În același an, a vizitat Mecca (și a devenit un musulman sunnit), 
Africa, Franţa și Anglia; și a înfiinţat Organizaţia Unităţii Afro-Americane. 

A fost asasinat (prin împușcare) în 21 februarie 1965, la New York, în timp ce 


tinea un discurs. 


In 1954, Malcolm Little, cum il chema la nastere, isi 
schimbase numele in Malcolm X, pentru a simboliza noua lui 
existenţă ca „fost fumätor, fost băutor, fost creștin, fost sclav“. 
Totodată, devenise pastor al Templului Nr. 7, în cartierul 
Harlem din New York, în cadrul Națiunii Islamului (Nation of 
Islam — NOI), condusă de Elijah Muhammad. NOI era o 
organizație înființată de predecesorul lui Muhammad, Wallace 
Fard, și care îmbina elemente de mahomedanism cu o formă de 
separatism al negrilor, chiar și o suprematie a negrilor. În cei 
zece ani în care a promovat Națiunea Islamului, Malcolm X a 
devenit cel mai puternic purtător de cuvânt al acestei mișcări. 
Dar, totodată, angajarea lui politică a displăcut Națiunii 
Islamului, mai ales opiniile lui radicale potrivit cărora afro- 
americanii trebuiau să-și afirme identitatea, să își creeze 
propriile instituţii și să se apere împotriva rasismului albilor. În 
1963, după ce, referindu-se la asasinarea lui Kennedy, a spus că 
„greșelile trecutului se plătesc“, opinia publică a protestat 
vehement, iar NOI i-a interzis sá mai tina discursuri. 

În 1964, Malcolm X a luat decizia de a se rupe de 
Muhammad și de NOI, atrăgându-și definitiv antipatia lor, și și- 
a întemeiat propria organizaţie. Prin aceasta ultimă 
reinventare a figurii lui publice, Malcolm X a devenit un 
musulman sunnit fundamentalist și a respins ceea ce el 
considera a fi naționalismul insular al negrilor promovat de 
NOI, angajându-se în schimb într-un activism pe teme de 
drepturi civile și la o bătălie mai amplă împotriva rasismului. A 
mers într-o vizită în Anglia, vorbind pe această temă la Oxford 
University, s-a adresat unor șefi de stat la Cairo, iar reîntors în 
America a creat Organizaţia Unităţii Afro-Americane, pentru a- 
și susține viziunea lui în materie de politică, poate cel mai bine 


rezumatä in noua lui expresie „mai mult african decät 
american“. 

In materie de drepturi civile, atitudinea sa divergentä fatä 
de curentul principal de opinie a fost întruchipată într-o 
fotografie din 1964, publicată de revista Life, în care este 
înfățișat cu mâinile încleștate pe o pușcă, pândind din spatele 
unei ferestre. Limbajul său a rămas caustic, intepätor si 
provocator. Dar pericolul care plana asupra vieţii lui a crescut, 
din cauza ostilitätii venite nu numai din partea grupurilor 
rasiste de albi, dar și din partea NOI. În discursul reprodus aici, 
rostit la Detroit în 14 februarie 1965, a expus pe larg 
divergentele lui cu NOI si viziunea perspectivei lui afro- 
americane. O săptămână mai târziu, începea un alt discurs la 
New York, în Audubon Ballroom, unde poposea cu regularitate. 
Nu a apucat să ajungă prea departe, când niște pistolari NOI, 
aflaţi în sală, au tras în el și l-au omorât. 


...Eu nu sunt rasist, sub nicio forma. Nu cred în nicio forma de 
rasism. Nu cred în nicio formă de discriminare sau segregare. 
Eu cred în islam. 

„Elijah Muhammad ne învățase că omul alb nu poate intra 
la Mecca în Arabia, și noi toţi care eram adepţii lui l-am crezut. 
Când am ajuns acolo și am mers la Mecca și am văzut oamenii 
aceia care erau blonzi, cu ochi albaștri și piele deschisă la 
culoare, și toate lucrurile de-acolo, mi-am zis „Aha“, dar i-am 
studiat îndeaproape. Și am observat că, deși erau albi și 
afirmau că erau albi, exista o deosebire între ei și albii de aici. 
Și acea fundamentală deosebire era aceasta: În Asia sau lumea 
arabă sau în Africa, unde există musulmani, dacă găsești pe 
unul care spune că el e alb, tot ce face este să folosească un 
adjectiv pentru a descrie ceva întâmplător la el, una dintre 
trăsăturile lui întâmplătoare; nu există altă interpretare, el doar 


e alb. 

Dar când iei un alb de aici, din America, și îl auzi spunând 
că el e alb, de fapt el prin asta înţelege altceva. Poţi să asculti 
timbrul vocii lui — când spune că e alb, se referă la faptul că el 
e șef. Exact. Asta înseamnă „alb“ în această limbă. Cunoasteti 
expresia „liber, alb si major“. El a inventat-o. Iti dă de înţeles că 
alb înseamnă liber, șef. El e sus acolo, așa că, atunci când spune 
că el e alb, are un timbru special al vocii. Știu că știți si voi 
despre ce vorbesc... 

Deși am văzut că islamul este o frätie religioasă, a trebuit 
totodată să mă confrunt cu realitatea. Când am revenit în 
această societate americană, am ajuns într-o societate care nu 
practică frätia. Am ajuns într-o societate care eventual predică 
ideea de frätie duminicile, dar nu o practică în viata de zi cu 
zi... Această societate este controlată cu prioritate de rasiștii și 
segregationistii care sunt la Washington D.C., în funcţii de 
conducere. 

„Acum, ce efect are lupta africană asupra noastră? De ce 
să-i pese negrului din America de această problemă, dacă el a 
plecat de pe continentul african acum trei sau patru sute de 
ani? De ce trebuie să ne pese nouă? Ce impact are asupra 
noastră ceea ce se întâmplă cu negrii din Africa? Numărul unu, 
trebuie să intelegeti că, până în 1959, Africa a fost dominată de 
puterile coloniale. Având un control total asupra Africii, 
puterile coloniale din Europa au proiectat o imagine negativă 
despre Africa. 

Întotdeauna, au prezentat Africa sub o lumină negativă: 
sălbatici în jungle, canibali, nimic civilizat. Desigur, imaginea 
era atât de negativă, încât așa am receptionat-o și noi, începând 
să o detestăm. Nu voiam să auzim de la nimeni nimic despre 
Africa, și cu atât mai puţin nu acceptam să fim numiţi africani. 
Urând Africa și urându-i pe africani, am ajuns să ne urâm pe 
noi înșine, fără nici măcar să ne dăm seama. Fiindcă nu se 


poate să urästi rădăcinile unui copac, fără să nu urästi si 
copacul. Nu se poate să iti urăști obârșia, fără sá nu ajungi sá te 
urăști și pe tine. Nu se poate să nu urăști Africa, fără să nu te 
urăști și pe tine. 


„Este încă mai mult african decât 
american. “ 


Pe măsură ce concepţia și atitudinea ta fata de Africa devine 
pozitivă, vei constata că și concepţia și atitudinea ta fata de tine 
însuți va deveni mai pozitivă. lar omul alb știe acest lucru. De 
aceea, albii cu abilitate ne fac pe noi să ne urâm identitatea 
africană, trăsăturile noastre africane. 

..Unul dintre aspectele care au dus la dezvoltarea mișcării 
musulmane a negrilor a fost accentul pe care aceasta îl pune pe 
specificul african. Sânge african, origine africană, cultură 
africană, legături africane. Și veţi fi uimiti, dar noi am 
descoperit că adânc, în subconștientul negrului din această 
tara, el este încă mai mult african decât american. Crede doar 
că este mai mult american decât african, fiindcă este indus în 
eroare, i se spală creierul în fiecare zi. 


„Voi nu v-ati bucurat de acele 
roade. Voi v-ati bucurat de 
ghimpi.“ 

„„Simplul fapt că sunteţi în aceasta tara nu vá face 
americani. Nu, trebuie să mergeţi mult mai departe până să 
deveniți americani. Trebuie sa vá bucurati de roadele 
americanismului. Voi nu v-aţi bucurat de acele roade. Voi v-aţi 
bucurat de ghimpi. 

...O spun din nou: eu nu sunt rasist. Nu cred în nicio forma 
de segregare sau ceva de acest fel. Eu sunt pentru frätia tuturor, 
dar nu cred că această frátie trebuie impusă cu forţa celor care 


nu o doresc. Să practicam frätia între noi și apoi, dacă alţii vor 
vrea să practice frätia cu noi, noi suntem de acord să practicäm 
frätia si cu ei. Dar nu cred că trebuie să alergăm cu limba 
scoasă încercând să iubim pe cineva care nu ne iubește. 


„Cine sunt victimele 
răpirii?“ 
PIERRE TRUDEAU 


Discurs in timpul orızei separatiste de la Quebec, 
18 octombne 1970 





In viata politicä a Canadei din a doua jumätate a secolului XX, 
două discursuri ies în evidenţă. Ambele sunt ancorate in 
continua problemă a provinciei francofone Quebec si a 
relaţiilor acesteia cu restul ţării. Primul discurs nici măcar nu a 
fost rostit de un canadian, ci de către Charles de Gaulle, 
președintele Franţei. Aflat în vizită în orașul Quebec, în 1967, 
acesta a pronunţat celebrele și provocatoarele cuvinte „Vive le 
Quebec libre!“ — „Trăiască Quebecul liber!“ — care au sunat ca 
un sprijin necondiționat pentru cei care doreau să desprindă 
provincia cu totul din Canada, fiind preluate ca slogan de către 
separatiștii din Quebec. La mijlocul anilor 1960, unii dintre 
aceștia începuseră să recurgă la acţiuni violente, în special 
Frontul de Eliberare al Quebecului (Front de Liberation du 
Quebec — FLQ), care a organizat o campanie de atacuri cu 
bombe pe parcursul acelui deceniu. 


PIERRE TRUDEAU 


S-a născut pe 18 octombrie 1919, la Montréal, Québec. 

A învăţat la colegiul iezuit privat „Jean-de-Brebeuf“ din Montreal și a studiat 
dreptul la Universitatea din Montréal (1943), înainte de a fi recrutat în armată. 
După obţinerea unor licenţe de studii la Harvard University, Institut d’Etudes 
Politiques (Paris) și London School of Economics în a doua parte a anilor 1940, a 
revenit la Québec, implicându-se în opoziția politică locală, înainte de a preda 
cursuri de drept (1961-1965). A devenit membru al Partidului Liberal și a fost 
ales în parlamentul federal în 1965, devenind ministru al Justiţiei în 1967, 
calitate în care a promovat o lege pentru protejarea limbii franceze. După ce a 
fost ales lider al partidului, a fost numit premier în 1968, funcţie pe care a 
deținut-o aproape continuu, pe parcursul alegerilor următoare, până când și-a 
dat demisia în 1984. Sub guvernările sale, Canada a devenit oficial bilingvă, au 
fost legalizate homosexualitatea și avortul, a fost înăbușit secesionismul violent 


din Quebec (după Criza din Octombrie 1970), au fost introduse măsuri 
(controversate) de control asupra prețurilor și resurselor energetice în anii 
1970 și a fost modernizată constituţia (incluzând o Cartă a Drepturilor și 
Libertätilor), in 1982. 

A murit pe 28 septembrie 2000, la Montreal. 


Al doilea discurs, trei ani mai tärziu, a fost un mesaj 
vehement al premierului Pierre Trudeau, transmis la radio si 
TV, prin care invoca Legea măsurilor în caz de război — în 
realitate, o stare de urgență —, ca reacţie a unor tulburări 
interne: „Criza din Octombrie“. În 5 octombrie, o celulă a FLQ îl 
răpise pe reprezentantul comercial britanic, James Cross, în 
Montreal, iar cinci zile mai târziu l-a capturat pe Pierre Laporte, 
ministrul Muncii și al Imigrării, din guvernul de la Quebec. 
Cererile grupării separatiste includeau eliberarea din 
închisoare a unor membri FLQ și publicarea manifestului 
Frontului. 

Cu toate că era originar din Quebec, fiind adept al 
modernizării și al liberalismului și susținând drepturile 
francofonilor, Trudeau credea într-un guvern federal puternic 
și nu tolera secesionismul militant. Dar decizia sa de a invoca 
Legea măsurilor în caz de război, care data din 1914, a fost 
controversată, deoarece Legea suspenda libertăţile civile și 
împuternicea guvernul federal să guverneze prin decrete. 
Ultima oară, această lege fusese invocată în Al Doilea Război 
Mondial. În discursul său, Trudeau refuza să se conformeze 
pretențiilor formulate de răpitori. Pentru premier, în joc erau 
„unitatea și libertatea Canadei“. 

Ulterior, Cross a fost salvat, dar Laporte a fost ucis de 
agresori. Ca urmare a acestei crize, peste 400 de secesioniști și 
membri suspecți ai FLQ au fost arestaţi, iar la începutul anilor 
1970 secesionismul violent a cedat locul unei acţiuni politice 
nonviolente, mai ales odată cu afirmarea Partidului din Quebec 


(le Parti Quebecois). 

Bilingv, cultivat, manierat si elegant, Trudeau a fost o figurä 
charismatică, dominând politica naţională canadiană în anii 
1970 și la începutul anilor 1980. Uneori, făcea în public remarci 
imprudente (ca atunci când i-a descris pe fermieri drept niște 
„reclamagii de profesie“), dar cu toate astea popularitatea sa a 
rămas neștirbită. Când a murit, în 2000, i s-au organizat 
funeralii naţionale. 


Vă vorbesc într-un moment de gravă criză, când indivizi 
fanatici si violenti încearcă să distrugă unitatea și libertatea 
Canadei. Unul dintre aspectele acestei crize este amenințarea 
proferată la adresa vieţii a doi oameni nevinovați. Acestea sunt 
chestiuni de cea mai mare gravitate și vreau să vă spun cum 
procedează guvernul pentru a le elimina. 

Faptele petrecute in Montreal în ultimele două săptămâni 
nu sunt fără precedent. S-au mai întâmplat in alte parti din 
lume în câteva ocazii recente; s-ar putea întâmpla și altundeva 
în interiorul Canadei. Dar canadienii au presupus întotdeauna 
că așa ceva nu se poate întâmpla aici și, drept consecinţă, 
suntem de două ori șocați de producerea acestor fapte. 

Presupunerea noastră este poate naivă, dar este de înţeles; 
este de înţeles, deoarece în Canada democraţia prosperă; este 
de înțeles, deoarece în Canada libertatea individuală este la loc 
de cinste. 

În ciuda acestor condiţii — parţial, din cauza lor —, câteva 
persoane lipsite de judecată ne-au demonstrat recent cât de 
fragilă poate fi o societate democrată, dacă democraţia nu este 
pregătită să se apere singură, și cât de vulnerabili la șantaj sunt 
oamenii binevoitori și toleranti. 


„Dar eu îi întreb cui încearcă ei 


sa atraga atentia?“ 


Grupuri de autointitulati revolutionari au anuntat guvernul 
Canadei si al Québecului că intenționează să ucidă cu sänge- 
rece doi oameni nevinovati, dacä cererile nu le sunt satisfäcute. 
Räpitorii pretind că acționează în acest fel pentru a atrage 
atenția asupra unor cazuri de nedreptate socială. Dar eu îi 
întreb cui încearcă ei să atragă atenţia? Guvernului Canadei? 
Guvernului Quebecului? Fiecare guvern din tara asta este 
perfect conștient de existența unor profunde si importante 
probleme sociale. Și fiecare guvern, în limita resurselor și a 
responsabilitätilor sale, este profund angajat în soluționarea 
lor. Dar nu prin răpire și atacuri cu bombe. Prin muncă asiduă. 
Și, dacă există vreun dubiu referitor la buna-credintä sau la 
capacitatea unui guvern, există și partide de opoziţie, pregătite 
și dornice să li se dea prilejul de a guverna. Pe scurt, 
pretutindeni în Canada fiinteazä un mecanism eficient pentru 
schimbarea guvernelor prin mijloace pașnice. Un mecanism 
care a fost folosit de către votantii nemulțumiți, în repetate 
rânduri. 

Cine sunt victimele răpirii? Pentru familiile victimelor, sunt 
soți și părinţi. Pentru răpitori, identitatea lor este nerelevantá. 
Scopurile răpitorilor ar fi servite la fel de bine dacă ar avea în 
mâinile lor persoane ca voi sau ca mine, sau poate niște copii. 
Scopul lor este să exploateze sentimentele umane normale ale 
canadienilor și să facă din acele sentimente de simpatie 
instrumente folosite pentru propriile lor țeluri revoluţionare si 
violente. 


„(Răpitorii) vor și bani. Bani de 
răscumpărare. “ 


Ce cer răpitorii în schimbul vieţii acestor oameni? Câteva 
lucruri. În primul rând, vor ca nemulțumirile lor să fie date 


publicităţii cu forța, in ipoteza, neîndoielnic, că toate 
persoanele rationale s-ar convinge astfel că problemele 
omenirii pot fi rezolvate proferând insulte și sloganuri. 

Vor mai mult, vor ca poliţia sá le ofere, ca pe un miel 
jertfelnic, persoana care, presupun ei, a contribuit la arestarea 
legală și la condamnarea justă a unora dintre prietenii lor 
infractori. 

Mai vor și bani. Bani de răscumpărare. 

Și mai vor ceva încă. Răpitorii cer eliberarea din închisoare 
a 17 criminali, precum și renunţarea la acuzaţiile formulate 
împotriva altora șase, toți aceștia fiind numiţi de ei „prizonieri 
politici“. Cine sunt acești oameni care ne sunt prezentaţi drept 
niște patrioți și martiri moderni? Permiteti-mi să vi-i descriu. 

Trei sunt ucigași dovediti și condamnați; alti cinci sunt 
întemnițați pentru omucidere; unul ispășește o pedeapsă de 
închisoare pe viaţă, după ce a pledat nevinovat în numeroase 
învinuiri legate de atacuri cu bombe; un altul a fost condamnat 
pentru 17 jafuri armate; doi au fost cândva eliberaţi 
condiţionat, dar acum sunt înapoi la închisoare, așteptând să fie 
judecaţi pentru fapte de tâlhărie. 

Cu toate astea, ni se cere să credem că acești indivizi au 
avut parte de un tratament nedrept, că întemnițarea lor este o 
consecință a opiniilor lor politice si că merită să fie eliberați 
imediat, fără a lăsa instanţele de judecată să-și urmeze cursul. 

Responsabilitatea de a decide în privinţa eliberării unuia 
sau altuia dintre acești criminali revine guvernului federal... A 
ceda la presiunile acestor răpitori... ar însemna nu numai o 
abdicare de la acea responsabilitate, ci ar duce totodată la o 
intensificare a activităţilor teroriste in Quebec. Ar fi, de 
asemenea, ca o invitaţie la acte de răpire și de terorism pe 
cuprinsul ţării. 

..Pentru ca o societate democratică să poată continua să 
existe, trebuie să fie capabilă să smulgă din rădăcină cancerul 


unei mișcări revoluţionare armate, care urmărește să distrugă 
însuși fundamentul libertăţii noastre. Din acest motiv guvernul, 
ca urmarea a unei analize a faptelor, incluzând solicitările 
pentru acţiuni urgente, formulate de guvernul Quebecului și de 
orașul Montreal, a decis să proclame Legea măsurilor în caz de 
război. Aceasta a intrat în vigoare de la ora 4:00 a.m, azi- 
dimineață, pentru a da posibilitate guvernului să acţioneze 
puternic și rapid împotriva tuturor acestor persoane care 
propovăduiesc sau practică violenţa, ca mijloc de a-și atinge 
scopurile politice. 

Legea măsurilor în caz de război dă puteri depline 
guvernului. Totodată, suspendă Legea Drepturilor în Canada. 
Vă asigur că guvernul nu a dorit asumarea unor asemenea 
puteri, la care a recurs doar atunci când a devenit absolut 
limpede că situaţia nu poate fi controlată, dacă nu se instituie 
de urgenţă o serie de măsuri extraordinare. 

Autoritatea conținută în această lege va permite guvernelor 
să acţioneze eficient împotriva amenințărilor nebuloase, dar 
totuși periculoase pe care organizaţiile teroriste le reprezintă 
pentru societate. Codul Penal, așa cum este conceput, nu este 
adecvat pentru combaterea terorismului sistematic. 


„Toate acestea sunt prerogative 
puternice și eu le consider 
indezirabile, așa cum sunt sigur 
că le considerați și voi.“ 


Poliția a primit, așadar, anumite puteri extraordinare, 
necesare pentru detectarea si eliminarea eficientă a 
organizaţiilor conspirative, care pledează pentru folosirea 
violenţei. Aceste organizaţii și calitatea de membru al lor au 
fost declarate ilegale. Puterile amintite includ dreptul de a 
perchezitiona și a aresta fără mandat, de a reţine persoane 


suspecte, fără necesitatea de a enunta imediat acuzaţii specifice 
și de a reţine persoane, fără posibilitatea de a fi eliberate pe 
cauţiune. 

Toate acestea sunt prerogative puternice și eu le consider 
indezirabile, asa cum sunt sigur că le considerați si voi. Sunt 
necesare totuși pentru a permite poliției să ia măsuri contra 
persoanelor care susțin și promovează răsturnarea violentă a 
regimului nostru democratic. Pe scurt, vă asigur că guvernul 
recunoaște gravele sale responsabilităţi în restrângerea 
libertăţilor civile, în anumite cazuri și răspunde in fata 
poporului Canadei pentru acţiunile sale. Guvernul va revoca 
această proclamaţie de îndată ce va fi posibil... 


„Nu poate să existe 
nicio musamalizare 


la Casa Albă“ 


RICHARD NIXON 


catre natiune, promitänd transparenta 
Watergate, 30 aprilie 1973 

Una dintre cele mai complexe personalitäti, din punct de 
vedere psihologic, care au ocupat Biroul Oval, extrem de 
experimentatul Richard Milhous Nixon, a venit la putere avänd 
reputatia de a fi un anticomunist acerb si un combatant politic 
necrutätor. Mäsurile sale ulterioare de a bombarda Vietnamul 
de Nord (și Cambodgia) pentru a încheia Războiul din Vietnam 
au făcut din el o figură detestabilă în ochii protestatarilor 
antirăzboi, iar sprijinul acordat de America unui puci militar 
împotriva președintelui Allende din Chile, care avea o politică 
de stânga, i-a atras disprețul liberalilor. Dar tot el a fost cel care 
a promovat drepturile civile, a accelerat desegregatia în școlile 
din Sud, a înfiinţat Agenţia pentru Protecţia Mediului, a deschis 
relaţii diplomatice cu China comunistă (și a întreprins o vizită 
epocală acolo), a pus în aplicare acordurile pentru controlul 
armamentului încheiate cu Uniunea Sovietică și, mai ales, a 
reușit să extragă Statele Unite din Vietnam. Deși au început 
demersuri de reevaluare a administraţiei Nixon, un eveniment 
continuă totuși să determine în mare măsură pentru istorie 
reputaţia sa politică: scandalul Watergate. 


RICHARD NIXON 


S-a născut pe 9 ianuarie 1913, într-o familie de quakeri din Yorba Linda, 
California. 

A studiat la Whittier College și la Duke University Law School, unde a excelat, 
continuând apoi să practice dreptul în Whittier. În timpul celui de-al Doilea 
Război Mondial, s-a înrolat în marina militară a SUA, luptând în Pacific în 
calitate de căpitan de gradul trei. A fost ales din partea republicanilor în 
Camera Reprezentanţilor din SUA (1946) și a jucat un rol important ca membru 
al Comisiei pentru Activităţi Antiamericane, demascându-l pe spionul Alger 


Hiss. A intrat în Senatul SUA (1951), iar in 1952 președintele Eisenhower l-a ales 
ca vicepreședinte în campania electorală; Nixon a fost vicepreședinte până în 
1960, când a candidat la președinție odată cu John F. Kennedy și a pierdut cu o 
marjă de voturi infimă. După o tentativă nereușită de a câștiga postul de 
guvernator al Californiei în 1962, a părăsit politica, dezamăgit, alegând să 
practice avocatura la New York; dar a revenit, câștigând președinția in 1968, 
apoi l-a învins pe George McGovern cu o diferență mare de voturi, în 1972. Ca 
președinte, a lucrat cu Henry Kissinger pentru a pune capăt prezenţei SUA în 
Vietnam „cu onoare“, a recunoscut Republica Populară Chineză, a semnat 
Tratatul privind rachetele antibalistice cu Uniunea Sovietică și a aplicat o serie 
de legi importante sociale, economice și de mediu. Din 1972, scandalul 
Watergate si repercusiunile lui s-au räsfränt negativ asupra mandatului său 
prezidenţial, forțându-l să demisioneze în 1974. 

A murit pe 18 aprilie 1984, la New York. 


În timpul campaniei prezidenţiale din 1972, care s-a soldat 
cu victoria covârșitoare a lui Nixon, reales într-un al doilea 
mandat la Casa Albă, s-a produs o spargere la sediul 
Comitetului Naţional al Partidului Democrat, din clădirea 
Watergate de la Washington. Existase o tentativă de montare a 
unor dispozitive de interceptare a convorbirilor telefonice. S-a 
dezvăluit — parţial printr-o abilă investigaţie jurnalistică și 
grație unui informator FBI, cu numele de cod „Deep Throat“ — 
că infractorii fuseseră angajaţi de oficialități republicane de 
rang înalt, care lucrau pentru realegerea lui Nixon. Urmăririle 
penale au fost demarate împotriva unor funcţionari 
prezidentiali, dar deocamdată președintele păstra distanţa, 
susținând că nu avusese cunoștință de producerea acelor fapte. 
Încercând să se detașeze și mai tranșant de „această întreagă 
afacere sordidă“, s-a adresat naţiunii într-un mesaj televizat, 
care se încheia memorabil cu: „Nu poate să existe nicio 
mușamalizare la Casa Albă“. Din păcate, a existat. 

În lunile care au urmat, credibilitatea președintelui s-a 
destrămat. După lupte în instanţă, ajungându-se până la Curtea 
Supremă, investigatorii comisiei senatoriale au reușit, în cele 


din urmă, să pună mâna pe înregistrări needitate ale unor 
conversații de la Casa Albă, desfășurate în 1972: Nixon, s-a 
dezvăluit, avea în mod uzual înregistrate toate conversațiile. 
Benzile au scos la iveală nu numai faptul, necunoscut până 
atunci, că președintele era spurcat la gură, dar și așa-zisa bandă 
„explozivă“, înregistrată doar cu câteva zile după spargere, care 
demonstra că Nixon își încurajase subalternii să încerce să 
împiedice investigarea incidentului de către FBI. Condamnarea 
oficială a lui Nixon era aproape sigură, mai ales în condiţiile în 
care pierduse chiar și sprijinul majorităţii republicanilor din 
Congres. A preferat, în schimb, să își dea demisia, rostind un 
discurs de rămas-bun în faţa staffului său, în care recunoștea: 
„Greșeli, da. Dar în folos personal, niciodată“. 

Vicepreşedintele Ford a preluat președinția și a emis un act 
de grațiere în favoarea lui Nixon, salvându-l de învinurile care i 
se aduceau în justiție. Deplina reabilitare postumă a lui Nixon 
— dacă se va produce vreodată — se amână pentru o dată 
deocamdată necunoscută. 


Bună seara, 

Vreau să vă vorbesc astă-seară, din tot sufletul, despre un 
subiect ce preocupă profund pe fiecare american. 

În ultimele luni, unii membri ai Administraţiei mele și 
persoane oficiale din Comitetul pentru Realegerea Președintelui 
— inclusiv unii dintre cei mai apropiaţi prieteni ai mei și cei 
mai leali asistenţi ai mei — au fost învinuiți de implicare în 
ceea ce a ajuns să fie cunoscut sub numele de Afacerea 
Watergate. Aceste acuzaţii se referă la activităţi ilegale in 
timpul și anterior alegerilor prezidenţiale din 1972, precum și 
la acuzaţii că oficialități cu funcţii de răspundere au luat parte 
la eforturile de a mușamaliza acea activitate ilegală. 

Rezultatul inevitabil al acestor acuzaţii a fost formularea 


unor întrebări grave referitoare la integritatea Casei Albe in 
sine. Astă-seară, vreau să discut despre aceste întrebări. 

Anul trecut, în 17 iunie, când mă aflam în Florida încercând 
să mă odihnesc câteva zile după vizita mea la Moscova, am aflat 
prima oară, din buletinele de știri, despre spargerea de la 
Watergate. Am fost îngrozit de această acţiune ilegală și 
nesăbuită și am fost șocat să aflu că funcţionari ai Comitetului 
de Realegere s-ar fi aflat, se pare, printre cei vinovați. 

Am ordonat imediat o investigaţie de către autorităţile 
guvernamentale abilitate. În 15 septembrie, așa cum vă amintiţi 
desigur, au fost formulate rechizitorii împotriva a șapte 
învinuiți din dosar. 

Pe măsură ce investigaţiile și-au urmat cursul, i-am întrebat 
în mod repetat pe cei care conduceau ancheta dacă exista 
vreun motiv să se creadă că unii membri ai Administraţiei mele 
ar fi în vreun fel implicaţi. Am primit asigurări repetate că nu 
existau motive în acest sens. Din cauza acestor continue 
încurajări privind inexistenţa oricăror suspiciuni, din cauză că 
eu am crezut în rapoartele pe care le primeam, din cauză că am 
avut încredere în persoanele de la care le primeam, nu am ţinut 
seama de relatările din presă, care păreau să-i implice pe unii 
membri ai Administraţiei mele sau pe alte oficialități din 
comitetul de campanie electorală. 

Până în luna martie a acestui an, am rămas convins că 
dezmintirile erau adevărate și că acuzaţiile de implicare a unor 
membri din Personalul Casei Albe erau false. Comentariile pe 
care eu le-am făcut în timpul acestei perioade și comentariile 
făcute de secretarul meu de presă în numele meu erau bazate 
pe informațiile care ne-au fost furnizate la momentul când noi 
am făcut acele comentarii. Totuși, apoi au început să-mi 
parvină noi informaţii, care m-au convins că exista o 
posibilitate reală ca unele dintre aceste acuzaţii să fie adevărate 
și sugerând în continuare că se făcuse un efort de a se ascunde 


faptele în fata opiniei publice, atât în fata voastră, cât și în fata 
mea. 


„Adevărul trebuie scos complet la 
lumină — indiferent cine a fost 
implicat.“ 


În consecință, în 21 martie, mi-am asumat personal 
răspunderea pentru coordonarea unor noi cercetări intense 
asupra cazului și am ordonat personal celor care conduc 
investigaţiile să obţină toate datele si sá mi le raporteze mie 
direct, chiar aici, în acest birou. 

Am ordonat din nou ca toate persoanele din guvern și din 
Comitetul de Realegere să coopereze deplin cu FBI, cu 
procurorii și cu marele juriu. Am ordonat, de asemenea, ca 
orice persoană care refuză să coopereze în aflarea adevărului 
să demisioneze din serviciul guvernamental. Și, respectând 
principiile procedurale menite să păstreze separatia puterilor 
— fundamentală si constituţională — între Congres si 
Presedintie, am cerut ca membrii personalului Casei Albe să 
compară, de bunăvoie, și să depună mărturie sub jurământ în 
fata comisiei senatoriale, care investighează cazul Watergate. 

Eram hotărât să mergem până la rădăcinile problemei, 
insistând că adevărul trebuie scos complet la lumină — 
indiferent cine a fost implicat. 


„Una dintre cele mai dificile 
decizii ale președinției mele. “ 


În același timp, eram hotărât să nu actionez în pripă și să 
evit, dacă se putea, orice acţiune care ar fi putut să se răsfrângă 
asupra unor oameni nevinovaţi. Voiam să fiu corect. Dar știam 
că, la o analiză finală, integritatea acestei funcţii — încrederea 
opiniei publice în integritatea acestei funcții — avea să capete 


prioritate asupra oricăror considerente personale. 

Astăzi, in una dintre cele mai dificile decizii ale președinției 
mele, am aceptat demisia a doi dintre cei mai aproapiati 
asociaţi ai mei la Casa Albă — Bob Haldeman (șeful staffului), 
John Ehrilchman (consilier pe probleme interne) — și totodată, 
doi dintre cei mai buni funcționari publici pe care am avut 
privilegiul de a-i cunoaște. 

Vreau să accentuez că, acceptând aceste demisii, nu 
intentionez sá planeze insinuarea că ar fi existat vreo 
fărădelege personală din partea lor, așa cum nu vreau să 
planeze vreo insinuare, în seara asta, nici în privinţa altora care 
au fost acuzaţi în acest dosar. Dar, în chestiuni atât de sensibile 
cum sunt salvgardarea integrităţii regimului nostru democratic, 
este esențial nu numai să fie respectate niște riguroase 
standarde etice și legale, ci și ca opinia publica, voi toți să aveţi 
încredere totală că acele standarde sunt respectate și aplicate 
de autorităţi și, în mod special, de către președintele Statelor 
Unite. Au fost de acord cu mine că acest demers a fost necesar, 
pentru restabilirea încrederii. 

..Indiferent cum a părut să fie cazul înainte, indiferent ce 
alte activităţi neadecvate s-ar mai putea încă descoperi în 
legătură cu această întreagă afacere sordidă, eu vreau ca 
poporul american, eu vreau ca voi să știți, dincolo de orice 
umbră de îndoială, că în timpul mandatului meu de președinte 
justiția va fi fost aplicată corect, total si impartial, indiferent 
cine ar fi implicat. Această funcţie reprezintă o încredere sacră 
și eu sunt decis să fiu vrednic de această încredere. 


„Am datoria fata de această 
măreață funcţie pe care o dețin si 
am datoria fata de voi — fata de 
tara mea.“ 


In orice organizatie, omul aflat in frunte trebuie sä poarte 
răspunderea. Acea răspundere, prin urmare, își are locul aici, în 
această funcţie. Eu o accept. Si mă angajez în fata voastră astá- 
seară, din această funcţie, că voi face tot ce îmi stă în putere 
pentru ca vinovatii să fie tradusi în fata justiţiei si pentru ca 
asemenea abuzuri sa fie complet eliminate din viata noastră 
politică în anii ce vor urma, pentru mult timp după ce eu voi fi 
părăsit această funcţie. 

„Începând din martie, când am aflat prima oară că 
Afacerea Watergate putea să fie, de fapt, cu mult mai gravă 
decât fusesem lăsat eu să cred, cazul mi-a răpit prea mult din 
timpul si din atenția mea. Indiferent ce ar mai putea să apară 
acum în acest dosar, indiferent de acţiunile marelui juriu, 
indiferent de deznodământul oricăror eventuale procese, eu 
trebuie acum să-mi îndrept toată atenţia — și așa voi face — din 
nou spre marile îndatoriri ale acestei funcţii. Am datoria fata de 
această măreaţă funcţie pe care o deţin și am datoria faţă de voi 
— faţă de ţara mea... Trebuie efectuată o muncă vitală în slujba 
scopului nostru de a construi o pace durabilă în lume — și 
munca aceasta nu poate să aștepte, munca pe care eu trebuie să 
o fac. 

De asemenea, o muncă vitală trebuie făcută aici, în 
America: pentru a asigura prosperitatea, or asta înseamnă o 
slujbă bună pentru oricine dorește să muncească; pentru a tine 
în frâu inflaţia, care știu că îngrijorează pe orice gospodină, pe 
orice om care încearcă să aibă un buget de familie solid în 
America; pentru a pune în mișcare noi căi mai bune, menite să 
asigure progresul spre o viata mai buna pentru toţi americanii. 

Când mă gândesc la această funcție — la tot ce reprezintă ea 
—, mă gândesc la toate lucrurile pe care vreau să le înfăptuiesc 
pentru această naţiune, la toate lucrurile pe care vreau să le 
înfăptuiesc pentru vol. 

În Ajunul Crăciunului, în timpul cumplitului calvar 


personal prin care am trecut la reluarea bombardamentelor 
din Vietnamul de Nord, care dupä 12 ani de räzboi au contribuit 
în final să aducă pacea pentru America, cu onoare, m-am așezat 
în fata biroului meu exact înainte de miezul noptii. Și am scris 
pe hârtie câteva dintre obiectivele mele pentru al doilea 
mandat al meu ca președinte. Dati-mi voie să vi le citesc: 


„Trebuie să păstrăm integritatea 
Casei Albe.“ 


Sá fac posibil pentru copiii noștri și pentru copiii copiilor 
noștri să trăiască într-o lume a păcii. 

Să fac ca această ţară să fie mai mult decât oricând un 
tărâm al oportunităţilor — al oportunităţilor egale, al 
oportunităţilor depline pentru fiecare american. 

Să asigur joburi pentru toţi cei care pot să muncească și un 
ajutor generos pentru cei care nu pot să muncească. 

Să stabilesc un climat de decentä si bunä-crestere, în care 
fiecare persoană să respecte sentimentele și demnitatea și 
drepturile de la Dumnezeu ale semenilor săi. 

Sa fac din această tara un tărâm unde fiecare om să poată 
îndrăzni să viseze, să poată să-și trăiască visurile — nu cu 
teamă, ci cu speranță —, mândru de comunitatea lui, mândru 
de patria lui, mândru de ceea ce a însemnat America pentru el 
și pentru omenire. 

Sunt obiective märete. Cred că putem, cred că trebuie să 
lucrăm pentru ele. Putem să le realizăm. Dar nu putem realiza 
aceste obiective decât dacă ne dedicăm și unui alt ţel. 

Trebuie să păstrăm integritatea Casei Albe, iar acea 
integritate trebuie să fie reală, nu inconsistentă. Nu poate să 
existe nicio mușamalizare la Casa Albă. 


2 Ambii, ulterior, au fost găsiți vinovati de conspirație si obstructionarea justiţiei. 


„Responsabilitatea 
speciala a femeilor 
din India“ 


INDIRA GANDHI 
Discurs despre valoarea educatie: femesnor, 23 nosembrıe 1974 

Intre mijlocul anilor 1960 si inceputul anilor 1980, Indira 
Gandhi a fost una dintre cele mai puternice si controversate 
femei din lume. O bună parte din această perioadă, a fost 
premierul Indiei și, fiind fiica lui Jawaharlal Nehru, a 
întruchipat autoritatea și așteptările care decurg dintr-o 
dinastie politică. La început totuși nu se aștepta prea mult de la 
ea, iar criticii au poreclit-o goongi gudiya („păpușa mută“). Dar 
a ajuns să domine politica acelei perioade, ca un lider ferm, 
uneori impunându-și necruţător voinţa. 

„Gandhi“ era numele Indirei după căsătorie — nu avea 
nicio legătură cu „Mahatma“ Gandhi, colaboratorul apropiat al 
tatălui ei în lupta pentru independenţa Indiei. Indira avea 
politica în sânge, ea fiind cea care a coordonat realegerea 
tatălui ei în 1951. După moartea lui Nehru, în 1964, Bahadur 
Shastri a devenit prim-ministru și a numit-o pe Indira în funcţia 
de ministru al Informaţiilor. Dar Shastri a murit după numai 
doi ani, iar în acel moment Gandhi a devenit premier, 
conducând cea mai numeroasă democraţie din lume, cu marile 
ei discrepanțe între minoritatea bogată si o majoritate săracă. 
Împărtășea idealurile tatălui ei de modernizare a Indiei. 


INDIRA GANDHI 


S-a născut pe 19 noiembrie 1917, la Allahabad, Uttar Pradesh, India, ca fiică a 
avocatului și viitorului prim-ministru Jawaharlal Nehru. 

A studiat la Universitatea Visva-Bharati (Bengalul de Vest) și la Oxford (Anglia). 
În 1942, s-a măritat cu un membru radical al Congresului Naţional Indian, 
Feroze Gandhi. Autorităţile britanice au intemnitat-o pentru scurt timp în 1943, 
după ce Congresul a demarat campania „Päräsiti India“. A lucrat pentru tatăl ei, 
când acesta a devenit premierul Indiei independente, și a organizat realegerea 


lui (1951). Indira Gandhi a devenit presedinte al Partidului Congresului (1959) si 
ministru al Informaţiilor (1964). Ca premier (1966-1971), a apropiat India de 
Uniunea Sovietică, a încercat aplicarea unor reforme de modernizare si a 
intervenit în războiul de independenţă a Pakistanului de Est, care a dus la 
crearea statului Bangladesh. Victoria ei în alegeri, în 1972, a declanșat acuzaţii 
de fraudă electorală, iar sentintele judiciare împotriva ei, in 1975, au 
determinat-o să impună o stare de urgență până în 1977. A pierdut alegerile din 
1977, dar a fost realeasă în 1980. În 1984, a ordonat armatei să îi evacueze cu 
forța pe separatiștii siiti înarmaţi din Templul de Aur de la Amritsar, cu multă 
vărsare de sânge. 

A fost asasinată în 31 octombrie 1984, de doi dintre bodyguarzii ei siiti. În 1991, 
fiul și moștenitorul ei politic, Rajiv Gandhi, a fost asasinat de un sinucigaș cu 
bombă aparţinând grupării Tigrii Eliberării din Tamil Ealam (Sri Lanka). 


În discursul pe care l-a rostit în 1974, la Indraprastha 
College for Women, a subliniat importanța educaţiei — în 
special a educației femeilor —, ca o condiţie vitală în procesul 
de transformare a Indiei într-o „societate rațională și modernă“. 
Recunoștea dificultăţile de a îmbina „ceea ce a fost valoros și 
nepieritor în tradiţiile noastre străvechi cu ceea ce este bun și 
valoros în gândirea modernă“, dar vedea în educaţie cheia 
pentru a face o justă evaluare. Critica, de asemenea, 
„superstitiille“ — implicit și sistemul de caste —, care trimiteau 
grupurile sociale inferioare și, mai ales, pe cei cei numiţi „dalit“ 
sau „cei care nu trebuie atinși“ la munca de jos, pe care totodată 
castele superioare o priveau cu dispreţ. 

Deși a continuat politica lui Nehru de a menţine India în 
rândul principalelor ţări nealiniate — în teorie, separată de 
politica puterilor din blocul vestic și, respectiv, sovietic —, 
politica regională a împins-o să accepte o alianță de apărare 
mutuală cu URSS, ca o contrapondere a relaţiilor strânse ale 
Pakistanului cu SUA. În 1971, Pakistanul de Est s-a răsculat și 
refugiații au năvălit în India, Gandhi a intervenit cu armata, iar 
ca rezultat Pakistanul de Est și-a declarat independenţa, 
devenind statul Bangladesh. Președintele Nixon o detesta pe 


Gandhi pentru înclinațiile ei sovietice si pentru intervenţia in 
Pakistanul de Est, numind-o în cercuri restrânse „o vrăjitoare 
bătrână“. 

În 1972, Gandhi a condus Partidul Congresului la o victorie 
zdrobitoare, dar avea să fie acuzată de încălcarea legii 
electorale, riscând să fie eliminată din politică. Drept ripostă, i-a 
trimis la închisoare pe oponenți și a guvernat prin decret timp 
de 21 de luni până când, convocänd alegeri anticipate, votantii 
au înlăturat-o de la conducere. A recâștigat puterea în 1980, 
când a stabilit legături strânse cu Statele Unite și o bună relaţie 
cu președintele Ronald Reagan. Dar din cauza conflictului cu 
separatiștii siiti, care s-a soldat cu o bătălie sângeroasă pentru 
evacuarea lor din Templul de Aur din Amritsar, în 1984 a fost 
asasinată. 


Un vechi proverb sanscrit spune: femeia este casa, și casa este 
baza societăţii. Așa cum ne construim casele, la fel ne construim 
și tara. Dacă acea casă este neadecvatä — fie neadecvatä în 
privința necesităţilor și a bunurilor materiale, fie neadecvată 
prin genul de atmosferă iubitoare și prietenoasă de care orice 
copil are nevoie pentru a crește și a se dezvolta —, atunci acea 
tara nu poate avea armonie, or, nicio tara care nu are armonie 
nu poate să se dezvolte, indiferent în ce direcţie. 

Din acest motiv, educaţia femeilor este aproape mai 
importantă decât educaţia băieţilor si a bărbaţilor. Noi — si 
prin „noi“ nu mă refer doar la noi, în India, ci la toată lumea — 
am neglijat educaţia femeilor. Problema este relativ de dată 
recentă. Desigur, nu pentru voi, dar când eu eram copil 
povestea începuturilor educaţiei femeilor în Anglia, bunăoară, 
era foarte actuală. Toată lumea își amintea ce se întâmplase în 
perioada de început. 

„Acum avem un sistem de învățământ și există o dezbatere 


în toată tara cu privire la faptul dacă acest tip de educaţie este 
adecvat pentru nevoile societăţii sau pentru nevoile tinerilor 
noștri. Fac parte dintre cei care cred întotdeauna că educaţia 
are nevoie de o reformă completă. Dar, în același timp, cred că 
nu totul în sistemul nostru de învățământ este neapărat greșit, 
că și învăţământul actual a dus la formarea unor tineri 
exceptionali, bărbaţi și femei deopotrivă, in special oameni de 
știință și specialiști în diferite domenii, care au mare căutare 
pretutindeni în lume, până și în cele mai bogate ţări. Mulţi 
dintre tinerii noștri ne părăsesc și pleacă în străinătate, fiindcă 
acolo primesc salarii mai mari și condiţii mai bune de muncă. 

..Una dintre cele mai mari responsabilităţi ale femeilor cu 
studii, astăzi, este cum să îmbine ceea ce a fost valoros și 
nepieritor în tradiţiile noastre străvechi cu ceea ce este bun și 
valoros în gândirea modernă. Nu tot ceea ce este modern este și 
bun, la fel cum nu tot ceea ce este vechi nu este în exclusivitate 
doar bun sau doar rău. Trebuie să decidem, nu o dată pentru 
totdeauna, ci aproape în fiecare săptămână, aproape în fiecare 
lună, ce poate apărea bun și folositor pentru ţara noastră și ce 
parti din lucrurile vechi pot fi păstrate si cultivate în societatea 
noastră. A fi modern, pentru majoritatea oamenilor, reprezintă 
un fel de a te îmbrăca sau un mod de a vorbi ori anumite 
obiceiuri și deprinderi, dar nu asta înseamnă, de fapt, să fii 
modern, ci este doar un aspect foarte superficial al 
modernității. 

...Acum, pentru ca India să devină asa cum vrem noi să fie, 
o societate rațională și modernă, bazată pe ceea ce este bun în 
tradiția noastră străveche și în solul nostru, pentru asta este 
necesar să avem un popor care gândește, tinere care gândesc și 
care nu se mulțumesc să accepte ceea ce vine din orice parte a 
lumii, ci sunt dornice să asculte acel lucru, să îl analizeze și să 
decidă dacă poate fi acceptat sau dacă trebuie respins, or acesta 
este genul de educaţie pe care noi o vrem, care să le dea 


tinerilor noștri capacitatea de a se adapta la această lume în 
schimbare și de a putea contribui la dezvoltarea ei. 

Unii oameni consideră că doar având slujbe sus-puse faci 
ceva important sau iti servești națiunea. Dar cu toţii știm că 
până și cea mai complexă mașinărie este ineficientă, dacă doar 
un șurubel nu funcționează cum trebuie, și că acel șurubel este 
la fel de important ca orice piesă mare. La fel se întâmplă și în 
viata naţiunii. Nu există slujbă care să fie prea mica; nu există 
persoană care să fie prea neînsemnată. Fiecare are ceva de 
făcut. Si dacă el sau ea își fac treaba bine, atunci și tara 
funcţionează bine. 


„Fiecare lucru, indiferent dacă 
este murdar sau mărunt, are un 
rost.“ 


În superstitiile noastre, am crezut că un anumit timp de 
muncă este muncă murdară. Bunáoara, măturatul a fost 
considerat o muncă murdară. Doar unii oameni o pot face; alții 
nu trebuie să se coboare la așa ceva. Acum se constată că 
bälegarul este cel mai preţios lucru pe care omenirea îl are 
astăzi și multe dintre economiile lumii se clatină din cauză că 
nu există suficient îngrășământ — și nu doar îngrășămintele 
chimice, ci bălegarul ordinar, conţinutul haznalelor și lucruri 
de acest fel, lucruri care sunt considerate murdare. Acum se 
vede cât de frumos echilibrată era lumea, totul potrivindu-se și 
având un rost în ansamblul general. Fiecare lucru, indiferent 
dacă este murdar sau mărunt, are un rost. 

„Așadar, sper ca voi toţi, care aveţi marele avantaj al 
educaţiei, vă veţi face munca voastră, păstrând în minte 
interesele naţionale, dar totodată veţi contribui fiecare la 
înfăptuirea păcii și a armoniei, pentru a aduce frumuseţea în 
viata poporului nostru si a ţării. Cred ca asta este 


responsabilitatea specialä a femeilor din India. Noi vrem sä 
facem foarte multe pentru tara noasträ, dar niciodatä nu am 
considerat că India ar fi izolată de restul lumii. Ceea ce vrem 
noi să facem este o lume mai bună. Prin urmare, trebuie să 
vedem problemele Indiei în perspectiva problemelor mai ample 
ale omenirii întregi. 


„Ura, ignoranta si raul” 


CHAIM HERZOG 
Discurs la ONU, condamnand antisemrismul, 
10 noiembrie 1975 





In noiembrie 1975, Rezolutia 3 379 a Natiunilor Unite declara cä 
„sionismul este o formă de rasism si de discriminare rasială“. A 
fost propusă de un grup format în principal din ţări arabe și 
nord-africane, fiind adoptată cu o majoritate de voturi. Printre 
susținătorii acestei rezoluţii se aflau o serie de state din Africa 
și din Blocul sovietic. Adoptarea rezoluţiei a provocat o 
înfierare elocventă și usturătoare din partea ambasadorului 
Israelului la ONU, Chaim Herzog. 

Școala vieţii îi oferise lui Herzog o bază solidă pentru 
descrierea experienţei evreilor în secolul XX. Născut în Irlanda 
de Nord, s-a mutat cu familia în Palestina, în anii 1930, unde 
tatăl său a devenit sef-rabin. Herzog a facut parte din 
organizaţia paramilitară evreiască Hagana, menită a-i apăra pe 
coloniștii evrei împotriva arabilor, care se răsculau contra 
imigrației evreilor. În partea finală a celui de-al Doilea Război 
Mondial, a condus Corpul britanic de informaţii militare în 
nordul Germaniei, unde a avut ocazia de a vedea personal 
câteva lagăre de concentrare naziste și a contribuit la 
identificarea criminalului de război Heinrich Himmler, 
capturat de Aliați, nazistul care jucase un rol esenţial în 
tentativa de exterminare a evreilor din Europa. A luptat în 
primul război arabo-israelian din 1948, care a dus la înfiinţarea 
statului Israel, apoi a continuat să lucreze în Serviciul Israelian 
de Informaţii Militare. Prin urmare, pe parcursul unei tinereti 
pline de eventimente, a fost martorul calamitätilor 
Holocaustului si a participat la crearea statului Israel. 


CHAIM HERZOG 


S-a născut pe 17 septembrie 1918, la Belfast, Irlanda, unde tatăl său era sef- 
rabin. 

S-a mutat în Palestina în 1935, care era sub administraţie britanică, și a luptat 
alături de Hagana (organizaţia paramilitară ilegală evreiască), în timpul 
revoltei arabilor palestinieni. A studiat la Ierusalim, Cambridge și Londra, 
absolvind dreptul, și a intrat în barou. În al Doilea Război Mondial, a luptat în 
armata Marii Britanii, ca tanchist, iar ulterior șef al Informaţiilor Secrete 
Militare în nordul Germaniei. A revenit în Palestina, a luptat în Războiul de 
Independenţă (1948), a îndeplinit de două ori funcţia de șef al Informaţiilor 
Secrete Militare ale Forţei Israeliene de Apărare (1948-1950, 1959-1962). În anii 
1950-1954 a fost atașat militar pentru apărare la Ambasada Israelului, în SUA. 
După ce Israelul a ocupat Cisiordania (1967), Herzog a fost primul guvernator 
militar al ținutului. În 1975-1978, a reprezentat Israelul, ca ambasador la ONU, 
iar în 1981 a intrat propriu-zis în politică, în calitate de reprezentant al 
Partidului Muncii în Knesset (parlament). Fiind o personalitate publică deosebit 
de apreciată, a avut două mandate de câte cinci ani, ca președinte al Israelului, 
între 1983 și 1993. 

A murit în 17 aprilie 1997, la Tel Aviv, Israel. 


Acum, invocând întregul dramatism al acestei istorii, 
Herzog blama vehement „cele două mari rele care ameninţă 
societatea“ — „ura si ignoranta“. A evocat brutalitatea si 
vandalismul naziștilor în Kristallnacht din 1938, lagărele morții 
și Holocaustul, „falsificările veninoase“ din Protocoalele 
inteleptilor Sionului (o pläsmuire, un așa-zis plan de dominatie 
mondială pus la cale de evrei) și recentele declaraţii ale lui 
Yasser Arafat, liderul Organizaţiei pentru Eliberarea Palestinei. 
Prin aceste mijloace, Herzog i-a caracterizat pe evrei și israeliți 
drept victime ale rasismului, și nu agenţi ai rasismului. 
Totodată, a menţionat cu o neclintită mândrie „valorile istorice 
și morale ale poporului evreu“. În continuare, Herzog a sugerat 
că, prin aprobarea acestei rezoluții, credibilitatea Naţiunilor 
Unite ca organizaţie internaţională era pusă la îndoială. În 
sfârșit, și poate cel mai impresionant, și-a moderat indignarea 
punând în antiteză experiența adesea tragică a evreilor în 


secolul XX, cu rezoluţia adoptată, care, ţinând seama de 
greutatea istoriei, nu era „decât un episod trecător“. 

Desigur, rezoluţia reflecta divizarea politica mondială 
reprezentată în acea vreme de Războiul Rece, conform căruia 
Israelul era considerat drept partenerul ferm al Occidentului, 
de unde și susținerea documentului de către sovietici. 
Dimpotrivă, Statele Unite, Europa Occidentală, Australasia și o 
mare parte din America de Sud au votat împotriva rezoluţiei. În 
1991, odată cu destrămarea Uniunii Sovietice, o nouă rezoluţie 
ONU a revocat cu o majoritate covârșitoare documentul din 
1975. 


Domnule presedinte, 

Nu este lipsit de un anume simbolism dacä aceastä 
dezbatere, care poate foarte bine să se dovedească a fi o 
cotitură în viitorul Naţiunilor Unite și un factor decisiv în 
existența în continuare a acestei organizaţii, are loc în 10 
noiembrie. În seara aceasta, se împlinesc treizeci și șapte de ani 
de la ceea ce în istorie a rămas sub denumirea de Kristallnacht, 
Noaptea de Cristal. În acea seară, în 1938, trupele de șoc naziste 
ale lui Hitler au lansat un atacat coordonat asupra comunităţii 
evreiești din Germania, au incendiat sinagogile din toate 
orașele și au ars Cărţile Sfinte, Sulurile Legii și Biblia. A fost 
noaptea când casele evreilor au fost atacate și bărbaţii 
familiilor au fost arestaţi, multi dintre ei nemaiintorcändu-se 
niciodată. A fost noaptea când vitrinele prăvăliilor si 
magazinelor evreiești au fost sparte, acoperind străzile orașelor 
din Germania cu un strat de cioburi de sticlă ce s-au sfărâmat în 
milioane de cristale, care au dat numele acelor fapte. A fost 
noaptea care a dus în cele din urmă la crematoriile și camerele 
de gazare din lagărele Auschwitz-Birkenau, Dachau, 
Buchenwald, Theresienstadt și altele. A fost noaptea care a dus 


la cel mai cumplit holocaust din istoria omenirii. 

...Nu vin la această tribună pentru a apăra valorile istorice 
și morale ale poporului evreu. Acestea grăiesc de la sine. Au dat 
omenirii, cu asupra de măsură, ceea ce este măreț și etern. Au 
făcut pentru spiritul omenesc mai mult decât poate aprecia pe 
moment un forum ca acesta. 

Vin aici pentru a denunța două mari rele care ameninţă 
societatea în general și o societate a naţiunilor, în particular. 
Aceste două rele sunt ura și ignoranta. Aceste două rele 
reprezintă forța argumentului din spatele celor care au propus 
această rezoluţie si a celor care îi susțin. Aceste două rele îi 
caracterizează pe cei care vor să târască această organizaţie 
mondială, ale cărei idealuri au fost iniţial concepute de către 
profeţii Israelului, în adâncurile în care a fost târâtă astăzi. 

Ceea ce vedem astăzi aici nu este decât o altă manifestare a 
antisemitismului acerb, a urii antievreiești care insufleteste 
societatea arabă. Cine ar fi crezut că în acest an, 1975, falsitätile 
veninoase ale ,inteleptilor Sionului“ ar putea fi distribuite 
oficial de către guvernele arabe? Cine ar fi crezut că vom vedea 
astăzi o societate arabă care propovăduiește cea mai mârșavă 
ură antievreiascä în grădinițele de copii?... Suntem atacați de 
către o societate care este motivată de cea mai extremistă 
formă de rasism cunoscută în lume astăzi. Acesta este rasismul 
care a fost exprimat atât de succint în cuvintele liderului OEP, 
Yasser Arafat, în cuvântarea de deschidere la un simpozion din 
Tripoli, Libia: „Nu va exista în regiune nicio altă prezenţă, decât 
cea arabă...“ Cu alte cuvinte, în Orientul Mijlociu, de la Oceanul 
Atlantic la Golful Persic, doar o singură prezenţă este permisă, 
și aceea este prezenţa arabilor. Niciun alt popor, indiferent cât 
de adânci sunt rădăcinile lui în regiune, nu are voie să se 
bucure de dreptul său la autodeterminare. 

Stând aici, la această tribună, văd cu ochii minţii lunga și 
semeata istorie a poporului meu. Îi văd pe asupritorii poporului 


nostru de-a lungul veacurilor, perindändu-se intr-o maleficä 
procesiune spre neantul uitării. Stau aici în fata voastră ca 
reprezentant al unui popor înfloritor și puternic, care le-a 
supravieţuit lor, tuturor, și care va supraviețui și acestei 
rușinoase mascarade și agenţilor acestei rezoluții. 


„Această rezoluţie bazată pe ură, 
falsitate și arogantă.“ 


Marile momente ale istoriei evreilor îmi vin în minte acum, 
stând in fata voastră, din nou coplesite numeric și posibile 
victime ale urii, ale ignorantei si ale răului. Privesc înapoi spre 
acele grandioase momente. Evoc măreția unei națiuni pe care 
am onoarea să o reprezint în acest for. Tin seama în acest 
moment de poporul evreu din întreaga lume, oriunde s-ar afla, 
fie în libertate sau în robie, ale cărui rugăciuni si gânduri sunt 
cu mine in acest moment. 

Stau aici nu ca un om care implorä. Votati asa cum va 
dictează constiinta morală. Căci miza nu este nici Israelul, nici 
sionismul. Miza este continuarea existenţei acestei organizații, 
care a fost târâtă în cea mai josnică discreditare de către o 
coaliție de despoti și rasisti. 

Votul fiecărei delegaţii va înregistra în istorie poziţia ţării 
respective fata de rasismul antisemit și fata de antiiudaism. Voi 
înșivă purtaţi responsabilitatea poziţiei voastre în faţa istoriei, 
căci așa veţi fi văzuți în istorie. Noi, poporul evreu, nu vom uita. 

Pentru noi, poporul evreu, acesta nu este decât un episod 
trecător într-o istorie bogată și plină de evenimente. Suntem 
încrezători in providenta, în religia și credinţele noastre, în 
sfânta noastră tradiție de veacuri, în lupta noastră pentru 
progresul social și valorile umane și în poporul nostru, oriunde 
s-ar afla. Pentru noi, poporul evreu, această rezoluție bazată pe 
ură, falsitate și aroganță este lipsită de orice valoare legală sau 


morală. 


„Acceptăm să trăim cu voi 
într-o pace permanentă“ 


ANWAR SADAT 
Discurs m Knessetul ısraelıan, propunand tratative de pace. 
20 noiombrie 1977 





Când Anwar Sadat a venit în locul impetuosului Gamal Abdel 
Abd al-Nasser în funcţia de președinte al Egiptului, în 1970, 
nimeni nu se aștepta să rămână multă vreme la conducerea 
statului, și cu atât mai puţin să devină cu timpul un promotor al 
păcii. Rivalii l-au considerat initial doar un mediocru acolit al 
lui Nasser, până când Anwar Sadat a avut abilitatea de a-și 
învinge oponenții și de a-i înlocui pe multi dintre demnitarii din 
epoca Nasser cu o reţea de funcționari de stat leali lui. 

Ca președinte al Egipului, care era statul arab cel mai dens 
populat și cel mai important din punct de vedere politic, Sadat 
avea rolul de a conduce opoziția arabă împotriva Israelului. 
Tara sa, alături de Siria și Iordania, fusese umilitä de victoria 
rapidă a Israelului în timpul Războiului de Șase Zile din 1967, 
un conflict în urma căruia Israelul cucerise Inältimile Golan (de 
la Siria), Cisiordania (de la Iordania) și peninsula Sinai (de la 
Egipt). La început totuși și spre surprinderea multora, Sadat a 
sprijinit un plan de pace sponsorizat de ONU, deși Israelul l-a 
respins destul de repede. 


ANWAR SADAT 


S-a născut pe 25 decembrie 1918, la Mit Abu Kum, Egipt. 

A absolvit Academia Militară Regală din Cairo (1938), unde, alături de colegul 
său ofiţer, Nasser, a avut o atitudine ostilă fata de autorităţile britanice si 
monarhia egipteană. A fost întemnițat pentru o presupusă conspirație cu 
ofițerii germani (1941-1942), iar în 1945 s-a alăturat Mișcării Ofiterilor Liberi, 
condusă de Nasser, în cadrul armatei Egiptului, care l-a îndepărtat pe regele 
Farouk, în 1952. În 1970, ajunsese la demnnitatea de vicepreședinte, sub 
conducerea lui Nasser, și a preluat președinția după decesul acestuia. În politica 
externă, a încercat să încline balanţa spre Occident, iar în 1972 a expulzat mii 


de consilieri militari sovietici. Alături de Siria, Egiptul a lansat Războiul din 
Octombrie (de Yom Kippur), în 1973; în ciuda întorsăturilor de situaţie 
ulterioare, primele succese i-au consolidat autoritatea. A lansat o iniţiativă de 
pace arabo-israeliană în 1977, care s-a soldat cu un Premiu Nobel pentru Pace 
(1978), un tratat de pace egipteano-israelian (1979), dar și cu expulzarea din Liga 
Arabă. 

A fost asasinat în 6 octombrie 1981, de niște soldaţi egipteni la o paradă de la 
Cairo. 


Era prea devreme pentru o apropiere egipteano-israeliană, 
dar în 1973 echilibrul de putere în regiune s-a modificat când 
Sadat a lansat Războiul din Octombrie (sau Războiul de Yom 
Kippur), pentru a-i împinge pe israelieni afară din teritoriile 
ocupate. Forţele militare de care dispunea Sadat, din punct de 
vedere tactic cu mult superioare armatei egiptene din 1967, i-au 
luat prin surprindere pe apărătorii israelieni de pe malul estic 
al Canalului de Suez, în timp ce Siria a atacat Israelul de la 
nord. În cele din urmă, Forţele Israeliene de Apărare au 
schimbat cursul unei situaţii potenţial dezastruoase; dar, 
revelând vulnerabilitätile Israelului, Sadat a ieșit din război ca 
un erou al lumii arabe. 

Din această poziţie de prestantá reconfirmată, a reușit să se 
plaseze, patru ani mai târziu, în postura de politician 
experimentat și promotor al păcii. A înţeles că era puţin 
probabil ca statele arabe să poată învinge Israelul în război, mai 
ales știindu-se că Israelul se putea bizui pe sprijinul SUA. Sadat 
a sesizat această realitate și a dedus logic că trebuia să fie găsită 
o bază permanentă pentru o coexistentä pașnică. Tatonând 
terenul în 1977, pentru a vedea șansele unei propuneri de pace, 
a făcut un gest istoric, devenind primul lider arab care a vizitat 
Israelul. Acolo, s-a adresat parlamentului israelian, Knesset, 
întrunit într-o ședință specială, la Ierusalim, si a enunțat 
telurile lui. 

Discursul său, rostit în arabă, punea accent pe trecutul 


comun al evreilor si al arabilor. A presärat textul cu referinte 
din Biblie și Coran, subliniind fundamentele comune ale 
iudaismului, creştinismului si islamului. A  ridiculizat 
inabilitatea anterioară a diplomaților israelieni și arabi, care nu 
puteau comunica decât prin intermediari. A admis că vizita sa 
(în Israel) stârnise uimirea arabilor și cinismul israelienilor; 
dar, totodată, s-a identificat drept un reprezentant nu doar al 
Egiptului, ci și al vastei „națiuni arabe“, dornică să stabilească o 
„pace permanentă bazată pe justiție“. A recunoscut cu 
franchete că pacea necesita, din partea Israelului, o soluționare 
a problemei palestiniene și retrocedarea teritoriilor ocupate în 
1967. În final, a revenit la tema suferinţei comune, făcând apel 
la cetăţenii de rând din Orientul Mijlociu, care meritau să 
trăiască fără teama de violenţă. 

Drumul pe care s-a angajat Sadat a dus într-adevăr la un 
tratat de pace, după ce președintele Jimmy Carter a găzduit un 
summit egipteano-israelian în 1978, la Camp David, ceea ce i-a 
adus lui Sadat (și premierului israelian Menachem Begin) un 
Premiu Nobel. În cele din urmă totuși a fost doar un acord 
bilateral egipteano-israelian, care s-a soldat cu retrocedarea 
Peninsulei Sinai, dar nu și a celorlalte Teritorii Ocupate. Și nici 
nu a rezolvat viitorul palestinienilor. Sadat a plătit un pret greu 
pentru acordul său istoric, devenind un paria în restul lumii 
arabe și confruntându-se cu disensiuni tot mai mari pe plan 
intern, la care a reacţionat cu măsuri de represiune. Epoca 
Sadat s-a încheiat în 1981, când a fost asasinat la o paradă 
militară de către niște ofiţeri de armată nemulţumiţi de politica 
lui. Acordul de pace egipteano-israelian a supravieţuit totuși. 


Pacea și mila Dumnezeului atotputernic să fie asupra voastră și 
pace să avem cu toţii, cu voia lui Dumnezeu... Vin la voi azi în 
temeiul adevărului, pentru a construi o nouă viaţă, pentru a 


stabili pacea. Noi toți, pe acest pământ, pământul lui 
Dumnezeu; noi toţi, musulmani, creștini și evrei, ne închinăm 
lui Dumnezeu și doar lui Dumnezeu. Învățăturile și poruncile 
lui Dumnezeu sunt iubirea, sinceritatea, neprihănirea și pacea. 

Nu îi blamez pe cei care au primit decizia mea — când am 
anuntat-o întregii lumi în fata Adunării Poporului Egiptean — 
cu surprindere și uimire. Unii, cuprinși de o violentă 
stupefactie, au crezut că decizia mea nu era decât o jonglerie 
verbală pentru a îmbuna opinia publică mondială. Alţii au 
interpretat-o drept o tactică politică menită să camufleze 
intenția mea de a lansa un nou război. Voi merge până într- 
acolo încât să vă povestesc cum unul dintre asistenții mei 
prezidentiali m-a contactat la o oră târzie, după ce am ajuns 
acasă de la Adunarea Poporului și, pe un ton îngrijorat, m-a 
întrebat: „Domnule Președinte, care ar fi reacția noastră daca 
Israelul v-ar lansa efectiv o invitaţie?“ Am răspuns calm: „O voi 
accepta imediat...“ După o lungă cugetare, am rămas convins că 
obligaţia responsabilitatii mele în fata lui Dumnezeu și în fata 
poporului îmi impune să merg până în cel mai îndepărtat colt 
al lumii, chiar și la Ierusalim, pentru a mă adresa membrilor 
Knessetului, reprezentanţii poporului lui Israel, si a le 
comunica ideile care mă preocupă. 

„„„Orice viata pierdută în război este o viata omenească, 
indiferent dacă este vorba despre un israelian sau despre un 
arab. O soţie care rămâne văduvă este o fiinţă umană care are 
dreptul la o viaţă familială fericită, indiferent dacă este de 
origine arabă sau israeliană. Copiii nevinovaţi care sunt privaţi 
de grija și compasiunea părinţilor lor sunt ai noștri, fie că 
trăiesc pe pământ arab sau israelian. 

„Să fim sinceri unii cu alţii, când răspundem la această 
întrebare importantă: Cum putem realiza o pace permanentă 
bazată pe justiţie? 

„Primul lucru: nimeni nu își poate clădi fericirea pe seama 


nenorocirii altora. 


„Chemarea pentru o pace 
permanentă și justă.“ 


Al doilea lucru: niciodată nu am vorbit și nici nu voi vorbi 
vreodată în două limbi. Niciodată nu am adoptat și noi voi 
adopta două politici. Nu tratez cu nimeni decât într-o singură 
limbă, o singură politică si cu o singură fata. 

Al treilea lucru: confruntarea directă și o linie dreaptă sunt 
cele mai simple și mai reușite metode de a atinge un obiectiv 
clar. 

Al patrulea lucru: chemarea pentru o pace permanentă și 
justă, bazată pe respectarea rezolutiilor ONU, a devenit acum 
chemarea lumii întregi. 

„Al cincilea lucru: și acesta este probabil cel mai clar și cel 
mai însemnat, se referă la faptul că națiunea arabă, in näzuinta 
ei spre o pace permanentă bazată pe justiţie, nu pornește de pe 
poziţii de slăbiciune sau ezitare, ci are potenţialul de putere și 
stabilitate care denotă o dorinţă sinceră pentru pace. 

...AS vrea, de asemenea, să vă previn cu toată sinceritatea; 
vă previn în privinţa unor gânduri care e posibil să vă treacă 
prin minte; francheţea mă obligă să vă spun următoarele: 

Unu: Nu am venit aici pentru un acord separat între Egipt și 
Israel. Aceasta nu face parte din politica Egiptului. 

..Doi: Nu am venit la voi pentru a stabili o pace parţială, 
adică pentru a termina starea de beligerantä în această fază, 
amânând întreaga problemă pentru o fază ulterioară... Am 
venit la voi pentru ca împreună să făurim o pace durabilă 
bazată pe justiţie, pentru a evita să se mai verse fie și o singură 
picătură de sânge arab sau israelian. 

...Bun, mă voi întoarce aici la räspunul la marea întrebare: 
cum putem realiza o pace permanentă bazată pe justiţie? În 


opinia mea... räspunsul nu este nici dificil, nici imposibil, in 
ciuda  lungilor ani de  vrajbá, răzbunări sângeroase, 
resentimente si ură, și a formării atâtor generaţii în spiritul 
rupturii totale și a unei animozitäti adânc înrădăcinate. 

...Vreti să trăiţi cu noi în aceasta parte a lumii. Cu toată 
sinceritatea, credeti-mä, vă dorim bun venit printre noi, în 
deplină siguranţă și securitate. Lucrul acesta, în sine, este o 
extraordinară cotitură; unul dintre reperele unei schimbări 
istorice decisive. Noi obișnuiam să vă respingem. Aveam 
motivele și revendicările noastre, da. Noi obișnuiam să vă 
etichetăm drept „așa-zisul“ Israel, da. Eram laolaltă in 
conferințe și organizaţii internaţionale, iar reprezentanții 
noștri nu se salutau, și încă nu se salută, da. Lucrurile acestea s- 
au întâmplat și se întâmplă încă. Este adevărat, de asemenea, că 
obișnuiam să fixăm, ca o condiţie prealabilă pentru orice 
tratative cu voi, un mediator care să se întâlnească separt cu 
fiecare parte. Da, asta s-a întâmplat. 

Totuși, astăzi va spun și declar în fata lumii întregi, că 
acceptăm să trăim cu voi în pace permanentă bazată pe justiţie. 
Nu vrem să vă încercuim sau să fim noi încercuiți de rachete 
distrugătoare gata să fie lansate, și nici de obuzele dușmăniei și 
ale urii. Am anunţat nu o dată că Israelul a devenit un fait 
accompli, recunoscut de omenire, și că cele două supraputeri și- 
au asumat responsabilitatea securităţii și a apărării existenţei 
lui. 

Așa cum cu adevărat și sincer vrem pacea, la fel de adevărat 
și sincer vă primim să trăiţi printre noi în pace și securitate. 


„Poporul palestinian și drepturile 
lui să aibă un stat.“ 


„„Am venit la Ierusalim, Cetatea Păcii, care va rămâne 
mereu întruparea vie a coexistentei între credincioșii a trei 


confesiuni religioase. Este inadmisibil ca vreuna dintre parti sá 
conceapă statutul special al Cetăţii Ierusalim în cadrul anexării 
sau al expansionismului, fiindcă trebuie să fie un oraș deschis și 
liber pentru toţi credincioșii. 

..Completa retragere din teritoriile arabe ocupate în 1967 
este un fapt logic și incontestabil. Nu e nevoie să pledeze 
nimeni pentru asta. Orice discuţie despre o pace permanentă 
bazată pe justiţie și orice demers de a asigura coexistenta în 
pace și siguranţă în această parte a lumii ar deveni lipsite de 
sens, atâta timp cât voi ocupați cu forța armelor niște teritorii 
arabe. 

...Cat despre cauza palestinienilor, nimeni nu ar putea nega 
că în asta rezidă cheia întregii probleme. Cauza poporului 
palestinian și drepturile lui legitime nu mai sunt ignorate sau 
negate astăzi de nimeni. Mai clar spus, nicio persoană care are 
capacitatea de judecată nu poate nega sau ignora aceste 
chestiuni... Salut acele voci ale Israelului care au cerut 
recunoașterea drepturilor poporului palestinian de a ajunge la 
o pace în deplină siguranță. Vă spun aici, doamnelor și 
domnilor, că nu are niciun rost să vă abtineti de a recunoaște 
poporul palestinian și drepturile lui de a avea un stat și de a 
reveni pe pământul lui. Noi, arabii, am avut această experienţă 
înainte, cu voi și cu realitatea existenţei Israelului. Lupta ne-a 
dus din război în război, de la victime la mai multe victime, 
până când voi și noi am atins astăzi marginea unui oribil abis și 
a unui înfiorător dezastru, ce nu pot fi evitate decât dacă, 
împreună, profităm astăzi de oportunitatea unei păci durabile 
bazate pe justiţie... 


„Libertatea noasträ 
ca polonezi costä 
nespus de mult“ 
PAPA IOAN PAUL AL II-LEA 


Discurs adresat compatrotilor sa: polonezi, 18 mnie 1983 

In 1978, Biserica Romano-Catolicä a renuntat la o traditie, care 
dura de 455 de ani, și a ales un papă care nu era italian. Colegiul 
Cardinalilor, cu o majoritate copleșitoare, l-a ales pe Karol 
Wojtyla, care și-a luat titlul papal de Ioan Paul al II-lea. A fost, 
de asemenea, primul papă polonez din istorie, iar din acest 
motiv alegerea sa ca suveran pontif a îmbrăcat și o semnificaţie 
politică. Venea dintr-o ţară cu o foarte puternică tradiţie 
catolică, dar care, începând din 1945, rămăsese în spatele 
Cortinei de Fier, condusă de un regim sprijinit de sovietici și 
care era, în esenţă, opus credinţei religioase. 

În prima parte a anilor 1950, primatul romano-catolic al 
Poloniei, cardinalul Wyszynski, stătuse câţiva ani la închisoare, 
din cauza atitudinii sale critice la adresa comunismului. Dar, 
când stalinismul a fost denunțat de Hrușciov, și noul 
conducător al Poloniei, Wladystaw Gomulka, a început să 
adapteze dictatura partidului la condiţiile locale, relația dintre 
stat și Biserică a evoluat pe alte coordonate. Cu preţul evitării 
de a comenta fățiș politica de stat, Biserica a putut să își 
păstreze rolul tradiţional. Era un compromis stânjenitor, dar 
functionabil. 


PAPA IOAN PAUL AL II-LEA 


S-a născut cu numele Karol Wojtyla, pe 18 mai 1920, la Wadowice, Polonia. 

A studiat literatura poloneză și, ulterior, teologia (în care și-a luat licenţa) la 
Universitatea Jagiellonä din Cracovia, între 1938 si 1939 si 1945-1946, lucrând în 
industrie în cea mai mare parte a perioadei de război, cât Polonia a fost sub 
ocupaţie străină. În 1946, a publicat primul dintre cele câteva volume de poezii 
ale sale și a fost hirotonit preot. A făcut studii doctorale la Roma, obţinând titlul 
de doctor în teologie în 1948. După ce a fost preot parohial și după noi studii 


universitare, a fost numit profesor de etică socială la Universitatea Catolică din 
Lublin (1954). A fost activ în promovarea acelei modernizări (aggiornamento) a 
Conciliului Vatican II din 1962-1965 (contribuind la implementarea lor), a fost 
promovat la înaltul oficiu de arhiepiscop al Cracoviei în 1963 și a devenit 
cardinal în 1967. În 1978, a fost ales drept cel de-al 265-lea papă, luându-și 
numele de Ioan Paul al II-lea. Ca suveran pontif, a scăpat cu viata dintr-o 
tentativă de asasinat (1981), a devenit o figură emblematică pentru aspiraţiile 
naţionale ale polonezilor și a inaugurat un nou stil de comunicare și prezenţă 
internaţională papală, participând la evenimente pe scară largă. Enciclicele sale 
respingeau atât comunismul, cât și capitalismul neînfrânat, în timp ce poziţia sa 
morală și teologică întărea valorile și practicile catolice fundamentale (ca de 
pildă, respingerea mijloacelor de contraceptie sau a hirotonirii femeilor). 

A murit în 2 aprilie 2005, la Roma. 


Alegerea lui Karol Wojtyla în scaunul papal de la Roma a 
schimbat situaţia. Polonia avea acum o voce independentă pe 
scena lumii — o voce de o maximă integritate spirituală și 
morală —, care nu putea să nu devină pentru polonezi o sursă 
alternativă de autoritate și conducere. Mai mult, Karol Wojtyla 
nu era omul care să izoleze problemele spirituale, plasându-le 
separat de viata socială. Era un fost profesor universitar de 
etică, iar în calitate de arhiepiscop al Cracoviei începând din 
1963, fusese în prima linie pentru apărarea poziţiei Bisericii. 

În 1979, noul papă a vizitat patria sa natală, exact în 
momentul când nemulțumirea populară tot mai mare fata de 
standardele scăzute de viaţă atingea un punct critic. În anul 
următor, muncitorii greviști din șantierul naval de la Gdansk 
au creat o mișcare sindicală independentă, Solidaritatea (în 
poloneză, Solidarnosc), la care muncitorimea poloneză a aderat 
în număr mare, intimidând regimul. Dar, în 1981, a intervenit o 
reacție violentă din partea statului: Solidaritatea a fost scoasă în 
afara legii, liderii ei au fost arestaţi, iar polonezii, speriaţi, se 
temeau de o intervenție militară din partea Uniunii Sovietice și 
a celorlalte tari din Pactul de la Varșovia. În timpul acelui an, 
Ioan Paul al II-lea a scăpat cu viata dintr-o tentativă de asasinat, 


pe care o investigatie a autoritätilor italiene a pus-o In seama 
liderului sovietic, Leonid Brejnev — deși dezbaterea continuă. 

In 1983, Ioan Paul al II-lea a revenit in Polonia pentru o a 
doua vizită în calitate de suveran pontif. S-a adresat atunci unei 
mulțimi de peste un milion de oameni, la mânăstirea Jasna 
Gora, în Czestochowa. Acest important loc de pelerinaj conţine 
o veche operă de artă, de un uriaș simbolism religios și 
naţional, o icoană a Fecioarei Maria, iar în vremurile de criză 
sau de recunoștință polonezii s-au adunat acolo întotdeauna. 
Au făcut la fel și în 18 iunie 1983, pentru a asculta cuvintele lui 
Ioan Paul al II-lea. Cu grijă inserate în textul discursului erau și 
cuvinte care recunoșteau implicit lupta din acel moment a 
poporului polonez. Auzind referintele la „solidaritate“ sau 
„muncitori“, mulțimea a ridicat stindardele, arätändu-si 
aprecierea prin aplauzele tumultuoase la încheierea 
discursului. 

Peste câțiva ani, Ioan Paul al II-lea a fost martorul prăbușirii 
regimului comunist în Polonia, în 1989. Ulterior, perioada sa de 
pontificat a vădit o atitudine din ce în ce mai conservatoare 
asupra problemelor sociale și bisericești; însă, în anii 1980, 
părea aproape un revoluţionar politic. 


Madona de la Jasna Gora ne învaţă pe toţi iubirea cea 
adevărată. Și lucrul acesta este deosebit de important pentru 
voi, dragi tineri. În voi, de fapt, se decide acea formă de iubire 
pe care o veţi cultiva toată viata voastră si, prin voi, în toată 
viata omenească de pe pământul polonez: forma de dragoste 
matrimonială, familială, socială și naţională — dar totodată și 
iubirea preoțească, religioasă și duhovnicească. Fiecare viata 
este determinată și evaluată de forma interioară de iubire. 
Spune-mi ce iubesti, și eu iti voi spune cine ești. 

Eu veghez! Cât de frumos este că acest cuvânt se găsește în 


chemarea pelerinajului de la Jasna Göra. Are o profundä 
ascendentä evanghelicä: Hristos a spus de nenumärate ori 
„vegheati“... Poate, de asemenea, din Evanghelie trece in 
traditia cercetäsiei. In pelerinajul de la Jasna Göra se aflä 
elementul esenţial al răspunsului pe care noi dorim să il dăm 
iubirii de care suntem înconjurați sub chipul Sfintei Icoane. 

Răspunsul la această iubire trebuie să fie exact faptul că eu 
veghez! Ce înseamnă „eu veghez“? 

Înseamnă că fac un efort să fiu o persoană care are 
conștiință. Nu inabus această conștiință și nu o deformez; spun 
pe nume binelui și răului, și nu le estompez; dezvolt în mine 
ceea ce este bun și caut să îndrept ceea ce este rău, subjugându- 
l in mine însumi. Această problemă este fundamentală, 
neputând să fie minimalizată sau trecută pe un plan secundar. 
Nu! Este pretutindeni și mereu o chestiune de primă 
importanță. Importanţa ei crește proporţional cu sporirea 
împrejurărilor care par să favorizeze toleranța noastră fata de 
rău și faptul că ne scuzăm cu ușurință pentru acest fapt, mai 
ales dacă adulţii fac așa. 

Dragii mei prieteni! Depinde de voi să ridicaţi o barieră 
fermă împotriva imoralitatii, o barieră — insist — în calea 
acelor vicii sociale pe care nu le voi numi explicit aici, dar de 
care voi insivá sunteţi perfect conștienți. Trebuie să pretindeti 
acest lucru de la voi înșivă, chiar dacă alţii nu vá cer asta. 
Experiențele istoriei ne învaţă cat de mare este costul pe care îl 
suportă întreaga naţiune pentru imoralitatea din anumite 
perioade. Astăzi, când luptăm pentru forma viitoare a vieţii 
noastre sociale, amintiti-vá că această formă depinde de cum va 
fi poporul. Prin urmare: vegheati! 


„Vreau să aduc mulțumiri pentru 
toate dovezile acestei 
solidaritati.“ 


...„EU veghez“ înseamnă, de asemenea: eu văd un altul. Nu 
mă închid în mine însumi, urmărind îngust doar interesele 
mele, propriile-mi raționamente. „Eu veghez“ înseamnă: 
iubirea de aproapele tău, înseamnă: fundamentala solidaritate 
interumană. 

În fata Madonei de la Jasna Góra vreau să aduc mulţumiri 
pentru toate dovezile acestei solidaritäti care au fost aduse de 
compatrioţii mei, inclusiv tineretul polonez, în perioada dificilă 
de acum nu multe luni în urmă. Ar fi dificil pentru mine să 
enumăr aici toate formele acestei solicitudini care i-a înconjurat 
pe cei care erau închiși, întemnițați, concediati de la serviciu, 
precum si pe membrii familiilor lor. Voi știți toate astea mai 
bine decât mine. Eu primesc doar informaţii sporadice despre 
aceste lucruri. 

...„EU veghez“ înseamnă, de asemenea: mă simt răspunzător 
pentru această mare moștenire comună al cărei nume este 
Polonia. Acest nume ne definește pe noi toţi. Acest nume ne 
obligă pe noi toţi. Acest nume ne costă pe noi toti. 

Poate, uneori, îi invidiem pe francezi, pe germani sau pe 
americani, din cauză că numele lor nu este legat de un 
asemenea pret istoric si din cauză că pentru ei libertatea vine 
atât de ușor: pe când pe noi libertatea noastră ca polonezi ne 
costă nespus de mult. 

Dragii mei, nu voi face o analiză comparativă. Voi spune 
doar că numai ceea ce costă constituie valoare. Nu este, de fapt, 
posibil să fii cu adevărat liber, fără o relaţie onestă și profundă 
cu valorile. Noi nu vrem o Polonie care să nu ne coste nimic. 
Noi veghem, în schimb, lângă tot ceea ce întruchipează 
moștenirea autentică a atâtor generaţii, căutând să o 
imbogätim. O naţiune, atunci, este în primul rând bogată prin 
poporul ei. Bogată prin oameni. Bogată prin tineri. Bogată prin 
fiecare individ care veghează în numele adevărului: căci 
adevărul, de fapt, dă formă iubirii. 


..Chiar dacä nu sunt printre voi in fiece zi, asa cum a fost 
cazul timp de multi ani în trecut, port totuși in inima mea o 
mare, o părintească grijă și iubire. O grijă și o iubire 
netärmurite pentru voi. Tocmai fiindcă de voi depinde ziua de 
mâine. 

Mă rog pentru voi în fiece zi. 


„Domnule Gorbaciov, 
därämati acest zid“ 


RONALD REAGAN 
Discurs in Berimul de Vest, sustinand principiile democratiei, 
12 iume 1987 





Un factor de bunä dispozitie a caracterizat presedintia lui 
Ronald Reagan, care a fost inaugurată in ianuarie 1981. Firea 
lui veselă emana o încredere destinsă, certitudinile lui despre 
lume aveau un efect liniștitor, iar umorul său autozeflemitor îl 
făcea pe placul americanilor de rând. Dacă Nixon părea să 
întruchipeze eforturile de a fi președinte, iar Jimmy Carter 
inabilitatea de a transpune principiile în practică, Reagan făcea 
ca președinția să semene cu un hobby. Una dintre cele mai 
renumite butade ale lui era: „Este adevărat că munca grea nua 
ucis niciodată pe nimeni. Dar de ce să riscăm?“ Nu degeaba 
Reagan era cunoscut drept un om extrem de comunicativ, iar 
platforma sa politica, promovând scăderea fiscalitätii, 
reducerea aparatului administrativ al statului, creșterea rolului 
comunităților locale, bugete echilibrate și consolidarea armatei 
i-a determinat pe așa-numiții „democrați ai lui Reagan“ să 
schimbe macazul și să vină în număr mare în tabăra lui. 


RONALD REAGAN 


S-a născut pe 6 februarie 1911, la Tampico, Illinois. 

Sportiv și actor, a absolvit studii de economie și sociologie la Eureka College, 
înainte de a fi comentator sportiv la radio, iar din 1937 actor angajat de Warner 
Brothers, continuând să joace în 53 de filme pe parcursul carierei. În al Doilea 
Război Mondial, a servit în armată într-o unitate de cinematografie. A fost 
președinte al Asociaţiei Actorilor de Film (1947-1952) și s-a implicat în politica 
Partidului Democrat. În 1949, a fost un martor „prietenos“ în investigarea 
infiltratiei comuniste, desfășurată de Comisia pentru Activităţi Antiamericane a 
Camerei Reprezentanţilor. La TV, a fost gazda serialului General Electric 
Theater (1954-1962). Trecând în tabăra republicană la începutul anilor 1950, a 
câștigat postul de guvernator al Californiei în 1966 și 1970. După două tentative 
eșuate, a câștigat nominalizarea la prezidenţiale din partea republicanilor în 


1980, apoi si presedintia, invingändu-l cu usurintä pe Jimmy Carter. In timpul 
dublului sau mandat prezidential (1981-1989), s-au redus impozitele si asistenta 
socială, au crescut cheltuielile pentru înarmare, s-a adoptat Iniţiativa de 
Apărare Strategică (planul „războiul stelelor“ pentru un scut de apărare cu 
rachete), economia a trecut printr-un colaps, urmat de o perioadă de 
prosperitate timp de cinci ani, și s-a înregistrat un deficit bugetar de 3 trilioane 
$. Pe plan internaţional, a purtat tratative cu premierul sovietic Mihail 
Gorbaciov pentru reducerea armamentului, a bombardat Libia pentru a 
combate terorismul, dar s-a implicat în scandalul „Iran-Contra“, în care 
oficialități americane au deturnat fonduri din vânzări secrete de arme Iranului, 
pentru a sprijini gherilele anticomuniste Contra, în Nicaragua. A scăpat dintr-o 
tentativă de asasinat în 1981, în Washington, D.C., și după părăsirea funcţiei de 
președinte a suferit de Alzheimer. 

A murit pe 5 iunie 2004, la Los Angeles, California. 


Este binecunoscut faptul că, în prima etapă a carierei sale, 
Reagan a fost actor de film și televiziune, ceea ce a făcut ca 
ulterior discursurile sale politice să fie întotdeauna rostite 
impecabil. Obișnuia să îi spună lui Peggy Noonan, care îi 
compunea discursurile, ce dorea să comunice, iar ea redacta 
textul astfel încât să corespundă cu stilul lui nepretentios. 
Criticii săi mentionau adesea pregătirea sa de actor, văzând în 
președinția lui un triumf al imaginii asupra substanţei. Dar 
criticii și admiratorii, deopotrivă, sunt de acord în privinţa 
faptului că, deși Reagan delega subordonatilor săi multe dintre 
responsabilităţi, principiile și convingerile lui solide stăteau la 
baza politicii aplicate de Casa Albă. 

Nicăieri acest lucru nu era mai clar decât în atitudinea sa 
fata de URSS, pe care, abandonând limbajul „destinderii“ 
politice, o descria drept „imperiul răului“. Liberalii luau peste 
picior limbajul lui de benzi desenate, însă acesta reflecta cu 
exactitate convingerea sa că sistemul politic sovietic era 
esențialmente imoral. 

În iunie 1987, Reagan a apărut în faţa Portii Brandenburg 
din Berlin, oraș emblematic pentru Războiul Rece, aidoma altor 


presedinti americani inaintea lui, pentru a tine un discurs. A 
pus în antiteză prosperitatea, bogăţia culturală si libertăţile pe 
care locuitorii Berlinului de Vest le cultivaseră începând cu 
1945, cu „înapoierea“ lumii totalitare din spatele Zidului 
Berlinului — o lume care, așa cum o descria el, „are un efect 
atât de violent asupra spiritului“. Dar Reagan avea și niște 
obiective clare, rezumate în cererea: „Domnule secretar general 
Gorbaciov... dacă doriţi liberalizarea... darämati acest zid!“ Sub 
un anumit aspect, cuvintele denotau o retorică populistă. Însă 
vremurile se schimbau cu rapiditate, întrucât acum exista un 
conducător reformist al Uniunii Sovietice, în persoana lui 
Mihail Gorbaciov, un om cu care Reagan a semnat, în același an, 
un tratat privind reducerea rachetelor cu rază medie de 
acţiune. 

Reagan a prezis că „acest zid va cădea. Fiindcă nu poate 
rezista în fata credinţei; nu poate rezista în fata adevărului“. Si 
doi ani mai târziu, Zidul Berlinului a căzut. Istoricii pot analiza 
încă în ce măsură președinția lui Reagan a contribuit cu 
adevărat la încheierea Războiului Rece. Însă, neîndoielnic, 
relația dintre acest președinte intransigent și omologul său 
comunist mai diplomat a creat un preludiu important al 
evenimentelor ulterioare. 

Ultimii ani din viata lui Reagan au fost umbriti de 
simptomele bolii Alzheimer. Zilele discursurilor strälucite erau 
acum apuse, omul comunicativ de odinioara reusind inca un 
elocvent discurs de rämas-bun, chiar daca de aceasta data doar 
in scris: „Incep acum cälätoria care ma va conduce spre apusul 
vietii mele“. 


Acum douäzeci si patru de ani, presedintele John F. Kennedy a 
vizitat Berlinul, adresändu-se oamenilor din acest oras si lumii 
intregi, la Primaria orasului. De atunci, inca alti doi presedinti 


au venit, la rândul lor, la Berlin. lar astăzi, și eu, fac a doua mea 
vizită în orașul vostru. Noi, președinții americani, venim la 
Berlin fiindcă este de datoria noastră să vorbim, din acest loc, 
despre libertate. Dar trebuie să mărturisesc că ne atrag aici și 
alte lucruri: sentimentul istoriei din acest oraș, mai veche cu 
peste 500 de ani decât istoria naţiunii noastre; frumuseţea unor 
locuri ca Grunewald și Tiergarten; dar, mai ales, curajul și 
dârzenia voastră. Compozitorul Paul Lincke a înţeles probabil 
ceva despre președinții americani. Vedeţi voi, asemenea atâtor 
președinți înaintea mea, am venit astăzi aici, fiindcă oriunde as 
merge, orice as face, Ich hab noch einen Koffer in Berlin, eu am 
încă o valiză în Berlin. 

... In spatele meu se află un zid care incercuieste sectoarele 
libere ale acestui oraș, fiind o parte dintr-un vast sistem de 
bariere care împart întregul continent european. De la Marea 
Baltică până în sud, acele bariere taie Germania de-a 
curmezișul, lăsând o lungă rană de sârmă ghimpată, beton, 
garduri și turnuri de pază. Mult mai la sud, zidul poate nu e 
vizibil, nu e evident. Dar punctele de control și paza înarmată 
sunt aceleași — în continuare o restricţie asupra dreptului de a 
călători, în continuare un instrument pentru a impune 
poporului de rând voinţa unui stat totalitar. Totuși, aici, în 
Berlin, zidul apare cel mai clar; aici, tăind de-a curmezișul 
orașul vostru, fotografiile din presă și ecranele televizoarelor 
au întipărit în mintea omenirii această brutală împărțire a unui 
continent. Stand in fata Porții Brandenburg, fiecare om este un 
german, despărţit de semenii lui. Fiecare om este un berlinez, 
constrâns să privească o cicatrice. 

„Acolo unde acum patru decenii erau mormane de moloz, 
astăzi în Berlinul de Vest se află cel mai mare produs industrial 
al oricărui oraș din Germania — blocuri de birouri cu activitate 
intensă, apartamente și locuinţe frumoase, bulevarde elegante 
și parcuri cu pajiști întinse. Acolo unde cultura unui oraș părea 


să fi fost distrusă, azi se află două mari universitáti, filarmonici 
și o operă, nenumărate teatre și muzee. Acolo unde exista 
penurie, acum există belșug — alimente, îmbrăcăminte, 
automobile — minunatele produse de la Ku'damm. Din pustiire, 
din totală ruină, voi, berlinezii, în libertate, ati reclädit un oraș 
care, din nou, se numără printre cele mai mari metropole de pe 
pământ. Sovieticii or fi avut alte planuri. Dar, prieteni, există 
câteva lucruri pe care sovieticii nu le-au luat în calcul: Berliner 
Herz, Berliner Humor, ja, und Berliner Schnauze, inima 
berlineză, umorul berlinez, da, și Berliner Schnauze. 


„Și sovieticii, se pare, încep să 
înțeleagă importanța libertății. “ 


În anii 1950, Hrușciov a prezis: „Vă vom îngropa“. Dar în 
Occident, astăzi, vedem o lume liberă, care a atins un nivel de 
prosperitate si bunăstare nemaiintälnit în toată istoria 
omenirii. În lumea comunistă, vedem eșecuri, înapoiere 
tehnologică, standarde de sănătate în declin, chiar și lipsa celor 
mai elementare produse — prea puţină mâncare. Chiar și 
astăzi, Uniunea Sovietică nu este capabilă să se hrănească 
adecvat. După aceste patru decenii, așadar, o concluzie 
inevitabilă și covârșitoare se impune in fata întregii luni: 
Liberatatea duce la prosperitate. Libertatea înlocuiește vechile 
uri dintre naţiuni prin respect reciproc si pace. Libertatea este 
învingătoare. 

Acum, si sovieticii, se pare, într-un mod limitat, încep să 
înțeleagă importanţa libertăţii. Auzim multe de la Moscova 
despre o nouă politică de reformă și transparentá.? Unii deţinuţi 
politici au fost eliberaţi. Anumite posturi de știri ale unor 
televiziuni străine nu mai sunt bruiate. Controlul statului 
asupra unor întreprinderi economice a mai scăzut. Sunt acestea 
oare începuturile unor schimbări profunde în statul sovietic? 


Sau sunt ele doar gesturi de formä, menite sä trezeascä false 
speranţe în Occident sau să întărească regimul sovietic, fără a-l 
transforma? Salutám reforma și transparenţa; fiindcă noi 
credem că libertatea și siguranța merg împreună, că progresul 
libertății umane nu poate decât să consolideze cauza păcii 
mondiale. 

Există un semn pe care sovieticii îl pot da și care poate fi 
inconfundabil, care poate contribui spectaculos la cauza 
libertăţii și a păcii. Domnule secretar general Gorbaciov, dacă 
doriți pacea, dacă doriţi prosperitatea pentru Uniunea Sovietică 
și Europa de Est, dacă doriţi liberalizarea: veniţi aici la această 
poartă! Domnule Gorbaciov, deschideţi această poartă! 
Domnule Gorbaciov, dárámati acest zid! 

„Astăzi, orașul înflorește, în ciuda neajunsurilor implicite 
în însăși prezenţa acestui zid. Ce vá tine pe voi aici? Desigur, se 
pot spune multe referitor la tăria voastră morală, la curajul 
vostru neînfricat. Dar eu cred că există ceva mai adânc, ceva 
legat de concepţia, opiniile și modul de viaţă al Berlinului — și 
nu doar la nivel sentimental. Nimeni nu poate trăi multă vreme 
în Berlin fără să se lase legănat de iluzii. Există un lucru, în 
schimb, ceva care, deși conștientizează dificultăţile vieţii în 
Berlin, a ales să le accepte, ceva care continuă să clădească 
acest falnic și frumos oraș în antiteză cu o prezenţă 
înconjurătoare totalitară... Un lucru care vorbește cu un glas 
puternic și afirmativ, care spune „da“ acestui oraș, „da“ 
viitorului, „da“ libertăţii. Într-un cuvânt, aș sugera că acest 
lucru care particularizează Berlinul este dragostea — dragostea 
deopotrivă profundă și devotată. 


„Lumea totalitară găsește 
simboluri de iubire și venerație 
chiar și într-un afront.“ 


Probabil asa ajungem acum la rädäcinile problemei, la cea 
mai fundamentalä deosebire dintre Est si Vest. Lumea totalitarä 
produce inapoiere, fiindcä are un efect atät de violent asupra 
spiritului, infränänd impulsul uman de a crea, de a se bucura, 
de a venera. Lumea totalitară consideră că iubirea și abnegatia 
constituie un afront. Cu ani în urmă, înainte ca germanii 
răsăriteni să fi început să-și reclădească bisericile, au înălțat o 
construcție mireană: turnul televiziunii din Alexander Platz. 
Practic, începând de atunci, autorităţile au muncit să corecteze 
ceea ce ei considerau a fi un defect major al turnului, tratând 
sfera de oţel din vârf cu vopsele și chimicale de toate felurile. 
Totuși, chiar și astăzi, când bate soarele în acea sferă — acea 
sferă care domină de la înălțime Berlinul — lumina formează 
semnul crucii. Acolo în Berlin, asemenea orașului însuși, 
simbolurile de iubire, simbolurile de adoratie nu pot fi 
suprimate. 

Privind acum câteva momente din Reichstag, acea 
întruchipare a unităţii germane, am remarcat niște cuvinte 
scrise la repezeală cu un spray de vopsea pe zid, poate de vreun 
tânăr berlinez: „Acest zid va cădea. Credintele se adeveresc“. 
Da, de-a curmezișul Europei, acest zid va cădea. Fiindcă nu 
poate rezista in fata credinței; nu poate rezista in fata 
adevărului. Zidul nu poate rezista in fata libertăţii. 

...Va mulțumesc și Dumnezeu să vă binecuvänteze pe toți! 


1 O referire la conceptele reformiste rusești perestroika și glasnost. 


„Libertatea de a alege 
este un principiu 
universal“ 


MIHAIL GORBACIOV 
Discurs la ONU, despre reformele sovietice, 7 decembrie 1988 





La sfârșitul anilor 1980, două cuvinte rusești aveau impact 
asupra Occidentului: glasnost (,,transparenta“, „deschidere“) si 
perestroika („restructurare“). Erau cei doi stâlpi pe care liderul 
sovietic Mihail Gorbaciov spera să reclădească economia 
muribundä si politica ţării lui, transformând totodată relaţiile 
acesteia cu tärile-satelit și cu Occidentul. În cele din urmă, 
mișcarea a devenit revoluţie. În 1991, ţările din Europa Centrală 
și Răsăriteană se eliberaseră de sub controlul (comunist) 
sovietic, Germania era reunificată, însă Uniunea Sovietică în 
sine încetase să mai existe, desträmändu-se în republicile ei 
componente. Nici măcar Ronald Reagan, în sublimul său 
optimism, când îi cerea lui Gorbaciov „să dărâme“ Zidul 
Berlinului în 1987, nu ar fi putut prevedea rapiditatea 
evenimentelor ulterioare. Pentru faptul că a putut pune în 
mișcare o asemenea transformare, Gorbaciov este una dintre 
cele trei figuri-cheie ale istoriei sovietice, alături de Lenin și 
Stalin. 


MIHAIL GORBACIOV 

S-a născut pe 2 martie 1931, într-o familie de ţărani, în satul Privolnoe, 
Stavropol, în Caucazul de Nord (URSS). 

A fost foarte bun la învăţătură, continuând totodată să muncească în colhoz. A 
studiat dreptul la Universitatea din Moscova (absolvind în 1955), s-a înscris în 
Partidul Comunist (1952) și a început să activeze în Komsomol (Uniunea 
Tineretului Comunist). Ca secretar cu probleme de agricultură în Stavropol, a 
dobândit renumele de om onest și novator, s-a ridicat în ierarhia partidului, 
ajungând membru în Comitetul Central în 1971. În 1978, a fost promovat la 
Moscova și a intrat în Biroul Politic, în 1980, fiind cel mai tânăr membru titular. 
A devenit secretar general și conducător al URSS, după moartea lui Konstantin 
Cernenko în 1985 și a fixat o platformă reformistă: a retras armata din 


Afghanistan, a permis ţărilor din Blocul sovietic să își urmeze propria cale, a 
îmbunătăţit relaţiile cu Occidentul (inclusiv tratatul de reducere a rachetelor) 
și cu China, și a permis înfiinţarea unor noi partide politice, precum și 
organizarea de alegeri pluripartite (1990), ceea ce a dus la diluarea puterii în 
favorarea republicilor sovietice individuale. În 1991, comuniștii duri l-au ţinut 
în arest la domiciliu timp de trei zile, în timpul unei tentative de puci (eșuat), 
după care Gorbaciov și-a dat demisia din funcţia de conducător al partidului, 
iar Uniunea Sovietică s-a destrămat. Continuând să fie activ pe plan politic, a 
creat gruparea „umbrelă“ Uniunea Social-Democrată în 2007 și (împreună cu 
magnatul Aleksandr Lebedev) Partidul Democrat Independent, în 2008. 


Gorbaciov s-a ridicat pe meritele lui dintr-un mediu rural 
marcat de sărăcie, devenind conducătorul URSS în 1985, după 
decesele în succesiune rapidă ale celor doi conducători 
vârstnici anteriori, Andropov și Cernenko. Reușind să dejoace 
schemele vechii gărzi conservatoare, s-a înconjurat de persoane 
cu gândire modernă și a stabilit imediat un plan de reforme. 
Uniunea Sovietică moștenită de el era împotmolită într-un 
război fără sorţi de izbândă in Afghanistan, economia ei 
planificată era în prăbușire, statele-satelit o secătuiau de 
resurse, iar armata supradimensionată era prost înzestrată și 
demoralizată. Statele Unite, sub administraţia lui Reagan, se 
îmbarcaseră într-un masiv proces de dezvoltare a înarmărilor 
defensive, căruia Uniunea Sovietică era limpede că nu îi putea 
tine pasul în materie de tehnologie sau resurse. Mai mult, 
Iniţiativa de Apărare Strategică a SUA — planul pentru un 
sistem spatial de interceptare a rachetelor — implica 
posibilitatea ca întregul arsenal sovietic să devină inutil, în 
eventualitatea unui război între supraputerile mondiale. Pe 
scurt, existau motive foarte întemeiate de a dori ca era 
confruntărilor dintre supraputeri să ia sfârșit. Dar dincolo de 
asta, Gorbaciov credea, de asemenea, in justetea fundamentală 
a măsurilor de liberalizare a societăţii sovietice. 

Gorbaciov a folosit prilejul discursului său la ONU, în 7 


decembrie 1988, pentru a afirma noua sa direcţie politică. A 
respins ideologia, considerând-o drept o sursă de conflict între 
națiuni. A descris perestroika. Extrem de spectaculos, a 
dezvăluit reducerea unilaterală a prezenţei militare sovietice în 
tärile-satelit și adoptarea unei poziţii „indubitabil defensive“ 
pentru trupele staționate în continuare pe teritoriul acelor tari. 
În felul acesta, a semnalat faptul că Uniunea Sovietică nu era 
interesată să lanseze niciun fel de atac armat asupra Europei 
Occidentale, care trăise mereu cu spectrul unei invazii 
sovietice. A subliniat, de asemenea, că intervenţiile militare de 
genul celor petrecute în Ungaria în 1956 și în Cehoslovacia în 
1968, cu scopul de a asigura pasivitatea guvernelor lor 
clientelare, erau excluse pe viitor. 

Gorbaciov nu-și dorea chiar revoluţia de care a avut parte. 
După ce s-a trecut la alegeri pluripartite în republicile sovietice, 
Uniunea nu a mai putut rezista, în ciuda unei scurte tentative a 
comuniștilor fanatici de a întoarce cursul lucrurilor printr-o 
jalnică lovitură de stat. Popularitatea lui Gorbaciov în Rusia a 
intrat totuși în degringoladă; era aspru criticat de comuniști, 
fiindcă distrusese Uniunea Sovietică și partidul (din care a fost 
expulzat), dar era condamnat și de către liberali, pentru că nu 
mersese suficient de departe în aplicarea schimbărilor. 
Gorbaciov rămâne activ totuși în treburile publice, iar în 
Occident popularitatea sa este la cote ridicate, fiind considerat 
drept omul care a condus epoca Războiului Rece spre un final 
mai pașnic decât multi și-ar fi putut imagina vreodată. 


Libertatea de a alege este un principiu universal de la care nu 
trebuie să existe nicio excepţie. Nu am ajuns la concluzia 
perenitäti acestui principiu doar din motive generoase. Am fost 
conduși la această concluzie prin analiza impartialä a 
proceselor obiective din vremea noastră. 


...Tara noastră trece printr-o perioadă de adevărat avânt 
revoluționar. Procesul de restructuare (perestroika)) se 
accelerează... Sub emblema democratizării, restructurarea a 
cuprins acum politica, economia, viata spirituală și ideologia. 
Am pus în practică o reformă economică radicală, am acumulat 
experiență și, de la anul, vom reașeza întreaga economie 
națională în noi structuri și metode de lucru. 

„Suntem mai mult decât pe deplin încrezători. Avem atât 
teoria, strategia, cât și forța de avangardă de restructurare a 
partidului, ceea ce reprezintă, de asemenea, restructurarea 
întregului regim, în conformitate cu noile sarcini și schimbările 
radicale din societate. 

„„Astăzi, vă pot informa asupra următoarelor aspecte. 
Uniunea Sovietică a luat decizia de a-și reduce forțele armate. 
În următorii doi ani, efectivul armatei se va reduce cu 500 000 
de persoane, iar volumul armelor convenţionale va scădea 
considerabil. Aceste reduceri vor fi făcute unilateral... Prin 
înțelegere cu aliaţii nostri din Pactul de la Varsovia, am luat 
hotărârea să retragem șase divizii de tancuri din RDG, 
Cehoslovacia și Ungaria și să le demobilizăm până în 1991. O 
serie de unităţi și formaţiuni terestre de asalt, precum și alte 
câteva forte, incluzând forte de asalt în zonele fluviale, cu 
armamentul și dotarea lor de luptă, vor fi, de asemenea, retrase 
din grupurile de forte militare sovietice staționate în acele tari. 
Efectivele forțelor militare sovietice staționate în acele tari se 
vor reduce cu 50 000 de persoane, iar înzestrarea lor armată cu 
5 000 de tancuri. Toate diviziile sovietice rămase pe teritoriul 
aliaţilor noștri vor fi reorganizate. Vor căpăta o nouă structură 
începând de azi, devenind indubitabil defensive, după 
conducerea unui mare număr din dotările lor. 

„În sfârșit, fiind pe solul Statelor Unite, dar totodată si din 
alte motive lesne de înţeles, nu pot să nu abordez subiectul 
relaţiilor noastre cu această mare ţară... Relaţiile dintre URSS și 


SUA se întind pe o perioadă de cinci decenii și jumătate. Lumea 
s-a schimbat, la fel și specificul, rolul și locul acestor relaţii în 
politica mondială. Prea mult timp au fost construite pe 
principiul confruntării și uneori al ostilitätii, fie fátise, fie 
disimulate. Dar în ultimii ani, oamenii din întreaga lume au 
putut răsufla usurati, mulțumită schimbărilor în bine în 
conținutul și climatul relaţiilor dintre Moscova și Washington. 


„Să încheiem o eră de războaie, 
confruntare și conflicte 
regionale.“ 


Nimeni nu are intenţia să subestimeze caracterul grav al 
dezacordurilor și dificultăţile problemelor care nu au fost 
rezolvate. Totuși, am absolvit deja cursurile școlii primare în 
învățământul înţelegerii mutuale și al găsirii de soluții, spre 
interesul nostru propriu și spre interesul nostru comun. URSS și 
SUA au creat cele mai mari arsenale de rachete nucleare, dar 
după ce, cu obiectivitate, și-au recunoscut responsabilitatea, au 
avut capacitatea de a fi primele state care să încheie un acord 
privind reducerea și distrugerea fizică a unei parti din aceste 
arme, care amenințau atât soarta amândurora, cât și pe oricine 
altcineva. Ambele parti dețin cele mai importante si cele mai 
subtile înzestrări militare. Dar ele sunt cele care au pus bazele 
și au dezvoltat un sistem de verificare mutuală, în vederea 
distrugerii, limitării și interzicerii producţiei de asemenea 
arme. Ele sunt cele care acumulează experienţă pentru viitoare 
acorduri bilaterale și multilaterale. Noi pretuim asta. 

Îmi închei primul meu discurs la ONU, cu același 
sentiment cu care lam început: un sentiment de 
responsabilitate fata de poporul meu si fata de comunitatea 
mondială. Ne-am întâlnit la finele unui an care a fost nespus de 
însemnat pentru Naţiunile Unite, și în pragul unui nou an, de la 


care noi toți așteptăm atât de mult. Ne-ar plăcea să credem ca 
eforturile noastre unite ca să încheiem o eră de războaie, 
confruntare și conflicte regionale, de agresiune contra naturii, 
ca să punem capăt terorii foametei și a sărăciei, precum și 
terorismului politic, vor fi pe măsura sperantelor noastre. 
Acesta este țelul nostru comun și doar acționând împreună vom 
putea să îl atingem. Vă mulțumesc. 


„Iraim într-un mediu 
moral contaminat“ 


VĂCLAV HAVEL 


Discurs radiodifuzat, revizuind trecutul comunist ceh, 
1 ianuarie 1990 





In 1939, armatele lui Hitler au anihilat independenta 
Cehoslovaciei. După Al Doilea Război Mondial, o lovitură de stat 
comunistă a plasat tara sub dominație sovietică, iar cand 
reformatorul Alexander Dubcek a încercat sá liberalizeze 
regimul in 1968, în așa-numita „Primăvară de la Praga“, 
Cehoslovacia a suferit intervenţia armată a tancurilor Pactului 
de la Varșovia. Cehoslovacia nu și-a redobândit cu adevărat 
libertatea decât prin „Revoluţia de Catifea“ din decembrie 1989, 
când regimul comunist ceh s-a prăbușit, la fel ca toate celelalte 
regimuri comuniste din regiune. Omul ales pentru a fi noul 
președinte era un dramaturg și un disident renumit, care în 
ochii multora întruchipa conștiința morală a națiunii: Vaclav 
Havel. 


VĂCLAV HAVEL 


S-a născut pe 5 octombrie 1936 la Praga, Cehoslovacia. 

În anii 1950, a lucrat ca tehnician de laborator, a fost recrutat în armată și a 
urmat cursurile colegiului tehnic (1955-1957), înainte de a lucra ca mașinist la 
Teatrul ABC din Praga. A început să scrie piese de teatru și articole în reviste, 
fiind foarte apropiat de Teatrul pe Balustradă, din Praga. După ce mișcarea de 
liberalizare „Primăvara de la Praga“ (1968) a fost zdrobită, scrierile lui au fost 
interzise, iar el a fost trimis să lucreze ca muncitor necalificat într-o fabrică de 
bere, în 1974. S-a numărat printre fondatorii grupului pentru drepturile omului 
Carta 77 (în 1977) si ai Comitetului pentru Apărarea celor Condamnati pe 
Nedrept (1978). Acuzat de acţiuni subversive, a fost întemnițat in 1979, fiind 
eliberat pe motive de boală în 1983. În perioada anilor 1980, a continuat să 
publice în străinătate și în presa samizdat din ţară. În 1989, a fost co-fondator al 
mișcării de opoziţie Forumul Civic și, după ce în acel an Revoluţia de Catifea a 
provocat răsturnarea regimului comunist, a fost ales președinte al 
Cehoslovaciei. A fost reales în 1990, dar și-a dat demisia în 1992. Când ţara s-a 
scindat în două state suverane, Cehia și Slovacia, Havel a devenit președintele 


Republicii Cehe (1993-2003), reträgändu-se la incheierea celui de-al doilea 
mandat. A primit nenumärate premii. 


Este cumva un truism, cänd se spune cä literatura si artele 
tind să capete un statut superior în ţările totalitare, unde sunt 
supuse unui control minuţios, în vederea depistării oricăror 
forme de critică la adresa regimului aflat la putere, și cu 
siguranţă acesta a fost cazul și în Cehoslovacia. Havel s-a 
apropiat inițial de dramaturgie și teatru, după ce i s-a interzis 
accesul la studii universitare (provenind dintr-o familie de 
oameni bogaţi). În perioada anilor 1960, a scris piese în genul 
teatrului „absurdului“, criticând cu abilitate și umor aspectele 
ilogice și corupţia regimului comunist. Dar după „Primăvara de 
la Praga“, când a urmat o represiune sistematică la adresa 
intelectualilor și a artiștilor, Havel a fost declarat „dușman al 
poporului“, i s-a confiscat pașaportul, iar piesele lui au fost 
interzise. Ulterior, i s-a oferit prilejul să părăsească tara în 
câteva rânduri, dar a preferat să rămână ca un ghimpe în 
coasta autorităţilor, notând: „Soluţia acestei situaţii omenești 
nu rezidă în abandonarea ei“. 

În 1977, dramaturgul, susținut de sute de intelectuali cehi, a 
contribuit la redactarea Cartei 77, un important manifest 
pentru drepturile omului. În eseul „Puterea celor fără de 
putere“ (1978) aducea regimului acuzaţia de a fi creat o 
societate de indivizi corupți moral; în anul următor, a fost 
condamnat la patru ani și jumătate de închisoare. Totuși, 
piesele lui au continuat să aibă succes în străinătate, a primit 
numeroase premii internaţionale și a fost lăudat de multe 
personalităţi din lume, printre care dramaturgul Tom Stoppard 
(și el de origine cehă). Era dificil să faci abstracţie de Havel, care 
devenise unul dintre cei mai mediatizati deţinuţi politici din 
lume. În 1989, mișcarea de opoziţie Forumul Civic, înfiinţată cu 


ajutorul lui Havel, a reușit în cele din urmă să înlăture de la 
putere Partidul Comunist, iar în decembrie noul Parlament al 
Cehoslovaciei l-a ales pe Havel în funcţia de președinte al ţării. 
Era o extraordinară răsturnare de situatie. 

În 1 ianuarie 1990, Havel s-a adresat poporului într-un 
discurs radiodifuzat. Din multe puncte de vedere, era un mesaj 
surprinzător. Fără să aibă un ton triumfalist, reflecta asupra 
modului în care un regim politic lipsit de orice moralitate își 
adjudecase complicitatea poporului la nedreptätile existente. 
Havel descria un regim politic care pervertise valorile și 
sentimentele umane, creând un cinism generalizat și o senzaţie 
de neputinţă. Era un mesaj bine întocmit, cu o largă aplicaţie la 
regimurile totalitare din întreaga lume. 

După părăsirea funcţiei de președinte, în 2003, Havel a 
lucrat la proiecte legate de drepturile omului, continuând să 
scrie, inclusiv o carte de memorii despre anii cât se aflase la 
conducerea statului. 


Trăim într-un mediu moral contaminat. Ne-am îmbolnăvit din 
punct de vedere moral, deoarece ne-am obșinuit să spunem 
altceva decât ceea ce gândeam. Am învăţat sá nu credem in 
nimic, să ne ignorăm unii pe alţii, să nu ne pese decât de noi 
înșine. Noţiunile de iubire, prietenie, compasiune, umilire sau 
iertare și-au pierdut profunzimea și dimensiunile, si pentru 
multi dintre noi reprezentau doar niște ciudätenii psihologice 
sau aminteau de felicitările pierdute din alte vremuri, un pic 
ridicole în era computerelor și a navelor spaţiale. Doar câţiva 
dintre noi erau în stare să clameze sonor că puterea 
nomenclaturii nu trebuie să fie nelimitată și că fermele 
speciale, care produc alimente curate ecologic și de bună 
calitate doar pentru cei aflați la putere, trebuie să trimită acele 
produse la școli, la căminele de copii și la spitale, dacă 


agricultura noasträ nu are capacitatea sä le ofere tuturor. 
Regimul precedent — înarmat cu ideologia lui intolerantä si 
arogantă — reducea omul la o forță de producţie si natura la un 
mijloc de producţie. Prin aceasta, ataca deopotrivă atât esenţa 
lor, cât și relaţia lor reciprocă. Reducea niște oameni talentaţi și 
autonomi, muncind cu competenţă în tara lor, la condiţia de 
șuruburi și piulite ale unei mașinării urât mirositoare si 
zgomotoase, monstruos de uriașă, al cărei sens real nu este clar 
nimănui. O mașinărie care nu poate decât să se uzeze lent, dar 
inexorabil, cu toate șuruburile și piulitele ei. 


„Noi toti ne-am obișnuit cu 
regimul totalitar și l-am acceptat 
ca pe un fapt imuabil.“ 


Când vorbesc despre un climat moral contaminat, nu 
vorbesc doar despre domnii care mănâncă legume organice și 
nu privesc afară de la ferestrele avioanelor. Vorbesc despre noi 
toți. Noi toţi ne-am obișnuit cu regimul totalitar și l-am acceptat 
ca pe un fapt imuabil, contribuind astfel la perpetuarea lui. Cu 
alte cuvinte, noi toţi — deși firește în măsuri diferite — suntem 
responsabili pentru funcţionarea mașinăriei totalitare; niciunul 
dintre noi nu este doar victima acesteia: noi toţi suntem laolaltă 
și creatorii ei. De ce spun asta? Ar fi complet nerezonabil că 
considerăm trista moștenire a ultimilor patruzeci de ani drept 
ceva străin de noi, lăsat nouă de vreo rudă îndepărtată. 
Dimpotrivă, trebuie să acceptăm această moștenire ca pe un 
păcat pe care l-am săvârșit împotriva noastră. Dacă acceptăm 
această concepţie, vom înţelege că depinde de noi toţi, si doar 
de noi, să facem ceva in această privință. Nu putem sa îi 
blamăm pe conducătorii precedenţi pentru tot ce s-a întâmplat, 
nu numai din cauză că ar fi neadevărat, ci și fiindcă ar diminua 
îndatorirea pe care fiecare dintre noi o are astăzi, și anume 


obligaţia de a acţiona independent, liber, rational si rapid. Să nu 
fim íntelesi greșit: cel mai bun guvern din lume, cel mai bun 
parlament și cel mai bun președinte nu pot realiza prea mult pe 
cont propriu. Și, de asemenea, ar fi eronat să așteptăm un 
remediu general doar de la ei. Libertatea și democraţia includ 
participarea si, prin urmare, responsabilitatea noastră, a 
tuturor. 


„Popor [cehoslovac], guvernarea 
a revenit în mâinile voastre!“ 


Dacă înţelegem acest lucru, atunci toate ororile pe care 
noua democraţie cehoslovacă le-a moștenit nu vor mai părea 
atât de cumplite. Dacă înțelegem acest lucru, speranţa va reveni 
în inimile noastre. 

„„În concluzie, aș vrea să spun că doresc să fiu un 
președinte care să vorbească mai puţin și să facă mai mult. Să 
fiu un președinte care nu va sta doar să privească de la 
fereastra palatului său, ci care, în primul rând și mai presus de 
toate, va fi întotdeauna prezent printre concetäteni săi și le va 
asculta bine vocile. 

Poate vă întrebaţi la ce fel de republică visez eu. Dati-mi 
voie să vă răspund: eu visez la o republică independentă, liberă 
și democratică, la o republică înfloritoare economic, dar 
dreaptă din punct de vedere social, pe scurt, la o republică 
umană, care să fie în slujba individului și care, de aceea, poate 
spera că fiecare individ la rândul lui va fi în slujba acestei 
republici. O republică de oameni educați, fiindcă fără asta este 
imposibil să rezolvăm problemele noastre, de ordin uman, 
economic, ecologic, social sau politic. 

Cel mai distins dintre predecesorii mei și-a deschis primul 
său discurs cu un citat din marele pedagog ceh Comenius. 
Permiteti-mi ca eu să-mi închei primul meu discurs cu o 


parafrazare a aceluiasi enunt: Popor [cehoslovac], guvernarea a 
revenit in mäinile voastre! 


„Nu puterea este 
ceca ce corupc, 
ci frica“ 


AUNG SAN SUU KYI 
Discurs scris pentru a marca acceptarea Premiului 
Saharov pentru libertatea de gândire, in iulie 1991 





Suu Kyi s-a ocupat de familie si copii in Marea Britanie, inainte 
de a se întoarce în Birmania în 1988, pentru a-și îngriji mama 
bolnavă. Venirea ei a coincis cu o mișcare de revoltă împotriva 
guvernului, înăbușită sângeros de armata care a intervenit în 
forţă, ucigând mii de protestatari. O junta militară a preluat 
conducerea ţării, ceea ce a determinat-o pe Suu Kyi să tina un 
discurs în fata unui număr de circa 500 000 de susţinători ai 
democraţiei și, totodată, să înfiinţeze partidul Liga Naţională 
pentru Democraţie (LND). În 1989, a scăpat cu viaţă dintr-o 
tentativă de asasinat în timpul campaniei de promovare a noii 
sale mișcări politice, apoi a fost plasată sub arest la domiciliu, 
ceea ce nu i-a mai permis să candideze în alegerile pluripartite 
din anul următor. 


AUNG SAN SUU KYI 


S-a născut pe 19 iunie 1945 la Rangoon (Yangön), în Birmania (Myanmar), într-o 
familie care a jucat un rol însemnat în câștigarea independenţei naţionale de 
sub stăpânirea britanică. 

Tatăl ei, Aung San — considerat de către o largă majoritate drept părintele 
naţiunii — a fost asasinat în 1947, cu câteva luni înainte de proclamarea 
independenţei. Mama ei, Khin Kyi, a deţinut câteva funcţii în guvernul format 
după dobândirea independenţei. Suu Kyi a urmat școala la Delhi, a studiat la 
Universitatea Oxford și a lucrat la Organizaţia Naţiunilor Unite, în New York. În 
1972, s-a căsătorit cu un profesor universitar britanic, Michael Aris. În 1988, s-a 
întors în Birmania, devenind punctul focal al mișcării prodemocratice. Junta 
militară aflată la conducerea ţării a pus-o sub arest la domiciliu timp de 15 ani, 
între 1989 și 2010, iar în 1990 a refuzat să recunoască victoria electorală a 
partidului ei politic, Liga Naţională pentru Democraţie. Eliberată din arestul la 
domiciliu în 2010, Suu Kyi a obţinut un loc în Parlament, peste doi ani, într-o 
perioadă de reforme guvernamentale incipiente. 


Deși a fost împiedicat să desfășoare o campanie electorală 
în deplină libertate, partidul LND a câștigat peste 80 la sută din 
locurile existente în Parlament, însă junta aflată la guvernare a 
refuzat să valideze rezultatul alegerilor. În schimb, a menţinut 
în vigoare legea marţială, a interzis întrunirea în plen a 
Parlamentului și a închis numeroase universități. Acestea au 
fost împrejurările în care Suu Kyi a făcut cunoscut — sau cel 
puţin a scris — cel mai important discurs din viaţa ei. Când 
Parlamentul European i-a decernat Premiul Saharov pentru 
libertatea de gândire în 1990, Suu Kyi a întocmit următorul 
discurs pe care, din cauza arestului la domiciliu, nu l-a putut 
rosti la ceremonia de premiere desfășurată la Strasbourg, în 10 
iulie 1991. Totuși, în acea săptămână discursul a apărut tipărit 
în numeroase publicaţii internaţionale, printre care se numără 
Bangkok Post, Far Eastern Economic Review, New York Times, 
The Times Literary Supplement și Times of India. 

Difuzarea discursului a păstrat vie flacăra mișcării 
prodemocratice în Birmania, în pofida perpetuării detenţiei lui 
Suu Kyi și pe fundalul unor continue represiuni exercitate de 
guvern. În 1999, Suu Kyi a respins propunerea de a se întoarce 
în Marea Britanie, pentru a-și vizita soțul muribund, de teamă 
că i s-ar fi putut refuza reîntoarcerea în patrie. Cu excepţia 
unor scurte intervale de timp, a rămas arestată pe toată durata 
anilor 1990-2000, în ciuda intenselor presiuni internaţionale 
pentru punerea ei în libertate. După un nou tur de alegeri 
măsluite, a fost totuși eliberată din arestul la domiciliu în 
noiembrie 2010 și a câștigat un loc de parlamentar în camera 
inferioară a forului legislativ, la scrutinul desfășurat în 2012. În 
același an, a întreprins prima ei vizită în străinătate, de când 
revenise în Myanmar, cu 24 de ani în urmă. 

Considerată în întreaga lume drept o figură emblematică a 


rezistenței pașnice, Suu Kyi a primit numeroase distincţii 
prestigioase în semn de recunoaștere a activităţii ei militante, 
printre care și Premiul Nobel pentru pace, în 1991. Deși, după 
2012, tara sa a făcut progrese în adoptarea unor reforme 
democratice, rămân de înfăptuit încă multe lucruri. În 2013, 
Suu Kyi și-a anunţat intenţia de a candida la președinție în 
2015. Totodată, a folosit acel prilej pentru a reflecta asupra 
pașilor înainte întreprinși de la transmiterea discursului ei 
„Eliberarea de frică“, subliniind că problemele nu erau 
rezolvate decât pe jumătate. Adresându-se Parlamentului 
European de la Strasbourg, în octombrie 2013, a spus: 

„Am înregistrat progrese din 1990 încoace, dar progresele 
făcute nu sunt suficiente. Poporul nostru începe să înveţe că 
libertatea de gândire este posibilă, însă noi vrem să fim siguri 
că dreptul fiecăruia de a gândi liber și de a trăi în conformitate 
cu propria-i conștiință va rămâne un bun câștigat definitiv... De 
aceea, insistăm ca actuala constituţie să fie modificată, pentru a 
deveni o lege fundamentală cu adevărat democratică.“ 


Nu puterea este ceea ce corupe, ci frica. 

Frica de a nu pierde puterea îi corupe pe cei care o exercită, 
iar frica de flagelul puterii îi corupe pe cei care îi sunt supuși. 
Majoritatea birmanilor cunosc cele patru a-gati, cele patru 
feluri de corupţie. Chanda-gati, corupţia indusă de dorinţă, este 
devierea de la dreapta cale în căutarea unor favoruri sau de 
dragul persoanelor iubite. Dosa-gati înseamnă să apuci pe calea 
greșită pentru a le face în ciudă celor cărora le porţi ranchiună, 
iar moga-gati este abaterea provenită din ignoranță. Dar, poate, 
cea mai rea dintre toate patru este bhaya-gati, căci bhaya (frica) 
nu numai că înăbușă și distruge lent orice simţ al binelui si al 
răului, ci totodată se află adesea la rădăcina celorlalte trei tipuri 
de corupţie. La fel cum chanda-gati, atunci când nu este 


rezultatul avaritiei propriu-zise, poate fi cauzată de frica de 
lipsuri sau de frica de a nu pierde bunăvoința persoanelor 
dragi, la fel și frica de a nu fi întrecut, umilit sau vătămat în 
vreun fel poate furniza imboldul pentru reaua-vointa. Si ar fi 
dificil să risipim ignoranta, dacă libertatea de a căuta adevărul 
nu va rămâne neîncătușată de frică. Cu o relaţie atât de strânsă 
între frică și corupţie nu e de mirare dacă, într-o societate unde 
frica este larg răspândită, și corupţia sub toate formele devine 
adânc înrădăcinată. 

Nemulțumirea populaţiei fata de greutăţile economice a fost 
considerată drept principala cauză a mișcării pentru 
democraţie în Birmania, scânteia pornind de la demonstrațiile 
studențești din 1988. 


„Intr-o societate unde frica este 
larg răspândită, și coruptia sub 
toate formele devine adânc 
înrădăcinată. “ 

„Studenţii  protestau nu numai împotriva mortii 
camarazilor lor, ci și împotriva negării dreptului lor la viaţă de 
către un regim totalitar care lipsea prezentul de orice 
semnificaţie si nu oferea nicio speranţă pentru viitor. Si, 
deoarece protestele studenţilor exprimau frustrările întregului 
popor, demonstrațiile s-au transformat rapid într-o mișcare la 
nivel naţional... Poporul din Birmania nu mai suporta acea 
stare precară de acceptare pasivă, în care oamenii erau „ca apa 
în căușul palmelor“ puterii în exerciţiu. 

Ca smaraldul diafan noi putem fi. Ca apa în căușul 
palmelor. Dar, oh, de-am putea noi fi. Ca așchii de sticlă. În 
căușul palmelor. 

Așchiile de sticlă, cea mai măruntă cu puterea ei lucitoare și 
tăioasă de a se apăra împotriva palmelor care încearcă să o 


striveascä, ar putea fi väzute drept simbolul viu al scänteii de 
curaj, care este atributul esenţial al celor care vor să se 
elibereze din gheara oprimärii. Bogyoke Aung San s-a 
considerat un revoluționar și a căutat neobosit răspunsuri la 
problemele care au năpăstuit Birmania în vremurile ei de 
restriște. A îndemnat poporul să aibă curaj: „Nu depindeti doar 
de curajul și vitejia celorlalţi. Fiecare dintre voi, fără excepţie, 
trebuie să facă sacrificii pentru a deveni un erou înzestrat cu 
curaj și vitejie. Abia atunci vom putea cu toţii să ne bucurăm de 
adevărata libertate“. 

„Declaraţia Universală a Drepturilor Omului, adoptată de 
Organizaţia Naţiunilor Unite, proclamă că „toate persoanele și 
toate organele societății“ trebuie sá se străduiască să 
promoveze drepturile și libertăţile fundamentale de care toate 
ființele omenești, indiferent de rasă, naţionalitate sau religie, 
sunt indreptätite să beneficieze. Dar atâta vreme cât există 
guverne a căror autoritate se întemeiază pe constrângere, și nu 
pe mandatul popular, precum și grupuri de interese care 
plasează profiturile pe termen scurt mai presus de pacea și 
prosperitatea lumii, acțiunea internaţională concertata pentru 
protejarea și promovarea drepturilor omului va rămâne, în 
cazul cel mai bun, o luptă parţial realizată... Suprema revoluţie 
este cea a spiritului, zămislită dintr-o convingere rațională 
vizând necesitatea schimbării în atitudinile și valorile mentale 
ce modelează cursul dezvoltării unei naţiuni. O revoluţie care 
nu urmărește decât să schimbe politicile și instituţiile oficiale, 
cu scopul unei ameliorări a condiţiilor materiale, are prea 
puţine șanse de reușită reală. Fără o revoluţie a spiritului, 
forțele care au produs inechitátile vechii oránduiri vor 
continua să fie eficiente, reprezentând o ameninţare constantă 
fata de procesul de reforme și regenerare. 


„Suprema revoluţie este cea a 


spiritului.“ 


„Sfintii, s-a spus adesea, sunt păcătoşii care continuă să 
încerce. Tot la fel oamenii liberi sunt oprimatii care continuă să 
încerce şi care, făcând acest lucru, devin apți să suporte 
responsabilitätile si să respecte măsurile de disciplină care vor 
menține o societate liberă. Printre libertăţile fundamentale de 
care oamenii năzuiesc să se bucure in viață pe deplin si 
neingrädit, eliberarea de frică iese in evidenţă atât ca mijloc, cât 
și ca scop. Un popor care dorește să făurească o naţiune, în care 
instituțiile democratice puternice să fie solid ancorate ca o 
garantie împotriva puterii induse de stat, trebuie întâi să înveţe 
să își elibereze cugetul de orice apatie și frică. 

Aung San, care întotdeauna punea în practică tot ceea ce 
propovăduia, a dat dovadă de curaj în permanenţă — nu doar 
curaj fizic, ci și curajul de a rosti mereu adevărul, de a rămâne 
consecvent cuvântului dat, de a accepta criticile, de a-și 
recunoaște erorile, de a-și corecta greșelile, de a respecta 
opoziţia, de a parlamenta cu inamicul și de a lăsa poporul să 
judece meritele lui în calitate de conducător. Pentru acest gen 
de curaj moral, Aung San va fi întotdeauna iubit și respectat în 
Birmania, nu doar ca un erou de război, ci și ca inspiraţie și 
conștiință a naţiunii. Cuvintele folosite de Jawaharlal Nehru 
pentru a-l descrie pe Mahatma Gandhi s-ar putea aplica foarte 
bine și în cazul lui Aung San: 

„Esenţa învățăturilor lui se referea la neinfricare și adevăr, 
precum și la activitatea pusă în slujba acestora, păstrând 
permanent în minte bunăstarea maselor“. 

... Neinfricarea poate fi un har, dar probabil mai de pret este 
curajul dobândit prin strădanie, curajul care vine din cultivarea 
obiceiului de a refuza să lași ca frica să iti dicteze faptele, 
curajul care ar putea fi descris drept „graţie sub presiune“ — 
graţia ce se reînnoiește în mod repetat în faţa presiunii dure și 


constante. 


„La baza responsabilitáti umane 
stă noțiunea de perfecţiune. “ 


„Izvorul curajului si al tenacitäti în fața puterii 
neînfrânate este, în general, o credinţă fermă în sfintenia unor 
principii etice, combinată cu un simţ al istoriei, potrivit căruia, 
în ciuda tuturor potrivniciilor, condiția omului urmează o 
traiectorie finală spre propășirea deopotrivă spirituală și 
materială a umanităţii. Capacitatea de a se ameliora ca 
persoană și de a se mântui pe sine este ceea ce îl deosebește, în 
principal, pe om de o simplă sälbäticiune La baza 
responsabilitätii umane stă noțiunea de perfecțiune, impulsul 
de a o atinge, inteligența de a găsi o cale spre ea și voinţa de a 
urma acea cale, dacă nu până la capăt, cel puţin pe distanța 
necesară pentru a ne ridica deasupra limitărilor individuale și a 
impedimentelor înconjurătoare. Viziunea despre o lume 
adecvată unei umanitäti civilizate si rationale este ceea ce îl 
face pe om să cuteze și să îndure greutăţile de a făuri societăţi 
eliberate de povara lipsurilor și a fricii. Concepte cum sunt 
adevărul, justiția și compasiunea nu pot fi desconsiderate pe 
motiv că s-ar fi banalizat, atâta timp cât adesea ele 
întruchipează singurele metereze în calea unei puteri 
necruțătoare. 

„Cea mai vânătă 


persoană a timpurilor 
moderne“ 


CONTELE SPENCER 
Oratie funebră pentru Diana, Prințesă de Wales, 6 septembrie 1997 

Aproape in intreaga perioadä a vietii adulte, Diana, Printesä de 
Wales, a fost härtuitä de paparazzi. Au fost acolo, când sfioasă, 
tânăra educatoare de grădiniţă, s-a logodit cu moștenitorul 
tronului Angliei; și au fost acolo pe motociclete, urmărind 
mașina ei într-un tunel parizian, unde Diana și-a găsit moartea. 
Viaţa extraordinară a „celei mai vânate femei a timpului“ spune 
mult despre natura celebritätii moderne și despre relaţia 
dificilă a acesteia cu regalitatea. In oratia lui funebră, rostită in 
6 septembrie 1997, fratele ei, Contele Spencer, s-a confruntat cu 
sarcina de a încerca să rezume fenomenul Diana. 

Povestea ei, o căsătorie „de basm“ cu un sfârșit urât, este 
binecunoscută. Tânăra debutantă în societate s-a măritat cu 
Prințul Charles, mai în vârstă si mai experimentat decât ea, dar 
a fost apoi din ce în ce mai contrariată de lumea rigidă a 
protocolului regal. Cuplul princiar a avut doi fii, prinții William 
și Harry, dar sub alte aspecte mariajul a continuat să se 
detrioreze, în special ca o consecinţă a constantei afecţiuni pe 
care prinţul i-o purta doamnei Camilla Parker-Bowles. Dacă 
Charles era capabil să păstreze un calm exterior, graţie unei 
experiențe regale de o viata întreagă, Diana, în schimb, 
nepregătită pentru noua ei existenţă, a clacat. Odată cu 
intensificarea zvonurilor și a atitudinii părtinitoare a presei, 
cuplul a convenit să se despartă în 1992. 


DIANA, PRINŢESĂ DE WALES 

S-a născut pe 1 iulie 1961, la Sandringham, Norfolk, Anglia, ca a treia fiică a lui 
Edward, Conte Spencer de Althorp. 

Părinţii ei au divorţat în 1969. A urmat școala până la vârsta de 16 ani, la 


Riddlesworth Hall, Norfolk si la West Heath School, Kent. Diana s-a mutat la 
Londra, unde a inceput sä lucreze la o grädinitä de copii. A avut o relatie de 
dragoste cu Charles, Print de Wales, stärnind marele interes al presei care avea 
sä se mentinä pe parcursul intregii ei vieti. S-au cäsätorit la St. Paul’s Cathedral 
(1981) si au avut doi fii: printii William (näscut in 1982; in ordine, al doilea 
succesor la tron) si Henry (alintat Harry; näscut in 1984). Cäsnicia ei s-a 
deteriorat, cu infidelitäti de ambele pärti, ducänd la o separare (1992) si la 
divort (1996). A sponsorizat nenumärate opere filantropice, implicändu-se cu 
precädere in campanii menite sä atragä atentia opiniei publice asupra 
problemei SIDA si a pericolului reprezentat de minele antipersonal in zonele de 
război. 

A murit în 31 august 1997, la Paris, când șoferul francez, aflat la volan, a făcut 
un accident cu mașina în care ea și iubitul ei, Dodi al-Fayed, încercau să scape 
de paparazzi. 


Deja, Diana începuse să își făurească o identitate 
alternativă, pe care ea însăși o numea „Prinţesa Inimilor“. 
Aceasta era Diana care demonstra o abilitate instinctivă de a se 
apropia de cei nápástuiti de soartă — suferinzii de SIDA, de 
lepră, cei mutilati de explozia unor mine în zonele de război. 
Cum spunea Contele Spencer, „profunda capacitate de 
compasiune pentru suferințele semenilor ei i-a permis să se 
apropie de marea categorie a celor respinși“. A făcut o 
extenuantă muncă de caritate, căpătând o nouă încredere de 
sine și, în mod paradoxal, mai multă strălucire. Interviul sincer 
pe care l-a dat la TV în 1995 — recunoscând că suferea de 
bulimie nervoasă și că avea o relaţie extraconjugală, dar 
criticând atitudinea lui Charles și a instituţiei monarhice — 
scotea în evidență un anumit sentiment de destindere si 
eliberare, oficializat printr-un divorţ în anul următor. 

Moartea ei a generat, în primele momente, noi dileme 
regale. Căznindu-se să găsească ritualurile protocolare corecte 
pentru a reacţiona la decesul unei prințese divortate, membrii 
casei regale nu au făcut decât să evidentieze caracterul 
închistat al monarhiei. Prin contrast, o parte substanţială a 


opiniei publice britanice, renuntänd la stereotipia atitudinii 
rezervate a englezilor, a trăit acea tragedie ca pe o nenorocire 
aproape personală, într-o manifestare de doliu naţional de o 
intensitate nemaiîntâlnită. 

Discursul Contelui Spencer a fost un sfâșietor mesaj de adio 
din partea unui frate mai mic adresat surorii lui mai mari. Redă 
cu abilitate firea contradictorie a Dianei, respingându-i pe cei 
care o „canonizau“, lăudând în schimb „bunătatea“ ei 
fundamentală și faptul că a rămas „neschimbată, plină de 
naturalete“. Le promitea prinților William si Harry să cultive 
educaţia „imaginativa“ și influența mamei lor, astfel încât 
„sufletele lor să nu fie doar copleșite de sentimentul datoriei și 
de tradiţie, ci și să poată cânta“. Nu era doar o formă de critică 
din partea unei ramuri a unei familii aflate în disensiune cu 
cealaltă ramură; cuvintele i-au impresionat pe toţi cei care 
vedeau în Diana o victimă a tradiţiei monarhice învechite. 
Discursul Contelui Spencer a simbolizat un moment de 
schimbare în așteptările pe care poporul și monarhia le aveau 
reciproc în noul veac ce avea să înceapă curând. 


Stau în fata voastră aici, ca reprezentant al unei familii 
îndurerate, într-o ţară îndoliată, în faţa unei omeniri șocate. 

Suntem toți uniţi, nu numai în dorința noastră de a-i aduce 
un ultim omagiu Dianei, ci mai ales în nevoia noastră de a face 
acest lucru. Căci farmecul ei era atât de extraordinar, încât 
zecile de milioane de oameni care iau parte la acest serviciu 
divin pretutindeni în lume, prin televiziune și radio, care de 
fapt nu au întâlnit-o niciodată, simt că și ei au pierdut pe cineva 
apropiat lor, în primele ceasuri ale dimineţii de duminică. Este 
un tribut adus Dianei, cu mult mai însemnat decât pot eu spera 
să îi ofer astăzi. 

Diana a fost însăși esența compasiunii, a datoriei, a stilului, 


a frumusetii. Pretutindeni in lume, ea a fost simbolul omeniei 
altruiste, purtätoarea stindardului pentru drepturile celor cu 
adevărat nápastuiti o fată foarte britanică, dar care 
transcendea orice naţionalitate. O persoană cu o nobleţe 
naturală ce există dincolo de clasele sociale și care a demonstrat 
în ultimul an că nu avea nevoie de titlul regal pentru a continua 
să emane vraja ei inconfundabilă. 

Astăzi, avem prilejul să iti spunem „mulțumesc“ pentru 
felul cum ne-ai luminat viata, chiar daca tie Dumnezeu nu ţi-a 
acordat decât jumătate de viata... Există tentatia de a ne grăbi 
să iti canonizám memoria. Nu este nevoie să facem asta. Tu te 
profilezi atât de sus ca o ființă umană cu calităţi unice, încât nu 
mai este nevoie să fii văzută ca o sfântă. De fapt, a sanctifica 
memoria ta ar însemna să omitem, din păcate, însăși esența 
fiinţei tale, minunatul simț poznas al umorului pe care tu îl 
aveai, râzând cu atâta poftă. 

...Dar marele tău har era intuiţia, și a fost un har pe care l-ai 
folosit cu înțelepciune. Acest har a scos în evidenţă toate 
celelalte minunate trăsături ale tale, iar dacă încercăm să 
analizăm în ce consta acel mare farmec al tău, îi vom găsi sursa 
în instinctul tău de a sesiza ceea ce contează cu adevărat în 
viata noastră. Fără sensibilitatea aceasta, pe care ţi-a dat-o 
Dumnezeu, noi azi am fi cufundati într-o mai mare ignoranță 
privind chinurile suferinzilor de SIDA, calvarul celor fără 
adăpost, izolarea leproșilor, ravagiile aleatorii ale exploziilor de 
mine în zonele de război. Diana mi-a explicat odată că profunda 
capacitate de compasiune pentru suferințele semenilor ei i-a 
permis să se apropie de marea categorie a celor respinși. Și aici 
ajungem la un alt adevăr despre ea. În ciuda rangului social, a 
strălucirii, a admiratiei generale, Diana a rămas tot timpul o 
persoană foarte nesigură pe sine, aproape copilăroasă în 
dorinţa ei de a face bine pentru alţii, astfel încât sá se poată 
elibera de profunda obsesie a propriei nevrednicii, din care 


dezordinile ei alimentare erau doar un simptom. Lumea a 
sesizat această latură a personalităţii ei si a iubit-o pentru 
vulnerabilitatea ei, admiränd-o în același timp pentru 
onestitatea ei. 

„„În mod fundamental, nu se schimbase deloc fata de figura 
ei de soră mai mare, care a avut grijă ca o mamă de mine, s-a 
chinuit cu mine la școală și a îndurat acele lungi călătorii cu 
trenul, între locuinţele părinţilor noștri, împreună cu mine, în 
weekend. Este un tribut adus bunului ei simţ și puterii ei, daca, 
în ciuda celei mai bizare vieți imaginabile după copilăria ei, ea 
a rămas neschimbată și plină de naturalete. 


„Nu îi vom lăsa să îndure 
chinurile. “ 


..Nu cred că ea a înţeles vreodată de ce sincerele ei bune 
intenţii erau dispretuite de media... Singura mea explicaţie este 
că bunătatea autentică este amenințătoare în ochii celor aflaţi 
la capătul opus al spectrului moral. Trebuie să amintim că 
dintre toate ironiile despre Diana poate cea mai mare a fost 
aceasta: o fată purtând numele zeiţei antice a vânătorii a fost, 
până la urmă, cea mai vânată persoană a timpurilor moderne. 

Și-ar dori ca noi, astăzi, aici să facem legământul de a-i 
proteja pe scumpii ei băieţi, William și Harry, ferindu-i de o 
soartă similară, or eu fac acest lucru aici, Diana, în numele tău. 
Nu îi voi lăsa să sufere chinurile care, cu regularitate, te 
împingeau la lacrimi și disperare. Și, dincolo de asta, în numele 
mamei și al surorilor tale, fac jurământul că noi, familia ta de 
sânge, vom face tot ce putem pentru a continua modul iubitor și 
imaginativ în care i-ai călăuzit pe acești doi tineri exceptionali, 
astfel încât sufletele lor să nu fie doar copleșite de sentimentul 
datoriei și de tradiţie, ci și să poată cânta liber, așa cum ai visat 
tu. Respectăm pe deplin moștenirea tradiţiei în care s-au născut, 


întotdeauna o vom respecta, și pe ei îi vom încuraja în rolul lor 
regal. Dar noi, la fel ca tine, recunoaștem nevoia ca ei să 
experimenteze cât mai multe si mai diverse aspecte ale vieţii cu 
putinţă, pentru a-i înarma spiritual și emoţional în anii ce vor 
veni. Știu că exact asta ai fi așteptat de la noi. 

...As vrea să inchei multumindu-i lui Dumnezeu pentru mila 
Sa pe care ne-a arătat-o în aceste îngrozitoare clipe, pentru că a 
luat-o pe Diana în cea mai frumoasă si radioasă ipostază a ei, 
atunci când era fericită în viaţa personală. Mai presus de toate, 
aducem mulțumiri pentru viata unei femei, pe care sunt atât de 
mândru că o pot numi sora mea: unica, complexa, 
extraordinara și veșnic de neînlocuit Diana... 


„Pericolele indiferentei“ 


ELIE WIESEL 
Discurs analizand calamitatile secolului XX, 12 aprile 1999 





In 12 aprilie 1999, presedintele Bill Clinton, prima-doamnä 
Hillary Clinton și membri ai Congresului s-au adunat în Sala de 
Est a Casei Albe. În cadrul unei serii de conferinţe organizate cu 
prilejul intrării în noul mileniu, urmau să asculte un om 
vorbindu-le despre trecut, prezent și viitor. Tema centrală a 
discursului (si titlul lui) era „pericolele indiferentei“, iar 
vorbitorul avea mai multă autoritate decât majoritatea 
oamenilor pentru a avertiza în privinţa acelor primejdii. 

Elie Wiesel a crescut la Sighet, România, „un băiat evreu 
dintr-un orășel din munţii Carpaţi“, care vorbea idiș ca prima 
limbă și studia ebraica. După ce regiunea a fost transferată 
Ungariei în 1940, naziștii au „epurat“ Sighetul de evrei în 1944 
— în număr de 20000 —, deportându-i în masă în lagărele de 
concentrare. La sosirea în lagărul de la Auschwitz-Birkenau, în 
Polonia, Wiesel a fost separat de mama lui și de sora lui mai 
mică, pe care nu le-a mai revăzut niciodată. El și tatăl lui au fost 
supuși la muncă silnică într-o uzină de cauciuc din apropiere, 
unde erau înfometați și bătuţi. Când Armata Roșie a început să 
se apropie, au fost mutaţi la Buchenwald, în Germania, și acolo 
tatăl lui Wiesel a pierit din cauza maltratărilor, cu puţin timp 
înainte ca lagărul să fie eliberat de Armata a Treia a SUA, în 
1945. 


ELIE WIESEL 

Născut Eliezer Wiesel, pe 30 septembrie 1928, în Sighet, România, fiu al unei 
familii de evrei practicanți. 

Familia lui a fost trimisă în lagărul de concentrare de la Auschwitz-Birkenau, în 
1944, unde a îndurat (cu tatăl lui) munca silnică, inanitia și bătăile; a fost 


transferat in lagärul de la Buchenwald, de unde a fost eliberat de armata SUA in 
aprilie 1945. Dupä aceea, la Paris, a studiat la Sorbona, a predat ebraica si a 
condus un cor, inainte de a deveni jurnalist. A publicat o renumitä carte de 
memorii despre Holocaust, Noaptea, in 1958 (în franceză) și in 1960 (în engleză). 
În calitate de cetăţean SUA din 1963, a îmbinat profesoratul la City University of 
New York, Yale și (din 1976) Boston University, cu o prolifică producţie literară 
și cu activismul militant. A fost președinte al Consiliului Memorial al 
Holocaustului (1978-1986), în SUA. Premiile și onorurile lui includ Medalia de 
Aur a Congresului (1985), Medalia Prezidenţială a Libertăţii și Premiul Nobel 
pentru Pace (1986), ultimul fiind punctul de pornire al înfiinţării (cu soţia lui) 
Fundaţiei Elie Wiesel pentru Umanitate. 


După război, Wiesel a încercat să uite aceste orori, 
reinventându-și o identitate la Paris ca jurnalist și scriind 
pentru publicaţii franceze și israeliene. După ani întregi de 
tăcere despre experiențele lui din război și la îndemnul 
scriitorului francez Francois Mauriac, s-a apucat în sfârșit să 
aștearnă totul pe hârtie, condensând o lungă naraţiune într-o 
succintă carte memorialistică, La Nuit (Noaptea), 1958. 
Publicată în engleză sub titlul Night (1960), cartea lui Wiesel a 
devenit un fenomen global și una dintre lucrările de referinţă 
ale literaturii Holocaustului. Au urmat multe alte scrieri, 
inclusiv romanele L’Aube (Zorii) și Le Jour (Ziua), precum și alte 
memorii. Însă Noaptea l-a propulsat pe Wiesel în rolul de voce 
publică de renume în problemele umanitare, un rol care i-a 
adus Premiul Nobel pentru Pace în 1986 și care a dus la crearea 
unei Fundaţii Elie Wiesel „pentru a combate indiferența, 
intoleranta și injustitia“. 

In 12 aprilie, Hillary Clinton l-a prezentat pe Wiesel, 
spunând: „Dumneavoastră ne-ati învăţat să nu uităm niciodată. 
Ne-aţi arătat de ce trebuie să ascultăm întotdeauna victimele 
indiferentei, ale urii si ale răului“. lar mesajul lui Wiesel era 
simplu, dar profund: indiferența și lipsa de acţiune devin aliaţii 
răului. Așa cum spunea el, „În locul de unde vin eu, societatea 


era compusă din trei simple categorii: ucigașii, victimele si 
spectatorii“. În acest fel, „indiferența este întotdeauna prietena 
inamicului, fiindcă îl avantajează pe agresor“. Prin contrast, i-a 
pomenit pe soldaţii SUA care l-au eliberat de la Buchenwald, 
cărora le va fi „mereu recunoscător“ pentru furia lor justitiará 
fata de ceea ce au găsit acolo. Și, făcând tranziţia de la trecut la 
prezent, a salutat intervenţia trupelor NATO în Kosovo, în 1999, 
împotriva forţelor sârbești care încercau să epureze regiunea 
de populaţia ei de etnie albaneză. Pentru Wiesel, primejdiile 
indiferentei trebuie să persiste mereu, dar la fel și mijloacele de 
a le evita. A încheiat, spunând că „ne îndreptăm spre noul 
mileniu, purtând în suflet o adâncă frică și o extraordinară 
speranță“. 


Acum cincizeci și patru de ani, un băiat evreu dintr-un orășel 
din muntii Carpaţi s-a trezit, nu departe de preaiubitul Weimar 
al lui Goethe, într-un loc de eternă infamie numit Buchenwald. 
Era în sfârșit liber, dar nu exista niciun pic de bucurie în inima 
lui. Credea că nu va mai cunoaște niciodată sentimentul de 
bucurie. Eliberat în ziua anterioară de niște soldați americani, 
își amintește furia lor fata de ceea ce au văzut. Și, până la 
adânci bátráneti dacă îi va fi dat să trăiască, el le va fi mereu 
recunoscător pentru acea furie și, de asemenea, pentru 
compasiunea lor. Deși nu înţelegea limba lor, ochii lor i-au spus 
ce era nevoie să afle — că și ei își vor aminti și vor depune 
mărturie. 

„Suntem în pragul unui nou secol, al unui nou mileniu. 
Care va fi moștenirea lăsată de acest veac care dispare? Cum va 
fi el ţinut minte în noul mileniu? Cu siguranţă, va fi judecat, va 
fi aspru judecat, atât din punct de vedere moral, cât și metafizic. 
Aceste eșecuri au aruncat o umbră întunecată asupra omenirii: 
două războaie mondiale, nenumărate războaie civile, absurdul 


lant al asasinatelor (Gandhi, familia Kennedy, Martin Luther 
King, Sadat, Rabin), băi de sânge în Cambodgia si Nigeria, India 
și Pakistan, Irlanda și Rwanda, Eritreea și Etiopia, Sarajevo și 
Kosovo; inumanitatea gulagului și tragedia Hiroshimei. Și, la un 
nivel diferit, desigur, Auschwitz și Treblinka. Atât de multă 
violenţă; atât de multă indiferenţă. 


„Indiferenta poate fi tentantă — 
ba mai mult chiar, seducătoare.“ 


Ce este indiferența? Din punct de vedere etimologic, 
cuvântul înseamnă „fără diferență“. O stranie și nefirească 
stare, în care liniile se estompează între lumină și întuneric, 
amurg și zori, crimă și pedeapsă, cruzime și compasiune, bine 
și rău. Care sunt manifestările și inevitabilele ei consecinţe? 
Este vorba despre o filosofie? Este posibilă o filosofie a 
indiferentei? Poate cineva să considere indiferența drept o 
virtute? Este necesar, uneori, să practici indiferența, doar ca să- 
ti păstrezi sănătatea mintală, să trăiești normal, să te bucuri de 
o mâncare bună și de un pahar de vin, în timp ce omenirea în 
jurul nostru trece prin bulversări sfäsietoare? 

Desigur, indiferența poate fi tentantă — ba mai mult chiar, 
seducătoare. Este cu mult mai ușor să întorci capul ca să nu 
vezi victimele. Este cu mult mai ușor să eviti asemenea 
întreruperi brutale de la munca ta, de la visurile tale, de la 
speranţele tale. Este, de fapt, stânjenitor, supărător, să te implici 
în durerea și disperarea altei persoane. Oricum, pentru 
persoana care este indiferentă, semenii săi nu contează. Și, prin 
urmare, vieţile lor sunt neînsemnate. Angoasa lor ascunsă sau 
chiar vizibilă nu prezintă niciun interes. Indiferenta îi reduce 
pe ceilalți oameni la o abstracţie. 


„Mai bine un Dumnezeu nedrept, 
decât unul indiferent.“ 


Departe acolo, in spatele portilor negre de la Auschwitz, cei 
mai tragici dintre toţi prizonierii erau cei supranumiti 
Muselmänner. Infäsurati în păturile lor rupte, sedeau sau 
zăceau pe jos, holbându-se în gol, nemaiștiind cine erau sau 
unde se aflau — străini de tot ce îi înconjura. Nu mai simțeau 
durere, foame, sete. Nu se temeau de nimic. Nu simțeau nimic. 
Erau morţi, dar ei nu știau. 

Ancorati în tradiţia noastră, unii dintre noi credeam că a fi 
abandonaţi de omenire atunci nu era lucrul cel mai grav. 
Simteam că a fi abandonaţi de Dumnezeu era mai rău decât a fi 
pedepsiţi de El. Mai bine un Dumnezeu nedrept decât unul 
indiferent. Pentru noi, a fi ignorati de Dumnezeu era o 
pedeapsă mai aspră decât a fi victimele urgiei Lui. Omul poate 
trăi departe de Dumnezeu — dar nu în afara lui Dumnezeu. 
Dumnezeu este pretutindeni unde noi suntem. Chiar și în 
suferință? Chiar și în suferinţă. 

Într-un fel, a fi indiferent la acea suferinţă este ceea ce face 
inumană o ființă umană. Indiferenta, de fapt, este mai 
periculoasă decât mânia și ura. Furia poate fi uneori creatoare. 
Scrii un mare poem, compui o mare simfonie. Faci ceva special 
pentru omenire, fiindcă ești furios din cauza nedreptäti la care 
ești martor. Dar indiferența nu este niciodată creatoare. Chiar 
și ura, uneori, poate stârni o reacție. Te lupti împotriva ei. O 
denunti. O dezarmezi. Indiferenta nu stârnește nicio reacţie. 
Indiferenta nu este o reacţie. Indiferenta nu este un început; 
este un sfârșit. Și prin urmare, indiferența este întotdeaua 
prietena inamicului, fiindcă îl avantajează pe agresor — 
niciodată pe victima lui, a cărui durere este amplificată, când el 
sau ea se simt uitaţi. Detinutul politic în celula lui, copiii 
înfometați, refugiații fără adăpost — a nu reacţiona la 
nenorocirea lor, a nu le alina singurătatea oferindu-le o 
scânteie de speranţă înseamnă a-i exila din memoria umană. Și, 
negându-le umanitatea, ne trădăm propia umanitate. 


Indiferenta, astfel, nu este doar un păcat, este o pedeapsă. Si 
aceasta este una dintre cele mai importante lectii ale vastelor 
experiente pe care acest veac aproape incheiat le-a träit in 
materie de bine și rău. 

În locul de unde vin eu, societatea era compusă din trei 
simple categorii: ucigașii, victimele și spectatorii... ne simțeam 
abandonaţi, uitaţi. Toţi, absolut toţi, ne simţeam așa. Și singura 
noastră consolare jalnică era convingerea noastră că Auschwitz 
și Treblinka reprezentau niște secrete bine păzite; că liderii 
lumii libere nu știau ce se întâmplă în spatele acelor porți negre 
și al sârmei ghimpate; că nu aveau cunoștință despre războiul 
împotriva evreilor pe care armatele lui Hitler și complicii lui îl 
purtau în cadrul războiului contra Aliaților. Daca ar fi știut, ne 
gândeam noi, cu siguranţă acei conducători ai lumii ar fi mișcat 
cerul și pământul ca să intervină. Ar fi vorbit deschis, cu mare 
indignare și tărie. Ar fi bombardat șinele ferate care duceau la 
Birkenau, doar șinele, măcar o dată. Și atunci noi am înţeles, 
am aflat, am descoperit că Pentagonul știa, că Departamentul 
de Stat știa. 

„Amara poveste a vasului St. Louis este un caz edificator. 
Acum șaizeci de ani, oamenii „incärcati“ pe acel vas — aproape 
1 000 de evrei — au fost duși înapoi în Germania nazistă. Și asta 
s-a întâmplat dupa Kristallnacht, după primul pogrom 
organizat de stat, când sute de magazine evreiești au fost 
distruse, sinagogi au fost arse, mii de oameni au fost internaţi 
în lagăre de concentrare. Și vaporul acela, care se afla deja în 
apele Statelor Unite, a fost trimis înapoi. Eu nu înţeleg. 
Roosevelt era un om bun, un om sufletist. Îi înţelegea pe cei 
care aveau nevoie de ajutor. De ce nu le-a dat voie acelor 
refugiaţi să debarce? O mie de oameni — în America, marea 
tara, cea mai mare democraţie, cea mai generoasă dintre toate 
noile naţiuni din istoria modernă. Ce s-a întâmplat? Eu nu 
înţeleg. De ce indiferența, la cel mai înalt nivel, fata de suferința 


victimelor? 

Dar au existat fiinte umane sensibile la tragedia noasträ. 
Acei neevrei, acei crestini, pe care noi li numim „neevrei 
virtuosi“, ale căror fapte de eroism altruist au salvat onoarea 
religiei lor. De ce au fost ei atât de puţini? De ce efortul de a-i 
salva pe ucigașii SS după război a fost mai mare decât efortul de 
a salva victimele lor în timpul războiului? De ce unele dintre 
cele mai mari corporaţii americane au continuat să facă afaceri 
cu Germania hitleristă, până în 1942? S-a sugerat și s-a dovedit 
cu documente că Wehrmacht-ul nu ar fi putut să invadeze 
Franța fără benzina obținută din surse americane. Cum se 
poate explica indiferența lor? 

Și totuși, prieteni, s-au întâmplat și lucruri bune în acest 
secol traumatizant: înfrângerea nazismului, prăbuşirea 
comunismului, renasterea Israelului pe pământul lui 
strămoșesc, dispariția apartheidului, tratatul de pace dintre 
Israel si Egipt, acordul de pace din Irlanda. Si să ne amintim 
întâlnirea, plină de dramatism si emotie, dintre Rabin si Arafat 
pe care dumneavoastră, domnule președinte, ati găzduit-o chiar 
în acest loc. Am fost aici și nu o voi uita niciodată. 


„De data asta, lumea nu a mai 
tăcut.“ 


Și apoi, desigur, decizia comună a Statelor Unite și NATO de 
a interveni în Kosovo și de a salva acele victime, acei refugiați, 
pe aceia care au fost dezrädäcinati de către un om, care eu cred 
că din cauza crimelor lui trebuie să fie acuzat de crime 
împotriva umanității. 

De data asta, lumea nu a mai tăcut. De data asta, noi am 
reacționat. De data asta, noi am intervenit. Să însemne asta 
oare că am învăţat din lecţile trecutului? Să însemne asta oare 
că societatea s-a schimbat? A devenit fiinţa umană mai putin 


indiferentă si mai umană? Oare chiar am învăţat ceva din 
experiențele noastre? Suntem oare mai puţin insensibili la 
nenorocirea victimelor epurării etnice și ale altor forme de 
nedreptate în atâtea locuri din lume? Este indreptätita 
intervenţie de astăzi în Kosovo, condusă de dumneavoastră, un 
avertisment durabil asupra faptului că niciodată de-acum 
încolo nicăieri în lume deportările, terorizarea copiilor și a 
părinţilor lor nu vor mai fi permise? Efectul va fi oare și de a-i 
descuraja pe alti dictatori, din alte tari, să nu mai procedeze la 
fel? 


„Când adulţii fac războaie, copiii 
pier.“ 


Dar copiii? Oh, îi vedem la televizor, citim despre ei în ziare 
și ni se frânge inima, fiindcă întotdeauna, inevitabil, soarta lor 
este cea mai tragică. Când adulţii fac războaie, copiii pier. Le 
vedem chipul, le vedem ochii. Dar le auzim rugämintile? 
Simtim oare durerea lor, agonia lor? În fiecare minut, unul 
dintre ei moare de boli, violenţe, foamete. Unii dintre ei — atât 
de multi dintre ei — ar putea fi salvați. 

Și astfel, încă o data, mă gândesc la băiatul evreu din muntii 
Carpaţi. El l-a însoţit pe bătrânul care sunt eu astăzi de-a lungul 
acestor ani de căutări și luptă. Și împreună ne îndreptăm spre 
noul mileniu, purtând în suflet o adâncă frică și o extraordinară 
speranţă. 


® Pachebotului german „St. Louis“, transportând refugiați evrei din Germania în 1939, 
i s-a refuzat intrarea în Cuba, apoi în SUA și în Canada. Pasagerii vasului au fost 
primiţi, în cele din urmă, in Anglia, Franța, Belgia și Ţările de Jos, dar multi dintre 


ei, in final, au cäzut pradä nazistilor. 


„Astăzi, națiunea 
noastră a văzut raul“ 


GEORGE W. BUSH 


Discurs catre natiune, dupa atentatele teroriste dm 9/11, 


11 septembrie 2001 





La începutul noului mileniu, sub multe aspecte lumea nu mai 
părea la fel de periculoasă, cum fusese în ultimii 60 de ani. 
Odată cu încheierea Războiului Rece, spectrul unui conflict 
devastator între superputeri pălise. Și, cu toate că destrămarea 
fragilei Iugoslavii în anii 1990 a dus la războaie cumplite și la 
„epurări“ etnice, intervenţia NATO în regiune sugera că în 
„noua ordine mondială“ forța armelor poate fi folosită si în 
scopuri umanitare, și nu doar pentru a servi unor ambiţii 
naţionale înguste. 

Statele Unite și-au ales atunci cel de-al 43-lea președinte, 
chiar dacă de o manieră ambiguă. După un proces electoral 
extrem de strâns și disputat în anul 2000, George W. Bush a 
urmat la Casa Albă. A avut prea puţin timp totuși să poată 
beneficia de atmosfera optimistă a începutului de mileniu, căci 
în foarte scurt timp avea să se confrunte cu cea mai mare 
provocare, care avea sá îi definească președinția. Acel 
eveniment a fost, desigur, „9/11“. 


GEORGE W. BUSH 


S-a născut pe 6 iulie 1946, în New Haven, Connecticut, ca fiu al viitorului 
președinte al SUA George H.W. Bush. 

Familia s-a mutat în Texas în 1948. George W. Bush a studiat la un institut de 
elită, Philips Andover Academy, Massachusetts, iar apoi la Yale University 
(licenţiat în istorie, 1968). Înrolat în Texas Air National Guard, a învăţat să 
piloteze avioane de vânătoare și a ajuns la gradul de locotenent. La Harvard 
University (1972-1975), a obţinut un masterat în administrarea afacerilor, 
înainte de a înfiinţa o companie de foraj pentru petrol și gaze, în Texas. În 1977, 
s-a însurat cu Laura Welch, cu care are două fete gemene. S-a mutat la 
Washington, D.C., pentru a susţine campania prezidenţială reușită a tatălui său, 
în 1988, iar ulterior s-a mutat la Dallas, Texas, unde a devenit coproprietar al 


echipei de baseball Texas Rangers. A fost guvernator al Texasului, 1994-1999, 
unde cu îndemânare a îmbinat reformele favorabile mediului de afaceri cu o 
politică bipartizana abil echilibrată, devenind renumit pentru 
„conservatorismul (lui) umanitar“. A câștigat nominalizarea ca republican la 
alegerile prezidenţiale din 1999 și l-a învins pe Al Gore în scrutinul din 2000, 
după ce, cu o majoritate de 5-4, membrii Curţii Supreme au respins 
renumărarea voturilor în Florida; victoria lui la al doilea mandat, în 2004, a fost 
mult mai convingătoare. Președinția lui a fost încadrată de crize: primele 
atentate teroriste din 9/11, iar apoi dezastrul financiar produs de ipotecarea 
„nesecurizatä“ si de criza de lichidităţi, in 2008. Măsurile lui politice au inclus 
reforme fiscale și în domeniul asistenţei medicale, reforme ale învățământului 
(„Niciun copil neglijat“) și susţinerea iniţiativelor bazate pe „bunä-credintä“. 
Popularitatea lui a scăzut, odată cu creșterea nemulțumirilor legate de strategia 
post-9/11, în special Războiul din Irak. 


Evenimentele de la 11 septembrie 2001, transmise în direct 
de toată mass-media din lume, au rămas de nesters pentru toţi 
cei care au urmărit acele imagini. Atacul terorist pus la cale de 
membrii rețelei islamiste Al-Qaida împotriva complexului 
World Trade Center și a Pentagonului a fost alarmant de simplu 
și sofisticat: sofisticat, prin faptul că a implicat o coordonare 
atentă, o planificare îndelungată, instructaj de zbor și efectul de 
totală surprindere. Simplu, în sensul că până la urmă niște 
bărbaţi bine îmbrăcaţi și înarmaţi cu niște cuțite mici au 
exploatat încrederea și frica altor oameni, pentru a transforma 
aeronavele în bombe zburătoare. Președintele Bush nota în 
jurnalul său: „Astăzi, a avut loc un Pearl Harbor al secolului 
XXI“. Numărul morţilor și elementul-surpriză au fost similare; 
dar în 1941, agresorii erau de factură tradițională — o tara 
ostilă cu ambiţii de expansiune —, iar atmosfera era deja 
încordată. 

Șocul atacurilor 9/11 a venit din faptul că noul mileniu 
adusese cu sine un inamic mai nebulos, mai nedefinit și, în mod 
potenţial, mai înspăimântător: un inamic care era neînfricat, 
din moment ce era suicidar, invizibil, din moment ce era 


învăluit în secret, înspăimântător prin favorizarea terorismului 
în masă și dificil de deslusit în motivațiile lui. Din acea zi, a curs 
un alt flux al „noii ordini mondiale“, ca reacţie a atacurilor 
teroriste: războaie în Afghanistan (2001-2002) și în Irak (2003), 
urmate de insurectii în ambele ţări; violenţe grave în Pakistan; 
noi atacuri teroriste în Europa, Africa și Asia; un nou minister 
în SUA — Departamentul de Securitate Internă; și un 
controversabil lagăr de detenţie la Guantanamo Bay. Forţele 
militare și agenţiile de securitate din întreaga lume au făcut 
eforturi de adaptare pentru a combate noua ameninţare. 

În 11 septembrie totuși era rolul președintelui Bush să se 
adreseze naţiunii și să încerce să interpreteze niște evenimente 
aproape incredibile. Bush nu era nicidecum un orator înnăscut 
— de fapt, era cunoscut mai degrabă pentru lipsa de proprietate 
a termenilor și pentru stilul populist, care păreau să sugereze 
un fel de ezitare în folosirea vocabularului. Dar în discursul de 
atunci, întocmit de Michael Gershon, a avut un ton solemn și 
liniștitor, afirmând valorile americane — și decizia neclintită a 
americanilor de a apăra acele valori — și condamnându-i pe 
teroriști. Au existat, de asemenea, indicii privind viitoarele 
măsuri politice. Bush a insistat ca discursul să includă o frază ce 
avea să rămână cunoscută drept „doctrina Bush“: „Nu vom face 
nicio deosebire între teroriștii care au comis aceste fapte și cei 
care le-au cultivat“. A folosit, de asemenea, expresia „război 
contra terorismului“, care, sub forma „Global War on Terror“ 
(GWOT) — Războiul Global împotriva Terorii avea să stea la 
baza strategiei lui generale. 


Bună seara, 

Astăzi, concetätenii noștri, modul nostru de viata, însăși 
libertatea noastră au fost atacate printr-o serie de acte teroriste 
deliberate și ucigașe. Victimele erau în avioane sau în birourile 


lor: secretare, oameni de afaceri, bärbati si femei, functionari 
federali si militari, mämici si tätici, prieteni si vecini. Mii de 
vieti au fost curmate subit prin acte de terorism, märsave si 
malefice. Imaginile cu avioane zburând direct în clădiri, 
incendii violente, uriașe structuri prăbușindu-se ne-au umplut 
de stupefactie, provocându-ne o tristeţe cumplită și o furie 
mută, dar necruțătoare. Aceste fapte de omor în masă au 
urmărit să înfricoșeze națiunea noastră, aruncänd-o în haos si 
renunțare. Dar au dat greș. Tara noastră este puternică. 


„Aceste fapte sfărâmă structuri 
de fier, dar nu pot să știrbească 
fermitatea de fier a 
americanilor. “ 


Un mare număr de oameni au sărit în apărarea unei mari 
națiuni. Atacurile teroriste pot să zdruncine temeliile celor mai 
înalte clădiri, dar nu pot atinge temelia Americii. Aceste fapte 
sfărâmă structuri de fier, dar nu pot să știrbească fermitatea de 
fier a americanilor. America a fost aleasă drept ţintă a 
atacurilor, fiindcă noi suntem cel mai luminos far al libertăţii și 
al șanselor egale din lume. Și nimeni nu va putea împiedica 
această lumină să strălucească. Astăzi, națiunea noastră a văzut 
răul — tot ce poate fi mai oribil in natura umană —, iar noi am 
reacționat cu tot ce are America mai bun. Cu dârzenia echipelor 
de salvare, cu solidaritatea unor străini și vecini, care au venit 
să doneze sânge și să ajute în orice mod se putea. 

Imediat după primele atacuri, am implementat planurile 
guvernamentale de reacţie în cazuri de urgenţă. Armata 
noastră este puternică, bine pregătită. Echipele noastre de 
intervenţie în situaţii de criză muncesc în New York City și 
Washington D.C., alăturându-se eforturilor de salvare 
întreprinse pe plan local. Prioritatea noastră este să îi ajutăm pe 


cei care au fost răniţi si să luăm toate măsurile de prevedere 
necesare pentru a-i proteja pe cetățenii noștri in tara și oriunde 
în lume, în eventualitatea unor noi atentate. Departamentele 
guvernului nostru lucrează fără întrerupere. Agenţiile federale 
din Washington, care au trebuit să fie evacuate astăzi, se 
redeschid pentru personalul esenţial diseară și vor fi deschise 
cu program complet începând de mâine. Instituţiile noastre 
financiare rămân puternice, iar economia americană își va 
continua, de asemenea, activitatea. 


„Împreună actionäm pentru a 
câștiga războiul împotriva 
terorismului. “ 


Investigatiile sunt în curs de desfășurare pentru a-i prinde 
pe cei care s-au aflat în spatele acestor fapte malefice. Am dat 
ordin tuturor lucrătorilor din serviciile de informaţii si 
structurilor de aplicare a legii să îi găsească pe cei care se fac 
vinovaţi si să îi aducă în fata justiţiei. Nu vom face nicio 
deosebire între teroriștii care au comis aceste fapte și cei care 
le-au cultivat. 

Am tot respectul pentru membrii Congresului care mi s-au 
alăturat în condamnarea intransigentă a acestor atentate. Și, în 
numele poporului american, le mulțumesc nenumäratilor 
conducători din lume care au telefonat pentru a oferi 
condoleanţe și ajutor. America și prietenii și aliaţii noștri fac 
front comun cu cei care doresc pace și securitate în lume și 
împreună actionám pentru a câștiga războiul împotriva 
terorismului. 

Astă-seară, vă cer sá vă rugaţi pentru toţi cei care suferă, 
pentru copiii ale căror lumi au fost sfărâmate, pentru toţi cei 
care nu se mai simt acum în siguranţă. Și ruga mea este să fie 
consolati de către o Putere mai mare decât oricare dintre noi, 


așa cum a dăinuit peste veacuri în cuvintele Psalmului 232: 
„Chiar de voi umbla prin mijlocul umbrei morţii, nu mă voi 
teme de rele, că Tu cu mine ești“. 

Astăzi, este o zi când toţi americanii, de orice statut si 
ocupație, se unesc în dorinţa noastră fermă pentru dreptate si 
pace. America și-a biruit dușmanii și înainte, vom face așa și de 
data asta. Nimeni dintre noi nu va uita vreodată această zi, dar 
vom continua să ne apărăm libertatea și tot ceea ce este bun și 
just în lumea noastră. 

Vă mulțumesc. Noapte bună. Și Dumnezeu să binecuvânteze 
America! 


2 Psalmul 22, în toate versiunile Bibliei Ortodoxe. (N.t.) 


aa 

„Lupta noastră a atins 
un moment decisiv“ 


GERRY ADAMS 
Discurs cerând Armatei Republicane Irlandeze să renunțe 
la violenta, 6 apnhe 2005 





In 1998, Acordul din Vinerea Mare pärea sä aducä speranta de 
pace in Irlanda de Nord. In 1922, conform clauzelor din Tratatul 
Anglo-Irlandez, a luat ființă viitoarea Republică Irlanda 
independentă, lăsând cele șase comitate din nord, predominant 
protestante, ca provincie în cadrul Regatului Unit al Marii 
Britanii. Începând din anii 1960, mișcările de protest pentru 
drepturi civile, organizate de minoritatea catolică a provinciei, 
au provocat reacţiile protestanților monarhiști, ceea ce a dus 
treptat la escaladarea violenţelor, la intervenţia armatei 
britanice și la o guvernare direct de la Londra. Așa au apărut 
„Tulburările“ și peste 20 de ani de violenţe, în care trupele 
paramilitare republicane catolice — în principal Provisional 
Irish Republican Army (IRA — Armata Republicană Irlandeză 
Provizorie) — au atacat și au folosit bombe împotriva forţelor și 
instituţiilor britanice, cărora li s-au alăturat trupele 
paramilitare protestante monarhiste. 


GERRY ADAMS 


S-a născut pe 6 octombrie 1948, într-o familie cu puternice convingeri 
republicane, la Belfast (West Belfast), Irlanda de Nord. 

S-a retras de la școală la 17 ani, a intrat in Sinn Fein, imbrätisänd un activism 
republican militant. A fost arestat și închis în 1971 și 1973, acuzat că ar fi un 
lider al IRA, dar probele au fost considerate insuficiente. În 1983, a devenit 
președinte al Sinn Féin si a fost ales ca membru al Parlamentului pentru West 
Belfast (1983-1992, 1997-prezent), adoptând tactica de a nu participa la ședințele 
de la Westminster. A luat măsuri pentru profesionalizarea grupării Sinn Fein, a 
început negocieri discrete cu alte partide și cu guvernul britanic, respectiv, 
irlandez, iar în 1994 IRA a declarat o încetare a focului, care a fost încălcată în 
1996, dar a fost reluată în anul următor. După Tratatul din Vinerea Mare (1998), 
a devenit membru al Adunării Irlandei de Nord, până la suspendarea acesteia în 


perioada 2002-2007. A avut un rol esenţial în a convinge IRA să demonstreze că 
dorește procesul de pace, în 2005-2006, și rămâne vocea principală a politicii 
republicane din Irlanda de Nord. 


La începutul anilor 1990, politicieni din aripa stângă a IRA, 
Sinn Fein, au ajuns la concluzia că operaţiunile militare 
trebuiau să înceteze, spre binele cauzei republicane, și în secret 
au început discuţii cu alte partide, ba chiar și cu guvernul 
britanic. Figura centrală era Gerry Adams, președintele 
controversat al Sinn Fein, care e posibil (comentatorii nu au 
căzut de acord) să fi fost la un moment dat și în Consiliul Armat 
al IRA. În cele din urmă, discuţiile dintre principalul partid 
republican și, respectiv, monarhist, precum și cele dintre 
guvernul britanic și, respectiv, irlandez s-au soldat cu Tratatul 
din Vinerea Mare, care părea să ofere o soluție: înființarea unor 
instituţii transfrontaliere, o adunare legislativă a Irlandei de 
Nord, eliberarea din închisoare, înainte de termen, a membrilor 
IRA și a deţinuţilor monarhiști, și angajamentul de a pune capăt 
violenţelor. 

Situaţia a redevenit critică în 2002, când noua Adunare 
legislativă a Irlandei de Nord a fost suspendantă, sub pretextul 
infiltrării unor spioni IRA. Și alte acțiuni au fost puse pe seama 
IRA: impunerea cu forța a unei justitii preventive violente in 
cartierele catolice, un uriaș jaf bancar de 26,5 milioane £ în 
2004, și înjunghierea fatală a unui bărbat din Belfast, Robert 
McCartney, într-o încăierare în cârciumă, în 2005. În februarie 
2005, IRA și-a retras oferta de a renunţa la folosirea armelor. 
Într-un gest de un mare simbolism, în săptămâna sărbătorii 
Sfântului Patrick, în 2005, președintele George W. Bush a invitat 
rudele lui McCartney la Casa Albă, pentru a se întâlni cu el, 
sfidându-l astfel pe Gerry Adams. Iar senatorul Ted Kennedy, 
simpatizant vechi al republicanilor, a anulat o întâlnire cu 


Adams, din cauza „activitätii criminale continue“ desfäsurate 
de IRA. 

Adams si Sinn Fein se confruntau cu o pierdere de 
credibilitate, simtindu-se nevoia unei redresäri de imagine in 
fata opiniei publice. In aceste conditii, Adams a rostit un discurs 
adresat conducerii IRA, în care, deși critica politicienii unioniști 
și cele două guverne, lansa un apel către IRA de a abandona 
armele, odată pentru totdeauna. În 6 aprilie 2005, a citit in fata 
presei o variantă a acestui discurs. Așa cum remarca Adams, 
adesea în trecut „apărase dreptul IRA de a se angaja în lupta 
armată“, însă Irlanda secolului XXI era „un loc foarte diferit 
fata de situaţia existentă în urmă cu 15 ani“. Cu alte cuvinte, a 
spus celor din IRA că ajutorul lor era acum vital pentru a 
reconstrui „procesul de pace“. 

Politica Irlandei de Nord rămâne complexă, iar mici grupuri 
republicane (Real IRA, Continuity IRA) recurg încă la violență. 
Dar în 2006 observatorii au anunțat că marea parte a IRA 
depusese armele, iar în 2007 Adunarea Irlandei de Nord a fost 
repusă în drepturi. 


Vreau să mă adresez direct bărbaţilor și femeilor din Oglaigh 
na hEireann, soldaţilor voluntari din Armata Republicană 
Irlandeză. În vremurile de mari primejdii, v-aţi aruncat in 
prăpădul luptei, Bearna Bhaoil. Când alţii stăteau spectatori, voi 
și familiile voastre nu ati precupetit nimic pentru a apăra un 
popor răsculat, bătându-vă pentru libertatea și unitatea 
irlandeză. În ciuda sorții potrivnice, ati avut curajul să 
infruntati un inamic militar uriaș, forțele armate ale Coroanei 
Britanice și surogatele lor, sub forma brigăzilor unioniste ale 
morții... Timp de peste 30 de ani, IRA a demonstrat că guvernul 
britanic nu poate guverna Irlanda după bunul lui plac. Voi aţi 
confirmat dreptul legitim al poporului acestei insule la libertate 


si independentä. Multi dintre camarazii vostri au fäcut 
sacrificiul suprem. Prin fermitatea voasträ, prin altruismul si 
curajul vostru, lupta pentru libertate si-a atins aproape scopul. 
Acea luptä poate continua acum prin alte mijloace. Afirm acest 
lucru cu autoritatea functiei mele de presedinte al Sinn Fein. 

In trecut, am apärat dreptul IRA de a se angaja in lupta 
armată. Am procedat astfel, întrucât nu exista alternativă 
pentru cei care nu voiau să plece capul ori să închidă ochii la 
oprimare sau pentru cei care doreau o republică naţională. 

Acum există alternativă. 

Am o opinie foarte clară despre conţinutul acestei 
alternative. Calea înainte este prin construirea unui sprijin 
politic pentru obiectivele democratice și republicane pe 
cuprinsul Irlandei și prin câștigarea sprijinului internaţional 
pentru aceste țeluri. 

Vreau să mă folosesc de acest prilej, prin urmare, pentru a 
lansa un apel, către conducerea Oglaigh na hEireann, de a 
adopta și a accepta pe deplin această alternativă. Puteţi avea 
curajul unor iniţiative care să ducă la înfăptuirea scopurilor 
voastre, printr-o activitate pur politică și democratică? Știu prea 
bine că asemenea decizii cu adevărat istorice nu pot fi luate 
decât după intense consultări interne. Vă cer să le inițiați cât 
mai repede cu putință. Cunosc perfect că cea mai recentă 
contribuţie pozitivă a IRA la procesul de pace s-a produs în 
contextul unui acord amplu. Dar, totodată, consider cu 
fermitate că e nevoie ca republicanii să conducă dând exemplu. 
Nu poate exista o demonstraţie mai mare a acestui lucru decât 
modul cum IRA a încetat (violențele) în vara anului 1994. 

Sinn Fein a dat dovadă că are capacitatea de a juca un rol 
fruntaș în cadrul unei mișcări populare pentru pace, egalitate și 
dreptate. Suntem întru totul dornici să punem capăt separării și 
să creăm condiţiile pentru unitate și independenţă. Sinn Fein 
are potenţialul și capacitatea de a deveni vehiculul pentru 


atingerea obiectivelor republicane. 


„Curajul vostru este acum 
necesar pentru vlitor.“ 


Irlanda in care noi trăim astăzi este, totodată, un loc foarte 
diferit fata de situaţia existentă în urmă cu 15 ani. Există acum 
o platformă pentru toată Irlanda, cu un potenţial uriaș. 
Nationalistii și republicanii au acum convingerea și încrederea 
că niciodată nu se va mai permite să fie trataţi drept cetăţeni de 
categoria a doua. Egalitatea este cuvântul nostru de ordine. 
Catalizatorul pentru aceste schimbări se regăsește în sprijinul 
tot mai mare în favoarea republicanismului. 

Desigur, cei care se opun schimbării nu se vor da, pur și 
simplu, la o parte. Întotdeauna va exista o luptă între cei care 
doresc schimbarea maximă și cei care doresc să menţină statu- 
quo-ul. 

Dar dacă vrem ca republicanii să aibă câștig de cauză, dacă 
dorim ca procesul de pace să fie încheiat cu succes, iar 
suveranitatea și reunificarea Irlandei să fie asigurate, atunci 
noi trebuie să stabilim platforma de lucru — nimeni altcineva 
nu trebuie să facă asta. 

Vreau, de asemenea, să fac un apel personal către voi toţi — 
voluntarii femei și bărbaţi care ati rămași neinfränti în fata 
unor teribile adversitäti. Acum, este timpul să päsiti din nou în 
Bearna Bhaoil; dar nu ca luptători riscându-vă viaţa și 
sănătatea, ci ca activiști într-o mișcare naţională spre 
independenţă și unitate. 

Asemenea decizii sunt cu bătaie lungă și anevoioase. Dar 
vouă curajul nu v-a lipsit niciodată în trecut. Curajul vostru este 
acum necesar pentru viitor. Nu va fi ușor. Există nenumărate 
probleme pe care poporul Irlandei trebuie să le rezolve pe 
viitor. Capacitatea voastră ca voluntari republicani de a vă 


ridica la înălțimea acestei misiuni va însemna că cele două 
guverne și alții sá nu se poată eschiva cu ușurință de la 
obligaţiile și responsabilitatea lor de a rezolva aceste probleme. 
Lupta noastră a atins un moment decisiv. 
Vă cer să veniţi alături de mine în valorificarea acestui 
moment, să ne intensificăm eforturile, să reconstruim procesul 
de pace și, cu fermitate, să ducem lupta noastră mai departe. 


„Vointa politica este 
o resursă regenerabilă“ 


AL GORE 


Discurs rostit în Bali, la Conferința ONU privind schimbările 
climatice, 14 decembrie 2007 





In ciuda consensului existent in sänul comunitätii stiintifice 
internationale, privind amenintärile pe care incälzirea globalä 
le reprezintä pentru insusi viitorul planetei, tentativele de a 
determina o reacţie internaţională coordonată nu se bucurau 
de succes la începutul secolului al XXI-lea. Printre obstacolele 
întâmpinate în acest sens se număra refuzul, formulat de 
guvernările care s-au succedat la Washington, de a ratifica un 
plan de acțiune definit, cum ar fi Protocolul de la Kyoto privind 
reducerea emisiilor de gaze cu efect de seră. Fără o susţinere 
din partea celei mai mari economii a lumii, o serie de iniţiative 
bine intenţionate nu s-au putut concretiza. 

Multe voci influente din SUA au susținut că asumarea unor 
asemenea angajamente ar antrena un risc inacceptabil pentru 
continua prosperitate economică a naţiunii. De ce trebuia ca 
SUA, se întrebau acești lideri de opinie, să își pună practic în 
pericol capacitatea de producţie industrială, când ţări rivale 
emergente, cum ar fi China și India, își puteau continua 
dezvoltarea rapidă, nefiind stingherite de obligaţii de mediu 
comparabile? A devenit oare amenințarea încălzirii globale, se 
întrebau ei, suprema poveste de groază? 


AL GORE 


S-a născut pe 31 martie 1948, la Washington, D.C., SUA. Tatăl său, Al Gore Sr, a 
fost un politician democrat, care a reprezentat statul Tennessee în Camera 
Reprezentanților și în Senat. 

Gore Jr a pășit în politică pe urmele tatălui său, devenind unul dintre fruntașii 
Partidului Democrat. A fost ales ca membru în Camera Reprezentanţilor a SUA 
în 1976, 1978, 1980 și 1982. A devenit senator în 1984 și a ocupat funcţia de 
vicepreședinte al SUA în administraţia lui Bill Clinton, începând din 1993. 


Pierzänd alegerile prezidentiale in 2000, cu o micä diferentä de voturi in 
favoarea lui George W. Bush, Al Gore a devenit activ ca intreprinzätor privat, 
fiind însă renumit mai ales pentru eforturile sale de a trage un semnal de 
alarmă în privinţa pericolelor încălzirii globale. 


Prin urmare, a fost o adevărată răsturnare de situaţie 
pentru adepții schimbărilor climatice, atunci când un fost 
vicepreședinte al Statelor Unite a devenit unul dintre cei mai 
vehementi susținători ai mișcării pentru reducerea poluării. 
Militând în domeniul problemelor de mediu încă din anii 1970, 
Al Gore a scris câteva cărţi deosebit de influente, printre care 
Earth in the Balance și An Inconvenient Truth, cea de-a doua 
fiind totodată și titlul unui documentar din 2006 („Un adevăr 
incomod“); distins cu două premii Oscar, filmul prezintă 
eforturile lui Al Gore de a educa opinia publică în privinţa 
prevenirii încălzirii globale. În același an, a înființat două 
organizaţii nonprofit: Alianţa pentru Protecţia Climei 
(promovând activitatea cetäteneascä) și Proiectul pentru Climă, 
cu scop educaţional. 

La Conferința Organizației Naţiunilor Unite privind 
schimbările climatice, care a avut loc în Bali (decembrie 2007), 
au participat reprezentanţi din peste 180 de tari. Scopul era de 
a pune la punct detaliile unui nou protocol, care să înlocuiască 
Tratatul de la Kyoto. Dar, confirmând temerea majorităţii 
participanţilor, nu s-a putut ajunge la un acord, în condiţiile în 
care SUA s-a plasat din nou în fruntea statelor care respingeau 
un asemenea document. 

Decernându-i-se Premiului Nobel pentru Pace, obţinut 
alături de Comisia Interguvernamentalä a ONU pentru 
Schimbări Climatice (IPCC — International Panel on Climate 
Change), „pentru informarea omenirii asupra pericolelor 
ridicate de schimbările climatice“, Al Gore a putut să-și facă 
auzită vocea pretutindeni în lume. A continuat să expună 


pericolele incälzirii globale, in mod rational si competent. 
Această problemă, își asigura el auditoriul, constituie o 
„urgență planetară“, care nu mai suferă amânare. În mod 
semnificativ, a profitat de ocazie pentru a-și rosti „adevărul 
incomod“. „Tara mea“, recunoștea el, „poartă în principal 
răspunderea obstructionärii negocierilor aici, în Bali“. A fost un 
discurs titrat pe prima pagină a ziarelor din întreaga lume. 

Chestiunea încălzirii globale nu este rezolvată nici măcar pe 
jumătate, însă discursul rostit de Al Gore în Bali a trasat o linie 
de demarcaţie, dincolo de care nu există întoarcere în trecut. 


Noi, ca specie umană, ne confruntăm cu o urgență planetară. 
Această afirmaţie poate părea multora drept o exagerare 
alarmistă, însă ea descrie cumplit de exact situaţia în care ne 
aflăm acum și, aşa cum doctorul Pachauri și cei trei mii de 
colegi ai săi din IPCC ne-au reimprospátat memoria, 
acumularea gazelor cu efect de seră continuă să blocheze tot 
mai multă căldură de la soare în atmosfera noastră, 
amenințând echilibrul climatic stabil care a constituit o 
premisă esenţială, dar din păcate desconsiderată pentru 
dezvoltarea civilizaţiei umane. 

Chiar în această săptămână au fost prezentate noi dovezi. 
Îmi amintesc cum, cu ani în urmă, i-am auzit pe savanții 
specialiști în studierea gheturilor si a zăpezilor exprimându-și 
îngrijorarea că, la un moment dat într-un viitor îndepărtat, spre 
sfârșitul secolului XXI, s-ar putea ivi chiar posibilitatea de a 
pierde întreaga calotă de gheaţă de la Polul Nord. Îmi amintesc, 
de asemenea, cum doar cu trei ani în urmă, și-au revizuit 
estimările, spunând că acest lucru s-ar putea întâmpla la 
jumătatea secolului XXI, prin anul 2050. 


„Acestea nu sunt vremuri în care 


sa ne vedem de treburi ca de 
obicei.“ 


Imi amintesc cum la inceputul acestui an am fost socat cänd 
i-am auzit spunând, împreună cu alti oameni de stiinta, că acest 
lucru s-ar putea întâmpla peste numai 34 de ani, iar acum, în 
această săptămână, ne spun că topirea calotei polare s-ar putea 
produce în decurs de cinci până la șapte ani, începând din 
momentul de fata. 

„Dacă până acum erau unii care credeau că această criză 
climatică avea sá îi afecteze pe nepoţii lor, dar cu toate astea n- 
au spus nimic, iar apoi au fost un pic tulburati când au auzit că 
aceeași criză climatică avea să-i afecteze pe copiii lor, dar cu 
toate astea în continuare nu au spus și nu au făcut nimic, aflăm 
astăzi că ne afectează pe noi, cei din generaţia prezentă și că 
depinde de noi, cei din această generaţie, să rezolvăm criza. 

O conștientizare a unei necesități imperative, care este 
adecvată pentru această provocare, este în sine o provocare 
pentru imaginaţia noastră morală. Depinde de noi, cei din 
această generaţie, să vedem limpede și extrem de exact ceea ce 
se întâmplă. Raportându-ne la un număr de 21 de ani, în care s- 
au înregistrat cele mai mari temperaturi măsurate vreodată în 
atmosfera pământului, constatăm că douăzeci dintre ei au fost 
în perioada ultimilor 25 de ani, anul cu cea mai caldă 
temperatură fiind 2005, iar acest an urmează să se plaseze pe 
locul doi în ierarhia celor mai călduroși ani. Această variaţie nu 
este firească, ci se situează dincolo de limitele normale ale 
variaţiei de temperatură, or savanții nu au contenit sá ne tot 
spună acest lucru, de-a lungul timpului, pe un ton din ce în ce 
mai alarmat. 

Dar, din cauză că relația noastră cu pământul este fără 
precedent, am reacționat lent. Și, din cauză că bioxidul de 
carbon este invizibil, ne vine ușor să eliminăm din peisaj și din 


minte criza climatică, atâta vreme cât nu vom fi văzut 
manifestându-se primele ei consecinţe. 

„Eu nu sunt o oficialitate a Statelor Unite și de aceea nu 
sunt constrâns de rigorile unui limbaj diplomatic. Prin urmare, 
voi rosti un adevăr incomod. Tara mea, Statele Unite ale 
Americii, poartă în principal răspunderea obstructionarii 
negocierilor aici, în Bali. Știm cu toţii acest lucru, însă ţara mea 
nu este singura naţiune care poate lua măsuri menite să 
garanteze că vom putea merge înainte, după Bali, cu progrese și 
noi speranţe. 

„Așadar, trebuie să plecăm de aici cu un mandat puternic. 
Acestea nu sunt vremuri în care să ne vedem de treburi ca de 
obicei. Cumva va trebui, fiecare dintre voi va trebui, să 
conștientizăm existența acestei necesități imperative aici în 
Bali... Nu știu să vă spun cum să găsiţi talentul de a naviga în 
jurul acestui enorm obstacol, cum să vă miscati prin cameră în 
jurul acestui elefant, pe care tocmai am fost suficient de 
nediplomat încât să-l numesc, însă vă rog să faceţi acest lucru... 

Dacă veţi decide să continuaţi progresele care au fost deja 
făcute aici sub toate aspectele, cu excepţia țintelor si a 
calendarului propus pentru reducerile prescrise; cu speranţa (si 
cu așteptarea indreptätitä) că, înainte ca acest proces să se 
concluzioneze în Copenhaga, veţi fi reușit sá umpleti acel gol 
(cu ajutorul unei poziţii diferite din partea Statelor Unite); 
atunci veți putea înregistra mari progrese aici. 

În primul rând, asta înseamnă un plan care să finanţeze 
complet un fond de adaptare ambițios, pentru a construi o 
capacitate adaptiva în cele mai vulnerabile tari, în vederea 
prevenirii crizei climatice. Înseamnă crearea unor mijloace cu 
adevărat inovatoare pentru transferul de tehnologie, cu scopul 
de a permite mobilizarea de tehnologie și capital în toată 
lumea. 

Avem nevoie de un plan de prevenire a despăduririlor. 


Despäduririle sunt cauza unui procent de 20 la sutä din emisiile 
globale de bioxid de carbon, echivalentul emisiilor totale din 
SUA si China. Este dificil de întocmit un asemenea tratat aici. 


„Acestea nu sunt probleme 
politice. Acestea sunt imperative 
morale.“ 


Credeti-mä, dacă aș putea pocni din degete ca să schimb 
poziţia Statelor Unite ale Americii, precum și poziţia altor ţări, 
și pe loc să fac mult mai simplu procesul de adoptare a țintelor 
și a calendarului de lucru, nu aș pregeta nicio clipă. Dar, dacă 
privim realist situaţia cu care ne confruntăm, înţelepciunea ne 
va îmboldi să mergem înainte, în ciuda acelui obstacol. 

Pot să vă spun că există o conștientizare din ce în ce mai 
amplă a situaţiei actuale pretutindeni în lume — inclusiv în ţara 
mea —, dincolo de aceste acţiuni deja întreprinse, pe care vi le- 
am descris aici. Mame și taţi, bunici, lideri de comunităţi, lideri 
de afaceri, pretutindeni în lume, oamenii încep să privească tot 
mai clar spre miza care este în joc aici. 

„Acestea nu sunt probleme politice. Acestea sunt 
imperative morale. Dar ceea ce ne lipsește este capacitatea de a 
da la o parte comportamentul deghizat, privind lucrurile așa 
cum sunt în realitate, pentru ca apoi să găsim baza de a acționa 
împreună și de a le aborda cu succes. 

..Formam o singură populaţie pe aceeași unică planetă. 
Avem un singur viitor, un singur destin, pe care trebuie să ni-l 
urmăm împreună, fiindcă noi putem acest lucru. 

Marele poet spaniol din Seville Antonio Machado scria: 
„Drumetule, să nu crezi că există vreun drum. Tu trebuie să-ţi 
croiești drumul mergând înainte“. 

„„EXistă două drumuri pe care le puteţi alege. Fiecare 
conduce spre un alt viitor. Nu va trece mult timp și copiii noștri 


vor evalua ce ati făcut voi aici In Bali, ce am făcut noi și 
generaţia noastră aici în această lume, atunci când vor privi 
înapoi la anul 2007 și vor pune o întrebare, din cele două 
posibile. Nu știu ce întrebare vor pune ei. Știu ce întrebare aș 
prefera eu să pună, însă, credeti-ma, una dintre aceste două 
întrebări cu siguranţă va fi rostită. 

Copiii noștri vor privi înapoi și fie vor întreba „Unde vă era 
mintea? Nu ati auzit cum IPCC de patru ori a avertizat în 
unanimitate lumea că trebuie să fie luate măsuri? Nu ati văzut 
cum se topeau ghețarii? Nu ati văzut cum dispare calota de 
gheaţă de la Polul Nord? Nu ati văzut cum se măreau 
deserturile, cum se adänceau secetele si cum se veștejeau 
recoltele? Nu ati văzut cum creștea nivelul apelor mării? Nu ati 
văzut inundaţiile? Nu ati fost atenţi la ceea ce se întâmpla? Nu 
v-a păsat? Unde vă era mintea?“ 

Fie vor pune o a doua întrebare, pe care aș prefera din 
suflet să o aud. Îmi doresc să privească înapoi spre această 
perioadă și să întrebe: „De unde ati găsit voi curajul moral de a 
aborda cu succes o criză despre care atât de multi oameni 
spuneau că nu are rezolvare? Cum ati avut voi capacitatea de a 
demara procesul care a descătușat imaginaţia morală a 
omenirii, făcându-ne să ne vedem pe noi înșine ca pe o unică și 
globală civilizaţie?“ Iar când ei vor pune această întrebare, 
vreau ca voi să le spuneţi că pentru voi a fost un privilegiu să 
trăiţi într-un moment când un grup de oameni relativ mic a 
putut controla destinul tuturor generaţiilor viitoare. 

„Se cuvine să avem un sentiment de exuberanta știind că 
noi suntem oamenii care trăim acel moment din istorie când 
faptele noastre pot schimba complet lucrurile. 

Voi sunteţi acești oameni. Voi aveţi tot ce vă trebuie. Noi 
avem tot ce ne trebuie, în afară de voinţa politică. Însă voinţa 
politică este o resursă regenerabilă. 


„Generatiilor furate... 
eu îmi cer iertare“ 


KEVIN RUDD 
Motiune parlamentară cerând iertare pentru maltratarea 
populatiei aborigene a Australiei, 13 februarie 2008 





Cänd Partidul Laburist a cästigat alegerile generale in Australia, 
in 2007, rezultatul a dus la inlocuirea guvernärii de un deceniu 
a Partidului Liberal si la instalarea ca prim-ministru a lui Kevin 
Rudd, liderul laburistilor. Rudd, un fost diplomat devenit 
politician, cu puternice convingeri religioase, s-a plasat la 
cârma unui guvern care se situa mult la stânga, prin raportare 
la cabinetul predecesorului său, John Howard. Printre 
priorităţile sale, Rudd a pregătit terenul pentru un discurs de 
referinţă, despre maltratarea istorică a populaţiei aborigene 
din Australia. 


KEVIN RUDD 


S-a născut pe 21 septembrie 1957 într-o familie săracă din mediul rural, în 
Nambour, Queensland, Australia. 

S-a înscris în Partidul Laburist Australian în 1972. A făcut studii de istorie 
chineză și a epocii mandarine la Australian National University, Canberra, și a 
lucrat la Departamentul pentru Afaceri Externe în 1981-1988, fiind trimis ca 
diplomat în China și Suedia. Revenind în Queensland, a urcat în ierarhia 
guvernamentală, devenind director-general al cabinetului ministerial (1992- 
1995). A lucrat, de asemenea, în calitate de consultant în China. A fost ales 
membru pentru Griffith în Parlamentul Australiei, în 1998; a fost desemnat 
ministru „din umbră“ al afacerilor externe în 2001 și (suplimentar) ministru al 
comerțului în 2005, înainte de a fi ales lider al Partidului Laburist în 2006. A 
devenit premier al Australiei, după alegerile din 2007. 


Un raport oficial din 1977, Aduceti-i acasă, examina 
politicile federale și de stat precedente, prin care copiii mici din 
comunitățile de aborigeni erau luaţi din familiile lor și trimiși 
în instituţii sau familii de albi adoptive. Între 1910 și 1970, un 


procent de 30 la sută din totalul copiilor aborigeni — 
„generaţiile furate“, încifrând 50 000 de persoane — au avut 
parte de acest tratament abuziv, în încercarea de a-i asimila în 
cultura modernă australiană. Militantii și activiștii sustinuserä 
că, adesea, consecințele unei asemenea dislocări erau 
dezastruoase pentru persoanele respective, fără a mai pomeni 
de familiile lor de sânge, iar numeroase relatări au început să 
apară despre grave maltratrări psihologice și fizice. John 
Howard adoptase opinia larg răspândită, potrivit căreia 
formularea unor scuze din partea autorităţilor ar duce la o 
avalanșă de litigii (și compensaţii costisitoare), insistând că 
generaţiile actuale nu puteau să răspundă pentru faptele 
trecute ale altora. Dar în 13 februarie 2008, Rudd a împlinit o 
promisiune electorală când s-a adresat Parlamentului, 
abordând, cum spunea el, „această chestiune neterminată a 
naţiunii“, pentru a prezenta „scuze fără rezerve“. 

Rudd a vorbit îndelung in fata membrilor Camerei 
Reprezentanţilor și a unei galerii pline de cetăţeni, majoritatea 
fiind membrii marcanţi ai comunităţii aborigene. Afară, in fata 
clădirii Parlamentului, mulțimea se adunase pentru a asculta 
discursul transmis în direct de mass-media. Rudd — mai 
degrabă un vorbitor calm și ponderat decât un orator 
charismatic — a rostit un discurs care amintea pregnant de 
limbajul si cadentele unei slujbe religioase, cu o structură 
stilistică bazată pe reiteratie, într-o alternanță de afirmaţii si 
răspunsuri: „Pentru durerea, suferințele și vătămările... ne 
cerem iertare... pentru umilintele și înjosirile... ne cerem 
iertare“. Pe lângă formularea — și justificarea — unor scuze 
oficiale în numele guvernului federal, Rudd a subliniat și cazuri 
individuale de suferințe și de cinism administrativ, care iesisera 
la iveală din investigaţii. A denunţat acea „tăcere împietrită, 
îndârjită și asurzitoare timp de peste un deceniu“ practicată de 
administraţia predecesorului său în funcţie. În 13 februarie 


totusi a obtinut un sprijin politic general pentru discursul si 
propunerile lui. 

La modul concret, Rudd nu propunea compensaţii 
materiale pentru generaţiile furate, ci mai degrabă noi 
inițiative în „politica indigenă“ și noi fonduri pentru „a umple 
golul dintre noi în ceea ce privește speranţa de viaţă, realizările 
educaţionale și oportunităţile economice“. 

Unii membri ai populaţiei aborigene revendică încă și astăzi 
în instanță reparaţii morale și materiale, deși deocamdată 
șansele lor de a avea câștig de cauză sunt relativ reduse. 

Scuzele oferite oficial de Rudd au avut un ecou puternic pe 
plan internaţional, poate cel mai evident fiind în cazul scuzelor 
oferite de premierul canadian Stephen Harper, în 11 iunie 2008, 
la adresa echivalentului canadian al generaţiilor furate ale 
Canadei — copiii indieni luaţi cu forța din mijlocul familiilor si 
duși în școli-internat speciale, conform unei politici de 
asimilare, aplicată începând din anii 1870 (așa-numitele „școli 
rezidenţiale indiene“). Iar în 2009, Rudd a cerut scuze unui alt 
grup de australieni supuși adesea unor tratamente abuzive din 
partea autorităților — generaţiile de copii migrati din Anglia. 


Propun ca astăzi să onorăm populaţia băștinașă a acestui 
pământ, cea mai veche cultură vie din istoria omenirii. 
Reactionam astăzi fata de maltratarea la care această populaţie 
a fost supusă în trecut. Reactionám îndeosebi fata de maltrarea 
celor care au fost generaţiile furate — acest capitol întinat din 
istoria noastră naţională. 

A venit timpul acum ca națiunea să întoarcă o noua filă în 
istoria Australiei, indreptänd nedreptätile trecutului și, astfel, 
mergând înainte cu încredere spre viitor. Ne cerem scuze 
pentru legile și politicile aplicate de parlamentele și guvernele 
succesive ale ţării, care au pricinuit profunde amărăciuni, 


suferinte si pierderi acestor semeni ai nostri australieni. Ne 
cerem scuze, în special, pentru luarea cu forța a copiilor 
aborigeni și a celor din Torres Strait Islands, rupându-i de 
familiile, comunităţile și ţara lor. Pentru durerea, suferinţa și 
vătămările aduse acestor generaţii furate, urmașilor lor și 
pentru familiile lor rămase în urmă, ne cerem iertare. Faţă de 
mame și tati, frați și surori, pentru destrămarea familiilor și a 
comunităților, ne cerem iertare. Și pentru umilintele si 
înjosirile astfel pricinuite unui mândru popor și unei mândre 
culturi, ne cerem iertare. Noi, parlamentul Australiei, rugăm cu 
respect ca aceste scuze să fie primite, în spiritul în care sunt 
oferite, în cadrul procesului de însănătoșire a naţiunii. 

... Vine un moment în istoria naţiunilor când popoarele lor 
trebuie să se reconcilieze pe deplin cu trecutul lor, dacă vor să 
meargă înainte cu încredere, făurindu-și viitorul. Națiunea 
noastră, Australia, a ajuns într-un asemenea moment. Din acest 
motiv Parlamentul s-a reunit astăzi: pentru a rezolva această 
problemă încă nerezolvată a naţiunii, pentru a îndepărta o 
mare pată de pe sufletul naţiunii și, într-un adevărat spirit al 
reconcilierii, pentru a deschide un nou capitol în istoria acestei 
marete tari, Australia. 

„„„Rana sufletească, umilința, înjosirea si cruda brutalitate a 
actului de a despărți fizic o mamă de copiii ei ne lezează 
profund sensibilitatea și însăși conștiința noastră de oameni. 
Aceste povești sunt un strigăt ce trebuie auzit; un strigăt ce 
așteaptă scuzele noastre. În schimb, din partea Parlamentului 
națiunii nu a existat decât o tăcere împietrită, îndârjită și 
asurzitoare timp de peste un deceniu; concepţia că într-un fel 
noi, Parlamentul, ar trebui să negăm în noi înșine orice instinct 
fundamental despre ceea ce este bine și ceea ce este rău; 
concepţia că, în schimb, ar trebui să căutăm orice fel de pretext 
pentru a da deoparte această mare nedreptate, pentru a o lăsa 
să lâncezească pe rafturile arhivelor pentru istorici, cărturari și 


apărători ai valorilor fundamentale, ca si cum generațiile furate 
nu ar fi decât un fenomen sociologic interesant. Dar generaţiile 
furate nu sunt niște curiozitäti intelectuale. Sunt fiinţe umane, 
ființe umane... Adevărul incomod pentru noi toți este ca 
parlamentele naţiunii, luate individual și colectiv, au votat legi 
și au delegat competenţe în baza acelor legi menite să facă pe 
deplin legală dislocarea forțată a copiilor pe temeiuri rasiale... 
Noi, parlamentele naţiunii, suntem responsabili în ultimă 
instanță, nu cei care au pus în aplicare legile noastre. Iar 
problema rezidă în legile propriu-zise. Prin urmare, pentru 
națiunea noastră, este clar cum trebuie procedat: adică, să 
punem capăt acestui sumbru capitol din istoria Australiei. 


„Ne cerem scuze pentru rănile, 
durerea și suferinţa pe care vi le- 
am provocat.“ 


..Generatiilor furate le spun următoarele: în calitate de 
premier al Australiei, eu îmi cer iertare. În numele guvernului 
Australiei, eu îmi cer iertare. În numele parlamentului 
Australiei, eu îmi cer iertare. Vă ofer aceste scuze fără rezerve. 
Ne cerem scuze pentru rănile, durerea și suferința pe care noi, 
Parlamentul, vi le-am provocat prin legile pe care parlamentele 
anterioare le-au adoptat. Ne cerem scuze pentru înjosirea, 
degradarea si umilirea pe care aceste legi le-au întruchipat. 
Oferim aceste scuze pentru mamele, taţii, fraţii, surorile, 
familiile și comunităţile ale căror vieți au fost sfasiate prin 
acţiunile unor guverne succesive sub parlamente succesive. 

„„„Propunerea mea este aceasta: dacă scuzele pe care le 
rostim astăzi sunt acceptate în spiritul reconcilierii, în care sunt 
oferite, putem astăzi să stabilim împreună că va exista un nou 
început pentru Australia. Și spre un asemenea nou început am 
credinţa că națiunea ne cheamă acum. 


Este de datoria naţiunii să încheie astfel primele două 
veacuri ale istoriei noastre trecute, acum când începem un nou 
capitol. Imbrätisäm cu mândrie, admiraţie și venerație aceste 
märete si străvechi culturi (autohtone), pe care suntem cu 
adevărat binecuväntati să le avem printre noi, culturi ce 
constituie un unic și neîntrerupt filon uman, legând continentul 
nostru australian de cea mai veche preistorie a planetei 
noastre. 

Să întoarcem această filă împreună: australieni băștinași și 
nebăștinași, guvern și opoziţie, commonwealth și stat, și să 
scriem împreună acest nou capitol în povestea naţiunii noastre. 


„America este un loc 
unde toate lucrurile 
sunt posibile“ 


BARACK OBAMA 


Discurs dupa castigarea alegerilor prezidentiale din SUA 
4 noiembrie 2008 





Oricare dintre cei doi candidati principali ai Partidului 
Democrat pentru nominalizarea la prezidentialele din SUA, in 
2008, ar fi făcut istorie din punct de vedere electoral. Hillary 
Clinton, fostä primä-doamnä si acum senator de New York, ar fi 
fost primul candidat femeie, in timp ce Barack Obama, senator 
junior de Illinois, ar fi fost primul candidat afro-american. In 
final, cel de-al doilea a câștigat nominalizarea — și, apoi, 
președinția — într-un proces electoral care a electrizat Statele 
Unite și lumea întreagă, așa cum nu se mai întâmplase din 
timpul lui John F. Kennedy. Când Obama a ajuns să rostească 
discursul de victorie, în Grant Park, Illinois, în 4 noiembrie 
2008, avea o experienţă bogată în a vorbi în prezenţa unui larg 
auditoriu. Într-adevăr, unul dintre atuurile sale, recunoscut 
depotrivă de admiratori și oponenți, era prestanta sa oratorică, 
o fluentä elocventă de la tribuna politică. 


BARACK OBAMA 


S-a născut pe 4 august 1961, în Honolulu, Hawaii, dintr-un tată kenyan și o mamá 
americană albă din Kansas. 

După ce părinţii săi au divorţat, s-a mutat în Indonezia (1967-1971) cu mama lui 
și cu tatăl vitreg indonezian, înainte de a reveni în Hawaii și de a avea grijă de 
bunica lui. A absolvit facultatea de științe politice la Columbia University, in 
1983, și s-a mutat la Chicago, unde a condus o organizaţie comunitară. A studiat 
la Harvard University Law School (1988-1991) și a devenit președinte al 
influentei publicaţii Harvard Law Review. La Chicago University, a ţinut cursuri 
la Law School (1992-2004). În 1995, a publicat o carte de memorii despre familia 
sa, Dreams from My Father („Visuri de la tatăl meu“), iar în anul următor a fost 
ales în primul dintre cele trei mandate ca senator în statul Illinois, din partea 
Partidului Democrat. În 2004, a intrat în Senatul SUA, ca senator junior de 
Illinois, și in 2006 și-a anunţat candidatura la președinție. După o luptă strâns 


disputată pentru nominalizare, a câștigat președinția, învingându-l pe 
contracandidatul său republican, John McCain, în 2008. Autobiografia sa 
politică, dezvoltând ideile sale, a fost The Audacity of Hope (îndrăzneala de a 
spera), 2006. În 2009, a primit Premiul Nobel pentru Pace. 


Originile lui Obama erau incontestabil un ingredient al 
candidaturii lui la președinție; așa cum spunea el, nu a fost 
„niciodată cel mai plauzibil candidat pentru această funcţie“. 
Discursul său a reușit, astfel, să exploateze bogatul filon de 
näzuinte din „visul american“ într-un mod deosebit de eficient. 
Și-a prezentat victoria de o manieră ce arăta spre el, dar fără să 
pară egotist, ci mai degrabă părând a fi expresia aspirațiilor 
celorlalți oameni. Astfel, când Obama a spus: „A durat mult 
timp, dar astă-seară... schimbarea a venit pentru America“, se 
referea aparent la lungul proces electoral și la revenirea unui 
democrat la Casa Albă, după cele două mandate prezidenţiale 
ale lui George W. Bush; dar implicatia mai largă era că Obama 
reprezenta peste 200 de ani de așteptări, lungile lupte pentru 
egalitate rasială și drepturi civile. 

Un discurs de acest fel, marcând victoria în alegeri, trebuia 
să includă și anumite clișee uzuale, iar Obama i-a adus un 
tribut contracandidatului său, John McCain, le-a mulțumit 
asistentilor lui, prietenilor și familiei și — demarând procesul 
de moderare a unor așteptări nemăsurate — s-a referit la 
provocările majore care urmau. Kennedy a rămas celebru 
pentru felul cum i-a îndemnat pe cetățenii americani să se 
întrebe ce puteau face ei pentru ţara lor. Obama nu a procedat 
chiar la fel, însă metaforele sale sugerând necesitatea unor 
eforturi reînnoite — adecvate pentru un candidat democrat — 
erau figuri de stil preluate din vocabularul muncii manuale 
trudnice, un proiect comun de „refacere“ a naţiunii, „punând 
mână bătătorită de la mana bătătorită“ cu toţii. Pentru lumea 
largă, Obama a promis „o nouă auroră a supremaţiei 


americane“. Dacă președinția lui Bush exprima dificultăţile 
lumii marcate de atentatele din 9/11, Obama în schimb încerca 
să recupereze idealismul SUA în lumea post-9/11, imbrätisänd 
principiul forței prin puterea blândă a „idealurilor noastre: 
democraţie, libertate, oportunitate și speranță neclintită“, în 
locul puterii dure a armelor și a bogăției. 

Obama s-a întors la trăsăturile istorice ale victoriei lui prin 
intermediul unei povești, în felul ei la fel de extraordinară ca 
povestea lui: cazul unei alegătoare afro-americane în vârstă de 
106 ani, din Atlanta a cărei lungă existență fusese 
contemporană cu toate luptele și triumfurile moderne trăite de 
națiunea americana si de afro-americani și femei în materie de 
drepturi civile. A face această conexiune între o alegătoare 
modestă, cândva marginalizată, și noul președinte al SUA era 
un tur de forţă retoric. Simboliza călătoria de la periferia 
societății spre centrul puterii, pe care o reprezenta victoria lui 
Obama. 


Dacă există cineva care încă se îndoiește că America este un loc 
unde toate lucrurile sunt posibile; care încă se întreabă dacă 
visul fondatorilor noștri mai dăinuie în vremurilor noastre; 
care încă pune sub semnul întrebării puterea democraţiei 
noastre, seara aceasta este răspunsul vostru. Este răspunsul 
povestit de șirurile de oameni care s-au așezat la rând în jurul 
școlilor si al bisericilor, într-un număr pe care națiunea aceasta 
nu l-a mai văzut vreodată; cetățeni care au așteptat trei ore, 
patru ore la coadă, multi pentru prima oară în viaţa lor, 
deoarece aveau credinţa că de data asta trebuia să fie altfel; că 
votul lor avea să conteze în final... Este răspunsul care i-a 
condus pe cei cărora li s-a spus atâta timp de către atât de multi 
oameni să fie cinici și temători, și sceptici în privinţa lucrurilor 
pe care le putem înfăptui, să pună mâinile acum pe arcul 


istoriei si să îl întindă din nou spre speranţa unei zile mai bune. 
A durat mult timp, dar astă-seară... schimbarea a venit în 
America. 

„Eu n-am fost niciodată cel mai plauzibil candidat pentru 
această funcţie. Noi nu am început cu multi bani sau multe 
semnături. Campania noastră nu s-a conceput pe holurile de la 
Washington — a început în curţile dosnice din Des Moines, în 
living-roomurile din Concord și pe prispa caselor din 
Charleston. A fost clădită de muncitori, bărbaţi și femei, care și- 
au rupt din puţinele lor economii câte cinci dolari și zece dolari 
și douăzeci de dolari, pe care i-au donat acestei cauze... 
milioanele de americani care s-au oferit să ajute și să 
organizeze, demonstrând că... guvernarea poporului de către 
popor și pentru popor nu a pierit de pe acest Pământ. Această 
victorie este a voastră. Știu că nu aţi făcut asta doar ca să 
câștigați niște alegeri și că nu ati făcut asta pentru mine. Ati 
făcut asta fiindcă intelegeti enorma sarcină care ne așteaptă. 
Căci, chiar în timp ce särbätorim astă-seară, noi stim că 
dificultăţile pe care ziua de mâine le va aduce sunt cele mai 
mari din viata noastră — două războaie, o planetă în pericol, 
cea mai gravă criză financiară din ultimii o sută de ani... Este 
nevoie de canalizarea unor noi energii și de crearea unor noi 
locuri de muncă; sunt noi școli de construit, ameninţări de 
înfruntat și alianţe de reparat. 

Drumul pe care îl avem în fata va fi lung... Vor exista piedici 
și starturi ratate. Mulţi nu vor fi de acord cu fiecare dintre 
deciziile sau politicile pe care le voi adopta eu ca președinte, și 
știm că guvernul nu poate rezolva toate problemele. Dar 
întotdeauna voi fi onest cu voi în privinţa problemelor cu care 
ne vom confrunta. Voi asculta opinia voastră, în special când nu 
suntem de acord. Și, mai presus de toate, vă voi cere să vă 
aläturati în munca de refacere a acestei naţiuni, în singurul 
mod cum s-a făcut acest lucru în America timp de 221 de ani — 


piatră pe piatră, cărămidă pe cărămidă, mână bătătorită peste 
mână bătătorită. 
„Să invocám, așadar, un nou 
simt patriotic.“ 


„Să invocăm, așadar, un nou simţ patriotic; un simţ al 
datoriei și al responsabilitätii în care fiecare dintre noi decide 
să se implice, să muncească mai intens și să aibă grijă nu numai 
de sine însuși, ci toţi unii de alţii. Să ţinem minte că, dacă am 
învăţat ceva de la această criză financiară, este că nu putem 
avea un Wall Street prosper, dacă Main Street” este în suferință 
— în această tara, ne ridicăm și cădem ca o singură naţiune; ca 
un singur popor. 

Să rezistăm tentatiei de a recidiva în vechile partizanate, 
meschinării și comportamente imature care au inveninat 
politica noastră atâta vreme... deși Partidul Democratic a 
câștigat o mare victorie astă-seară, suntem deciși, cu modestie și 
fermitate, să vindecăm sciziunile care au ţinut în loc progresul 
nostru. Așa cum spunea Lincoln unei națiuni mult mai divizate 
decât a noastră: „Noi nu suntem dușmani, ci prieteni... deși 
furia a crescut poate, nu trebuie să rupă legăturile noastre 
afective“. Și adresându-mă acelor americani al căror sprijin nu 
l-am dobândit încă — chiar daca nu am câștigat voturile 
voastre, aud glasurile voastre, am nevoie de ajutorul vostru și 
voi fi președintele vostru de asemenea. 

Și adresându-mă celor care ne urmăresc pe ecrane în seara 
asta de dincolo de țărmurile noastre, din parlamente si palate, 
celor care sunt adunaţi în jurul radiourilor în colţurile uitate 
ale lumii — poveștile noastre sunt diferite, dar destinul nostru 
este comun, și o nouă auroră a supremaţiei americane este 
prezentă. Celor care vor să dărâme această lume — (le spun) 
noi vă vom învinge. Celor care vor pace și securitate — noi vă 


sprijinim. Și tuturor celor care s-au întrebat dacă farul Americii 
luminează la fel de strălucitor — astă-seară le-am demonstrat 
încă o data că adevărata forță a naţiunii noastre vine nu din 
puterea armelor sau din anvergura avutiei noastre, ci din tăria 
indestructibilă a idealurilor noastre: democraţie, libertate, 
oportunitate și speranţă neclintite. 

...Aceste alegeri au avut multe momente inedite și multe 
povești, care vor fi repetate de-a lungul generațiilor viitoare. 
Dar povestea pe care o am în minte astă-seară este despre o 
femeie care și-a exprimat votul în Atlanta. Este asemenea 
milioanelor de oameni care au stat la rând pentru a-și face 
auzită vocea în aceste alegeri, cu excepţia unui singur lucru — 
Ann Nixon Cooper are vârsta de 106 ani. S-a născut exact cu o 
generaţie după sclavie; în vremea când nu existau automobile 
pe drum sau avioane pe cer; când o persoană ca ea nu putea 
vota din două motive — din cauză că era femeie și din cauza 
culorii pielii ei. Și astă-seară mă gândesc la tot ce-a văzut ea 
într-un veac de viata în America — durerea din sufletele 
oamenilor și speranţa; lupta și progresul; vremurile când ni se 
spunea că noi nu putem și oamenii care persistau în crezul 
american: Da, noi putem. 

Într-o perioadă când femeilor li se închidea gura și li se 
nesocoteau speranțele, ea a trait până la vârsta in care i-a fost 
dat să le vadă pe femei ridicându-se, făcându-și auzită vocea și 
mergând la vot. Da, noi putem. 

În disperarea prăpădului din anii 1930 și în depresiunea 
economică din întreaga tara, ea a trăit să vadă cum națiunea și- 
a învins teama cu un „New Deal“, noi locuri de muncă și un nou 
sentiment al telului comun. Da, noi putem. 

Când bombele ne-au lovit la (Pearl) Harbor și tirania 
amenința omenirea, ea a fost acolo și a văzut cum o generaţie s- 
a ridicat glorioasă și o democraţie a fost salvată. Da, noi putem. 

A fost acolo, contemporană cu autobuzele din Montgomery, 


furtunurile din Birmingham, un pod din Selma si un predicator 
din Atlanta, care le-a spus oamenilor „Noi vom invinge“. Da, noi 
putem. 


„Acel nepieritor crez care rezuma 
spiritul unui popor: Da, noi 
putem!“ 


Un om a pus piciorul pe lună, un zid s-a dărâmat în Berlin, 
omenirea este conectată grație științei si a imaginaţiei noastre. 
Și, în acest an, în aceste alegeri, ea a pus degetul pe un ecran și 
și-a dat votul, fiindcă după 106 ani în America, trecând prin 
bune și rele, ea știe cum America se poate schimba. Da, noi 
putem. 

America, noi am ajuns atât de departe. Noi am văzut atât de 
multe. Dar mai sunt atât de multe lucruri de făcut. Așadar, astă- 
seară, să ne întrebăm — dacă ar fi ca scumpii noștri copii să 
trăiască îndelung pentru a vedea următorul veac; dacă fiicele 
mele ar fi atât de norocoase, încât să trăiască la fel de mult ca 
Ann Nixon Cooper, ce schimbare vor vedea ele? Ce progrese 
vom fi făcut noi? Aceasta este șansa noastră de a răspunde la 
acea chemare. Aceasta este clipa noastră. Acesta este timpul 
nostru — să punem poporul nostru la muncă și să deschidem 
porțile oportunității pentru micuţii nostri; sá reinstaurám 
prosperitatea și să promovăm cauza păcii; să revendicăm „visul 
american“ si să reafirmăm acel adevăr fundamental — multi 
cum suntem, ca unul noi suntem; atâta vreme cât respirăm, 
putem să sperăm, iar acolo unde suntem întâmpinați cu cinism 
și scepticism, și celor care ne spun că noi nu putem noi le vom 
riposta cu acel nepieritor crez care rezumă spiritul unui popor: 
DA, NOI PUTEM. 

„Dumnezeu sá vá binecuvânteze și fie ca Dumnezeu sá 
binecuvânteze Statele Unite ale Americii! 


2 Termen colocvial folosit metonimic in sensul de economie în ansamblul ei, in 
contrast cu „Wall Street“, care se referă la pieţele financiare și la bănci. (N.t.) 


Această A 
responsa 
responsabilitatea 
faţă de popor 


XI JINPING 
Cuvantarea secretarului: general al Partidulm Comunist Chinez 
la şedinţa membrilor Biroului Permanent al Comitotului Politic 
Execitiv, în Beijing, 15 nolembrie 2012 





Cänd Xi Jinping a preluat functia de presedinte al tärii, China 
era deja o superputere economicä, intrecänd Japonia si 
devenind a doua mare economie a lumii (dupä SUA), in 2010. 
Cresterea medie anualä a PIB-ului in primul deceniu al 
secolului a depășit cu regularitate zece la sută. 

În timp ce stagnarea economică globală de la sfârșitul 
anilor 2000 ilustra pregnant punctele slabe intrinseci ale 
modelului economic occidental, care domnise fără rival atât de 
mult timp, China era pregătită să pună capăt secolelor de 
obstructionare a progresului și să își ocupe locul în vârful 
ierarhiei internaţionale. În condiţiile în care și India învecinată 
trecea printr-o perioadă de impresionantă dezvoltare, diverși 
comentatori politici din întreaga lume nu au contenit să 
vestească, ani de-a rândul, ascensiunea Estului și relativul 
declin al Vestului. 


XI JINPING 


S-a născut în 15 iunie 1953, la Beijing, China. Tatăl său făcea parte din prima 
generaţie de conducători comuniști. 

Xi s-a înscris în Partidul Comunist Chinez (PCC) în 1974, iar cinci ani după aceea 
a absolvit facultatea de chimie industrială la Universitatea Tsinghua. Detinänd 
pe rând diferite funcţii administrative, a urcat treptat în ierarhia Partidului, 
devenind guvernator al provinciei Fujian în 2000 și fiind aclamat pentru 
promovarea unor reforme economice novatoare. Considerat drept un adversar 
al corupţiei, în 2007 a preluat funcţia de secretar al organizaţiei de partid din 
Shanghai și a intrat în Biroul Permanent al Comitetului Politic Executiv al PCC. 
În următorii trei ani, s-a impus drept posibilul succesor al lui Hu Jintao la 
președinția ţării. În 2012, a fost numit secretar general al PCC și președinte al 
Comisiei Militare Centrale. A depus jurământul ca președinte al Chinei, în 
martie 2013. Deși nu era prea cunoscut pe plan internaţional, existau mari 


sperante cä, fructificänd noile sale prerogative, Xi Jinping va initia un proces de 
liberalizare prin reforme sociale si politice. Totodatä, lui ii revenea sarcina 
dificială de a înfăptui următoarea etapă a revoluţiei economice în China. 


Totuși, tabloul nu este atât de simplu cum ar părea. Desigur, 
progresul economic al Chinei — precedat de reformele vizând 
trecerea la o economie de piaţă, initiate de Deng Xiaoping la 
sfârșitul anilor 1970 — a fost indiscutabil spectaculos. De 
asemenea, ţara are rezerve enorme în privinţa mâinii de lucru, 
reprezentând aproape o cincime din populaţia globală. Deși se 
estimează că aproximativ 400 milioane de oameni au ieșit din 
starea de sărăcie, de la începutul anilor 1990 încoace, bogăţia a 
revenit aproape în exclusivitate celor din centrele urbane, în 
condiţiile în care o mare parte a populaţiei rurale se luptă din 
greu să își câștige existenţa. 

Între timp, influenţa Chinei pe scena internaţională a 
crescut semnificativ, mulțumită unui amestesc ingenios de 
investiţii abile și acordare de ajutoare generoase, îndeosebi în 
Africa. Jocurile Olimpice de vară din 2008, organizate la Beijing, 
fără restricţii de cheltuieli, au constituit un spectacol grandios, 
menit să consolideze poziţia Chinei în rândul celor mai 
influente naţiuni ale lumii, chiar dacă protestele activiștilor 
pro-tibetani, înainte și în timpul Olimpiadei, au reprezentant un 
incident nedorit pentru Beijing. 

În acest context, cuvântarea lui Xi Jinping a fost o declaraţie 
importantă privind imaginea Chinei ca stat și rolul ei în lume. 
Discursul a marcat, de asemenea, începutul drumului menit să 
conducă la ceea ce președintele Chinei avea să numească în 
următoarele luni „visul chinez“, adică „marea reîntinerire a 
națiunii chineze“ — un slogan ce oglindea imaginaţia unui 
popor avid să își reia statutul de lider mondial, după o 
întrerupere de multe secole. Xi însuși a adoptat un stil oratoric 


concis si revigorant, cu o preferintä pentru limbajul simplu, 
care lipsise adesea din alocutiunile predecesorilor säi. Prestatia 
sa nu a fost lipsită de o anumită charismă. 

Cuvântarea lui Xi Jinping nu a marcat o schimbare 
miraculoasă a stării de fapt existente în China. La un anumit 
nivel, nu făcea decât să reafirme rolul central al PCC în 
societatea chineză. Totuși, invoca o tradiţie ce se întindea înapoi 
în timp dincolo de perioada sumbră a maoismului, evocând o 
națiune care și-a adus „o contribuţie de nesters pentru 
dezvoltarea civilizaţiei și propășirea omenirii“. O asemenea 
retorică are priză sigură la majoritatea chinezilor. Apoi mai 
trebuia convins Occidentul să accepte „Noua Chină“. 


Bună ziua, doamnelor, domnilor și prieteni. 

„eri, s-a încheiat victorios cel de-al XVIII-lea Congres 
Naţional al PCC. 

Pe durata acestor zile, prietenii din presă au relatat pe larg 
lucrările Congresului și au difuzat vocea Chinei, din abundentă, 
în fiecare tara din lume. Toti ziariștii au fost foarte devotați, 
profesioniști și muncitori. Pentru acest lucru, în numele 
Secretariatului celui de-al XVIII-lea Congres al Partidului, aș 
vrea să vă transmit sincera noastră recunoștință. 

„Aici, în numele membrilor noii organizaţii centrale de 
conducere, le mulțumesc sincer tuturor tovarășilor de partid 
pentru încrederea pe care ne-au acordat-o. Promitem să fim la 
înălțimea marii încrederi arătate și a misiunii ce ne-a fost 
desemnată. 

Marea încredere a tuturor membrilor de partid și 
așteptările oamenilor din toate grupurile etnice ale țării nu 
reprezintă doar o extraordinară încurajare pentru a ne face 
munca temeinic, ci este totodată și o grea povară pe umerii 
nostri. 


Această mare responsabilitate este responsabilitatea fata de 
poporul nostru. Poporul nostru este un mare popor. 


„Fiecare dram de fericire în lume 
trebuie să fie făurit prin muncă 
și trudă sârguincioasă. “ 


Pe perioada procesului de formare și dezvoltare a 
civilizaţiei, timp de peste 5 000 de ani, poporul chinez și-a adus 
o contribuţie de neșters la dezvoltarea civilizaţiei și propășirea 
omenirii. 

În epoca modernă, poporul nostru a trecut prin greutăţi și 
neajunsuri permanente. Poporul chinez a atins cea mai 
periculoasă perioadă din istoria sa. De atunci, nenumărați 
oameni, Insufletiti de înaltele idealuri de a înfăptui marea 
renaștere a poporului chinez, au încercat să lupte în felul lor, 
însă au dat greș de fiecare dată. 

De la înființarea PCC, noi am unit și am condus poporul 
înainte, la o luptă tenace, transformând Vechea Chină, 
pauperizată și înapoiată, în Noua Chină, care a devenit treptat 
înfloritoare și puternică. Marea renaștere a naţiunii chineze a 
scos în evidenţă perspective strălucite, fără precedent în istorie. 

Responsabilitatea noastră este să unim și să conducem 
oamenii din întregul Partid și din toate grupurile etnice ale 
țării, preluând astfel sceptrul istoriei și continuând să lucrăm 
pentru a înfăptui marea renaștere a poporului chinez, astfel 
încât poporul nostru chinez să poată sta mai ferm și mai 
puternic printre popoarele lumii și să își aducă o contribuţie 
mai mare la propășirea omenirii. 


„Metalul propriu-zis trebuie să 
fie dur pentru a fi transformat în 


fier.“ 


Această mare responsabilitate este responsabilitatea fata de 
popor. Poporul nostru este un mare popor. Pe parcursul 
lungului proces al istoriei, bizuindu-ne pe särguinta, curajul și 
înțelepciunea noastră, poporul chinez a creat o frumoasă 
patrie, unde toate grupurile etnice au posibilitatea să trăiască 
laolaltă în armonie, și a promovat o cultură excelentă, ce nu se 
va stinge niciodată. 

Poporul nostru iubește viata și așteaptă o educaţie mai 
bună, locuri de muncă mai stabile, un venit mai bun, un sistem 
de asigurări sociale mai eficient, îngrijiri medicale la un 
standard mai ridicat, condiţii de trai mai confortabile și un 
mediu înconjurător mai frumos. 

Poporul nostru speră ca toţi copiii să poată crește mai bine, 
să poată munci mai bine și să poată trăi mai bine. Visul 
poporului de a avea o viata frumoasă și plăcută este țelul spre 
care se îndreaptă toate eforturile noastre. 

Fiecare dram de fericire în lume trebuie să fie făurit prin 
muncă și trudă sârguincioasă. Responsabilitatea noastră este să 
unim și să conducem întregul partid și toate grupurile etnice 
din China, să continuăm să ne emancipăm modul de a gândi, să 
insistăm asupra reformelor și a deschiderii spre nou, să 
descătușăm și să dezvoltăm în societate noi forțe de producţie, 
să lucrăm asiduu pentru a soluţiona dificultăţile întâmpinate de 
mase atât în producţie, cât și în viaţă, și cu hotărâre să ne 
angajăm pe drumul bunăstării generale. 

Aceasta este o responsabilitate majoră pentru partid. 
Partidul nostru este un partid politic care se află întru totul în 
slujba poporului. Partidul a condus poporul spre înfăptuiri 
märete, care au captat atenţia lumii întregi. Avem toate 
motivele să fim mândri. Totuși, suntem mândri, dar nu vanitoși, 
și niciodată nu ne vom culca pe lauri. 

În noua situaţie, partidul nostru se confruntă cu 
nenumărate impedimente grave și există multe probleme 


presante in sänul partidului ce trebuie sä fie rezolvate — in 
special probleme cum ar fi coruptia si luarea de mitä de cätre 
unii membri de partid; de asemenea, unele cadre s-au rupt de 
popor, punänd un accent exagerat pe formalitäti si birocratie, 
iar toate aceste chestiuni trebuie să fie soluționate depunând 
mari eforturi. 

Întregul Partid trebuie să fie vigilent. 


„Poporul este cel care creează 
istoria.“ 


Metalul propriu-zis trebuie să fie dur pentru a fi 
transformat în fier. Responsabilitatea noastră este să lucrăm cu 
toţi tovarășii din partid, pentru a avea certitudinea că partidul 
își poate controla propria conduită; trebuie să impunem o 
disciplină strictă; trebuie să abordăm eficient chestiunile 
stringente din cadrul partidului; trebuie să ameliorăm serios 
metodele muncii de partid; și trebuie să păstrăm legături 
strânse cu poporul. În felul acesta, partidul nostru va fi mereu 
nucleul ferm de conducere pentru propășirea cauzei 
socialismului cu specific chinez. 

Poporul este cel care creează istoria. Masele întruchipează 
adevărații eroi. Puterea noastră vine de la popor și mase. Noi 
înțelegem profund că, în viata, capacităţile oricărui individ sunt 
limitate, însă atâta timp cât vom fi uniţi, nu va exista nicio 
dificultate pe care noi toţi să nu o putem depăși. Indivizii 
muncesc pe o durată de timp limitată, însă munca în slujba 
întregului popor nu cunoaște limite. 

Responsabilitatea noastră este mai grea decât muntele Tai 
Shan, iar drumul care ne așteaptă înainte este lung și anevoios. 
Noi va trebui să fim mereu trup și suflet cu poporul; să 
împărtășim suferinţele și nenorocirile poporului; să ne unim 
eforturile si strădaniile cu poporul; sa ne îndeplinim 


îndatoririle zi și noapte, cu perseverenţă; să näzuim ca raportul 
pe care il vom da istoriei și poporului să fie multumitor. 

Prieteni din presă, China are nevoie să afle mai multe 
despre lume, la fel cum și lumea are nevoie să afle mai multe 
despre China. Trag nădejdea că veţi continua să faceţi mai 
multe eforturi și să contribuiţi mai mult la adâncirea înţelegerii 
reciproce dintre China și ţările lumii. 

Vă mulţumesc tuturor. 


„Pace in intreaga lume, 
încă atât de dezbinată 
de aviditatea celor care 
caută câștiguri facile“ 


PAPA FRANCISC 
Primul mesaj pascal „Urdi et Orbi", 31 martie 2013 





Papa Francisc si-a inceput pontificatul intr-un moment de mare 
dificultate in istoria Vaticanului. Cänd predecesorul säu, Joseph 
Ratzinger (papa Benedict al XVI-lea) și-a anunţat retragerea din 
funcţia de Vicar al lui Hristos, un asemenea gest nu se mai 
repetase de la papa Grigore XII-lea, în urmă cu aproximativ 
șase sute de ani. Deși informaţiile oficiale afirmau că Ratzinger 
ajunsese la această decizie din cauza vlăguirii sale fizice și 
mentale, alte surse susțineau că demisia fusese provocată de 
așa-zisul scandal „Vatileaks“, care zdruncinase Vaticanul. Mai 
precis, imaginea suveranului pontif fusese grav afectată, atunci 
când s-a aflat că propriul său majordom sustrăsese documente 
personale secrete din arhiva Vaticanului. Oribilul incident 
denota existența unor sumbre jocuri de putere între zidurile 
Cetăţii Vaticanului, genul de masinatii pe care papa Benedict al 
XVI-lea le detesta. 


PAPA FRANCISC 


S-a născut pe 17 decembrie 1936, cu numele de Jorge Mario Bergoglio, în Buenos 
Aires, Argentina, din părinţi imigranți italieni. 

A intrat în Societatea lui Iisus in 1958 și a fost hirotonit preot peste unsprezece 
ani. Între 1973 și 1979, a fost superior provincial iezuit pentru Argentina, iar din 
1980 până în 1986 a deţinut funcţia de rector al facultăţii de teologie și filosofie 
la Universitatea Iezuita din San Miguel. A fost consacrat episcop titular de Auca 
și auxiliar de Buenos Aires, în 1992, și a devenit arhiepiscop de Buenos Aires în 
1998. Papa Ioan Paul al II-lea l-a numit cardinal în 2001. Când Ioan Paul al II-lea 
a murit în 2005, Bergoglio era considerat drept un posibil înlocuitor al său la 
Vatican, însă a pierdut în faţa lui Joseph Ratzinger. Când Ratzinger, printr-un 
anunţ senzaţional, s-a retras din funcţie în februarie 2013, Conclavul 
Cardinalilor, după cinci tururi de scrutin, l-a ales drept nou suveran pontif pe 
Bergoglio, care este primul papă iezuit și primul papă orginar din America de 


Sud. 


Acest lucru survenea dupä alte cäteva evenimente cu ecou 
negativ. Scandalul abuzurilor sexuale implicänd, ani de-a 
rändul, preoti din Europa si America de Nord stigmatizase 
Vaticanul, acuzat in mod repetat de musmalizarea deliberatä a 
acestor fapte. De asemenea, numeroși nepracticanti catolici 
criticau poziţia Bisericii în privința contraceptiei (în special 
refuzul de a permite utilizarea prezervativelor în regiunile 
unde contaminarea cu HIV atingea cote ridicate), a 
homosexualității și a rolului femeilor în ierarhia ecleziastică. 
Apoi se punea și problema rolului Bisericii Catolice în lume, 
după criza financiară globală. 

Mulţi sperau că papa Francisc va promova schimbări 
esenţiale la Vatican. Renumit pentru grija sa fata de păturile 
sărace din Buenos Aires, noul suveran pontif și-a ales numele 
papal în onoarea Sfântului Francisc din Assisi, un ascet 
cunoscut pentru smerenia sa și renunțarea la bunurile 
pământești. Noul papa a adoptat un mod de viata mai auster 
decât predecesorii săi imediati, renunțând bunăoară la 
automobilul Mercedes Benz, agreat de Benedict, și alegând în 
schimb un Ford Focus. 

Noi dovezi privind convingerile sale că Biserica Catolică 
trebuie să fie alături de cei oropsiti s-au făcut auzite în primul 
său mesaj pascal, în 2013, în care a expus principiile 
fundamentale ale pontificatului său, vizând în principal 
îmbunătăţirea sorții celor aflați la marginea societăţii. Pe lângă 
îndemnurile creștinești spre pacea mondială, a atacat pericolele 
reprezentate de capitalismul nestăpânit și „aviditatea celor care 
caută câștiguri facile“. Argumentul său a avut răsunet în 
inimiile milioanelor de oameni care îndurau urmările șocului 
provocat de recentul crah financiar global, pontificatul papei 


Francisc dobândind astfel o nouă relevanță pentru o mare 
parte din omenire. 


Dragi fraţi și surori din Roma și de pretutindeni în lume, Paște 
fericit ! Paște fericit! 

Ce mare bucurie pentru mine să vă pot da această veste: 
Hristos a înviat! Aș vrea să se facă auzită în fiecare casă, în 
fiecare familie, îndeosebi acolo unde suferința este mai mare, 
în spitale, în închisori... 

Dar, mai ales, aș dori să pătrundă în toate inimile, pentru că 
acolo vrea Dumnezeu să semene această Veste Bună: lisus a 
înviat, există speranţă pentru tine, nu mai ești sub stăpânirea 
păcatului, a răului! Iubirea a învins, milostivirea a învins ! 
Milostivirea lui Dumnezeu învinge întotdeauna! 

Noi deopotrivă, aidoma femeilor ucenice ale lui lisus, care 
au mers la mormânt și l-au găsit pustiu, putem să ne întrebăm 
care este semnificaţia acestui eveniment (Luca 24, 4). Ce 
înseamnă că Iisus a înviat? Înseamnă că iubirea lui Dumnezeu 
este mai puternică decât răul și decât moartea însăși; înseamnă 
că iubirea lui Dumnezeu poate să ne transforme viaţa, făcând 
să înflorească zonele de pustietate din inima noastră. Iubirea 
lui Dumnezeu poate face asta! 


„Această trecere de la robia 
răului la libertatea binelui 
trebuie să se înfăptuiască în 
orice moment. “ 


Este aceeași iubire prin care Fiul lui Dumnezeu s-a făcut om 
și a mers până la capăt pe calea smereniei și a dăruirii de sine, 
până în iad, până în abisul separării de Dumnezeu, este aceeași 
iubire milostivä care a străluminat trupul mort al lui lisus, l-a 


transfigurat, l-a făcut să treacă la cele veșnice. lisus nu s-a 
întors la viaţa sa dinainte, la viața pământească, ci a intrat în 
viata glorioasă a lui Dumnezeu, și a intrat acolo cu umanitatea 
noastră, deschizându-ne nouă un orizont de speranţă. 

Iată ce este Paștele: este eliberarea, trecerea omului de la 
sclavia păcatului și a răului la libertatea iubirii și a binelui. 
Pentru că Dumnezeu este viata, numai viata, iar slava sa 
suntem noi: omul viu (Irineu, Adversus Haereses, 4, 20, 5-7). 

Dragi fraţi și surori, Hristos a murit și a înviat o dată pentru 
totdeauna și pentru toţi, însă forţa Învierii, această trecere de la 
robia răului la libertatea binelui, trebuie să se înfăptuiască în 
orice moment, în spaţiile concrete ale existenței noastre, în 
viata noastră de fiecare zi. Câte pustietäti trebuie fiinţa umană 
să străbată, astăzi încă! Mai ales pustiul dinlăuntrul nostru, 
atunci când lipsește iubirea de Dumnezeu și de aproapele 
nostru, când lipsește conștiința că noi suntem păzitorii a tot 
ceea ce Creatorul ne-a dăruit și continuă să ne dăruiască. Însă 
Dumnezeu, în marea Lui milă, poate face să înflorească și 
pământul cel mai arid, poate reda viata oaselor uscate 
(Iezechiel 37, 1-14). 

Așadar, iată invitaţia pe care o adresez tuturor: Să primim 
harul Învierii lui Hristos! Să ne lăsăm reinnoiti de mila lui 
Dumnezeu, să ne lăsăm iubiţi de lisus, să lăsăm ca puterea 
iubirii Sale să ne transforme și nouă viaţa; și să devenim 
instrumente ale acestei milostiviri, canale prin care Dumnezeu 
să poată iriga pământul, să poată ocroti toată creaţia si să poată 
face să înflorească dreptatea și pacea. 

Și, astfel, să-i cerem lui lisus cel înviat să transforme 
moartea în viata, să preschimbe ura în iubire, răzbunarea în 
iertare, războiul in pace. Da, Hristos este pacea noastră și, prin 
El, să implorăm pace pentru întreaga lume. 

Pace pentru Orientul Mijlociu și, îndeosebi, între israelieni 
și palestinieni, care se chinuie să afle calea spre înţelegere, 


astfel încât să poată relua, de bunăvoie și curajos, negocierile 
menite să pună capăt unui conflict ce durează de prea multă 
vreme deja. Pace în Irak, pentru ca să înceteze definitiv orice 
violență si, mai ales, pace pentru Siria iubită, pentru poporul 
său sfâșiat de conflicte și pentru nenumaratii refugiaţi, care 
așteaptă ajutor și mângâiere. Cât de mult sânge a fost vărsat! Și 
câte suferințe mai trebuie încă îndurate până să se găsească o 
soluție politică la această criză? 

Pace pentru Africa, încă scena unor conflicte sângeroase. În 
Mali, fie ca unitatea și stabilitatea să fie reinstaurate; și în 
Nigeria, unde atacurile continuă, din păcate, punând în pericol 
grav viata atâtor persoane nevinovate, și unde un mare număr 
de oameni, inclusiv copii, sunt ţinuţi ostatici de către grupări 
teroriste. Pace în estul Republicii Democratice Congo și în 
Republica Centrafricană, unde multi au fost nevoiţi să-și 
părăsească locuinţele și continuă să trăiască sub imperiul fricii. 

Pace în Asia, mai ales în peninsula Coreii: fie ca disensiunile 
să fie depășite și să prevaleze un spirit de reconciliere. 

Pace în întreaga lume, încă atât de dezbinată de aviditatea 
celor care caută câștiguri facile, rănită de egoismul care 
amenință viata umană si familia, egoism care continuă în 
traficul de persoane, cea mai extinsă formă de sclavie în acest 
secol al XXI-lea; într-adevăr, traficul de persoane este cea mai 
extinsă sclavie în acest veac al XXI-lea! Pace întregii lumi, o 
lume sfâșiată de violenţa legată de traficul de droguri și de 
infama exploatare a resurselor naturale! Pace pentru acest 
Pământ al nostru! Fie ca Iisus cel înviat să le aducă mângâiere 
celor care sunt victime ale dezastrelor naturale și să ne facă pe 
toți păzitori responsabili ai creaţiei. 

Dragi fraţi și surori, vouă tuturor care mă ascultați, din 
Roma și de pretutindeni în lume, vă adresez invitaţia 
psalmului: „Lăudaţi pe Domnul că este bun, că în veac este mila 
Lui. Să zică, dar, casa lui Israel, că este bun, că în veac este mila 


Lui“ 





n condei si O Scare 
h 
pot schimba lumea“ + i 


RR, YOUSAFZAI 


Discurs despre accesul la educatie, rostit la Adunarea 
delegaților de tincrot la ONU, 12 iulie 2013 





Malala Yousafzai (acum atât de celebră, încât este desemnată, în 
general, doar după prenume) era o tânără militantă pentru 
dreptul la educaţie, foarte putin cunoscută în afara ţării ei 
natale, Pakistan, până când un atac necruţător lansat de 
talibani a transformat-o într-o figură emblematică a luptei 
pentru drepturile omului din întreaga lume. 

După ce liderul taliban fundamentalist islamic din regiunea 
ei a dat un decret (susţinut cu frecvente acte de violenţă), prin 
care fetelor le era interzis să meargă la școală, Malala a luat 
atitudine în presă, făcând cunoscută, până la nivelul conducerii 
țării, cauza dreptului la educaţie. Așa cum remarca ea: „Nu 
voiam ca viitorul meu să rămână închis între patru pereţi, unde 
nu-mi rămânea decât să pregătesc de mâncare și să fac copii“. 

În seara de 9 octombrie 2012, Malala Yousafzai s-a urcat 
într-un autobuz, pentru a se întoarce acasă de la școală. După 
nici 100 de metri de când pornise la drum, vehiculul a fost oprit 
de doi tineri, care au întrebat: „Cine este Malala?“ Nimeni nu a 
răspuns, însă privirile nevinovate ale colegilor de școală au dat- 
o de gol. În clipa următoare, Malala a fost împușcată în cap. 

A fost transportată cu un elicopter la un spital militar din 
Peshawar, unde a fost operată de urgenţă, fiind trecută apoi în 
comă indusă. Ulterior, Malala a fost trimisă cu un avion la 
Birmingham, in Marea Britanie, pentru continuarea 
tratamentului, și, așa cum s-au exprimat medicii, însănătoșirea 
ei a fost remarcabilă. 


MALALA YOUSAFZAI 


S-a näscut pe 12 iulie 1997, la Mingora, in Valea Swat din Pakistan. Tatäl ei, 
profesor si activist in domeniul educational, a servit drept model fiicei lui in 
campania acesteia pentru dreptul fetelor la educatie. 

Yousafzai și cei doi fraţi ai ei au crescut într-o familie de musulmani sunniti, de 
etnie paștună. În 2009, a început să scrie un blog anonim pentru BBC, povestind 
condiţiile de viaţă într-o regiune drastic controlată de talibani. Cu toate acestea, 
în doar câteva luni a fost identificată drept autoarea blogului, intrând în vizorul 
conducerii talibanilor. În 2011, a fost nominalizată la Premiul Internaţional 
pentru Pace al Copiilor. În anul următor, a devenit cunoscută în toată lumea, 
după ce un membru al talibanilor a împușcat-o, oprind un autobuz școlar și 
deschizând focul asupra ei. Grav rănită, Malala a scăpat cu viata în urma 
atacului și a fost adusă în Marea Britanie, pentru tratament și recuperare. În 
2013, a devenit cea mai tânără persoană nominalizată vreodată la Premiul 
Nobel pentru Pace. 


În 12 iulie 2013, când a împlinit șaisprezece ani și când nu 
trecuseră decât nouă luni de la atacul din autobuz, a fost 
invitată să se adreseze unei adunări consacrate tineretului, la 
sediul Naţiunilor Unite din New York. Discursul pe care l-a 
rostit în „Ziua Malala“ la ONU, cum a fost desemnat 
evenimentul, a fost radiodifuzat în întreaga lume. Secretarul 
general al ONU, Ban Ki-moon, a numit-o „eroul nostru“. Într-un 
discurs înflăcărat, Malala a subliniat necesitatea accesului la 
educaţie pentru toţi, inclusiv pentru „fiii și fiicele tuturor 
extremiștilor, în speciali talibani“. A pledat pentru compasiune, 
și nu răzbunare, militând pentru pace, astfel încât procesul 
educaţional să poată înflori pretutindeni. Și-a încheiat 
alocutiunea cu o figură retorică la care alti oratori mai 
experimentați abia dacă ar putea visa: „Un copil, un profesor, 
un condei și o carte pot schimba lumea. Educaţia este singura 
soluție. Educaţia, mai presus de toate“. 

Ulterior, la un moment dat, un jurnalist a întrebat-o despre 
ziua atacului. „Cred că s-ar putea să regrete că au împușcat-o pe 
Malala“, a zis ea. „Acum, vocea ei se face auzită în fiecare colt al 
lumii“. 


În numele lui Dumnezeu cel Binefăcător și cel Milostiv. 

„Astăzi, este o onoare pentru mine să pot vorbi din nou 
după mult timp. Prezenţa mea aici, alături de atâtea onorate 
personalităţi, marchează un moment măreț în viata mea. 

Nu știu cum să-mi încep discursul. Nu știu ce așteaptă 
lumea de la mine să spun. Însă, înainte de toate, îi mulțumesc 
lui Dumnezeu, în fata căruia toţi suntem egali, și mulțumesc 
fiecărui om care s-a rugat pentru grabnica mea însănătoșire și 
pentru o nouă viata. Nu-mi vine să cred cât de multă dragoste 
mi-au arătat oamenii. 

„Dragi fraţi și surori, să ţineţi minte un lucru. Ziua Malala 
nu este ziua mea. Astăzi este ziua fiecărei femei, a fiecărui băiat 
și a fiecărei fete, care și-au înălțat glasul pentru drepturile lor. 
Există sute de activiști pentru drepturile omului și asistenţi 
sociali, care nu militează doar pentru drepturile omului, ci 
depun eforturi deopotrivă pentru înfăptuirea telurilor lor 
privind educaţia, pacea și egalitatea. Mii de oameni au fost uciși 
de teroriști și milioane de fiinţe umane au fost rănite. Eu sunt 
doar una dintre ele. 

Prin urmare, asta sunt eu... o fată printre atâtea altele ca 
mine. 

lau cuvântul — nu pentru mine, ci pentru toate fetele și toţi 
băieţii. 

Îmi ridic glasul — nu pentru a striga, ci pentru ca aceia fără 
de glas să poate fi auziti. 

Cei care au luptat pentru drepturile lor: 

Dreptul lor de a trăi în pace. 

Dreptul lor de a fi trataţi cu demnitate. 

Dreptul lor la egalitatea șanselor. 

Dreptul lor de a fi educați. 


„Au crezut ca gloantele ne vor 
reduce la tăcere.“ 


Dragi prieteni, în 9 octombrie 2012, talibanii m-au împușcat 
în partea stângă a fruntii. I-au împușcat si pe prietenii mei. Au 
crezut că gloantele ne vor reduce la tăcere. Dar s-au înșelat. Si, 
atunci, din acea tăcere, au ieșit mii de voci. Teroriștii au crezut 
că ne vor putea schimba telurile și că ne vor curma näzuintele, 
însă nimic nu s-a schimbat în viaţa mea, decât acest lucru: 
neputinta, frica și deznädejdea au pierit. Forţa, puterea si 
curajul s-au născut. Eu sunt aceeași Malala. Ambitiile mele sunt 
aceleași. Sperantele mele sunt aceleași. Visurile mele sunt 
aceleași. 

Dragi surori și fraţi, eu nu sunt împotriva nimănui. Și nici 
nu am venit aici pentru a vorbi despre o răzbunare personală 
contra talibanilor sau contra oricărei alte grupări teroriste. Am 
venit aici ca să pledez pentru dreptul la educaţie al oricărui 
copil. Doresc educaţie pentru fiii și fiicele tuturor extremiștilor, 
în special talibani. 

Nu-l urăsc nici măcar pe talibanul care m-a împușcat. Chiar 
dacă aș avea o arma în mână și el ar fi în fata mea, eu nu l-aș 
împușca. Aceasta este mila pe care am invätat-o de la Mahomed 
Profetul Îndurării, de la Iisus Hristos si de la Domnul Buddha. 
Acesta este testamentul schimbării pe care l-am moștenit de la 
Martin Luther King, Nelson Mandela și Muhammad Al Jinnah. 
Aceasta este filosofia nonviolentei, pe care am preluat-o de la 
Gandhi Jee, Bacha Khan și Maica Tereza. Și aceasta este iertarea 
pe care am invätat-o de la mama și tatăl meu. Aceasta este ceea 
ce-mi spune sufletul meu: fii bună și iubește pe toată lumea. 

Dragi surori și fraţi, noi înţelegem importanţa lumii, atunci 
când vedem întunericul. Intelegem importanţa glasului nostru, 
atunci când suntem reduși la tăcere. Tot la fel, când noi eram în 
Swat, în nordul Pakistanului, am înţeles importanţa condeielor 


și a cărților, atunci când am văzut pustile. 

Zicala potrivit căreia „condeiul este mai puternic decât 
sabia“ era adevărată. Extremiștii se tem de cărți și condeie. 
Puterea educației îi înspăimântă. Se tem de femei. Puterea vocii 
femeilor îi înspăimântă. Și de aceea au ucis 14 mediciniste 
nevinovate în recentul atac din Quetta. Și de aceea au ucis 
atâtea profesoare și infirmiere, care tratau poliomielita în 
Khyber Pukhtoon Khwa și zonele tribale administrate la nivel 
federal (FATA) din Pakistan. De aceea explodează bombe în 
școli, în fiecare zi. 


„Să devenim puternici prin arma 
învățăturii. “ 

.. Domnule secretar general, pacea este necesară pentru 
educaţie. În multe parti ale lumii, mai ales in Pakistan si 
Afghanistan, terorismul, războaiele și conflictele îi împiedică pe 
copii să meargă la școlile lor. Ne-am săturat de aceste războaie. 
Femeile și copiii suferă în multe parti ale lumii, în nenumărate 
feluri. În India, copiii săraci și nevinovaţi sunt victime ale 
exploatării prin muncă a minorilor. Multe școli au fost distruse 
în Nigeria. Poporul din Afghanistan se confruntă, de decenii, cu 
obstacolele extremismului. Fetele minore sunt nevoite să 
presteze munci casnice și sunt obligate să se mărite de la o 
vârstă timpurie. Sărăcia, ignoranta, nedreptatea, rasismul si 
lipsirea de drepturile elementare reprezintă principalele 
probleme întâmpinate de bărbaţi și femei deopotrivă. 

„Dragi surori și fraţi, acum este momentul să vorbim 
deschis. 

Prin urmare, astăzi, le cerem conducătorilor lumii să își 
schimbe politicile strategice, în favoarea păcii și a prosperității. 

Le cerem conducătorilor lumii ca toate tratatele de pace să 
protejeze necondiţionat drepturile femeilor și ale copiilor. Un 


tratat care nesocoteste demnitatea femeilor si drepturile lor 
este inacceptabil. 

Cerem tuturor guvernelor să asigure un învățământ liber 
pentru fiecare copil, pretutindeni în lume. 

Cerem tuturor guvernelor să lupte împotriva terorismului și 
violenţei, să îi ocrotească pe copii, ferindu-i de brutalitate și 
vătămare. 

Cerem națiunilor dezvoltate să sprijine extinderea șanselor 
la educaţie pentru fetele din ţările în dezvoltare. 

Cerem tuturor comunităților să fie tolerante, să respingă 
prejudecățile bazate pe caste, credinţă, secte, religie sau sex. Să 
asigure libertate și egalitate pentru femei, astfel încât acestea să 
poată prospera. Progresul pentru toţi nu este posibil atunci 
când jumătate din omenire este ținută în regres. 

Le cerem surorilor noastre din întreaga lume să fie brave, 
să cultive forța din inimile lor și să se realizeze pe deplin. 

Dragi fraţi și surori, dorim școli și educaţie pentru viitorul 
luminos al fiecărui copil... Și, dacă vrem să ne atingem telul, 
atunci să devenim puternici prin arma învăţăturii și să ne 
protejam cu scutul unității si al solidarității. 

Dragi frați și surori, nu trebuie să uităm că milioane de 
oameni suferă din cauza sărăciei, a nedreptätii si a ignoranței. 
Nu trebuie să uităm că milioane de copii nu merg la școală. Nu 
trebuie să uităm că surorile și frații noștri așteaptă să aibă un 
viitor pașnic și luminos. 

Prin urmare, haideţi să purtăm o luptă globală împotriva 
analfabetismului, sărăciei și terorismului; și haideţi să punem 
mâna pe cărţile și condeiele noastre. Acestea sunt armele 
noastre cele mai puternice. 

Un copil, un profesor, un condei și o carte pot schimba 
lumea. 

Educaţia este singura soluţie. Educaţia, mai presus de toate. 


„Cu Ucraina, partenerii 
noştri occidentali | 
au întrecut măsura“ 


VLADIMIR PUTIN 


Cuvântare la Kremlin, privind anexarea Crimeii, 
18 martie 2014 





Odatä cu präbusirea Uniunii Sovietice in 1991, capitalismul 
părea sa fi câștigat războiul ideologic cu comunismul, 
instituindu-se astfel „noua ordine mondială“. Opinia publică 
internaţională considera că o singură supraputere, SUA, avea să 
vegheze la menținerea supremaţiei idealurilor democratice 
liberale occidentale. 

Astăzi, asemenea argumente par cumva naive. SUA 
reprezintă în continuare o supraputere, dar vlăguită, atât din 
cauza politicii externe interventioniste costisitoare, pusă în 
practică ani de-a rândul, și a amenințării terorismului 
internaţional, cât și ca urmare a eforturilor de a ţine piept 
tigrului economic care este China. Rusia, între timp, continuă să 
exercite o influență majoră asupra echilibrului politic global, 
sub conducerea de fier a președintelui ei, Vladimir Putin. 

Detinänd rolul dominant în politica rusă, de la începutul 
secolului încoace, Putin a promovat măsuri de modernizare a 
țării pe plan intern si de accelerare a dezvoltării economice, în 
timp ce tacticile adoptate în războiul din Cecenia i-au creat 
faima de conducător dur și necruţător. Deși criticii l-au acuzat 
că se comportă ca un autocrat, pe plan internaţional Putin nu s- 
a temut să intre în conflict cu SUA și Uniunea Europeană. 


VLADIMIR PUTIN 

S-a născut la Sankt Petersburg (pe atunci, Leningrad), pe 7 octombrie 1952. Tătăl 
său era veteran de război, iar mama sa scăpase cu viata din asediul 
Leningradului. 

A absolvit facultatea de drept, în 1975, înainte de a se alătura serviciului 
sovietic de securitate, KGB. După prăbușirea URSS, s-a lansat într-o carieră 


politicä, la inceputul anilor 1990. Dupä o perioadä in care a ocupat functia de 
viceprimar al orasului Sankt Petersburg, a fost adus la Kremlin de cätre 
presedintele Eltin. A condus FSB (Serviciul Federal de Securitate din Federatia 
Rusä, succesor al KGB) si in 1999 a fost numit prim-ministru interimar. Cänd 
Eltin a demisionat din functie la sfärsitul anului, Putin a devenit presedinte 
interimar. In 2000, a fost ales in funcţie, cu drepturi depline, rămânând la 
președinția Federaţiei Ruse până în prezent, cu excepţia unei perioade ca prim- 
ministru, între 2008 și 2012. Considerat, în general, drept „omul dur“ al politicii 
ruse, Putin a urmărit să confere ţării o influenţă mai mare pe scena 
internaţională. 


După încetarea Războiului Rece, tensiunile dintre Est și Vest 
nu au fost niciodată atât de acute, ca atunci când Putin a 
autorizat anexarea Crimeii (până atunci o provincie din 
Ucraina), ca urmare a prăbușirii regimului lui Viktor 
Ianukovici, la începutul anului 2014. Într-o cuvântare rostită în 
parlamentul rus în martie 2014, Putin a expus ceea ce el 
considera a fi justificarea istorică pentru această anexare 
teritorială. Mai precis, a susținut că proteja astfel populaţia de 
etnie rusă din regiune, care ceruse reunificarea cu Moscova 
printr-un referendum organizat la începutul lunii, fără să fie 
însă recunoscut pe plan internaţional. 

De asemenea, Putin a folosit prilejul acestui discurs pentru 
a ataca șirul diverselor intervenţii pe care comunitatea 
internaţională (si, îndeosebi, SUA) le-a avut în politica internă a 
unor naţiuni independente. Era o temă pe care o mai abordase 
și înainte. Bunăoară, în urmă cu șapte ani, luase cuvântul în 
Conferinţa pentru Securitate de la Munchen, criticând ceea ce 
el numea expansionismul SUA. 

Discursul său din 2014 însă privea înapoi cu regret la 
destrămarea Uniunii Sovietice, în urmă cu peste două decenii. 
Unii comentatori au detectat pregătirea terenului pentru alte 
potenţiale „rapturi teritoriale“, acolo unde există o majoritate 
etnică rusă — o idee ce nu poate să nu insufle decât teamă în 


câteva ţări, care au fost considerate cândva drept avanposturi 
ale URSS. Cei care crezuseră că Rusia urma să se retragă între 
graniţele sale după prăbușirea comunismului nu mai pot 
întreţine acum această iluzie. 


Dragi prieteni, 

Ne-am adunat astăzi aici în legătură cu o chestiune care este 
de importanţă vitală și istorică pentru noi toţi. Un referendum a 
avut loc în Crimeea, pe 16 martie, în deplină conformitate cu 
prevederile democratice și normele internaţionale. 

Peste 82 la sută din electorat a participat la vot. Peste 96 la 
sută dintre alegători s-au exprimat în favoarea reunificării cu 
Rusia. Aceste cifre vorbesc de la sine. 

Pentru a înțelege motivul din spatele unei asemenea 
opțiuni, este suficient să cunoaștem istoria Crimeii și ceea ce 
dintotdeauna Rusia și Crimeea au însemnat una pentru 
cealaltă. 

Totul în Crimeea vorbește despre istoria și slava noastră 
comună. Aici se află vechiul oraș Herson, unde a fost botezat 
cneazul Vladimir. Curajul său spiritual de a adopta creștinismul 
ortodox a constituit premisa comună și fundamentul culturii, 
civilizației și al valorilor umane care unesc popoarele Rusiei, 
Ucrainei și Belarusului. Mormintele soldaţilor ruși, care prin 
vitejia lor au adus Crimeea în Imperiul Rus, se află, de 
asemenea, în Crimeea. Există acolo și Sevastopol, un oraș 
legendar cu o istorie importantă, o fortăreață care a servit drept 
leagăn al Flotei militare ruse din Marea Neagră. Crimeea 
înseamnă Balaklava și Kerci, Malakov Kurgan și Sapun-Gore. 
Fiecare dintre aceste locuri este scump inimilor noastre, 
simbolizând gloria militară rusească și curajul excepţional. 

...Rusii și ucrainenii, tătarii și oamenii din alte grupuri 
etnice au trăit alături unii de alții în Crimeea, păstrându-și 


identitatea, tradiţiile, limba și credinţa. 

Ca o paranteză, mentionez că populaţia totală a pensinsulei 
Crimeea astăzi este de 2,2 milioane de oameni, dintre care 
aproape 1,5 milioane sunt ruși, 350 000 sunt ucraineni, care în 
majoritatea lor consideră rusa drept limba lor maternă, și circa 
290 000-300 000 sunt tătari din Crimeea, care, așa cum s-a văzut 
la referendum, înclină și ei spre Rusia. 

„„În inimile și sufletelor tuturor, Crimeea a fost 
dintotdeauna o parte inseparabilă a Rusiei. Această fermă 
convingere se bazează pe adevăr și dreptate, fiind transmisă 
din generaţie în generaţie, de-a lungul timpului, indiferent de 
circumstanțe, în ciuda tuturor schimbărilor dramatice prin care 
tara noastră a trecut pe toată durata secolului XX. 

După revoluţie, bolșevicii, din diferite motive — Dumnezeu 
poate să-i judece —, au inclus mari porțiuni din sudul istoric al 
Rusiei în Republica Ucraina. Acest lucru s-a facut fără să se tina 
seama de configuraţia etnică a populaţiei, iar astăzi aceste 
regiuni formează sud-estul Ucrainei. Apoi, în 1954, s-a luat 
hotărârea de a transfera Regiunea Crimeea la Ucraina, 
împreună cu Sevastopolul, deși acesta era un oraș federal. 


„Totul in Crimeea vorbește despre 
istoria și slava noastră comună. “ 


...Ceea ce contează acum este că această hotărâre s-a aplicat 
încălcând vădit normele constituţionale aflate în vigoare chiar 
și atunci... Pe atunci, era imposibil de imaginat că Ucraina și 
Rusia s-ar putea scinda, devenind două state separate. Totuși, 
exact asta s-a întâmplat. 

..91 când această prăbușire (a URSS) a fost legalizată, toată 
lumea a uitat de Crimeea și Sevastopol — principala bază a 
Flotei militare din Marea Neagră. Milioane de oameni s-au dus 
la culcare într-o ţară și s-au trezit dimineaţa în alte ţări, 


devenind peste noapte minoritäti etnice in foste republici 
unionale, in timp ce natiunea rusä devenea unul dintre cele 
mai mari grupuri etnice din lume (dacă nu chiar cel mai mare), 
care să fie divizat teritorial prin frontiere de stat. 

„„În repetate rânduri, au avut loc încercări de a-i lipsi pe 
ruși de memoria lor istorică, ba chiar și de limba lor maternă și 
de a-i supune unei asimilări forțate. Mai mult, rușii, la fel ca alti 
cetățeni ai Ucrainei, au de suferit din cauza permanentei crize 
guvernamentale și politice, care zgáltáie tara de peste douăzeci 
de ani. 

...AS vrea să repet că îi înţeleg pe cei care au ieșit pe Maidan 
cu lozinci pașnice împotriva corupției, a administraţiei de stat 
ineficiente și a sărăciei... Totuși, cei care s-au aflat în spatele 
evenimentelor recente din Ucraina aveau un alt obiectiv: 
pregăteau încă o răsturnare de guvern; doreau să confiște 
puterea și, pentru asta, erau capabili de orice. 

„„„Este evident, de asemenea, că acum nu există o autoritate 
executivă legitimă în Ucraina... Cei care s-au opus puciului au 
fost ameninţaţi imediat cu represiunea. Firește, în prima linie 
aici se afla Crimeea, populaţia rusofonă din Crimeea. Având în 
vedere această situație, locuitorii din Crimeea și Sevastopol au 
cerut ajutor Rusiei, pentru a-și apăra viata și drepturile si 
pentru a preveni evenimentele care se desfășurau și care 
continuă încă la Kiev, Doneţk, Harkov și în alte orașe din 
Ucraina. 

Firește, noi nu puteam să ignorám această rugăminte; noi 
nu puteam abandona Crimeea și locuitorii ei în aceste momente 
disperate. Acest lucru ar fi însemnat trădare din partea noastră. 

În primul rând, a trebuit să creăm condiţiile necesare, astfel 
încât, pentru prima oară în istorie, locuitorii din Crimeea să se 
poată exprima, pașnic si liber, în privința propriului lor viitor. 
Și, cu toate astea, ce auzim noi de la omologii noștri din Europa 
Occidentală și America de Nord? Ei ne spun nouă că noi 


incälcäm normele legislatiei internationale. In primul ränd, e 
un lucru bun dacă măcar își amintesc că există o legislaţie 
internațională — mai bine mai târziu, decât niciodată. 

În al doilea rând și foarte important — ce anume încălcăm 
noi, de fapt? Adevărat, președintele Federaţiei Ruse a primit 
permisiunea din partea Camerei Superioare a Parlamentului să 
folosească Forţele Armate în Ucraina. Totuși, strict vorbind, 
nimeni nu a uzat deocamdată de această permisiune. Forţele 
Armate ale Rusiei nu au intrat niciodată în Crimeea; ele se aflau 
deja acolo, în conformitate cu un acord internaţional. 

...Mai departe, când și-a declarat independenţa și a decis să 
organizeze un referendum, Consiliul Suprem al Crimeei s-a 
raportat la Carta Naţiunilor Unite, în care este stipulat dreptul 
popoarelor la autodeterminare. 

...Mai mult, autoritățile din Crimeea s-au raportat și la bine 
cunoscutul precedent din Kosovo, un precedent pe care 
omologii noștri occidentali l-au creat cu mâna lor într-o situaţie 
foarte similară, când au convenit că separarea unilaterală a 
provinciei Kosovo de Serbia (exact ceea ce face și Crimeea 
acum) era legitimă și nu necesita niciun fel de permisiune din 
partea autorităţilor centrale ale ţării. 


„Nu este tot o astfel de valoare și 
dorința locuitorilor din Crimeea 
de a-și alege liberi soarta?“ 


...Ca într-o oglindă, situaţia din Ucraina reflectă ceea ce se 
întâmplă și ceea ce s-a întâmplat în lume pe parcursul ultimelor 
decenii. După dizolvarea bipolaritätii pe planetă, nu mai avem 
stabilitate. Instituţiile internaţionale fundamentale nu devin 
mai puternice; dimpotrivă, în multe cazuri, se degradează, din 
păcate. Partenerii noștri occidentali, conduși de Statele Unite 
ale Americii, preferă să nu se ghideze după legislaţia 


internaţională în strategiile lor practice, ci după regula armelor 
de foc. Au ajuns să creadă în exclusivitatea și exceptionalitatea 
lor, convinși că ei pot decide destinele lumii, că doar ei pot avea 
întotdeauna dreptate. Actioneazä după bunul lor plac: ba ici, ba 
colo, folosesc forța împotriva unor state suverane, fáuresc 
coaliții bazate pe principiul „cine nu e cu noi e împotriva 
noastră“. Pentru a da legitimitate acestei agresiuni, tot ei impun 
cu forța organizaţiilor internationale să dea rezolutiile 
necesare, iar, dacă din diferite motive această tactică nu 
funcționează, pur și simplu ignoră Consiliul de Securitate al 
ONU și Naţiunile Unite, cu totul. 

„„Pe scurt, avem toate motivele să presupunem că 
scandaloasa politică de izolare, aplicată în secolele al XVIII-lea, 
al XIX-lea și al XX-lea, continuă și astăzi. Ei încearcă permanent 
să ne ostracizeze într-un colt, fiindcă avem o politică 
independentă, fiindcă o menţinem și fiindcă spunem lucrurilor 
pe nume și nu ne pretăm la ipocrizii. Însă există o limită pentru 
toate. Iar, cu Ucraina, partenerii noștri occidentali au întrecut 
măsura. 

„Astăzi, as vrea să mă adresez poporului Statelor Unite ale 
Americii, poporul care, de la fondarea naţiunii lor și adoptarea 
Declaraţiei de Indepedenta, s-a mândrit ca pretuieste libertatea 
mai presus de orice. Dar nu este tot o astfel de valoare și 
dorința locuitorilor din Crimeea de a-și alege liberi soarta? 
Vreau, de asemenea, să mă adresez poporului din Ucraina. 
Doresc sincer să ne intelegeti: noi nu vă vrem răul în niciun fel, 
și nici nu dorim să vă jignim sentimentele naţionale... Noi nu 
vrem să impärtim Ucraina; noi nu avem nevoie de așa ceva. Cât 
despre Crimeea, aceasta a fost și rămâne un pământ rusesc, 
ucrainean și tătar. 

...Noi vrem să fim prieteni cu Ucraina și vrem ca Ucraina să 
fie o tara de sine stătătoare, puternică și suverană. 

...Pozitia politicii externe a Rusiei în această chestiune 


rămâne neclintitá, prin voința milioanelor de oameni ai 
națiunii noastre, prin unitatea noastră naţională și sprijinul de 
care se bucură principalele forte civice și politice ale ţării. 

„Stimaţi membri ai Consiliului Federaţiei, deputaţi ai 
Dumei de Stat, cetățeni ai Rusiei, locuitori ai Crimeei și ai 
Sevastopolului, în conformitate cu voința poporului, supun 
Adunării Federale cererea de a lua în considerare o Lege 
Constituţională privind crearea a două noi entităţi constituente 
în cadrul Federaţiei Ruse: Republica Crimeea și orașul 
Sevastopol, și cer să fie ratificat tratatul privind admiterea în 
Federaţia Rusă a Crimeei și a Sevastopolului, documentul 
respectiv fiind deja pregătit pentru semnare. Mă bizui în 
continuare pe sprijinul vostru. 


